
Cuvânt înainte 


Dragi cititori din România, 

Aceasta este o carte despre necinste, dar voi puteţi să cre¬ 
deţi, de asemenea, că este o carte despre necinstea americani¬ 
lor, deoarece majoritatea participanţilor la experimentele 
noastre trăiesc în SUA. Dată fiind diferenţa, puteţi fi tentaţi să 
speculaţi că propria voastră onestitate şi cinstea conaţionalilor 
voştri sunt foarte diferite faţă de cea a americanilor, în ambele 
direcţii. Ce credeţi? Sunt oamenii din ţara voastră mai cinstiţi 
decât americanii sau mai puţin? 

în funcţie de răspunsul vostru la această întrebare, s-ar 
putea să fiţi surprinşi de faptul că în experimentele pe care 
le-am efectuat împreună cu colegii mei în diferite culturi, am 
găsit doar mici diferenţe în ceea ce priveşte necinstea. Abordez 
mai profund această chestiune în concluziile cărţii, însă deo¬ 
camdată este important să menţionez că testele pe care le folo¬ 
sim noi nu poartă nicio semnificaţie culturală, ceea ce înseamnă 
că ele nu sunt inerente nici unui fragment de viaţă din nicio 
cultură particulară. Altfel spus, testele noastre ne permit să 
examinăm înclinaţia elementară a oamenilor spre necinste - 
cum şi în ce măsură sunt capabili să deformeze regulile şi să 
regândească situaţiile în modalităţi care le permit să se com¬ 
porte necinstit fără să-şi facă o părere proastă despre ei înşişi. 

Găsim, fireşte, diferenţe culturale în alte domenii de com¬ 
portament. De exemplu, împreună cu un coleg am efectuat 

odată un experiment în care am comparat acţiunile oamenilor 
în situaţii de grup - mai exact, acţiunea de a comanda o bere 
într-un bar. Vreme de câteva zile, într-un bar de cartier din 
Chapel Hill, NC, le-am oferit clienţilor să aleagă una din patru 
mărci de bere şi le-am luat comanda. Unora dintre cei care 
frecventau barul le-am luat comanda rostită cu glas tare, astfel 
încât toată lumea de la masă să ştie ce s-a comandat înainte. 

Altor clienţi ai barului le-am luat comanda cerându-le să note- 

> 

ze pe un bileţel berea dorită, astfel încât nimeni altcineva să 
nu ştie ce-au comandat. După ce le-au fost servite berile, i-am 
întrebat cât de mult le-a plăcut berea şi dacă regretă că au 
comandat acel anumit tip de bere. 

Am constatat că oamenii care au comandat cu glas tare au 
cerut foarte frecvent o bere pe care nu o doreau şi, în cele din 
urmă, au regretat comanda făcută - exceptând prima persoană 
din grupul care a comandat cu glas tare, care era la fel de mul¬ 
ţumită de berea cerută ca şi oamenii care au comandat pe 
tăcute. în esenţă, indivizii care au comandat în gura mare au 
auzit ce au cerut cei de dinaintea lor (în afară de persoana care 
a făcut prima comandă) şi, dacă acei oameni „le-au luat“ berea 
lor favorită, s-au mulţumit cu o bere mai puţin preferată, iar 
când berea le-a fost servită, şi-au regr etat alegerea. 

Am descoperit, de asemenea, o corelaţie între tendinţa 
oamenilor de a comanda contrar preferinţei lor şi o trăsătură 
numită „nevoia de unicitate' 1 . în esenţă, oamenii pun un preţ 
mai mare pe faptul de a fi văzuţi ca individualităţi decât pe 
dorinţa lor de a-şi satisface preferinţele în materie de bere; aşa 
că oamenii sunt dispuşi să renunţe la plăcere în schimbul 
transmiterii către ceilalţi a unei anumite imagini a lor. 

Când am efectuat acelaşi experiment în Hong Kong, am 
constatat exact aceeaşi eroare elementară, dar într-un alt înve¬ 
liş. în Hong Kong oamenii au ţinut, de asemenea, cont de ceea 

ce-au comandat cei de dinaintea lor şi au sacrificat şi ei propria 
plăcere cu scopul de a-şi alcătui un portret al modului lor de a 
fi prin ceea ce au comandat - şi în cele din urmă au regretat, la 
rândul lor, faptul de a fi comandat berea cu care s-au pricopsit. 
Numai că în Hong Kong, în loc să comande contrar preferin¬ 
ţelor lor de dragul unicităţii, oamenii au ales conformitatea în 
detrimentul preferinţei, comandând adeseori acelaşi sorti¬ 
ment ca şi cei care s-au exprimat înaintea lor. Aşadar, a fost 
aceeaşi eroare elementară (compromiterea propriilor noastre 
dorinţe de dragul imaginii publice), însoţită de acelaşi regret- 
deşi motivată de dorinţa unui tip diferit de imagine (unic con¬ 
tra asemănător) în ochii celorlalţi oameni de la masă. 

Găsim frecvent acest gen de variaţii de comportament; dar, 
aşa cum se întâmplă în cazul de faţă, deşi comportamentul 
diferă, motivul subiacent al deciziilor elementare este, de obi¬ 
cei, acelaşi în culturi diferite. în timp ce citiţi această carte, vă 
invit să gândiţi asupra modului în care experimentele, rezul¬ 
tatele şi explicaţiile explorate aici se aplică diferitelor aspecte 
ale vieţii din ţara voastră. Analizaţi imde, când şi în ce împre¬ 
jurări sunt oamenii mai mult sau mai puţin capabili să raţio¬ 
nalizeze comportamentul lor necinstit. Dar mai presus de 
toate, nu uitaţi că este probabil ca şi voi, la fel ca miile de par¬ 
ticipanţi din aceste experimente, să aveţi aceleaşi tendinţe... 

Al dumneavoastră cinstit, 

Dan Ariely 

Introducere 

DE CE ESTE NECINSTEA ATAT DE INTERESANTĂ? 


Există un mod de a şti dacă un om este cinstit - întreabă-l. 

Dacă va spune „da”, e un escroc. 

GROUCHO MARX 


Interesul meu faţă de fraudă a fost stârnit pentru întâia 
oară în 2002, la numai câteva luni după ce s-a prăbuşit Enron. 
Participam la un congres despre tehnologie şi, într-o seară, la 
un pahar, l-am cunoscut pe John Perry Barlow. Ştiam că John 
fusese odinioară textierul trupei Grateful Dead, dar, stând de 
vorbă, am descoperit că fusese, de asemenea, şi consultantul 
câtorva companii - printre care şi Enron. 

în cazul în care nu i-aţi dat atenţie în 2001, în linii mari 
istoria prăbuşirii răsfăţatei de pe Wall Street a decurs cam aşa: 
printr-o serie de scamatorii contabile ingenioase - favorizate 
de orbirea complice a consultanţilor, a agenţiilor de rating, a 
consiliului de administraţie al companiei şi a de-acum defunc¬ 
tei firme de audit financiar Arthur Andersen -, Enron s-a ridi¬ 
cat pe înalte culmi financiare numai pentru a se nărui atunci 
când acţiunile sale nu au mai putut fi ascunse. Acţionarii şi-au 
pierdut investiţiile, fondurile de pensii s-au evaporat, mii de 
angajaţi au rămas pe drumuri şi compania a dat faliment. 

în timp ce discutam cu John, m-a interesat în mod deosebit 
cum a descris el propria orbire lacomă. Deşi fusese consultan¬ 
tul Enron pe când compania scăpa rapid de sub control, spu¬ 
nea că nu văzuse petrecându-se nimic alarmant. De fapt, îşi 

însuşise pe deplin viziunea potrivit căreia Enron era un lider 
inovator al noii economii şi o luase de bună chiar până în clipa 
în care povestea ajunsese pe prima pagină în toată presa. Şi 
mai surprinzător, mi-a mai spus că, odată ce informaţiile au 
ieşit la iveală, nu i-a venit să creadă că, în tot acel răstimp, nu 
fusese în stare să vadă semnele catastrofei. Asta m-a pus pe 
gânduri. înainte să fi discutat cu John, am presupus că dezas¬ 
trul Enron fusese în esenţă cauzat de cei trei arhitecţi siniştri 
din vârful piramidei executive (JefFrey Skilling, Kenneth Lay 
şi Andrew Fastow), care plănuiseră şi puseseră în practică o 
maşinaţie contabilă de mare amploare. Dar iată-mă stând ală¬ 
turi de acest ins, pe care îl simpatizam şi îl admiram, care avu¬ 
sese propria lui istorie de implicare în afacerea Enron, o istorie 
de orbire lacomă - nu una de necinste deliberată. 

Era posibil, fireşte, ca John şi toţi ceilalţi care aveau de-a 
face cu Enron să fi fost profund corupţi, dar am început să mă 
gândesc că poate un alt tip de necinste îşi făcuse mendrele - 
una legată mai mult de orbirea lacomă şi care se întâlneşte la 
oameni precum John, tu şi eu. Am început să mă întreb dacă nu 
cumva problema necinstei coboară mai adânc de nivelul câtor¬ 
va mere putrede şi dacă nu cumva acest gen de orbire lacomă 
se manifestă deopotrivă şi în alte companii/ M-am întrebat, 
de asemenea, dacă eu şi prietenii mei ne-am fi comportat la 
fel în cazul în care am fi fost consultanţii companiei Enron. 

Subiectul înşelătoriei şi al necinstei a început să mă fasci¬ 
neze. De unde provine? Ce este capacitatea umană de onesti¬ 
tate şi, totodată, de necinste? Şi, poate cel mai important 
aspect, este necinstea un fenomen foarte restrâns, caracteris¬ 
tic numai câtorva mere stricate, sau este o problemă mult mai 
răspândită? Mi-am dat seama că răspunsul la această ultimă 


* Valul de scandaluri corporatiste care a continuat din acel moment a răspuns foarte dar 
la această întrebare (n.a.). 

întrebare ar putea să schimbe spectaculos modul în care ar 
trebui să abordăm necinstea: altfel spus, dacă numai câteva 
mere stricate poartă răspunderea pentru cele mai multe acte 
de înşelăciune din lume, am fi cu uşurinţă capabili să remedi¬ 
em problema. Departamentele de resurse umane ar putea să 
cearnă escrocii în procesul de angajare sau ar putea să eficien- 
tizeze procedurile prin care să fie eliminaţi oamenii care, în 
timp, se dovedesc necinstiţi. Dar dacă problema nu se restrân¬ 
ge la câteva excepţii, aceasta ar însemna că oricine ar putea să 
se comporte necinstit la muncă sau acasă - inclusiv tu şi cu 
mine. Şi, dacă toţi suntem, într-un fel, nişte infractori potenţi¬ 
ali, este extrem de important să înţelegem mai întâi cum ope¬ 
rează necinstea şi apoi să găsim căi de a stopa şi de a controla 
acest aspect al naturii noastre. 

ce ştim despre cauzele lipsei de onestitate? în economia 
raţională, ideea dominantă despre înşelătorie îi aparţine unui 
economist de Ia Universitatea din Chicago, Gary Becker, 
laureat al premiului Nobel, care a sugerat că oamenii comit 
infracţiuni bazându-se pe o analiză raţională a fiecărei situaţii. 
Conform descrierii schiţate de către Tim Harford în cartea sa, 
The Logic of Life,* naşterea acestei teorii a fost cât se poate de 
prozaică. într-o zi, Becker era pe cale să întârzie la o întâlnire 
şi, din cauza rarităţii locurilor de parcare legală, s-a hotărât 
să parcheze ilegal şi să rişte o amendă. Becker şi-a examinat 
propriul său proces de gândire şi a remarcat că decizia lui fuse¬ 
se în totalitate o chestiune de evaluare comparativă a costului 
imaginabil - să fie prins, amendat şi poate remorcat - faţă de 
beneficiul de a fi punctual la întâlnire. EI a mai remarcat, tot¬ 
odată, că în cântărirea costurilor şi a beneficiilor nu încăpuse 

* Pentru referinţe complete la toate materialele folosite în fiecare capitol şi pentru lecturi 
pe aceeaşi temă, vezi Bibliografia şi Lecturile suplimentare de la sfârşitul cărţii (n.a.J. 

nicio consideraţie privind ceea ce este corect sau incorect; era 
vorba pur şi simplu de o comparaţie între rezultatele posibil 
pozitive şi cele negative. 

Şi astfel s-a născut Simplul Model al Infracţiunii Raţionale 
(SMIR)/ Conform acestui model, cu toţii gândim şi ne com¬ 
portăm în mare măsură aşa cum a făcut-o Becker. Ca un borfaş 
de rând, cu toţii urmărim avantajul propriu în timp ce ne croim 
un drum prin viaţă. Dacă facem acest lucru jefuind bănci sau 
scriind cărţi este lipsit de importanţă pentru evaluările noastre 
raţionale ale costurilor şi beneficiilor. Conform logicii lui 
Becker, dacă am rămas fără bani şi se întâmplă să trecem cu 
maşina pe lângă un minimarket, estimăm rapid câţi bani sunt 
în casa de marcat, apreciem probabilitatea de a fi prinşi şi ne 
imaginăm ce pedeapsă ne aşteaptă dacă suntem prinşi (evi¬ 
dent, scăzând reducerea pedepsei pentru bună purtare). Pe 
baza acestui calcul de cost-beneficiu, decidem apoi dacă meri¬ 
tă să jefuim magazinul sau nu. Esenţa teoriei Iui Becker este 
că deciziile privind cinstea, la fel ca majoritatea altor decizii, 
se bazează pe o analiză de cost-beneficiu. 

SMIR este un model foarte simplu al necinstei, dar se pune 
întrebarea dacă el descrie cu exactitate comportamentul 
oamenilor în lumea reală. Dacă o face, atunci societatea dis¬ 
pune de două mijloace clare de abordare a lipsei de onestitate. 
Primul este creşterea probabilităţii de a fi prins (angajând mai 
mulţi poliţişti şi instalând mai multe camere de supraveghere, 


* în original, SMORC - acronim pentru Simple Model of Raţional Crime. In limba engleză, 
termenul crime are sensul generic de nelegiuire sau delict, pe când in limba română cuvântul 
crimă înseamnă cu precădere omucidere. Din acest motiv, pe tot parcursul lucrării am tradus 
crime prin „delict" sau „infracţiune", deoarece tema cărţii priveşte frauda, escrocheria şi furtul, 
fără ca lăcomia să ducă la omucidere. Deşi sună puţin nefiresc în limba română, am tradus 
SMORC prin „Simplul Model..." şi nu prin „Modelul Simplu-.” pentru a face acronimul 
pronunţabil: SMIR în loc de MSIR (n.t.). 

de exemplu). Al doilea este înăsprirea pedepselor pentru cei 
care sunt prinşi (de exemplu, prin impunerea unor pedepse cu 
închisoarea şi a unor amenzi mai aspre). Acesta, prieteni, este 
SMIR, cu implicaţiile sale clare privind aplicarea legii, pedeap¬ 
sa şi necinstea în general. 

Dar ce se întâmplă dacă viziunea destul de simplă a SMIR 
despre necinste este inexactă sau incompletă? Dacă aşa stau 
lucrurile, atunci abordările standard menite să combată necin¬ 
stea devin ineficiente şi insuficiente. Dacă SMIR este un model 
imperfect al cauzelor lipsei de onestitate, atunci avem nevoie 
în primul rând să pricepem ce forţe îi determină realmente pe 
oameni să trişeze şi apoi să aplicăm această înţelegere superi¬ 
oară spre a tempera necinstea. Este exact ceea ce tratează 
această carte.* 


Viaţa într-o lume SMIR 

înainte să examinăm forţele care influenţează onestitatea 
sau necinstea noastră, să facem rapid un experiment mintal. 
Cum ar decurge vieţile noastre dacă am adera cu toţii strict la 
SMIR şi am avea în vedere numai costurile şi beneficiile acţi¬ 
unilor noastre? 

Dacă am trăi într-o lume bazată numai pe SMIR, am efec¬ 
tua o analiză de cost-beneficiu asupra tuturor deciziilor noas¬ 
tre şi am face numai ceea ce pare să fie lucrul cel mai raţional. 
Nu am lua decizii bazate pe emoţii sau încredere, astfel încât 
cel mai probabil ne-am încuia portofelele într-un fişet atunci 

* Dincolo de explorarea temei lipsei de onestitate, această carte se referă in chip 
fundamental la raţionalitate şi iraţionalltate. Şi, deşi necinstea este în sine fascinantă şi 
importantă în faptele oamenilor, este, de asemenea, important să ţineţi minte că nu-i decât 
o singură componentă a interesantei şi complicatei noastre naturi umane (n.a.). 

când ieşim doar un minut din birou. Ne-am păstra banii sub 
saltea ori i-am zăvori într-un seif ascuns. Nu am dori să-i 
rugăm pe vecini să ne ridice corespondenţa cât timp suntem 
plecaţi în vacanţă, de teamă că ar putea să ne fure catrafusele. 
I-am supraveghea cu ochi de uliu pe colegii de serviciu. 
Strângerile de mână ca formă de angajament n-ar avea nicio 
valoare; contractele legale ar fi necesare pentru orice tranzac¬ 
ţie, ceea ce înseamnă, de asemenea, că ne-am petrece, proba¬ 
bil, o parte substanţială din timp în bătălii legale şi litigii. Am 
putea decide să nu avem copii, deoarece atunci când cresc, şi 
ei, la rândul lor, ar încerca să fure tot ce avem şi, locuind în 
casele noastre, ar avea o mulţime de prilejuri s-o facă. 

Desigur, este uşor de văzut că oamenii nu sunt nişte sfinţi. 
Nu suntem nici pe departe perfecţi. Dar, dacă sunteţi de acord 
că lumea SMIR nu este o imagine corectă a modului în care 
gândim şi ne purtăm, nici o descriere exactă a vieţii noastre de 
toate zilele, atunci acest experiment mintal sugerează că nu 
înşelăm şi nu furăm atât de mult pe cât am face-o dacă am fi 
perfect raţionali şi am acţiona doar în conformitate cu intere¬ 
sul nostru egoist. 

Apel către toţi iubitorii de artă 

în aprilie 2011, This American Life , 1 emisiunea lui Ira Glass, 
a prezentat un reportaj despre Dan Weiss, un tânăr student 
care lucra la Centrul John F. Kennedy pentru Arte Interpretative 
din Washington, D.C. Jobul lui era să facă inventarul magazi¬ 
nelor de suveniruri ale centrului, unde 300 de voluntari bine 
intenţionaţi - majoritatea pensionari care iubeau teatrul şi 
muzica - vindeau vizitatorilor tot felul de articole. 

Magazinele de suveniruri erau administrate ca standurile 
de limonada. Nu existau case de marcat, ci numai nişte cutii 
în care voluntarii depuneau banii în numerar şi din care 
dădeau restul. Aceste buticuri făceau nişte afaceri nemaipo¬ 
menite, vânzând mărfuri de peste 400.000 de dolari anual. 
Aveau totuşi o mare problemă: din acea sumă, în fiecare an 
dispăreau cam 150.000 de dolari. 

După ce a fost promovat manager, Dan şi-a asumat sarcina 
de a prinde hoţul. A început prin a -1 bănui pe un alt tânăr anga¬ 
jat, al cărui job era să depună banii la bancă. A luat legătura cu 
agenţia de detectivi din U.S. National Park Service şi un detec¬ 
tiv l-a ajutat să organizeze un flagrant. într-o noapte de februa¬ 
rie, i-au întins cursa. Dan a lăsat nişte bancnote marcate în 
cutia cu bani şi a plecat. După care el şi detectivul s-au ascuns 
în tufişurile din apropiere, pândindu -1 pe suspect. Când, în cele 
din urmă, acesta şi-a terminat programul şi a plecat spre casă, 
cei doi s-au năpustit asupra lui şi i-au găsit în buzunar nişte 
bancnote marcate. Caz rezolvat, nu-i aşa? 

Nu, după cum s-a văzut. Tânărul angajat furase numai 60 
de dolari în acea seară şi, după concedierea lui, au continuat 
să dispară bani şi mărfuri . Următorul pas al lui Dan a fost să 
pună la punct un sistem de inventariere cu liste de preţuri şi 
chitanţiere. Le-a spus pensionarilor să noteze ce-au vândut şi 
ce-au încasat şi - aţi ghicit - hoţia a încetat. Problema nu era 
un singur hoţ, ci o mulţime de voluntari în vârstă, bine inten¬ 
ţionaţi şi iubitori de artă, gata să-şi însuşească din bunuri şi să 
ciupească din bani. 

Morala acestei poveşti nu e câtuşi de puţin înălţătoare. 
După cum a spus Dan, „suntem gata să luăm lucruri unii de la 
alţii dacă avem posibilitatea să o facem... mulţi oameni au 
nevoie să fie controlaţi pentru a se purta corect". 

scopul principal al acestei cărţi este să examineze forţe¬ 
le raţionale implicate în analiza de cost-beneficiu, despre care 
se presupune că induc un comportament necinstit, dar care 
(după cum veţi vedea) de multe ori nu fac acest lucru, precum 
şi forţele iraţionale despre care credem că nu contează, dar 
care adesea joacă un rol important. Drept mărturie, atunci 
când lipseşte o mare sumă de bani, cel mai adesea ne gândim 
că este opera unui infractor cu sânge rece. însă, după cum am 
văzut în povestea iubitorilor de artă, înşelătoria nu-i aparţine 
neapărat unui individ ce face o analiză de cost-beneficiu, 
furând apoi o grămadă de bani. în schimb, este mai curând 
rezultatul acţiunii multor oameni, care tacit se simt îndreptă¬ 
ţiţi să ia în repetate rânduri câte o mică sumă de bani sau câte 
puţin din marfă. în cele ce urmează, vom explora forţele care 
ne îndeamnă să trişăm şi vom privi mai îndeaproape ceea ce 
ne determină să rămânem cinstiţi. Vom discuta despre ceea ce 
face ca necinstea să-şi ridice capul hidos şi despre modul în 
care trişăm în vederea propriului nostru beneficiu, în timp ce 
păstrăm o imagine pozitivă despre noi înşine - o faţetă a com¬ 
portamentului nostru care întăreşte în mare parte lipsa noas¬ 
tră de onestitate. 

Explorând tendinţele elementare ce stau la baza necinstei, 
ne vom îndrepta atenţia către unele experimente ce ne vor 
ajuta să descoperim forţele psihologice şi ambientale care 
amplifică sau temperează onestitatea în viaţa noastră de zi cu 
zi, printre care conflictele de interese, contrafacerile, peşche¬ 
şurile, inventivitatea şi simpla oboseală. Vom explora, de ase¬ 
menea, aspectele sociale ale necinstei, inclusiv modalităţile în 
care ceilalţi ne influenţează felul în care înţelegem binele şi 
răul, precum şi capacitatea noastră de a trişa alunei când alţii 
pot beneficia de pe urma necinstei noastre. în sfârşit, vom 
încerca să înţelegem cum funcţionează necinstea, cum 

depinde ea de structura mediului nostru cotidian şi în ce con¬ 
diţii este probabil să fim mai mult sau mai puţin necinstiţi. 

Pe lângă explorarea forţelor care împing la necinste, unul 
dintre principalele beneficii practice ale abordării economiei 
comportamentale este acela că ne arată influenţele interne şi 
ambientale asupra comportamentului nostru. Odată ce înţe¬ 
legem mai limpede forţele care ne conduc realmente, desco¬ 
perim că nu suntem neajutoraţi în faţa slăbiciunilor noastre 
omeneşti (printre care şi necinstea), că putem să ne restructu¬ 
răm mediul şi că, prin aceasta, putem dobândi comportamen¬ 
te şi rezultate mai bune. 

Sper că investigaţia pe care o prezint în capitolele ce urmea¬ 
ză ne va ajuta să înţelegem ce anume generează propriul nos¬ 
tru comportament necinstit şi ne va indica unele soluţii 
interesante de a-1 ţine în frâu şi de a-1 limita. 

Şi acum să pornim la drum... 

Testarea simplului model 
al infracţiunii raţionale (SMIR) 


Daţi-mi voie să ies în faţă şi să o spun pe şleau. Ei trişează. Voi trişaţi. Şi 
da, eu însumi trişez din când în când. 

în calitate de profesor universitar, încerc să bălmăjesc un 
pic lucrurile ca să ţin trează atenţia studenţilor faţă de materi¬ 
alul expus. în acelaşi scop, invit uneori la curs nişte conferen¬ 
ţiari interesanţi, ceea ce este, totodată, un mod plăcut de a 
scurta timpul pe care eu îl dedic pregătirii cursului. în esenţă, 
este o situaţie de câştig-câştig-câştig pentru conferenţiarul 
invitat, pentru studenţi şi, desigur, pentru mine. 

La una dintre aceste prelegeri „scapă de predare pe gratis", 
am chemat im invitat special la cursul meu de economie com¬ 
portamentală. Acest bărbat inteligent, bine situat, are o 
evoluţie excelentă: înainte să fi devenit legendarul consultant 
de afaceri al unor bănci şi directori executivi de prim rang, a 
obţinut titlul de doctor în drept şi, înainte de asta, o diplomă 
la Princeton. „în decursul ultimilor ani“, le-am spus studenţi¬ 
lor, „distinsul nostru invitat a ajutat elitele lumii afacerilor 
să-şi îndeplinească visurile!" 

Cu această introducere, invitatul a ieşit la rampă. A fost 
foarte direct de la bun început. „Astăzi vă voi ajuta să vă înde¬ 
pliniţi visurile. Visurile voastre legate de BANI!", a strigat el cu 

glasul tunător al unui instructor de Zumba.* „Băieţi, vreţi să 
faceţi ceva BANI?“ 

r 

Toată lumea a dat din cap şi a râs, apreciind abordarea Iui 
entuziastă şi fără fasoane. 

„Este cineva de faţă bogat?", a întrebat el. „Ştiu că eu sunt, 
dar voi, studenţii, nu sunteţi. Nu, cu toţii sunteţi săraci. Dar 
asta se va schimba prin puterea ESCROCHERIEI! Să trişăm!" 

A recitat apoi numelor unor trişori infami, de la Genghis 
Han până în prezent, printre care o duzină de directori gene¬ 
rali, Alex Rodriguez, Bemie MadofF, Martha Stewart şi alţii. 
„Cu toţii vreţi să fiţi ca ei“, i-a zgândărit el. „Vreţi să aveţi pute¬ 
re şi bani! Şi toate pot fi ale voastre prin intermediul înşelăciu¬ 
nii. Fiţi atenţi şi vă voi dărui secretul!" 

După această însufleţitoare introducere, venise momentul 
unui exerciţiu în grup. El le-a cerut studenţilor să închidă ochii 
şi să inspire adânc de trei ori. „închipuiţi-vă că aţi trişat şi aţi 
făcut primele voastre zece milioane de dolari", a spus el. „Ce 

veţi face cu aceşti bani? Tu! Cel cu bluza turcoaz!" 

> > 

„O casă", a răspuns timid studentul. 

„O CASĂ? Noi, oamenii bogaţi, îi spunem VILĂ. Tu?" 

„O vacanţă." 

„Pe insula voastră privată? Perfect! Când faceţi genul de 
bani pe care-i câştigă marii escroci, viaţa vi se schimbă. Avem 
aici vreun gurmand?" 

Câţiva studenţi au ridicat mâinile. 

„Ce ziceţi de un prânz gătit personal de Jacques Pepin? O 
degustare de vin la Châteauneuf-du-Pape? Când câştigaţi des¬ 
tui bani, puteţi să trăiţi de-a pururi pe picior mare. întrebaţi-1 
pe Donald Trump! Uite, ştim cu toţii că pentru zece milioane 


* Zumba: program de fitness care combină elemente de aerobic şi de dansuri latino, creat 
de către dansatorul şi coregraful columbian Alberto „Beto“ Perezin anii '90. După succesul 
ini(ial din SUA, s-a răspânditin toată lumea, indusivin România (n.t). 

de dolari v-aţi călca prietenul sau prietena cu maşina. Sunt aici 
ca să vă spun că este okay şi ca să eliberez frâna de mână pen¬ 
tru voi! “ 

Cam în acel moment, majoritatea studenţilor au început 
să-şi dea seama că nu aveau de-a face cu un discurs serios, 
însă, după ce petrecuseră ultimele zece minute depănând 
visuri despre toate lucrurile incitante pe care le-ar face cu pri¬ 
mele lor zece milioane de dolari, erau sfasiati între dorinţa de 
a fi bogaţi şi recunoaşterea faptului că escrocheria este moral¬ 
mente rea. 

„Pot să simt ezitarea voastră", a spus conferenţiarul. „Nu 
trebuie să permiteţi emoţiilor să vă dicteze acţiunile. Trebuie 
să vă înfruntaţi temerile cu o analiză de cost-beneficiu. Care 
sunt argumentele în favoarea îmbogăţirii prin fraudă?", a între¬ 
bat el. 

„Te umpli de bani!", au răspuns studenţii. 

„Corect. Şi care sunt argumentele contra?" 

„Eşti prins!" 

„Ah", a spus conferenţiarul. „Există o POSIBILITATE de a 
fi prinşi. DAR - iată secretul! A fi prins cu o escrocherie nu e 
totuna cu a fi pedepsit pentru înşelăciune. Uitaţi-vă la Bemie 
Ebbers, fostul director general al WorldCom. Avocatul său a 
scos la înaintare apărarea «vai, mă scuzaţi», spunând că 
Ebbers pur şi simplu nu a ştiut ce se întâmpla. Sau Jeff Skilling, 
fost director general al Enron, autorul unui celebru e-mail, în 
care spunea: «Distrugeţi documentele, sunt pe urmele noas¬ 
tre». Ulterior, Skilling a declarat la proces că fusese doar «sar¬ 
castic»! Apoi, dacă aceste apărări nu merg, puteţi oricând să 
spălaţi putina într-o ţară fără acorduri de extrădare!" 

încet, dar sigur, invitatul meu - care, în viaţa reală, este un 
marcant actor de comedie, pe nume Jeff Kreisler, şi autorul 
unei cărţi satirice intitulate Get Rich Cheating - susţinea o 

pledoarie solidă pentru abordarea deciziilor financiare numai 
pe baza unei analize de cost-beneficiu, ignorând total orice 
consideraţii morale. Urmărind prelegerea lui Jeff, studenţii au 
înţeles că, dintr-o perspectivă perfect raţională, el avea întru 
totul dreptate. Dar, în acelaşi timp, nu puteau să nu se simtă 
iritaţi şi dezgustaţi de ideea că escrocheria este cea mai bună 
cale spre succes. 

La sfârşitul orei, le-am cerut studenţilor să mediteze la 
măsura în care propriul lor comportament se potriveşte cu 
SMIR. „Câte prilejuri de a trişa fără să fiţi prinşi aveţi într-o zi 
obişnuită?", i-am întrebat. „De câte astfel de prilejuri profitaţi? 
Cât de multă escrocherie în plus am vedea în jurul nostru dacă 
fiecare dintre noi ar opta pentru abordarea de tip cost-benefi¬ 
ciu a lui JefF?“ 


Amenajarea bancului de probă 

Abordarea de către Becker a necinstei, la fel ca şi cea pre¬ 
zentată de Jeff, cuprinde trei elemente de bază: (1) beneficiul 
pe care un ins urmăreşte să-l dobândească prin infracţiune; 
(z) probabilitatea de a fi prins; şi (3) pedeapsa anticipată dacă 
individul este prins. Comparând primul element (câştigul) 
cu celelalte două componente (costurile), fiinţa umană raţio¬ 
nală poate să determine dacă merită sau nu să comită o 
anumită infracţiune. 

Acum, s-ar putea ca SMIR să fie o descriere exactă a modu¬ 
lui în care oamenii iau decizii privind onestitatea şi escroche¬ 
ria, dar stânjeneala simţită de studenţii mei (şi de mine însumi) 
faţă de implicaţiile SMIR sugerează că merită să săpăm ceva 
mai adânc spre a înţelege ce se petrece cu adevărat. (Urmă¬ 
toarele câteva pagini descriu cu oarecare amănunte modul în 

care vom măsura înşelăciunea de-a lungul acestei cărţi, aşa că 
fiţi atenti.) 

împreună cu colegii mei, Nina Mazar (profesoară la 
Universitatea din Toronto) şi On Amir (profesor la Universitatea 
California din San Diego), am hotărât să examinăm mai înde¬ 
aproape felul în care trişează oamenii. Am răspândit anunţuri 
peste tot în campusul de la MIT (unde eram profesor pe atunci), 
oferind studenţilor şansa de a câştiga până la io dolari în 
schimbul a cel mult zece minute din timpul lor.* La momentul 
anunţat, participanţii au intrat într-o sală unde îi aşteptau nişte 
scaune de care erau ataşate nişte mici pupitre (aranjamentul 
tipic al decorului de examen). Apoi, fiecare participant a primit 
o coală de hârtie, ce conţinea o serie de 20 de matrice diferite 
(structurate precum în exemplul de pe pagina următoare) şi li 
s-a spus că sarcina lor era să găsească în fiecare dintre aceste 
matrice două numere a căror sumă să fie egală cu 10 (numim 

această sarcină exerciţiu matriceal si ne vom referi la ea în mare 
> > 

parte din cuprinsul acestei cărţi). Le-am mai spus, de aseme¬ 
nea, că aveau la dispoziţie cinci minute ca să rezolve cât pot de 
multe dintre cele 20 de matrice şi că pentru fiecare răspuns 
corect vor primi 50 de cenţi (sumă ce a variat în funcţie de expe¬ 
riment). Din clipa în care experimentatorul a spus „începeţi!", 
participanţii au întors foaia şi s-au apucat să rezolve cât puteau 
de repede aceste probleme simple de matematică. 

Pe pagina următoare este o mostră a felului în care arăta 
acea coală de hârtie, cu o matrice mărită. Cât de repede puteţi 
găsi perechea de numere a căror sumă este zece? 

Aşa a început experimentul pentru toţi participanţii, dar 
ceea ce s-a întâmplat după cele cinci minute a fost diferit în 
funcţie de condiţia experimentală particulară. 


* Cei care au citit Iraţional fn mod previzibil (Publica, 2010) ar putea să recunoască o parte 
din materialul prezentat In acest capitol şi In capitolul 2, „Deliciile factorului vrăjeală" (n.a.). 

închipuiţi-vă că vă aflaţi în grupul de control şi vă grăbiţi să 
rezolvaţi cât mai multe dintre cele 20 de matrice. După un 
minut, aţi rezolvat una. Mai trec două minute, şi aţi rezolvat 
trei. Apoi, timpul a expirat şi aţi completat patru matrice. Aţi 
câştigat 2 dolari. Vă duceţi la catedră şi predaţi experimenta¬ 
toarei soluţiile voastre. După ce verifică răspunsurile, experi- 
mentatoarea zâmbeşte aprobator. „Patru rezolvate", spune ea 
şi socoteşte apoi câştigul vostru. „Poftiţi", spune ea şi aţi ple¬ 
cat. (Scorurile din acest grup de control ne-au furnizat nivelul 
real de performanţă la acest exerciţiu.) 

Acum, imaginaţi-vă că vă găsiţi într-0 altă situaţie, numită 
postura tocătorului de hârtie, în care aveţi oportunitatea de a 
trişa. Această postură este similară cu aceea de control, excep¬ 
tând faptul că, după ce expiră cele cinci minute, experimenta¬ 
torul vă spune: „Acum, că aţi isprăvit, număraţi răspunsurile 
corecte, băgaţi foaia de test în tocătorul de hârtie din spatele 
clasei şi veniţi apoi la catedră şi spuneţi-mi câte matrice aţi 
rezolvat corect". Dacă v-aţi fi aflat în această postură experi¬ 
mentală, ar fi trebuit să vă număraţi conştiincios răspunsurile, 
să tocaţi foaia de test, să raportaţi performanţa, să vă luaţi 

banii si să vă vedeţi de drum. 

> » 

Dacă eraţi unul dintre participanţii din postura tocătorului 
de hârtie, ce aţi fi făcut? Aţi fi trişat? Iar dacă aţi fi trişat, cât 
de mult? 

Pe baza rezultatelor obţinute în aceste grupuri posturi, 
putem să comparăm performanţa din grupul de control, în 
care nu se putea trişa, cu performanţa declarată în grupul tocă¬ 
torului de hârtie, în care necinstea era posibilă. Dacă scorurile 
erau identice, am fi putut să tragem concluzia că nu s-a trişat. 
Dar, dacă vedeam că, statistic vorbind, oamenii s-au descurcat 
„mai bine" în postura tocătorului de hârtie, atunci puteam să 
tragem concluzia că participanţii noştri şi-au umflat 

performanţa (au trişat) atunci când au avut oportunitatea de 
a distruge dovada. Iar gradul în care a trişat acest grup ar fi 
dat de diferenţa dintre numărul de matrice pe care au pretins 
că le-au rezolvat corect şi numărul de matrice pe care partici¬ 
panţii le-au rezolvat realmente corect în postura de control. 

Fără prea mare surprindere, am constatat că, având opor¬ 
tunitatea, mulţi oameni şi-au falsificat scorul. în grupul de 
control, participanţii au rezolvat în medie patru din cele 20 de 
matrice. Participanţii din grupul tocătorului de hârtie au pre¬ 
tins să fi rezolvat în medie şase - cu două mai multe decât în 
postura de control. Şi această creştere globală nu a rezultat 
din faptul că numai câţiva indivizi au pretins să fi rezolvat cu 
mult mai multe matrice, ci din faptul că o mulţime de oameni 
au trişat doar câte puţin. 


Mai mulţi bani, mai multă necinste? 

Cu această cuantificare a necinstei în raniţă, Nina, On şi 
cu mine eram gata să cercetăm forţele care îi împing pe 
oameni să trişeze mai mult sau mai puţin. SMIR ne spune că 
oamenii ar trebui să trişeze mai mult atunci când au o şansă 
de a câştiga mai mulţi bani fără să fie prinşi sau pedepsiţi. 
Sună deopotrivă simplu şi intuitiv atrăgător, aşa că ne-am 
decis ca acesta să fie următorul fenomen pe care să-l testăm. 
Am pus la punct o altă versiune a experimentului matriceal, 
numai că, de această dată, am variat suma de bani pe care 
participanţii urmau să o încaseze pentru rezolvarea corectă a 
fiecărei matrice. Unor participanţi li s-au promis 25 de cenţi 
pe întrebare; altora li s-au promis 50 de cenţi, 1 dolar, 2 dolari 
sau 5 dolari. La cel mai înalt nivel, am promis unor partici¬ 
panţi enorma sumă de 10 dolari pentru fiecare răspuns corect. 

Ce credeţi că s-a întâmplat? A crescut cantitatea de escroche¬ 
rie odată cu suma de bani oferită? 

înainte să vă divulg răspunsul, vreau să vă relatez un expe¬ 
riment înrudit. De această dată, în loc să dea ei înşişi testul 
matriceal, am cerut unui alt grup de participanţi să presupună 
câte răspunsuri vor pretinde că au rezolvat corect cei din gru¬ 
pul tocătorului de hârtie la fiecare nivel de plată. Previziunile 
lor au fost că numărul pretinselor matrice rezolvate corect 
urma să crească odată cu sumele de bani. în esenţă, teoria lor 
intuitivă era aceeaşi ca şi premisa SMIR. Dar s-au înşelat. 
Când am estimat magnitudinea escrocheriei, a reieşit că par¬ 
ticipanţii noştri au adăugat în medie două răspunsuri la scoru¬ 
rile lor, indiferent de suma de bani pe care ar fi câştigat-o 
pentru fiecare întrebare. De fapt, cantitatea de fraudă a fost 
uşor inferioară atunci când le-am promis participanţilor noştri 
suma cea mai mare de io dolari pentru fiecare răspuns corect. 

De ce nu a crescut nivelul de fraudă odată cu suma de bani 
oferită? De ce frauda a fost uşor mai scăzută la cel mai înalt 
nivel de plată? Această insensibilitate faţă de mărimea recom¬ 
pensei sugerează că necinstea nu este, cel mai probabil, un 
rezultat al unei analize de cost-beneficiu. Dacă ar fi fost, creş¬ 
terea beneficiului (suma de bani oferită) ar fi condus la mai 
multă fraudă. Şi de ce nivelul de escrocherie a fost cel mai scă¬ 
zut atunci când plata a fost cea mai valoroasă? Bănuiesc că 
atunci când suma de bani pe care ar fi putut-o câştiga partici¬ 
panţii a fost de io dolari, le-a fost mai greu să trişeze şi, în 
acelaşi timp, să se împace cu simţul lor de integritate (vom 
reveni ulterior la acest aspect). La io dolari pe matrice, nu vor¬ 
bim despre o escrocherie la nivel de, să zicem, un creion şter¬ 
pelit de la birou. E mai aproape de a şterpeli câteva cutii de 
creioane, un capsator şi un top de hârtie de imprimantă, faptă 
mult mai greu de trecut cu vederea sau de justificat raţional. 

Pe urmele unui hoţ 


Următorul nostru experiment a urmărit ceea ce s-ar putea 
întâmpla dacă participanţii ar avea senzaţia că există o mai 
mare probabilitate de a fi prinşi că au trişat. în esenţă, am 
introdus în experiment echivalentul mintal al unei camere de 
supraveghere, care operează intermitent. 

Am cerut unui grup de participanţi să toace o jumătate din 
foaia de test - ceea ce însemna că, dacă erau necinstiţi, am fi 
putut găsi unele probe împotriva lor. Am cerut unui al doilea 
grup să distrugă toată foaia de test, dându-le posibilitatea să 
scape nepedepsiţi. în sfârşit, am cerut unui al treilea grup să 
distrugă foaia de test, să iasă din sala de testare şi să-şi ia sin¬ 
guri plata dintr-un castron voluminos, umplut cu peste 100 de 
dolari în bancnote şi monede de mică valoare. în această con¬ 
diţie de autoretribuire, participanţii puteau nu numai să trişe¬ 
ze şi să scape neprinşi, dar şi să şterpelească o grămadă de 
bani pe deasupra. 

încă o dată, am cerut unui grup diferit să anticipeze câte 
întrebări, în medie, vor pretinde că au rezolvat corect partici¬ 
panţii din fiecare condiţie. Şi de această dată, ei au prevăzut că 
tendinţa umană de necinste va urma scenariul SMIR şi că par¬ 
ticipanţii urmau să rezolve cu atât mai multe matrice cu cât 
scădea probabilitatea de a fi prinşi. 

Ce am constatat? încă o dată, o mulţime de oameni au tri¬ 
şat, dar numai un pic, iar nivelul de fraudă a fost acelaşi în 
toate cele trei condiţii (o jumătate de coală distrusă, toată 
coala distrusă şi autoretribuirea). 

acum, aţi putea să vă întrebaţi dacă participanţii la expe¬ 
rimentele noastre au crezut într-adevăr că, în cadrul nostru 
experimental, puteau să trişeze şi să nu fie prinşi. Ca să fie clar 

că realmente aşa au stat lucrurile, Racheli Barkan (profesoară 
la Universitatea Ben-Gurion din Negev), Eynav Maharabani 
(masterandă îndrumată de către Racheli) şi cu mine am des¬ 
făşurat un alt studiu, în care fie Eynav, fie un alt cercetător 
asistent, Tali, au supravegheat experimentul. Eynav şi Tali 
semănau în multe privinţe - dar Eynav este oarbă, ceea ce 
însemna că era mai uşor de trişat sub supravegherea ei. în 
momentul în care urmau să-şi încaseze recompensa din tean¬ 
cul de bani aşezat pe catedră în faţa experimentatoarei, parti¬ 
cipanţii puteau să înhaţe câte bancnote aveau chef şi Eynav nu 
ar fi putut să vadă ce fac. 

Au păcălit-o ei pe Eynav mai rău ca de obicei? Au luat şi ei 
ceva mai mulţi bani decât meritau, dar când Tali a suprave¬ 
gheat experimentul, au trişat la fel de mult ca şi atunci când la 
catedră s-a aflat Eynav. 

Aceste rezultate sugerează că probabilitatea de a fi prins nu 
are o influenţă substanţială asupra magnitudinii fraudei. 
Desigur, nu susţin că oamenii nu sunt câtuşi de puţin influen¬ 
ţaţi de probabilitatea de a fi prinşi - în fond, nimeni nu se 
apucă să fure o maşină de sub nasul unui poliţist -, însă rezul¬ 
tatele arată că faptul de a fi prins nu are o influenţă atât de 
mare pe cât ne-am aştepta şi, cu siguranţă, nu a jucat niciun 
rol în experimentele noastre. 

s-ar putea să vă întrebaţi dacă nu cumva participanţii la 
experimentele noastre erau călăuziţi de următorul fir logic: 
„Dacă trişez cu numai câteva întrebări, nimeni n-o să mă sus¬ 
pecteze. Dar dacă trişez peste măsură, aş putea să dau de 
bănuit şi cineva m-ar putea lua la întrebări". 

Am testat această idee în următorul nostru experiment. De 
această dată, am spus unei jumătăţi din numărul participanţi¬ 
lor că studentul mediu din acest experiment rezolvă cam patru 

matrice (ceea ce era adevărat). Am spus celeilalte jumătăţi că 
studentul mediu rezolvă cam opt matrice. De ce am făcut-o? 
Deoarece dacă nivelul de fraudă se bazează pe dorinţa de a nu 
ieşi în evidenţă, atunci participanţii noştri ar fi trişat în ambele 
condiţii cu câteva matrice peste ceea ce ei credeau că este per¬ 
formanţa medie (ceea ce înseamnă că aveau să pretindă că au 
rezolvat cam şase matrice atunci când au crezut că media este 
patru şi cam zece atunci când au crezut că media este opt). 

Acest rezultat sugerează că înşelătoria nu este ţinută în frâu 
de grija de a nu bate la ochi. Mai degrabă, arată că simţul nos¬ 
tru moral are legătură cu acea cantitate de înşelătorie care ni 
se pare confortabilă. în esenţă, trişăm până la nivelul care ne 
permite să păstrăm despre noi înşine imaginea de indivizi 
rezonabil de oneşti. 


în sălbăticie 

înarmaţi cu această dovadă iniţială împotriva SMIR, 
Racheli şi cu mine am hotărât să ieşim din laborator şi să ne 
aventurăm într-un cadru mai natural. Doream să examinăm 
situaţii obişnuite care se pot întâlni în fiecare zi. Şi voiam să 
testăm „oameni reali“, nu numai studenţi (deşi am descoperit 
că studenţilor nu le place să li se spună că ei nu sunt oameni 
reali). O altă componentă ce lipsea din paradigma noastră 
experimentală până în acel moment era oportunitatea oame¬ 
nilor de a se comporta în modalităţi pozitive şi generoase. în 
experimentele noastre de laborator, lucrul cel mai bun pe care 
puteau să-l facă participanţii era să nu trişeze. Dar în multe 
situaţii din viaţa reală, oamenii pot să manifeste comporta¬ 
mente care simt nu doar neutre, ci caritabile şi generoase. 
Adăugând în minte această nuanţă, am căutat situaţii care 

ne-ar fi permis să testăm deopotrivă laturile negative şi cele 
pozitive ale naturii umane. 

închipuiţi-vă o mare piaţă ţărănească, întinsă de-a lun¬ 
gul unei străzi. Piaţa este situată în chiar centrul din Be’er 
Sheva, un oraş din sudul statului Israel. Este o zi toridă şi sute 
de comercianţi şi-au etalat mărfurile în faţa magazinelor care 
se înşiruie de ambele părţi ale străzii. Se simt miresme de ver¬ 
deţuri proaspete şi murături acre, de pâine caldă şi căpşuni 
coapte, iar privirea rătăceşte peste tipsii cu măsline şi brânză. 
Strigătele vânzătorilor care-şi laudă marfa te împresoară: „Rak 
ha yom!“ (numai astăzi), „Matok!“ (dulce), „Bezol!“ (ieftin). 

Eynav şi Tali au intrat în piaţă şi au pornit în direcţii diferi¬ 
te, Eynav ajutându-se cu un baston alb ca să se preumble prin¬ 
tre tarabe. Fiecare dintre ei a intrat în vorbă cu câţiva vânzători 
de legume şi au cerut fiecăruia să aleagă pentru ei două kilo¬ 
grame (cam 4,5 livre) de roşii cât timp s-au fâţâit primprejur. 
Odată ce au făcut comanda, au dispărut vreo zece minute, s-au 
întors să-şi ia roşiile, au plătit şi au plecat mai departe. S-au 
dus cu roşiile la un alt vânzător din celălalt capăt al pieţei, care 
a fost de acord să judece calitatea roşiilor de Ia celălalt vânză¬ 
tor. Comparând calitatea roşiilor vândute lui Eynav şi lui Tali, 
am putut să ne dăm seama cine a primit produsele mai bune 
şi cine pe cele mai rele. 

A făcut Eynav o afacere proastă? Ţineţi minte că, dintr-o 
perspectivă pur raţională, ar fi fost indicat ca vânzătorul să 
aleagă pentru ea roşiile cele mai urâte. La urma urmelor, ea nu 
ar fi avut posibilitatea să beneficieze de calitatea lor estetică. 
Un economist tradiţionalist de la, să spunem, Universitatea 
din Chicago ar putea chiar să argumenteze că, într-un efort de 
maximizare a bunăstării sociale a tuturor celor implicaţi (vân¬ 
zătorul, Eynav şi ceilalţi consumatori), vânzătorul ar fi trebuit 

să-i vândă ei roşiile cele mai urâte, păstrându-le pe cele arătoa¬ 
se pentru oamenii care s-ar fi putut delecta cu aspectul toma¬ 
telor. După cum a reieşit, calitatea vizuală a roşiilor alese 
pentru Eynav nu a fost inferioară ci, de fapt, a fost superioară 
comparativ cu cele alese pentru Tali. Vânzătorii s-au abătut din 
drum şi, cu ceva costuri pentru afacerea lor, au ales produse de 
calitate superioară pentru o clientă oarbă. 

cu aceste rezultate optimiste, ne-am orientat apoi 
către altă profesie care este adeseori privită cu multă suspiciu¬ 
ne: taximetriştii. în lumea şoferilor de taxi, există o tehnică 
populară, numită „preumblarea lungă", termenul oficial pen¬ 
tru transportul pasagerilor care nu cunosc drumul până la des¬ 
tinaţie pe căi foarte ocolite, de natură să umfle uneori 
substanţial tariful. De exemplu, un studiu efectuat asupra taxi- 
metriştilor din Las Vegas a constatat că unii şoferi de taxi con¬ 
duc de la McCarran International Airport până pe Strip ieşind 
printr-un tunel pe autostrada 215, ceea ce poate să urce până la 
un tarif de 92 de dolari pentru o călătorie ce nu ar trebui să 
depăşească trei kilometri. 1 

Dată fiind reputaţia taximetriştilor, trebuie să ne întrebăm 
dacă ei trişează în general şi dacă e mai probabil ca ei să-i păcă¬ 
lească pe cei care nu pot să le detecteze şmecheria. în următo¬ 
rul nostru experiment, le-am cerut lui Eynav şi lui Tali să ia de 
20 de ori un taxi în ambele direcţii între gară şi Universitatea 
Ben-Gurion din Negev. Pe această rută, transportul cu taxiul 
decurge după cum urmează: dacă îi cereţi şoferului să porneas¬ 
că aparatul de taxare, tariful este de aproximativ 25 NIS* (cam 
7 dolari). Totuşi, există un tarif fix de 20 NIS (cam 5,50 dolari) 
dacă aparatul de taxare nu este pornit. în scenariul nostru, atât 

* NIS, acronim de la New Israeli Shekel, moneda curentă în Israel (n.t). 

Eynav, cât şi Tali au cerut de fiecare dată pornirea aparatului de 
taxare. Uneori, taximetriştii le-au spus pasagerilor „amatori" 
că ar fi mai ieftin dacă nu ar da drumul aparatului; cu toate 
acestea, amândoi au insistat de fiecare dată ca aparatul să fie 
pornit. La sfârşitul cursei, Eynav şi Tali l-au întrebat pe şofer 
cât îi datorează, au plătit, au coborât din maşină şi au aşteptat 
câteva minute înainte de a lua un alt taxi înapoi, spre locul din 
care tocmai veniseră. 

Uitându-ne pe chitanţe, am constatat că Eynav plătise mai 
puţin decât Tali, în pofida faptului că amândoi insistaseră să 
plătească suma indicată de aparatul de taxare. Cum de s-a 
putut aşa ceva? O posibilitate era aceea că şoferii o duseseră pe 
Eynav pe traseul cel mai scurt şi cel mai ieftin şi că pe Tali îl 
plimbaseră pe o rută mai lungă. Dacă aşa au stat lucrurile, ar 
însemna că şoferii nu o păcăliseră pe Eynav, dar îl fraieriseră 
pe Tali într-o măsură oarecare. Dar Eynav a avut o explicaţie 
diferită a rezultatelor. „I-am auzit pe taximetrişti cum pornesc 
aparatul de taxare atunci când le-am cerut să o facă", ne-a spus 
ea, „dar ceva mai târziu, înainte să fi ajuns la destinaţie, i-am 
auzit pe mulţi dintre ei cum opresc aparatul, astfel încât tariful 
să se apropie de 20 NIS.“ „Cu siguranţă, mie nu mi s-a întâm¬ 
plat aşa ceva", a spus Tali. „N-au oprit niciodată aparatul şi de 
fiecare dată am plătit aproximativ 25 NIS." 

Aceste rezultate prezintă două aspecte importante. în 
primul rând, e clar că taximetriştii nu au efectuat o analiză 
de cost-beneficiu, cu scopul de a-şi optimiza câştigurile. Dacă 
ar fi făcut-o, ar fi fraierit-o mai tare pe Eynav, spunându-i că 
suma taxată era mai mare decât în realitate sau rătăcind o 
vreme prin oraş. în al doilea rând, taximetriştii au făcut ceva 
mai bun decât să nu trişeze pur şi simplu; ei au avut în vedere 
interesul lui Eynav şi şi-au sacrificat o parte din propriile înca¬ 
sări în beneficiul ei. 

Cum ne amăgim pe noi înşine 


Clar, aici se petrec mult mai multe lucruri decât ar vrea să 
credem Becker şi teoria economică standard. Pentru început, 
descoperirea faptului că nivelul de necinste nu este influenţat 
în mare măsură (deloc în experimentele noastre) de suma de 
bani pe care urmărim s-o câştigăm prin lipsă de onestitate 
sugerează că necinstea nu este un rezultat al simplei conside¬ 
rări a costurilor şi a beneficiilor comportamentului necinstit, 
în plus, rezultatele care arată că nivelul de necinste nu este 
modificat de schimbările probabilităţii de a fi prinşi fac să fie 
şi mai puţin probabil faptul că necinstea îşi are rădăcina în 
analiza de cost-beneficiu. în sfârşit, faptul că mulţi oameni 
trişează doar un pic atunci când au prilejul să o facă sugerează 
că forţele ce guvernează necinstea sunt mult mai complexe (şi 
mai interesante) decât cele din predicţiile SMIR. 

Ce se petrece aici? Aş dori să propun o teorie pe care o 
vom examina în mare parte din această carte. Pe scurt, teza 
centrală este următoarea: comportamentul nostru este con¬ 
dus de două motivaţii opuse. Pe de o parte, vrem să ne vedem 
pe noi înşine ca pe nişte oameni oneşti şi onorabili. Dorim să 
ne putem privi în oglindă şi să fim mulţumiţi de propria per¬ 
soană (psihologii numesc acest fenomen egomotivaţie). Pe de 
altă parte, vrem să beneficiem de pe urma înşelătoriei şi să 
câştigăm pe cât putem de mulţi bani (aceasta este motivaţia 
financiară standard). Clar, aceste două motivaţii sunt în con¬ 
flict. Cum putem să culegem beneficiile înşelătoriei şi, în 
acelaşi timp, să ne vedem pe noi înşine ca pe nişte oameni 
cinstiţi, minunaţi? 

Aici intră în joc uimitoarea noastră flexibilitate cognitivă. 
Graţie acestei abilităţi omeneşti, putem trage foloasele înşelă¬ 
toriei, considerându-ne totuşi nişte fiinţe umane minunate. 

Acest act de echilibrare este procesul de raţionalizare şi stă la 
baza a ceea ce vom numi „teoria factorului vrăjeală".* 

Ca să aveţi o mai bună înţelegere a teoriei factorului vră- 
jeală, gândiţi-vă la ultima oară când v-aţi calculat impozitul pe 
venit. Cum v-aţi împăcat cu deciziile ambigue şi neclare pe 
care a trebuit să le luaţi? Ar fi legitim să deduceţi o parte din 
costul reparaţiei maşinii personale, trecând-o la capitolul chel¬ 
tuielilor de afaceri? Dacă da, ce sumă v-ar mulţumi? Şi dacă 
mai aveţi o maşină? Nu vorbesc despre cum vă justificaţi deci¬ 
ziile faţă de Internai Revenue Service (IRS); mă refer la modul 
în care suntem capabili să justificăm nivelul exagerat al dedu¬ 
cerilor fiscale faţă de propria conştiinţă. 

Ori să spunem că ieşiţi la restaurant cu nişte prieteni şi că 
ei vă cer să le explicaţi un proiect de serviciu care v-a consumat 
o groază de timp în ultima perioadă. Odată ce aţi făcut acest 
lucru, este acum masa în oraş o cheltuială de afaceri accep¬ 
tabilă? Probabil că nu. Dar dacă masa a avut loc în timpul unei 
călătorii de afaceri sau dacă speraţi că unul dintre compa¬ 
nioni ar putea să devină un client al firmei voastre în viitorul 

* în original, fudge factor. 0 traducere ad litteram este imposibilă, expresia folosită de 
Ariely fiind argotică ţi având numeroase utilizări cu sensuri divergente. La propriu, fuc/ge indică 
diferite delicii culinare dulci (bomboane, prăjituri cu multă ciocolată etc.) - sugestia fiind 
aceea de „îndulcire" a judecăţii morale atunci când vine vorba despre propriul comportament, 
în utilizările sale argotice, fudge înseamnă, printre altele, o treabă făcută de mântuială 
(„rasol") - sugerând că, în autoevaluare, conştiinţa noastră morală nu este foarte scrupuloasă 
ţi atentă. Fudge mai înseamnă şi minciună, fals, contrafacere sau prostii, aiureli - sugerând 
că, de dragul imaginii de sine, conştiinţa morală se îmbată uşor cu apă rece, inventând cu 
superficialitate pseudoargumente şubrede în favoarea onorabilităţii noastre, chiar şi atunci 
când faptele pe care le comitem sunt moralmente dubioase. O traducere prudentă, deşi nu la 
fel de sugestivă, ar fi ales între „(auto)amăgire", „mistificare" sau „scorneală". Am riscat, 
totuşi, să redau sensul generic al expresiei originale tot printr-un termen argotic românesc şi 
mi s-a părut că, dintre cele câteva posibilităţi, de genul „bărbiereală”, „abureală", 
„îmbrobodlre”, „înflorire" etc., termenul „vrăjeală" ar fi cel mal potrivit, sugerând oarecum 
toate sensurile descifrate mai sus: autoindulgenţă, mistificare, superficialitate, relativitate a 
standardelor morale (n.t.). 


Testarea simplului model al infracţiunii raţionale (SMIR) Adevărul (cinstit) despre necinste 39 



apropiat? Dacă aţi făcut vreodată astfel de circumstanţieri, 
v-aţi jucat, totodată, cu graniţele flexibile ale eticii voastre. Pe 
scurt, eu cred că toţi încercăm mereu să identificăm linia pe 
care putem beneficia de pe urma necinstei fără să ne deterio¬ 
răm imaginea de sine. După cum scria odată Oscar Wilde, 
„moralitatea, ca şi arta, înseamnă să tragi o linie undeva", 
întrebarea este: unde se află acea linie? 

cred CĂ JEROME K. jerome a nimerit-o în romanul său din 
1889, Trei oameni într-o barcă (fără a mai pomeni şi câinele), în 
care spune o poveste despre unul dintre cele mai celebre 
subiecte pe seama căruia se minte în toată lumea: pescuitul. 
Iată ce a scris el: 

Am cunoscut odată un tânăr, un ins extrem de scrupulos, care 
atunci când se ducea la pescuit cu lanseta, hotărâse să nu exagereze 
captura cu mai mult de 25 la sută. 

„Când am prins 40 de peşti", a spus el, „voi spune celorlalţi că 
am prins 50 şi aşa mai departe. Dar nu voi minţi mai mult de-atât, 
pentru că minciuna este un păcat." 

Deşi majoritatea oamenilor nu şi-au stabilit în mod conşti¬ 
ent (şi cu atât mai puţin n-au anunţat) rata lor acceptabilă de 
minciună, precum a făcut-o acel tânăr, în linii mari această 
abordare pare să fie destul de exactă: fiecare dintre noi are o 
limită a cât se poate trişa înainte ca escrocheria să devină 
absolut „păcătoasă". 

în cele ce urmează, ne vom îndrepta atenţia asupra desci¬ 
frării funcţiilor interne ale factorului vrăjeală - echilibrul deli¬ 
cat între dorinţele contradictorii de a păstra o imagine de sine 
pozitivă şi de a trage foloasele escrocheriei. 


40 

Umor cu factorul 
vrăjeală 


Iată o mică glumă pentru voi: 

Micuţul Jimmy, de opt anişori, vine de la şcoală cu un bilet de la 
învăţătoarea lui care spune aşa: „Jimmy i-a furat colegului de bancă un 
creion." Tatăl lui Jimmy se înfurie. îl dădăceşte îndelung pe Jimmy, 
arătându-i cât e de supărat şi dezamăgit, şi-l pedepseşte pe băiat să nu 
mai iasă la joacă două săptămâni. „Şi stai să vezi când o veni acasă 
maică-tal", îi spune copilului pe un ton ameninţător. în sfârşit, încheie: 
„Totuşi, Jimmy, dacă aveai nevoie de un creion, de ce n-ai spus? De ce nu 
ai cerut, pur şi simplu? Ştii foarte bine că pot să-ţi aduc zeci de creioane 
de la birou." 

Dacă zâmbim auzind această glumă, e din cauză că recu¬ 
noaştem complexitatea necinstei umane, care este inerentă 
oricăruia dintre noi. Ne dăm seama că, dacă un băieţel fură un 
creion de la un coleg, atunci categoric merită să fie pedepsit, 
dar vrem să luăm o groază de creioane de la serviciu fără a sta 
pe gânduri. 

Această mică anecdotă ne-a sugerat Ninei, lui On şi mie 
posibilitatea ca anumite tipuri de activităţi să relaxeze mai 
uşor criteriile noastre morale. Poate că, am gândit noi, dacă 
mărim distanţa dintre un act necinstit şi consecinţele sale, fac¬ 
torul vrăjeală s-ar majora şi participanţii noştri ar trişa mai 
mult. Desigur, a-i încuraja pe oameni să trişeze şi mai vârtos 
nu este ceea ce noi dorim să promovăm în general. Dar în 

scopul cercetării şi al înţelegerii înşelătoriei, am vrut să vedem 
ce genuri de situaţii şi intervenţii ar putea să slăbească şi mai 
tare criteriile morale ale oamenilor. 

Ca să testăm ideea, am încercat mai întâi o versiune uni¬ 
versitară a glumei cu creionul. într-o zi, m-am furişat într-un 
cămin de la MIT şi am plantat în frigiderele comune una sau 
două momeli tentante. în jumătate dintre frigidere, am pus 
pachete de câte şase doze de Coca-Cola; în celelalte, am stre¬ 
curat o farfurioară de hârtie, pe care am pus şase bancnote de 
1 dolar. M-am întors din când în când să inspectez frigiderele 
şi să văd ce mai fac dozele de Cola şi banii mei - măsurând 
ceea ce, în termeni ştiinţifici, numim perioada de înjumătăţire 
a Colei şi a banilor. 

După cum poate ghici oricine a stat la cămin, în 72 de ore 
toate dozele de Coca-Cola au dispărut, dar cu adevărat inte¬ 
resant a fost faptul că nimeni nu s-a atins de bani. Acum, stu¬ 
denţii ar fi putut să ia o bancnotă de un dolar, să meargă până 
la automatul din apropiere, de unde să-şi ia o Coca-Cola, plus 
ceva mărunţiş, dar nimeni nu a făcut-o. 

Trebuie să recunosc că acesta nu este un mare experiment 
ştiinţific, întrucât studenţii văd adeseori doze de Coca-Cola 
în frigiderul lor, pe când descoperirea unei tăviţe cu câţiva 
dolari pe ea este ceva destul de neobişnuit. însă acest mic 
experiment sugerează că noi, fiinţele umane, suntem gata şi 
dornici să furăm ceva ce nu se referă explicit la o valoare 
bănească - altfel spus, ceva pe care nu se află figura unui 
preşedinte mort. Cu toate acestea, ne sfiim să furăm de-a 
dreptul bani până într-atât încât şi cea mai pioasă învăţătoa¬ 
re de la şcoala de duminică ar fi mândră de noi. Tot astfel, 
putem să luăm ceva hârtie de la birou ca să o folosim la impri¬ 
manta noastră de acasă, însă ar fi foarte puţin probabil să şter¬ 
pelim 3,50 dolari din puşculiţă, chiar dacă ar fi să mergem 

după colţ şi să cumpărăm nişte hârtie pentru imprimanta 
noastră de acasă. 

Ca să cercetăm distanţa dintre bani şi influenţa lor asupra 
necinstei într-un mod ceva mai bine controlat, am pus la cale 
o altă versiune a experimentului matriceal, introducând de 
această dată o condiţie în care înşelătoria a fost cu un pas mai 
departe de bani. Ca şi în experimentele noastre anterioare, 
participanţii din postura tocătorului de hârtie au avut prilejul 
să trişeze distrugându-şi foile de test şi minţind în legătură cu 
numărul matricelor pe care le-au rezolvat corect. Când parti¬ 
cipanţii au isprăvit testul, şi-au distrus formularul de test, s-au 
apropiat de experimentator şi au spus: „Am rezolvat X* matri¬ 
ce, vă rog să-mi daţi X dolari 11 . 

Inovaţia din acest experiment a fost postura „jetoanelor 11 . 
Condiţia jetoanelor se asemăna cu postura tocătorului de hâr¬ 
tie, exceptând faptul că participanţii erau plătiţi în fise de plas¬ 
tic în loc de dolari. în această postură, după ce au terminat de 
tocat foaia de test, participanţii s-au apropiat de experimenta¬ 
tor şi au spus: „Am rezolvat X matrice, vă rog să-mi daţi X 
jetoane 11 . Odată ce şi-au primit fisele, s-au deplasat cam zece 
metri până la o masă din apropiere, unde au predat jetoanele 
şi au primit în schimb bani peşin. 

După cum a reieşit, cei care au minţit pentru nişte jetoane 
care, peste câteva secunde, aveau să se transforme în bani au 
trişat de două ori mai vârtos decât cei care minţeau direct pen¬ 
tru bani. Trebuie să mărturisesc că, deşi bănuisem că partici¬ 
panţii din postura jetoanelor vor trişa mai mult, am fost 
surprins de creşterea escrocheriei care s-a produs drept urma¬ 
re a îndepărtării de bani cu numai un mic pas. După cât se 
pare, oamenii sunt mult mai apţi de necinste în prezenţa 


* X reprezintă numărul de întrebări pe care participanţii au pretins că le-au rezolvat 
corect (n.a.). 

obiectelor nonmonetare - precum creioanele şi jetoanele - 
decât în cea a banilor reali. 

Din toate cercetările pe care le-am desfăşurat de-a lungul 
anilor, ideea care mă îngrijorează cel mai mult este că cu cât 
societatea noastră se lipseşte tot mai mult de numerar, cu atât 
deviază busola noastră morală. Dacă o îndepărtare cu numai 
un pas de bani poate să amplifice înşelătoria în asemenea 
grad, închipuiţi-vă ce se poate întâmpla pe măsură ce deve¬ 
nim o societate tot mai lipsită de bani cash. Se poate ca furtul 
unui număr de credit cârd să fie mult mai puţin dificil din 
punct de vedere moral decât să şterpeleşti banii din portofelul 
cuiva? Fireşte, banii digitali (precum un cârd de debit sau de 
credit) au multiple avantaje, dar ne pot separa într-o oarecare 
măsură de realitatea actelor noastre. Dacă a fi doar cu un pas 
mai departe de bani descuie cătuşele morale ale oamenilor, 
ce se va întâmpla pe măsură ce tot mai multe activităţi ban¬ 
care se realizează Online? Ce se va întâmpla cu moralitatea 
noastră personală şi socială pe măsură ce produsele financia¬ 
re devin mai obscure şi mai puţin vizibil legate de bani (gân- 
diţi-vă, de exemplu, la opţiunile de acţiuni, derivate şi „credit 
default swaps“ - instrument derivat pentru transferul riscului 
de creditare)? 


Unele companii ştiu deja acest lucru! 

în calitate de oameni de ştiinţă, avem mare grijă să docu¬ 
mentăm, să măsurăm şi să examinăm atent influenţa înde¬ 
părtării cu un pas de bani. Dar eu presupun că unele companii 
înţeleg intuitiv acest principiu şi se folosesc de el în avantajul 
lor. Analizaţi, de exemplu, această scrisoare pe care am pri¬ 
mit-o de la un tânăr consultant: 

Dragă dr. Ariely, 

Am absolvit acum câţiva ani un colegiu de prestigiu cu 
o diplomă în Economie şi am lucrat la o firmă de 
consultanţă economică; aceasta prestează servicii pentru 
firmele de avocatură. 

Motivul pentru care m-am hotărât să vă contactez este 
acela că am observat şi am participat la un fenomen bine 
pus la punct de supradimensionare a orelor tarifate de către 
consultanţii economici. Ca să evităm îndulcirea 
fenomenului, să vorbim despre înşelătorie. De la şefii din 
vârful piramidei şi până la ultimul analist, structura 
stimulentelor pentru consultanţi încurajează escrocheria: 
nimeni nu verifică să vadă cu cât vom factura o anumită 
activitate; nu există instrucţiuni clare privind ceea ce este 
acceptabil; iar dacă avem facturările cele mai mici faţă de 
ceilalţi analişti, vom fi, probabil, primii concediaţi. Aceşti 
factori creează mediul perfect pentru a trişa în mod agresiv. 

Avocaţii, la rândul lor, se bucură de o parte consistentă 
din costul fiecărei ore pe care o facturăm noi, aşa că nu le 
pasă dacă noi lungim finalizarea unui proiect. în vreme ce 
avocaţii sunt oarecum stimulaţi să coboare costurile pentru 
a nu-i înfuria pe clienţi, multe dintre analizele pe care le 
efectuăm noi sunt foarte greu de evaluat. Juriştii ştiu acest 
lucru şi separe că-l folosesc în avantajul lor. Drept urmare, 
noi trişăm în folosul lor; noi reuşim să ne păstrăm joburile 
şi ei obţin un profit suplimentar. 

Iată câteva exemple concrete de felul în care se trişează 
în compania mea: 

• Un termen de predare se apropia cu repeziciune şi noi 
lucram extrem de multe ore suplimentare. Bugetul nu 
părea să fie o problemă şi, când am întrebat câte ore din 

ziua mea de lucru trebuia să facturez, şefa mea (un 
manager de proiect de rang mediu) mi-a spus să calculez 
timpul total pe care l-am petrecut la birou, din care să 
scad două ore, una pentru masa de prânz şi una pentru 
cină. I-am spus că am făcut şi alte pauze în timp ce 
serverul rula programele mele, iar ea mi-a spus că le pot 
contabiliza ca pauze de relaxare mentală, care, ulterior, 
aveau să-mi sporească productivitatea. 

• Un bun prieten de la birou a refuzat vehement să 
suprataxeze şi, în consecinţă, a avut o rată de facturare 
cu 20% sub medie. îi admir onestitatea, dar atunci 
când a venit momentid concedierilor, a fost primul pus 
pe liber. Cefei de mesaj am primit noi ceilalţi? 

• Cineva facturează fiecare oră în care îşi citeşte căsuţa 
de e-mail pentru un proiect, indiferent dacă are sau nu 
ceva în lucru. Este „pe recepţie “ spune el. 

• Alt individ lucrează adeseori acasă şi pare să factureze 
cu toptanul, dar când este la birou, nu l-am văzut să 
aibă vreodată ceva de făcut. 

Astfel de exemple se pot da în continuare la nesfârşit. 

Neîndoielnic, eu mă complac în acest tip de comportament, 

dar, pe măsură ce-l înţeleg mai limpede, vreau să-l îndrept. 

Aveţi să-mi daţi un sfat? Ce-aţi face dumneavoastră în 

situaţia mea? 

» 

Al dumneavoastră sincer, 

Jonah 

Din păcate, problemele semnalate de către Jonah sunt 
lucruri obişnuite şi sunt rezultatul direct al modului în care ne 
concepem propria moralitate. Iată un alt mod de a privi 

această problemă. într-o dimineaţă, am descoperit că cineva 
îmi spărsese geamul de la maşină şi îmi furase sistemul porta¬ 
bil GPS. Fireşte, am fost foarte supărat, dar în termeni de 
impact asupra viitorului meu financiar, acest furt a avut un 
efect foarte redus. Pe de altă parte, gândiţi-vă cât mă ciupesc, 
probabil, de-a lungul anilor, pe mine (şi pe noi toţi) avocaţii, 
agenţii de bursă, managerii de fonduri mutuale, agenţii de asi¬ 
gurări şi alţii, umflând câte puţin onorariile şi facturile, adău¬ 
gând comisioane ascunse şi aşa mai departe. Probabil că 
niciuna dintre aceste acţiuni nu este, în sine, cu adevărat sem¬ 
nificativă din punct de vedere financiar, dar însumate, ele 
înseamnă mult mai mult decât nişte dispozitive de navigaţie, 
în acelaşi timp, presupun că, spre deosebire de individul care 
m-a lăsat fără GPS, aceşti păcătoşi cu gulere albe se consideră 
a fi nişte oameni foarte morali, deoarece acţiunile lor simt rela¬ 
tiv mărunte şi, lucrul cel mai important, se află la câţiva paşi 
distanţă de buzunarul meu. 

Vestea bună este că, odată ce înţelegem felul în care necin¬ 
stea noastră sporeşte atunci când ne aflăm la unul sau 
mai mulţi paşi depărtare faţă de bani, putem încerca să clari¬ 
ficăm şi să accentuăm legăturile dintre acţiunile noastre şi 
oamenii pe care acestea îi pot influenţa. în acelaşi timp, putem 
încerca să scurtăm distanţa dintre acţiunile noastre şi banii în 
discuţie. Procedând astfel, putem căpăta o cunoaştere mai 
bună a consecinţelor acţiunilor noastre şi, conştienţi de ele, să 
ne sporim onestitatea. 

LECŢIA PREDATĂ DE UN LĂCĂTUŞ 

Nu cu mult timp în urmă, unul dintre studenţii mei, pe nume 
Peter, mi-a relatat o istorie care surprinde foarte frumos esenţa 
eforturilor noastre greşite de a reduce necinstea. 

într-o zi, Peter a rămas încuiat pe dinafara casei, aşa că a dat 
sfoară în ţară după un lăcătuş. I-a luat ceva timp să găsească unul 
autorizat de municipalitate să descuie uşi. în sfârşit, lăcătuşul a 
sosit, şi-a parcat camioneta şi a descuiat uşa cam într-un minut. 

„Am fost uimit cât de repede şi cât de uşor a putut băiatul ăsta 
să deschidă uşa", mi-a spus Peter. După care mi-a transmis o mică 
lecţie de moralitate pe care a primit-o din partea lăcătuşului în 
acea zi. 

în replică la uimirea lui Peter, lăcătuşul i-a spus că încuietorile 
se pun la uşi numai pentru a-i face pe oamenii cinstiţi să rămână 
cinstiţi. „Un procent de unu la sută din populaţie va fi întotdeauna 
cinstit şi nu va fura niciodată", i-a spus lăcătuşul. „Alţi unu la sută 
vor fi mereu necinstiţi şi întotdeauna vorîncerca să-ţi spargă broasca 
şi să-ţi fure televizorul. Iar restul vor fi cinstiţi atâta timp cât se 
găsesc în condiţiile potrivite - dar dacă sunt ispitiţi destul, vor fi şi 
ei necinstiţi. încuietorile nu te vor proteja de hoţi, care pot să-ţi intre 
în casă dacă ţin cu tot dinadinsul.Te vor proteja numai de majoritatea 
oamenilor cinstiţi care ar putea să fie tentaţi să-ţi încerce uşa dacă 
nu are nicio încuietoare." 

După ce am reflectat asupra acestor observaţii, am ajuns să cred 
că lăcătuşul avea, probabil, dreptate. Nu că 98% dintre oameni sunt 
imorali sau că vor trişa ori de câte ori li se iveşte un prilej; e mai 
probabil că majoritatea avem nevoie de un mic memento pentru a 
rămâne pe calea cea dreaptă. 


Cum să-i fad pe oameni să trişeze mai puţin 

Acum, că am înţeles cum funcţionează factorul vrăjeală şi 
cum să-l amplificăm, am vrut ca pasul următor să ne ducă la 
aflarea răspunsului la întrebarea dacă putem diminua factorul 
vrăjeală, făcându-i pe oameni să trişeze mai puţin. Şi această 
idee s-a născut, de asemenea, dintr-o mică anecdotă: 

Un bărbat vizibil supărat se duce într-o zi să-l vadă pe rabi¬ 
nul său şi spune: „Rabi, n-o să crezi ce mi s-a întâmplat! 
Săptămâna trecută, cineva mi-a furat bicicleta de la sinagogă!" 

Rabinul este profund mâhnit de această întâmplare, dar, 
după o clipă de gândire, vine cu o soluţie: „Săptămâna viitoare 
vino la slujbă, stai în rândul din faţă şi, când voi recita cele 
Zece Porunci, întoarce capul şi uită-te la oamenii din spatele 
tău. Şi când ajungem la «Să nu furi!», bagă de seamă cine nu 
te poate privi în ochi şi acela-i omul tău.“ Rabinul este foarte 
încântat de sugestia lui, la fel şi păgubaşul. 

La următoarea slujbă, rabinul este foarte curios să afle dacă 
sfatul său a fost de folos. îl aşteaptă pe omul nostru la uşa sina¬ 
gogii şi-l întreabă: „Ei, a mers?" 

„De minune", răspunde bărbatul. „în clipa în care am ajuns 
la «Să nu râvneşti femeia altuia!», mi-am adus aminte unde 
mi-am lăsat bicicleta." 

Ceea ce sugerează această anecdotă este că memoria noas¬ 
tră şi conştiinţa codurilor morale (precum cele Zece Porunci) 
ar putea să aibă un efect asupra modului în care ne vedem 
propriul nostru comportament. 

Inspiraţi de lecţia ascunsă îndărătul acestei glume, Nina, 
On şi cu mine am desfăşurat un experiment la Universitatea 
California din Los Angeles (UCLA). Am luat 450 de partici¬ 
panţi şi i-am împărţit în două grupe. Celor din prima le-am 
cerut să încerce să-şi amintească cele Zece Porunci şi apoi 
i-am ispitit să trişeze la exerciţiul nostru matriceal. Celor din 
a doua grupă le-am cerut să-şi aducă aminte zece cărţi pe care 
le citiseră în liceu, înainte de a le da matricele şi oportunita¬ 
tea să trişeze. în sânul grupului care şi-a amintit cele zece 
cărţi, am constatat înşelătoria tipică - larg răspândită, dar 
moderată. Pe de altă parte, în grupul celor cărora li s-a cerut 
să-şi amintească cele Zece Porunci, nu am observat nici urmă 

de înşelătorie. Şi asta în pofida faptului că nimeni din cadrul 
grupului nu a fost în stare să şi le amintească pe toate zece. 

Acest rezultat ne-a intrigat foarte tare. Se părea că simpla 
încercare de rememorare a normelor morale era suficientă ca 
să amelioreze comportamentul moral. într-o altă încercare de 
a testa acest efect, am cerut unui grup de atei declaraţi să jure 
pe o Biblie şi apoi le-am dat prilejul să solicite nişte câştiguri 
suplimentare la exerciţiul matriceal. Ce au făcut ateii? Nu s-au 
abătut de la calea cea dreaptă. 


FURTUL DE HÂRTIE 

Acum câţiva ani, am primit o scrisoare de la o femeie pe nume 
Rhonda, care a urmat cursurile Universităţii California din Berkeley. 
Mi-a relatat o problemă pe care o avusese în casă şi cum un mic 
memento etic a ajutat-o să o rezolve. 

Locuia lângă campus cu mai multe persoane - fără a se 
cunoaşte între ei. Când veneau în fiecare weekend, îngrijitorii 
lăsau mai multe suluri de hârtie igienică în fiecare dintre cele două 
băi. Totuşi, până luni, toată hârtia igienică dispărea. Era o clasică 
tragedie-a-traiului-în-comun: deoarece unii oameni îşi făceau 
rezerve de hârtie igienică, luând mai mult decât partea care li se 
cuvenea, resursa publică era distrusă pentru oricine altcineva. 

După ce a citit pe blogul meu despre experimentul celor Zece 
Porunci, Rhonda a pus un bilet într-una dintre toalete, cerând 
celorlalţi să nu mai ia din hârtia igienică, întrucât aceasta era un bun 
comun. Spre marea ei satisfacţie, un sul a reapărut după câteva ore 
şi un altul a doua zi. în cealaltă baie, însă, unde nu s-a pus niciun 
bilet, n-a mai fost fir de hârtie igienică până în weekendul următor, 
când au revenit îngrijitorii. 

Acest mic experiment demonstrează cât de eficiente pot fi nişte 
mici aduceri aminte în a ne ajuta să ne păstrăm respectul faţă de 
normele etice şi, în acest caz, faţă de o toaletă dotată cu tot ce trebuie. 

Aceste experimente bazate pe câte un memento moral 
sugerează că dorinţa şi tendinţa noastră de a trişa pot fi dimi¬ 
nuate dacă ne sunt reamintite normele etice. însă, deşi folosi¬ 
rea celor Zece Porunci şi a Bibliei ca mecanisme de edificare 
a onestităţii poate fi utilă, introducerea dogmelor religioase în 
societate pe scară largă ca mijloc de reducere a înşelătoriei nu 
este foarte practică (ca să nu mai vorbim despre faptul că, pro¬ 
cedând astfel, am încălca separarea bisericii de stat). Drept 
urmare, am început să ne gândim la nişte modalităţi mai gene¬ 
rale, mai practice şi mai laice de a restrânge factorul vrăjeală, 
ceea ce ne-a condus la testarea codurilor de onoare pe care le 
folosesc deja multe universităţi. 

Pentru a descoperi dacă aceste coduri de onoare funcţio¬ 
nează, am cerut unui grup de studenţi de la MIT şi de la Yale 
să semneze un astfel de cod înainte de a le da prilejul să trişeze 
la exerciţiile matriceale. Declaraţia suna astfel: „înţeleg că 
acest experiment respectă prevederile codului de onoare MIT 
/ Yale“. Studenţii cărora nu li s-a cerut să semneze au trişat un 
pic, dar studenţii de la MIT şi Yale care au semnat această 
declaraţie nu au trişat absolut deloc. Şi aceasta în pofida fap¬ 
tului că niciuna dintre cele două universităţi nu are un cod de 
onoare (ceva întru câtva asemănător cu efectul pe care jură¬ 
mântul pe Biblie l-a avut asupra ateilor declaraţi). 

Universitatea Princeton are un sistem de onoare riguros, 
în vigoare cam de prin 1893. Bobocii primesc un exemplar 
din Constituţia Codului de Onoare şi o scrisoare din partea 
Comitetului de Onoare, ce se referă Ia sistemul de onoare, pe 
care trebuie să o semneze înainte de a se putea înmatricula. 
Ei trebuie să audieze, de asemenea, nişte prelegeri obliga¬ 
torii despre importanţa Codului de Onoare în timpul primei 
lor săptămâni de facultate. După aceste prelegeri, proaspe¬ 
ţii princetonieni discută în continuare sistemul cu grupul de 

consiliere de la cămin. Ca şi cum nu ar fi fost de ajuns, una din¬ 
tre trupele muzicale din campus, The Triangle Club, interpre¬ 
tează pentru seria noilor veniţi piesa lor, „Honor Code Song“. 

In restul timpului petrecut la Princeton, studenţilor Ii se 
reaminteşte în repetate rânduri despre codul de onoare: ei 
semnează un angajament de onoare la sfârşitul fiecărei lucrări 
predate („Această lucrare reprezintă propria mea muncă în 
conformitate cu regulamentele Universităţii"). Ei semnează o 
altă declaraţie la fiecare examen, test sau chestionar („Declar 
pe cinstea mea că nu am încălcat codul de onoare în timpul 
acestei examinări") şi primesc de două ori pe an e-mailuri din 
partea Comitetului de Onoare, care le reamintesc de obliga¬ 
ţiile lor. 

Ca să vedem dacă acel curs intensiv de moralitate de la 
Princeton are un efect pe termen lung, am aşteptat două săp¬ 
tămâni după ce bobocii şi-au încheiat pregătirea etică înainte 
de a-i tenta să trişeze - dându-le aceleaşi oportunităţi ca şi stu¬ 
denţilor de la MIT şi Yale. Totuşi, atunci când nu li s-a cerut să 
semneze angajamentul de onoare, ei au trişat ca şi corespon¬ 
denţii lor de la MIT şi de Ia Yale. Se pare că acel curs intensiv, 
propaganda moralizatoare şi existenţa unui cod de onoare nu 
au avut o influenţă durabilă asupra fibrei morale a 
princetonienilor. 

Aceste rezultate sunt deopotrivă deprimante şi promiţătoa¬ 
re. Pe latura deprimantă, se pare că este foarte dificil să se 
modifice comportamentul nostru astfel încât acesta să devină 
mai etic şi că un curs intensiv de moralitate nu va fi suficient. 
(Bănuiesc că această ineficacitate caracterizează, de aseme¬ 
nea, o mare parte din educaţia etică desfăşurată în afaceri, 
universităţi şi facultăţi de business.) Pe plan mai general, 
rezultatele sugerează că o schimbare culturală pe termen lung 
în materie de etică este o sarcină extrem de grea. 

Pe latura pozitivă, se pare că atunci când ni se reamintesc 
pur şi simplu normele etice, ne comportăm ceva mai onorabil. 
Şi mai bine, am descoperit că metoda „semnaţi aici“ pe un cod 
de onoare funcţionează deopotrivă atunci când există un cost 
clar şi substanţial al necinstei (care, în cazul Universităţii 
Princeton, înseamnă exmatricularea), cât şi atunci când nu 
există un cost concret (cum s-a întâmplat la MIT şi la Yale). 
Vestea bună este că oamenii par să dorească a fi oneşti, ceea 
ce sugerează că poate fi o idee bună să se încorporeze câte un 

memento moral în situaţiile care ne tentează să fim necinstiţi/ 

* ) 

un profesor de la Middle Tennessee State University s-a 
săturat în asemenea hal de studenţii care copiau la examenele 
de MBA, încât s-a hotărât să utilizeze un cod de onoare şi mai 
drastic. Inspirat de experimentul celor Zece Porunci şi de efec¬ 
tele sale asupra onestităţii, Thomas Tang le-a cerut studenţilor 
să semneze un cod de onoare, în care declarau că nu vor copia 
la examen. Declaraţia mai afirma că „vor regreta pentru tot 
restul vieţii şi că vor ajunge în iad“ dacă au trişat. 

Studenţii, care nu credeau neapărat în iad sau că vor ajunge 
inevitabil acolo, au fost indignaţi. Declaraţia a devenit extrem 
de controversată şi, poate deloc surprinzător, Tang a încins 
spiritele cu iniţiativa sa (în cele din urmă, a trebuit să revină la 
vechea declaraţie, fără iad). 

Totuşi, îmi închipui că, în scurta sa existenţă, această ver¬ 
siune extremă a codului de onoare a avut un mare efect asupra 

* 0întrebare importantă privind utilizarea unui memento moral este dacă nu cumva, în 
timp, oamenii se vor obişnui să semneze astfel de coduri de onoare, ceea ceva face ca aceste 
reamintiri să-şi piardă eficacitatea. Din acest motiv, eu cred că abordarea corectă este să le 
ceri oamenilor să redacteze propria lor versiune a unui cod de onoare - în acest fel le va fi greu 
să semneze fără să se gândească la moralitate şi efectul artrebuisăfieun comportament mai 
etic (n.a.). 

studenţilor. Mai cred că indignarea studenţilor arată cât de 
eficient poate fi acest tip de angajament. Viitorii oameni de 
afaceri trebuie să fi simţit că mizele puse în joc erau foarte 
mari, altminteri nu le-ar fi păsat atât de mult. Imaginaţi-vă că 
vă confruntaţi cu un astfel de angajament. Cât de confortabil 
v-aţi simţi punându-vă semnătura pe el? V-ar influenţa această 
semnătură comportamentul? Ce-ar fi dacă ar trebui să-l sem¬ 
naţi chiar înainte de a vă completa declaraţia de cheltuieli? 


SIMBOLURI RELIGIOASE 

Posibilitatea folosirii simbolurilor religioase ca modalitate de a 
spori onestitatea nu le-a scăpatînvăţaţilor religioşi. Există în Talmud 
o poveste despre un bărbat credincios care simte o dorinţă disperată 
de sex şi merge la o prostituată. Religia sa nu i-ar îngădui, fireşte, 
aşa ceva, dar, în acea clipă, el simţea că are nevoi mai presante. 
Odată singur cu prostituata, începe să se dezbrace. Pe când îşi scotea 
cămaşa, îşi vede ţiţitul, un obiect de lenjerie împodobit cu patru 
franjuri înnodaţi. Vederea ţiţitului îi aduce aminte de miţvoh 
(obligaţii religioase) şi iute face stânga împrejur şi iese din alcovul 
prostituatei fără să fi încălcat normele religioase. 


Aventuri cu IRS* 

E adevărat că folosirea codurilor de onoare are efect în a 
stopa înşelătoria într-o universitate, dar funcţionează tot atât 
de bine acest tip de mementouri morale în medii 

* IRS - acronim pentru Internai Revenue Service, autoritatea fiscală federală din Statele 
Unite. !n cultura populară americană, autoritatea de temut a Fiscului federal este Fixată In 
două clişee larg răspândite: celebrul gangster Al Capone nu a fost arestat de către FBI şi 
condamnat la închisoare pentru delicte criminale, ci a fost prins de către IRS şi condamnat 
pentru fraude fiscale; în al doilea rând, toţi americanii ştiu că de două lucruri nu poţi scăpa: 
de moarte şi de IRS (n.t.). 


54 Adevărul [cinstit) despre necinste Umor cu factorul vrSjeala 


nonacademice? Ar fi ele de folos în a preveni înşelătoria când 
vine vorba despre, să spunem, declaraţiile fiscale sau cererile 
de despăgubiri adresate companiilor de asigurări? Este ceea ce 
m-am apucat să verific împreună cu Lisa Shu (doctorandă la 
Harvard University), Nina Mazar, Francesca Gino şi Max 
Bazerman (profesori la Harvard). 

Am început prin a restructura experimentul nostru matri¬ 
ceal standard, făcându-1 să semene puţin cu o declaraţie fisca¬ 
lă. După ce au terminat de rezolvat exerciţiul matriceal şi au 
tocat foaia de test, le-am cerut participanţilor să scrie numărul 
de întrebări pe care le-au rezolvat corect pe un formular, creat 
de noi după declaraţia fiscală tip IRS 1040EZ. Ca să întărim 
senzaţia participanţilor că au de-a face cu o declaraţie fiscală 
reală, pe formular se menţiona clar că venitul lor va fi impozi¬ 
tat cu 20%. în prima secţiune a formularului, le-am cerut par¬ 
ticipanţilor să îşi declare „venitul" (numărul de matrice pe care 
le-au rezolvat corect). în continuare, formularul conţinea o 
secţiune referitoare la cheltuielile de deplasare, în care parti¬ 
cipanţilor Ie puteau fi decontate cu 10 cenţi pe minut durata 
deplasării (până la 2 ore sau 12 dolari) şi costul direct al trans¬ 
portului (până la 12 dolari). Această parte a plăţii era neimpo¬ 
zabilă (ca o cheltuială de business). Apoi li s-a cerut 
participanţilor să însumeze toate numerele şi să solicite plata 
finală netă. 

Am avut două cazuri în acest experiment. Unii participanţi 
au completat întregul formular, pe care l-au semnat în josul 
paginii, aşa cum se face în mod tipic cu documentele oficiale, 
în acest caz, semnătura avea rolul de autentificare a informa¬ 
ţiilor de pe formular. în cel de-al doilea caz, participanţii au 
început prin a-şi pune semnătura pe formular, în capul paginii, 
şi numai după aceea l-au completat. Acesta era cazul nostru 
de „memento moral". 

Ce-am constatat? Participanţii din cazul semnează-la-sfâr- 
şit au trişat adăugând cam patru matrice în plus la scorul 
lor. Dar cei care au semnat în capul paginii? Atunci când sem¬ 
nătura a acţionat ca un memento moral, participanţii au pretins 
numai o matrice în plus. Nu sunt sigur cum apreciaţi voi 
„numai" o matrice în plus - în fond, e vorba tot despre înşelă¬ 
torie -, însă, dat fiind faptul că singura diferenţă dintre cele 
două cazuri era aşezarea în pagină a liniei punctate pentru 
semnătură, eu văd acest rezultat ca pe o cale promiţătoare de 
a reduce necinstea. 

Versiunea noastră cu formularul de declaraţie fiscală ne-a 
permis, de asemenea, să analizăm cererile pentru decontarea 
cheltuielilor de deplasare. Noi nu ştiam cât timp le-a luat efec¬ 
tiv participanţilor ca să ajungă la locul experimentului, însă, 
dacă am presupus că, datorită eşantionării aleatoare, timpul 
mediu de deplasare a fost în esenţă acelaşi în ambele condiţii, 
am putut să vedem în care dintre condiţii participanţii au soli¬ 
citat cheltuieli de deplasare mai mari. Ceea ce am constatat a 
fost că mărimea cererilor de decontare a cheltuielilor de depla¬ 
sare a urmat acelaşi model: cei din cazul semnătu- 
ra-în-josul-paginii au solicitat cheltuieli de deplasare în valoare 
medie de 9,62 dolari, pe când aceia din cazul de memento 
moral (semnătura-în-capul-paginii) au pretins că au avut chel¬ 
tuieli de deplasare în valoare medie de 5,27 de dolari. 

înarmaţi cu dovezile noastre că, atunci când îşi pun 
semnătura pe o declaraţie, oamenii se află (cel puţin temporar) 
într-o dispoziţie mai onestă, am abordat IRS, gândind că 
Unchiul Sam ar fi bucuros să afle o metodă de a face ca încasă¬ 
rile fiscale să urce la cer. Interacţiunea cu IRS a decurs cam aşa: 

EU: în momentul în care contribuabilii termină de trecut datele pe 
formular, este prea târziu. înşelătoria s-a produs şi nimeni nu va 

spune: „Ah, trebuie să semnez chestia asta, hai să o iau de la 
capăt şi dau răspunsuri cinstite". Vedeţi? Dacă oamenii semnează 
înainte de a trece orice date pe formular, ei trişează mai puţin. 
Ceea ce vă trebuie este o semnătură în capul formularului şi 
aceasta va reaminti oricui că i se cere să spună adevărul. 

IRS: Da, e interesant. însă ar fi ilegal să le cerem oamenilor să 
semneze la începutul declaraţiei. Semnătura trebuie să certifice 
exactitatea informaţiilor furnizate. 

EU: Ce-ar fi să le cereţi oamenilor să semneze de două ori? Odată în 
capul declaraţiei şi apoi în josul paginii? în acest fel, semnătura 
de sus va acţiona ca un angajament - amintind oamenilor de 
patriotismul şi fibra lor morală, de mamă, de drapel şi de plăcinta 
cu mere făcută în casă -, iar semnătura de jos ar fi pentru 
autentificare. 

IRS: Ei bine, ar fi ceva derutant. 

EU: V-aţi uitat recent pe codul fiscal sau pe formularele de declaraţie 
fiscală? 

IRS: [/Vid o reacţie.] 

EU: Ce ziceţi de asta? Ce-ar fi să spunem că prima rubrică din 
declaraţia fiscală ar întreba contribuabilul dacă ar fi de acord să 
doneze 25 de dolari unei unităţi operative de luptă împotriva 
corupţiei? Indiferent de răspuns, întrebarea îi va forţa pe oameni 
să mediteze asupra poziţiei lor faţă de onestitate şi faţă de 
importanţa ei pentru sodetate! Şi în cazul în care contribuabilii 
donează bani pentru această unitate operativă, ei nu-şi exprimă 
doar o opinie, dar mai pun şi nişte bani la bătaie şi acum e şi mai 
probabil ca ei să-şi urmeze propriul exemplu. 

IRS: [7acere de gheaţă.] 

EU: Această abordare poate avea şi un alt beneficiu interesant: îi 
puteţi lua în evidenţă pe acei contribuabili care decid să nu 
doneze unităţii operative şi să-i verificaţi! 

IRS: Chiar vreţi să discutăm despre operaţii de audit?* 


* S-a întâmplat că am fost subiectul unul audit efectuat de IRS peste câţiva ani; a fost 
o experienţă lungă ţi dureroasă, dar interesantă. Nu cred că a avut legătură cu această 
întâlnire (n.a.J. 

în pofida reacţiei celor de la IRS, nu am fost întru totul des¬ 
curajaţi şi am continuat să căutăm alte oportunităţi de testare 
a ideii noastre despre „întâi semnează". în cele din urmă, am 
avut un succes (moderat) atunci când ne-am adresat unei mari 
societăţi de asigurări. Compania a confirmat teoria noastră 
fundamentată, conform căreia majoritatea oamenilor trişează, 
însă doar câte puţin. Ne-au spus că, în opinia lor, foarte puţini 
oameni trişează în mod flagrant (dând foc, înscenând un jaf şi 
aşa mai departe), dar că mulţi oameni care suferă o pierdere 
de proprietate par să se simtă în largul lor dacă exagerează 
paguba lor cu io până la 15 procente. Un televizor cu diagonala 
de 32 de inchi devine unul cu diagonala de 40 de inchi, un coli¬ 
er de 18 carate devine unul de 22 de carate şi aşa mai departe. 

Am mers la sediul lor central şi am petrecut ziua cu şefii 
companiei, încercând să propun căi de scădere a declaraţiilor 
necinstite din cererile de despăgubire. Am venit cu o mulţime 
de idei. De exemplu, ce-ar fi dacă oamenii ar trebui să-şi decla¬ 
re pagubele în termeni extrem de concreţi şi să furnizeze mai 
multe detalii specifice (unde şi când au cumpărat obiectele), 
ceea ce le-ar permite mai puţină flexibilitate morală? Sau ce-ar 
fi dacă un cuplu care a rămas fără casă în urma mior inundaţii 
ar trebui să fie de acord în legătură cu ceea ce a pierdut (deşi, 
după cum vom vedea în capitolul 8, „înşelăciunea contagioa¬ 
să", şi în capitolul 9, „înşelăciune şi colaborare", această idee 
poate avea efecte contrare). Ce-ar fi dacă am pune la telefon 
muzică religioasă cât timp oamenii aşteaptă legătura cu un 
operator? Şi, desigur, ce-ar fi dacă oamenii ar trebui să semne¬ 
ze în capul cererii de despăgubire sau chiar lângă fiecare arti¬ 
col menţionat? 

După cum se obişnuieşte în astfel de companii mari, oame¬ 
nii cu care m-am întâlnit s-au dus cu ideile prezentate de mine 
la juriştii lor. Am aşteptat şase luni şi, în cele din urmă, am 

primit răspunsul juriştilor - care ne-au spus că nu doresc să ne 
permită să încercăm niciuna dintre aceste abordări. 

Peste câteva zile, persoana mea de contact din societatea 
de asigurări m-a sunat şi şi-a cerut scuze pentru că nu a fost în 
stare să încerce nici una dintre ideile noastre. Mi-a mai spus 
că exista un formular de asigurare auto, relativ lipsit de impor¬ 
tanţă, pe care l-am putea folosi experimental. Formularul soli¬ 
cita oamenilor să înregistreze kilometrajul maşinii, astfel încât 
compania de asigurări să poată calcula câte mile au parcurs în 
anul precedent. Fireşte, oamenii care doresc să plătească o 
primă de asigurare mai mică (ştiu o mulţime) ar putea fi tentaţi 
să mintă şi să minimalizeze numărul efectiv de mile pe care 
le-au parcurs. 

Compania de asigurări ne-a trimis douăzeci de mii de for¬ 
mulare şi noi le-am folosit ca să testăm ideea noastră de sem- 
nează-sus contra ideii de semnează-dedesubt. Am păstrat 
jumătate din formulare cu declaraţia „Promit că informaţiile 
furnizate sunt adevărate" şi linia pentru semnătură în josul 
paginii. în cazul celeilalte jumătăţi, am mutat declaraţia şi linia 
pentru semnătură în partea de sus a paginii. în toate celelalte 
privinţe, cele două formulare erau identice. Am trimis prin 
poştă formularele către 20.000 de clienţi, am aşteptat o vreme 
şi, când am primit formularele completate, eram gata să com¬ 
parăm numărul de mile declarat pe cele două tipuri de formu¬ 
lare. Ce am constatat? 

Când am estimat distanţele parcurse de-a lungul anului 
anterior, aceia care au semnat formularul la început au condus 
în medie 26.100 de mile*, pe când aceia care au semnat la sfâr¬ 
şitul formularului au condus în medie 23.700 de mile - o dife¬ 
renţă de aproximativ 2.400 de mile. Acum, noi nu ştim cât au 
condus efectiv aceia care au semnat la începutul formularului, 

* 1 milă = 1,6 kilometri (n.t). 

aşa că nu ştim dacă au fost pe deplin oneşti - dar ştim că au 
trişat într-o măsură mult mai mică. Este, de asemenea, inte¬ 
resant să notăm că această dimensiune a înşelătoriei diminu¬ 
ate (care era cam 15% din distanţa totală a distanţei declarate) 
era similară cu procentajul de necinste pe care noi l-am con¬ 
statat în experimentele noastre de laborator. 

laolaltă, aceste rezultate experimentale sugerează 
că, deşi în mod obişnuit concepem semnăturile ca modalităţi 
de certificare a informaţiei (şi, desigur, semnăturile pot fi de 
mare folos pentru atingerea acestui scop), semnăturile în par¬ 
tea de sus a formularelor pot, de asemenea, să acţioneze ca un 
mijloc de profilaxie morală. 


COMPANIILE SUNT ÎNTOTDEAUNA RAŢIONALE! 

Mulţi oameni cred că, deşi indivizii pot să se comporte iraţional 
din când în când, marile companii comerciale, conduse de 
profesionişti, întruniţi în consilii de directori şi investitori, vor opera 
întotdeauna în mod raţional. Nu am avut niciodată acest sentiment 
şi, cu cât am interacţionat mai des cu companiile, cu atât am 
constatat că acestea sunt de departe mai puţin raţionale decât 
indivizii (şi cu atât sunt mai convins că oricine crede că aceste 
companii sunt raţionale nu a asistat niciodată la o şedinţă de 
consiliu director). 

Ce credeţi că s-a întâmplat după ce am demonstrat companiei 
de asigurări că putem să îmbunătăţim onestitatea în declaraţia de 
kilometraj, utilizând formularele lor? Credeţi că societatea a fost 
nerăbdătoare să-şi corecteze practicile de rutină? Nu a fost! Sau 
credeţi că ne-a cerut (sau poate că ne-a implorat) cineva să 
experimentăm în problema cu mult mai importantă a pagubelor 
exagerate din cererile de despăgubiri - o problemă care, conform 
estimărilor, costă industria de asigurări 24 de miliarde de dolari 
anual? Aţi ghicit - nu ne-a căutat nimeni. 

Câteva învăţăminte 


Când întreb lumea cum am putea să reducem infracţiona- 
litatea în societate, de regulă sugerează să fie mai multă poliţie 
pe străzi şi să se aplice infractorilor nişte pedepse mai aspre. 
Când îi întreb pe directorii generali ai companiilor ce ar face 
ei ca să rezolve problema furturilor interne, a fraudei, a decla¬ 
raţiilor umflate de cheltuieli şi a sabotajului (atunci când anga¬ 
jaţii comit fapte care să dăuneze angajatorului, fără niciun 
beneficiu concret pentru ei înşişi), de regulă sugerează o supra¬ 
veghere mai strictă şi politici dure de toleranţă-zero. Şi atunci 
când guvernele încearcă să diminueze corupţia ori să creeze 
reglementări pentru un comportament mai cinstit, frecvent 
urmăresc transparenţa (cunoscută şi sub denumirea de „poli¬ 
tică la lumina zilei") drept leac al relelor din societate. Desigur, 
există puţine dovezi că vreuna dintre aceste soluţii dă rezultate. 

Dimpotrivă, experimentele descrise aici arată că ceva atât 
de simplu cum este reamintirea normelor morale în momentul 
tentaţiei poate să facă minuni pentru atenuarea comporta¬ 
mentului necinstit şi, potenţial, să-l prevină în totalitate. 
Această abordare funcţionează chiar dacă acele coduri morale 
specifice nu fac parte din sistemul opiniilor noastre personale. 
De fapt, e clar că un memento moral face să fie relativ uşor a-i 
stimula pe oameni să fie mai cinstiţi - cel puţin pentru scurt 
timp. în cazul în care contabilul vostru v-ar cere să semnaţi un 
cod de onoare cu o clipă înainte de a vă completa declaraţia 
fiscală sau dacă agentul vostru de asigurări v-ar face să juraţi 
că spuneţi tot adevărul despre mobila stricată de apa care v-a 
inundat locuinţa, sunt şanse ca evaziunea fiscală şi fraudele în 
asigurări să fie ceva mai puţin obişnuit/ 


* Presupun că pentru oamenii care antipatizează In mod activ guvernul sau companiile 
de asigurări, efectul tot s-ar face simţit, deşi ar putea să fie atenuat intr-o oarecare măsură - 
o idee ce merită să fie testată pe viitor (n.a.). 

Ce putem deduce din toate acestea? în primul rând, trebuie 
să recunoaştem că necinstea este în mare măsură condusă de 
factorul vrăjeală al fiecărei persoane şi nu de SMIR. Factorul 
vrăjeală sugerează că, dacă vrem să smulgem o bucăţică de 
infracţionalitate, trebuie să găsim o cale de a schimba modul 
în care suntem capabili să raţionalizăm acţiunile noastre. 
Atunci când capacitatea de raţionalizare a dorinţelor noastre 
egoiste creşte, acelaşi lucru se întâmplă şi cu factorul nostru 
vrăjeală, făcându-ne să ne simţim mai confortabil faţă de pur¬ 
tările urâte şi de înşelătoriile noastre. Reversul este şi el ade¬ 
vărat; atunci când capacitatea noastră de raţionalizare a 
acţiunilor noastre se reduce, factorul vrăjeală se restrânge 
deopotrivă, făcându-ne să ne simţim mai puţin confortabil faţă 
de purtări urâte şi înşelătorii. Când analizaţi din acest punct 
de vedere gama de comportamente indezirabile din lume - de 
la practicile bancare până la antedatarea opţiunilor de acţiuni, 
de la nerestituirea împrumuturilor şi neachitarea ipotecilor 
până la evaziunea fiscală - există mult mai multe elemente ale 
cinstei si necinstei decât calculele raţionale. 

7 > 

Desigur, aceasta înseamnă că înţelegerea mecanismelor 
implicate în necinste este mai complexă şi că descurajarea 
necinstei nu este o sarcină uşoară - dar mai înseamnă, totoda¬ 
tă, că dezvăluirea complicatei relaţii dintre cinste şi necinste 
va fi o aventură mai incitantă. 

Golf 



Impozitul pe venit a făcut, în rândurile poporului american, 
mai mulţi mincinoşi decât golful. 

WILL ROGERS 


Este o scenă în filmul The LegendofBaggerVance,în care personajul jucat 
de către Matt Damon, Rannulph junuh, încearcă să-şi încheie partida de 
golf, însă comite o eroare critică şi mingea lui ajunge în zona împădurită. 
Ţintind spre gaură, el mişcă o creangă aflată chiar lângă minge, ca să-şi 
deschidă o traiectorie clară pentru lovitura următoare. în timp ce el 
îndepărta creanga, mingea se rostogoleşte puţin de tot într-o parte. 
Conform regulilor jocului, ar trebui să înregistreze deplasarea mingii ca 
pe o lovitură în plus. în acel moment al partidei, junuh avea exact atâtea 
puncte de câte era nevoie ca să câştige partida dacă încălca acea regulă, 
redevenind campion şi redobândindu-şi gloria de altădată. Cu lacrimi în 
ochi, tânărul său asistent îl imploră pe junuh să nu bage de seamă că 
mingea s-a mişcat. „A fost un accident", spune asistentul, „şi este oricum 
o regulă tâmpită. în plus, nimeni nu va şti vreodată ce s-a întâmplat." 
Junuh se întoarce către el şi-i spune cu stoicism: „Eu voi şti. La fel şi tu." 

Chiar şi adversarii lui Junuh sugerează că, cel mai probabil, 
mingea doar a tremurat puţin şi a revenit în poziţia iniţială sau 
că lumina i-a jucat o festă lui Junuh, făcându -1 să creadă că 
mingea s-a mişcat. Dar Junuh insistă că mingea s-a rostogolit, 
schimbându-şi poziţia. Rezultatul a fost o egalitate onorabilă. 

Acea scenă a fost inspirată de un eveniment real, ce s-a 
petrecut în timpul turneului U.S. Open din 1925. Jucătorul de 

golf, Bobby Jones, a băgat de seamă că mingea Ini s-a mişcat 
uşor în timp ce el îşi pregătea lovitura pe un teren accidentat. 
Nimeni nu a văzut, nimeni nu ar fi ştiut, dar el şi-a notat lovi¬ 
tura în plus şi a pierdut partida. Când lumea a aflat ce făcuse şi 
reporterii au tăbărât pe el, Jones le-a adresat faimoasa rugă¬ 
minte de a nu scrie despre eveniment, spunând: „Aţi putea să 
mă lăudaţi tot atât de mult pentru faptul că nu am jefuit o 
bancă“. Acest moment legendar de nobilă onestitate este încă 
pomenit de către iubitorii acestui joc şi pe bună dreptate. 

Cred că această scenă - deopotrivă cinematografică şi isto¬ 
rică - surprinde idealul romantic al golfului. Este o demonstra¬ 
ţie de luptă a omului cu sine însuşi, ilustrând atât măiestria, cât 
şi nobleţea lui. Poate că aceste trăsături de încredere de sine, 
autocontrol şi standarde morale înalte explică de ce golful este 
folosit adeseori drept metaforă pentru etica afacerilor (ca să nu 
mai pomenim faptul că atât de mulţi oameni de afaceri îşi 
petrec atât de mult timp pe terenurile de golf). Spre deosebire 
de alte sporturi, golful nu are arbitru sau jurii de judecători care 
să asigure că regulile sunt respectate ori care să ia decizii în 
situaţii controversate. în mare măsură ca un om de afaceri, 
jucătorul de golf trebuie să decidă el însuşi ce este şi ce nu este 
acceptabil. Jucătorii de golf şi oamenii de afaceri trebuie să 
aleagă ei înşişi ce doresc şi ce nu doresc să facă, întrucât cel mai 
adesea nu e nimeni care să supervizeze ori să verifice activita¬ 
tea lor. De fapt, cele trei reguli subiacente ale golfului sunt: 
joacă mingea din locul în care se află, joacă pe teren în starea 
în care îl găseşti şi dacă nu poţi face nici una, nici alta, fă ceea 
ce este corect -fair. Dar este notoriu că „fair“ este un lucru greu 
de determinat. La urma urmei, o mulţime de oameni ar putea 
să judece că a nu marca o schimbare accidentală şi neimpor¬ 
tantă a poziţiei mingii după îndepărtarea unei crenguţe este un 
gest „fair“. De fapt, poate să pară destul de „nonfair" să fii 
penalizat pentru o mişcare accidentală a mingii. 

în pofida moştenirii nobile pe care jucătorii de golf o 
revendică pentru sportul lor, se pare că mulţi oameni privesc 
jocul aidoma lui Will Rogers: ca unul care va face din oricine 
un trişor. Nu e teribil de surprinzător dacă stai să te gândeşti, 
în golf, jucătorii lovesc o mingiuţă, făcând-o să zboare la mare 
distanţă, pe un teren plin de obstacole, ca să intre într-o 
găurică. Altfel spus, este extrem de frustrant şi de dificil şi, 
atunci când tu singur îţi evaluezi performanţa, se pare că există 
o mulţime de momente în care am putea fi puţin prea indul¬ 
genţi când trebuie să aplicăm regulile în stabilirea propriului 
nostru scor. 

Aşa că, în efortul nostru de a şti mai multe despre necinste, 
ne-am adresat numeroşilor golferi pe care-i are naţiunea noas¬ 
tră. în 2009, împreună cu Scott McKenzie (student la Duke pe 
atunci) am efectuat un studiu în care am pus câtorva mii de 
golferi o serie de întrebări despre felul în care joacă şi, lucrul 
cel mai important, despre felul în care trişează. Le-am cerut 
să-şi imagineze nişte situaţii în care nimeni nu ar putea să vadă 
ce fac (după cum se întâmplă frecvent în golf) şi ei ar putea să 
decidă să respecte regulile (sau nu) fără niciun fel de consecin¬ 
ţe negative. Cu ajutorul unei companii care administrează tere¬ 
nuri de golf, am trimis e-mailuri către jucătorii de golf de pe tot 
cuprinsul Statelor Unite, rugându-i să participe la o anchetă 
despre golf, în schimbul şansei de a câştiga tot felul de echipa¬ 
mente sportive de cea mai înaltă clasă. Cam 12.000 mii de 
jucători de golf au răspuns apelului nostru şi iată ce am aflat. 


Mutarea mingii 

„Imaginaţi-vă“, le-am spus participanţilor, „că, apropi- 
indu-se de minge, un jucător oarecare îşi dă seama că ar fi 
extrem de avantajos dacă mingea s-ar situa cu 10 centimetri 

mai încolo de locul în care se află. Cât de probabil este, în opi¬ 
nia voastră, ca un jucător tipic să mute mingea cu acei io cm?" 

Această întrebare a apărut în trei versiuni diferite, fiecare 
descriind o altă procedură de îmbunătăţire a nefericitei ampla¬ 
sări a mingii (că veni vorba, este o curioasă coincidenţă faptul 
că în jargonul jucătorilor de golf poziţia mingii se numeşte 
„lie“ - minciună) / Cât de împăcat cu sine credeţi că s-ar simţi 
un jucător mediu dacă ar fi să mute mingea la io cm distanţă 
(1) cu crosa; (2) cu piciorul; şi (3) ridicând mingea de jos cu 
mâna şi punând-o în locul dorit? 

întrebările referitoare la „mutarea mingii" erau concepute 
să verifice dacă în golf, ca şi în experimentele noastre anteri¬ 
oare, distanţa faţă de acţiunea necinstită ar modifica tendinţa 
de comportament imoral. Dacă distanţa avea acelaşi efect ca 
şi în experimentul cu jetoane pe care l-am prezentat mai 
devreme (vezi capitolul 2, „Umor cu factorul vrăjeală"), ne-am 
fi aşteptat să avem nivelul cel mai scăzut de înşelătorie atunci 
când mutarea era făcută în mod explicit cu mâna; am fi văzut 
niveluri mai ridicate de înşelătorie când mutarea s-ar fi făcut 
cu piciorul; şi am fi văzut cel mai înalt nivel de necinste când 
distanţa ar fi fost maximă şi mutarea s-ar fi realizat prin inter¬ 
mediul unui instrument (o crosă de golf), care l-ar fi îndepărtat 
pe jucător de contactul direct cu mingea. 

Rezultatele noastre au arătat că necinstea în golf, în mare 
măsură ca şi în celelalte experimente ale noastre, este într-ade- 
văr influenţată direct de distanţa psihologică faţă de acţiune, 
înşelătoria devine mult mai simplă atunci când există mai 
mulţi paşi între noi şi actul necinstit. Respondenţii noştri au 
avut senzaţia că mutarea mingii cu crosa era cea mai uşoară 

* Joc de cuvinte intraductibil: in limba engleză, verbul (to) /re înseamnă, printre altele, a 
se afla, a zăcea, a sta culcat, tn vreme ce substantivul //eînseamnă minciună (n.t.). 

şi au declarat că un jucător de golf mediu ar face-o în 23% din 
numărul de ocazii. Urma lovirea mingii cu piciorul (14% dintre 
ocazii) şi, în sfârşit, apucarea şi mutarea mingii au fost calea 
moralmente cea mai dificilă de îmbunătăţire a poziţiei mingii 
(10% dintre ocazii). 

Aceste rezultate sugerează că, dacă ridicăm mingea de pe 
jos şi îi schimbăm poziţia, nu avem cum să ignorăm caracterul 
premeditat şi intenţionalitatea actului şi, în consecinţă, nu ne 
putem împiedica să simţim că am făcut ceva imoral. Atunci 
când lovim mingea cu piciorul, există oarece distanţă faţă de 
act, dar noi suntem încă aceia care dăm cu piciorul. Dar atunci 
când crosa execută lovitura (şi mai ales dacă mutăm mingea 
într-un mod uşor accidental şi imprecis), putem să justificăm 
destul de uşor ceea ce am făcut. „în fond“, ne putem spune 
nouă înşine, „poate că a fost puţin noroc în felul în care s-a 
repoziţionat mingea." în acest caz, aproape că ne putem ierta 
pe de-a-ntregul. 

Repetarea nepermisă a unei lovituri 

Legenda spune că, prin anii 1920, un un jucător de golf 
canadian, pe nume David Mulligan, juca golf la un country 
club din Montreal. într-o zi, a ratat o lovitură şi n-a fost deloc 
încântat de nereuşita lui, aşa că a mai încercat o dată. Potrivit 
istoriei, a numit repetiţia „lovitură de corecţie", însă partenerii 
lui au socotit că „mulligan" era un nume mai potrivit şi acesta 
a prins ca denumire oficială a unei lovituri repetate în golf. 

în zilele noastre, dacă o lovitură este nemaipomenit de 
proastă, jucătorul poate să o şteargă de pe tabela de scor ca 
„mulligan", să pună mingea la loc în punctul de start şi să-şi 

noteze scorul ca şi cum lovitura proastă nu ar fi existat (o 
prietenă a mea o numeşte pe fosta nevastă a soţului său „mul- 
ligan“). Strict vorbind, repetiţiile „mulligan" nu sunt permise 
niciodată, dar în partidele amicale, jucătorii cad uneori de 
acord că loviturile „mulligan" sunt acceptate. Fireşte, chiar şi 
atunci când repetiţiile „mulligan" nu sunt nici legale, nici con¬ 
venite în prealabil, jucătorii şi le permit totuşi din când în când 
şi acele cazuri de „mulligan" nepermis au stat în centrul aten¬ 
ţiei următorului nostru set de întrebări. 

I-am întrebat pe participanţii noştri cât de probabil este ca 
alţi golferi să-şi acorde lovituri „mulligan" ilegale atunci când 
ar putea să o facă fără să fie observaţi de alţi jucători. într-o 
versiune a acestei întrebări, i-am întrebat despre probabilita¬ 
tea ca un ins să-şi acorde un „mulligan" ilegal la prima gaură, 
în a doua versiune, am întrebat despre probabilitatea acordării 
unui „mulligan" ilegal la cea de-a noua gaură. 

Ca să fie clar, regulile nu fac nici o diferenţă între aceste 
două acte: ele sunt în egală măsură interzise. în acelaşi timp, 
se pare că este mai uşor de raţionalizat repetiţia loviturii pen¬ 
tru prima gaură decât a unei lovituri pentru cea de-a noua. 
Dacă sunteţi la prima gaură şi o luaţi de la capăt, puteţi să vă 
prefaceri că „acum încep cu adevărat partida şi de acum îna¬ 
inte fiecare lovitură se notează". Dar, dacă sunteţi la a noua 
gaură, nu mai aveţi cum să vă prefaceţi că jocul încă nu a înce¬ 
put. Aceasta înseamnă că, dacă vă acordaţi un „mulligan", 
trebuie să recunoaşteţi faţă de voi înşivă că aţi sărit peste o 
lovitură fără să o notaţi. 

După cum era de aşteptat, bazându-ne pe ceea ce ştiam 
deja despre autojustificare din celelalte experimente, am 
descoperit o mare diferenţă în ceea ce priveşte disponibilita¬ 
tea de a fura repetiţii „mulligan". Golferii noştri au anticipat 
că 40% dintre jucători şi-ar acorda un „mulligan" la prima 

gaură, dar (numai?) 15% dintre golferi ar fura un „mulligan" la 
a noua gaură. 


0 realitate fluidă 

într-un al treilea set de întrebări, le-am cerut jucătorilor de 
golf să-şi imagineze că au executat 6 lovituri la o gaură de 
par-5 (o gaură pe care jucătorii buni o ating din 5 lovituri)/ 
într-o primă versiune a acestei întrebări, am vrut să ştim dacă 
jucătorul mediu ar scrie 5 în loc de 6 pe foaia sa de scor. în a 
doua versiune, am întrebat cât de probabil este ca un jucător 
mediu să-şi înregistreze scorul corect, urmând ca apoi, însă, 
când ajunge să totalizeze punctele înregistrate, să socotească 
cifra 6 ca pe 5 şi să obţină astfel acelaşi discount pe scor, dar 
printr-o adunare incorectă. 

Am vrut să ştim dacă ar fi mai uşor de justificat să notezi 
din start scorul greşit, deoarece, odată ce scorul este scris, e 
greu să justifici adunarea incorectă (caz înrudit cu mutarea 
mingii cu mâna). La urma urmei, adunarea incorectă este un 
act explicit şi deliberat de înşelătorie ce nu poate fi raţionali¬ 
zat cu uşurinţă. Este ceea ce am şi constatat. Golferii noştri 
au anticipat că, în astfel de cazuri, 15% dintre jucători ar nota 
un scor mai bun, pe când mult mai puţini (5%) ar totaliza sco¬ 
rul inexact. 


* Termeni specifici jocului de golf: par semnifică numărul de lovituri de care un jucător 
profesionist are nevoie ca să introducă mingea In gaură; astfel, găurile sunt clasificate ca fiind 
de par-3 (până în 200 m), par-4 (peste 200 m) sau par-5 (peste 350 m). „Păsărică" - birdie- 
este cazul fericit în care mingea este introdusă în gaură cu o lovitură mai puţin (par-1). Bagey - 
„sperietoarea" - este opusul Iul birdie. situaţia în care golferul are nevoie de încă o lovitură 
peste par ca să introducă mingea în gaură (par + 1). Fiind un joc destul de snob, practicanţii 
lui din România şi federaţia de specialitate de la noi au adoptat denumirile originale din limba 
engleză (n.t.). 

Marele jucător de golf Arnold Palmer a spus odată: „Am un 
pont care poate să elimine seria de cinci lovituri din jocul de 
golf al oricui. Se numeşte radieră". Se pare, totuşi, că marea 
majoritate a jucătorilor nu doresc să meargă pe această cale 
sau cel puţin că s-ar simţi mai în largul lor trişând dacă nu au 
notat scorul corect de la momentul de start. Aşa că avem de-a 
face cu eterna întrebare de genul „dacă-un-copac-se-prăbu- 
şeşte-în-pădure“: dacă un jucător trage un 6 la o gaură de 
par-5, scorul nu este notat şi nu e nimeni prin preajmă care să 
observe - este scorul lui 6 sau 5? 

A falsifica UN SCOR în acest fel are multe în comun cu un 
clasic experiment mintal, numit „pisica lui Schrodinger". 
Erwin Schrodinger a fost un fizician austriac care, în 1935, a 
descris următorul scenariu: o pisică este închisă ermetic într-o 
cuşcă de oţel, în care se mai află un izotop radioactiv care se 
poate descompune sau nu. Dacă se descompune, va declanşa 
un lanţ de evenimente care vor duce la moartea pisicii. Dacă 
nu, pisica va continua să trăiască. în povestea lui Schrodinger, 
atâta timp cât cuşca rămâne sigilată, pisica este suspendată 
între viaţă şi moarte; ea nu poate fi descrisă ca fiind vie sau 
moartă. Scenariul lui Schrodinger urmărea să critice o inter¬ 
pretare a fizicii care susţinea că mecanica cuantică nu descrie 
realitatea obiectivă - ci, mai degrabă, se ocupă de probabi¬ 
litate. Lăsând acum deoparte aspectele filosofice ale fizicii, 
povestea pisicii lui Schrodinger ne-ar putea fi de mare folos 
aici, când ne gândim la scorurile din golf. Un scor de golf 
poate să semene mult cu pisica vie-şi-moartă a lui Schrodinger: 
până când este notat pe hârtie, nu există realmente în nicio 
formă. Numai atunci când este notat dobândeşte statutul de 
„realitate obiectivă". 

v-aţi putea întreba de ce i-am chestionat pe participanţi 
în legătură cu „jucătorul de golf mediu" şi nu i-am întrebat 
de-a dreptul despre propriul lor comportament pe teren. 
Motivul pentru care am procedat astfel este acela că ne aştep¬ 
tam ca, aidoma majorităţii oamenilor, golferii noştri să mintă 
dacă erau întrebaţi direct despre propria lor tendinţă de a se 
purta imoral. întrebându-i despre purtarea altora, ne aşteptam 
să se simtă liberi să spună adevărul fără să aibă sentimentul 
că mărturisesc vreun comportament urât care să le aparţină.* 

Totuşi, am vrut să examinăm, de asemenea, şi ce compor¬ 
tamente nonetice ar fi dispuşi jucătorii de golf să recunoască 
despre ei înşişi. Am constatat că, deşi mulţi dintre „ceilalţi 
jucători" trişează, participanţii din studiul nostru erau aproape 
nişte îngeri: când au fost întrebaţi despre propriul lor compor¬ 
tament, au recunoscut să fi mutat mingea cu crosa ca să 
lovească dintr-o poziţie mai bună în numai 8% dintre ocazii. 
Lovirea mingii cu piciorul a fost încă şi mai rară (numai 4% 
dintre ocazii), iar mişcarea mingii cu mâna a avut loc în numai 
2,5% dintre ocazii. Acum, 8%, 4% şi 2,5% pot să pară totuşi 
nişte numere mari (mai ales dat fiind faptul că un teren de golf 
are 18 găuri şi multe căi de a fi necinstit), dar ele pălesc în com¬ 
paraţie cu ceea ce fac „ceilalţi jucători de golf". 

Am găsit diferenţe similare în răspunsurile jucătorilor de 
golf privind loviturile „mulligan" şi păstrarea scorului. 
Participanţii noştri au declarat că şi-ar acorda un „mulligan" 
la prima gaură în numai 18% din ocazii şi la a noua în numai 
4% din timp. Au mai spus că ar nota scorul greşit în numai 4% 
dintre ocazii şi abia 1 procent s-au complăcut în ceva atât de 
extraordinar precum calculul greşit al scorului final. 

* Gindiţi-vă la toate cazurile in care oamenii cer un sfat fn legătură cu modul în care 
cineva ar trebui să se poarte In situaţii jenante - nu pentru ei, ci pentru un „prieten" (n.a.). 

Iată un rezumat al rezultatelor noastre: 


Tipul de întrebare 

întrebare 

Tendinţa de a trişa 

a altor 
jucători 
de golf 

a propriei 
persoane 


cu crosa 

23% 

8% 


cu piciorul 

14% 

4% 


cu mâna 

10% 

2,5% 

„Mulligan" 

la prima gaură 

40% 

18% 


la a noua gaură 

15% 

4% 

Notarea scorului 

notare incorectă 

15% 

4% 


adunare incorectă 

5% 

1% 


Nu sunt sigur cum doriţi să interpretaţi aceste diferenţe, 
dar mie mi se pare că jucătorii de golf, pe lângă faptul că tri¬ 
şează din greu la golf, mint, de asemenea, şi în legătură cu 
minciuna. 

ce am învăţat din această excursie pe terenul de golf? Se 
pare că înşelătoria din golf surprinde multe dintre nuanţele pe 
care le-am descoperit în legătură cu înşelătoria în experimen¬ 
tele noastre de laborator. Atunci când acţiunile noastre sunt 
mai îndepărtate de săvârşirea unui act necinstit, când sunt 
suspendate şi când le putem raţionaliza mai uşor, jucătorilor 
de golf - ca oricărei alte fiinţe umane de pe planetă - le este 

mai uşor să fie necinstiţi. Se pare, de asemenea, că jucătorii de 
golf, la fel ca toată lumea, posedă abilitatea de a fi necinstiţi, 
dar, în acelaşi timp, se consideră a fi oneşti. Şi ce am învăţat 
despre înşelătoriile oamenilor de afaceri? Iată, atunci când 
regulile sunt oarecum interpretabile, când există zone gri şi 
când oamenii sunt lăsaţi să ţină scorul propriei performanţe - 
chiar şi jocurile onorabile precum golful pot fi nişte capcane 
ale necinstei. 

Orbiţi de propriile noastre 
motivaţii 


închipuiţi-vă următoarea programare la dentist. Intraţi, faceţi schimb de 
amabilităţi cu persoana de la recepţie şi începeţi să răsfoiţi nişte reviste 
vechi, în timp ce aşteptaţi să vi se strige numele. 

Acum, să ne imaginăm că, de la ultima voastră vizită, den¬ 
tistul şi-a cumpărat un echipament stomatologic inovator şi 
scump. Este un CAD/CAM dentar (prescurtare pentru compu- 
ter-aided design/computer-aided manufacturing), un aparat de 
ultimă generaţie, folosit pentru personalizarea unor reparaţii 
dentare, precum coroane şi punţi. Aparatul funcţionează în doi 
paşi. Mai întâi, prezintă pe un monitor o replică în 3D a dantu¬ 
rii şi gingiilor pacientului, care îi permite dentistului să traseze 
forma exactă a coroanei - sau a indiferent cărui tip de repara¬ 
ţie - pe imaginea de pe ecran. Aceasta este partea de CAD. 
Urmează partea de CAM; acest aparat modelează materialul 
ceramic în forma unei coroane, ce respectă schiţa dentistului, 
în total, această maşină extravagantă este însoţită de o etiche¬ 
tă pe care stă scris un preţ foarte piperat. 

Dar să revenim la voi. Tocmai când aţi isprăvit de citit în 
grabă un articol despre necazurile matrimoniale ale vreunui 
politician şi sunteţi pe cale să începeţi un material despre o 
divă de carton, recepţionera vă strigă numele. „A doua uşă pe 
stânga", spune ea. 

Vă aşezaţi pe scaunul dentistului şi faceţi conversaţie cu 
asistenta, care vă inspectează gura o vreme, după care vă cură¬ 
ţă cavitatea bucală. Nu peste mult timp, intră şi dentistul. 

Acesta repetă aceeaşi procedură de inspecţie generală şi, în 
timp ce vă verifică starea dinţilor, îi spune asistentei să noteze 
dinţii 3 şi 4 pentru investigaţii ulterioare şi dintele 7, care pre¬ 
zintă fisuri în smalţ. 

„A? f’suri-n ce?“, bolborosiţi, cu gura larg deschisă şi cu tubul 
de sucţiune a salivei apăsându-vă în partea dreaptă a gurii. 

Dentistul se opreşte, scoate instrumentele din gură, Ie pune 
grijuliu pe tava din apropiere şi se aşează pe scaunul lui. Apoi 
începe să vă explice situaţia: „Fisurile în smalţ sunt denumirea 
folosită de noi pentru anumite mici crăpături în învelişul dinţi¬ 
lor. Dar nicio problemă, avem o soluţie extraordinar de bună 
pentru aşa ceva. Vom folosi aparatul CAD/CAM ca să vă con¬ 
fecţionăm o coroană şi problema-i rezolvată. Ce ziceţi?", vă 
întreabă el. 

Ezitaţi puţin, dar, după ce vă asigură că nu va durea absolut 
deloc, sunteţi de acord. în fond, mergeţi la acest dentist de 
multă vreme şi, chiar dacă, de-a lungul anilor, unele dintre tra¬ 
tamentele sale au fost destul de neplăcute, aveţi sentimentul 
că, în general, v-a tratat bine. 

Acum, trebuie să vă spun - pentru că s-ar putea ca dentistul 
vostru să nu vă informeze - că fisurile în smalţ sunt, în esenţă, 
nişte crăpături foarte, foarte fine în emailul care vă protejează 
dinţii şi, încă ceva, ele sunt aproape întotdeauna asimptomati- 
ce; mulţi oameni au aşa ceva şi nu suferă nici cel mai mic deranj. 
Aşa că, în realitate, de obicei nu este necesar niciun fel de tra¬ 
tament pentru fisurile în smalţ. 

DAŢI-Mi VOIE SĂ VĂ relatez o istorie reală, aflată de la pri¬ 
etenul meu Jim, fost vicepreşedinte al unei mari companii sto¬ 
matologice. De-a lungul anilor, Jim a avut parte de numeroase 
cazuri bizare, dar o istorie cu CAD/CAM pe care mi-a spus-o a 
fost de-a dreptul oribilă. 

La câţiva ani după ce echipamentul CAD/CAM a ieşit pe 
piaţă, un anumit dentist din Missouri a investit în echipament 
şi, din acel moment, se părea că a început să vadă fisurile în 
smalţ cu alţi ochi. „Voia să pună coroană pe orice", mi-a spus 
Jim. „Era entuziasmat să utilizeze gadgetul său nou-nouţ, aşa 
că le-a recomandat multora dintre pacienţii lui să-şi înfrumu¬ 
seţeze zâmbetul, folosind, fireşte, echipamentul său CAD/ 
CAM de ultimul răcnet." 

Una dintre pacientele sale era o tânără studentă la Drept 
cu fisuri asimptomatice; totuşi, el i-a recomandat să-şi pună 
o coroană. Tânăra s-a conformat, pentru că era obişnuită să 
ţină seama de sfatul dentistului său, dar ghiciţi ce-a urmat? 
Din cauza coroanei, dintele s-a cariat şi a murit, forţând-o 
să suporte o obturaţie de canal. Dar staţi, că e tot mai rău. 
Obturaţia de canal a eşuat şi a trebuit să fie refăcută, dar şi a 
doua intervenţie a fost nereuşită. Drept urmare, femeia nu a 
avut de ales şi a trebuit să suporte mai multe operaţii chirur¬ 
gicale complicate şi dureroase. Astfel încât ceea ce a înce¬ 
put ca tratament al unor inofensive fisuri în smalţ s-a soldat 
până la urmă cu multă suferinţă şi costuri financiare pentru 
tânăra studentă. 

După ce femeia a absolvit Facultatea de Drept, şi-a făcut 
temele, dându-şi seama că (surpriză!) nu avusese niciodată 
nevoie de acea coroană. După cum vă puteţi imagina, nu a fost 
deloc încântată, aşa că, dorind să se răzbune pe dentist, l-a dat 
în judecată şi a câştigat. 

acum, CE putem deduce din această poveste? După cum 
am învăţat deja, oamenii nu trebuie să fie corupţi ca să acţio¬ 
neze problematic şi uneori păgubitor. Mânaţi de capriciile min¬ 
ţii omeneşti, indivizi extrem de bine intenţionaţi pot să o ia 
razna, să comită erori nemaipomenite şi să se considere, totuşi, 

buni şi morali. Putem spune cu destulă siguranţă că majorita¬ 
tea dentiştilor sunt competenţi, tratându-i cu cele mai bune 
intenţii pe pacienţii care apelează la serviciile lor. Şi totuşi, 
după cum se vede, stimulente tendenţioase pot să-i determi¬ 
ne - şi îi determină efectiv - chiar şi pe cei mai remarcabili 
profesionişti s-o apuce pe căi greşite. 

Gândiţi-vă: când un dentist se hotărăşte să cumpere un 
nou aparat, fără îndoială el crede că acesta îl va ajuta să îi ser¬ 
vească mai bine pe pacienţii săi. Dar poate fi, totodată, asuma¬ 
rea unui risc costisitor. El doreşte să-l utilizeze ca să 
îmbunătăţească tratarea pacienţilor, dar mai vrea, totodată, 
să-şi amortizeze investiţia, taxându-i pe pacienţi pentru utili¬ 
zarea acestei noi tehnologii-minune. Astfel încât, conştient 
sau nu, el caută modalităţi de a face acest lucru şi voilâ! 
Pacienta se alege până la urmă cu o coroană - câteodată nece¬ 
sară, alteori nu. 

Ca să fie clar, nu cred că dentiştii (sau majoritatea oameni¬ 
lor, în această privinţă) efectuează un calcul explicit al costu¬ 
rilor şi al beneficiilor, punând în balanţă starea pacienţilor şi 
propriul lor buzunar, alegând apoi în mod deliberat să pună 
propriul interes mai presus de interesul pacienţilor. în schimb, 
presupun că unii dentişti care au cumpărat echipamentul 
CAD/CAM reacţionează la faptul că au investit o grămadă de 
bani în aparat şi vor să-l utilizeze la maximum. Această dorinţă 
îşi pune apoi amprenta asupra judecăţii profesionale a dentiş¬ 
tilor, determinându-i să facă recomandări şi să ia decizii care 
sunt în propriul lor interes mai degrabă decât să facă ceea ce 
este cel mai bine pentru pacient. 

V-aţi putea gândi că exemple de acest gen, în care un fur¬ 
nizor de servicii este împins în două direcţii (ceea ce, în gene¬ 
ral, se numeşte conflict de interese), sunt rare. Dar, în realitate, 
conflictele de interese ne influenţează comportamentul în tot 

felul de situaţii şi, destul de frecvent, pe plan atât profesional, 
cât şi personal. 


Figura 2: Cum pot să acţioneze asupra dentiştilor conflictele de interese. 



Dentistul 
cumpără un nou 
aparat (scump) 
şi îl plăteşte. 


Dentistul vrea 
să utilizeze noul 
echipament 
şi folosirea lui 
încarcă nota de 
plată. 


Dentistul 
găseşte motive 
să utilizeze noul 
echipament. 


Pacienţii se 
aleg cu o 
nouă coroană 
(câteodată 
inutilă). 


Pot să vă fac un tatuaj pe faţă? 

Cu câtva timp în urmă, m-am trezit pe nepusă masă impli¬ 
cat într-un bizar conflict de interese. în acest caz, eu eram 
pacientul. Tânăr fiind, de vreo 20 şi ceva de ani - cam şase sau 
şapte ani după ce suferisem un accident* m-am întors la spi¬ 
tal pentru un control de rutină. în timpul acelei vizite, am 
întâlnit câţiva medici care mi-au revăzut cazul. Mai târziu, 
m-am întâlnit cu şeful secţiei de arşi, care părea foarte fericit 
să mă vadă. 

* In adolescenţă, o rachetă de semnalizare cu magneziu a explodat lângă mine. Am 
suferit masive arsuri de gradul trei şi am trecut prin multe operaţii şi tratamente In anii care 
au urmat Pentru mai multe detalii, vezi cartea mea precedentă (n.a.). 

„Dan, am un nou tratament fantastic pentru tine!“, a excla¬ 
mat el. „Vezi tu, pentru că ai părul negru, cu firul gros, atunci 
când te razi, indiferent cât de tare încerci să tai cu lama, vor fi 
întotdeauna mici puncte negre acolo unde creşte părul. Dar, 
pentru că partea dreaptă a feţei tale este plină de cicatrici, nu 
ai niciun pic de păr facial sau puncte negre pe acea parte, ceea 
ce face ca faţa ta să arate asimetrică.“ 

în acel punct, s-a lansat într-o scurtă prelegere despre 
importanţa simetriei din motive estetice şi sociale. Ştiam cât 
de importantă este simetria pentru el, pentru că acea minipre- 
legere îmi mai fusese servită în urmă cu câţiva ani, când m-a 
convins să suport o operaţie lungă şi complicată, în care urma 
să-mi fie extirpată o parte din scalp, împreună cu sursa de ali¬ 
mentare sanguină, ca să mi se recreeze jumătatea dreaptă a 
sprâncenei mele drepte. (Am suportat acea operaţie complexă 
de 12 ore şi rezultatele mi-au plăcut.) 

Apoi a venit propunerea: „Am început să tatuăm pe feţe cu 
cicatrici ca ale tale mici puncte, ce seamănă cu nişte fire de 
barbă tăiate foarte scurt, iar pacienţii noştri au fost incredibil 
de încântaţi de rezultate." 

„Sună interesant", am spus eu. „Aş putea sta de vorbă cu 
unul dintre pacienţii care au beneficiat de această procedură?" 

„Din păcate nu poţi - ar fi o încălcare a confidenţialităţii 
medicale", a spus el. în schimb, mi-a arătat fotografii ale paci¬ 
enţilor - reprezentând nu întreaga figură, ci numai părţile tatu¬ 
ate. Şi, destul de sigur, chiar arătau ca şi cum feţele pline de 
cicatrici erau acoperite cu nişte pistrui negri, semănând cu 
nişte fire de păr. 

în clipa următoare, însă, mi-a venit o idee. „Ce se întâmplă 
când îmbătrânesc şi voi avea părul cărunt?", l-am întrebat. 

„Ah, nu e nicio problemă", mi-a răspuns. „Când se întâm¬ 
plă una ca asta, vom deschide la culoare tatuajul cu un laser." 

Satisfăcut, s-a ridicat, adăugând: „Vino mâine pe la nouă. 
Rade-ţi partea stângă a feţei cum faci de obicei, cu aceeaşi 
scurtime a firului de păr care îţi place, şi-ţi voi tatua partea 
dreaptă a feţei astfel încât să arate identic. îţi garantez că pe la 
prânz vei fi mai fericit şi mai chipeş." 

Am meditat asupra posibilului tratament în timp ce con¬ 
duceam spre casă şi toată ziua după aceea. Mi-am dat seama, 
totodată, de faptul că, pentru a beneficia la maximum de 
pe urma acestui tratament, ar trebui să mă rad în exact ace¬ 
laşi mod pentru tot restul vieţii. Am intrat a doua zi de dimi¬ 
neaţă în biroul şefului de secţie şi i-am spus că nu eram 
interesat de operaţie. 

Nu mă aşteptam la ceea ce a urmat. „Ce-i cu tine?", a bom¬ 
bănit el. „îţi place să fii urât? Simţi vreo bizară plăcere pentru 
că arăţi asimetric? Femeilor li se face milă de tine şi-ţi acor¬ 
dă sex din compătimire? îţi dau o şansă să te pui la punct 
într-un mod simplu şi elegant. De ce să nu primeşti şi să fii 
recunoscător?" 

„Nu ştiu", am spus eu. „Ideea mă nelinişteşte. Lăsaţi-mă să 
mă mai gândesc." 

S-ar putea să vi se pară greu de crezut că şeful de secţie a 
putut fi atât de agresiv şi de necioplit, dar vă asigur că v-am 
relatat exact ceea ce mi-a spus. în acelaşi timp, nu era stilul lui 
obişnuit în relaţiile cu mine, aşa că am fost buimăcit de abor¬ 
darea lui brutală. în realitate, era un medic fantastic şi plin de 
dăruire, care m-a tratat bine şi care a muncit din greu ca să mă 
simt mai bine. De asemenea, nu era prima oară când am refu¬ 
zat un tratament. De-a lungul multor ani de interacţiune cu 
personalul medical, am hotărât să urmez anumite tratamente 
şi să resping altele. Dar niciunul dintre medici, inclusiv şeful 
secţiei de arşi, nu a încercat vreodată să mă culpabilizeze ca 
să accept un tratament. 

încercând să dezleg acest mister, am mers la adjunctul său, 
un doctor mai tânăr, cu care eram în relaţii amicale. L-am 
rugat să-mi explice de ce şeful de secţie a făcut asemenea pre¬ 
siuni asupra mea. 

„A, da, da", mi-a spus adjunctul. „A efectuat deja această 
operaţie pe doi pacienţi şi mai are nevoie de încă una ca să 
publice un articol ştiinţific într-o revistă medicală de mare 
prestigiu." 

Această informaţie suplimentară m-a ajutat cu siguranţă să 
înţeleg mai bine conflictul de interese cu care mă confruntam. 
Iată un medic realmente bun, un om pe care l-am cunoscut 
vreme de mulţi ani şi care, fără excepţie, m-a tratat cu compa¬ 
siune şi cu mare grijă. Şi totuşi, în pofida faptului că a avut 
multă grijă de mine în general, în această situaţie era incapabil 
să vadă dincolo de conflictul său de interese. Este un caz care 
arată cât de greu pot fi rezolvate conflictele de interese, odată 
ce ele îşi imprimă în mod fundamental culoarea asupra viziu¬ 
nii noastre despre lume. 

După ani de experienţă, căpătată de mine însumi în mate¬ 
rie de publicaţii în reviste ştiinţifice, am acum o mai adâncă 
înţelegere a conflictului de interese al acestui medic (mai 
multe despre acest subiect ceva mai târziu). Fireşte, eu nu am 
încercat niciodată să forţez pe cineva să-şi tatueze faţa - dar 
nu este încă timpul trecut. 


Costul ascuns al favorurilor 

O altă cauză frecventă a conflictelor de interese este încli¬ 
naţia noastră inerentă de a returna favorurile. Noi, fiinţele 
umane, suntem nişte creaturi profund sociale, astfel încât, 
atunci când cineva ne dă o mână de ajutor în vreun fel oarecare 

sau ne face un dar, avem tendinţa de a ne simţi îndatoraţi. 
Acest sentiment poate, la rândul lui, să imprime o anumită 
culoare perspectivei noastre, făcându-ne să fim şi mai înclinaţi 
să încercăm pe viitor să ajutăm persoana respectivă. 

Unul dintre cele mai interesante studii privind impactul 
favorurilor noastre a fost efectuat de către Ann Harvey, Ulrich 
Kirk, George Denfield şi Read Montague (pe atunci lucrau cu 
toţii la Baylor College of Medicine). în acest studiu, Ann şi 
colegii săi au cercetat dacă un favor ar putea să influenţeze 
preferinţele estetice. 

Când participanţii s-au prezentat la laboratorul de neuro¬ 
logie de la Baylor, li s-a spus că urmau să evalueze opere de 
artă expuse în două galerii, una se numea „Luna a Treia" şi 
cealaltă - „Lupul singuratic". Participanţii au fost informaţi că 
galeriile oferiseră cu generozitate banii cu care urmau să fie 
plătiţi pentru participarea lor la acest experiment. Unora li s-a 
spus că plata lor individuală a fost sponzorizată de către Luna 
a Treia, pe când celorlalţi li s-a spus că plata lor individuală era 
sponsorizată de Lupul Singuratic. 

înarmaţi cu această informaţie, participanţii au trecut la 
partea principală a experimentului. Unul câte unul, au fost 
rugaţi să stea pe cât posibil nemişcaţi într-un scaner de rezo¬ 
nanţă magnetică (funcţional magnetic resonance imagining), un 
aparat masiv cu o deschidere cilindrică în centru. Odată ce 
s-au instalat în interiorul puternicului magnet, participanţii au 
vizionat, pe rând, o serie de 60 de picturi. Toate tablourile erau 
pictate de artişti occidentali, începând cu secolul al XlII-lea şi 
până în secolul XX, şi variau stilistic de la arta reprezentativă 
până la cea abstractă. Dar, în afară de cele 60 de picturi, au 
mai văzut ceva. Lângă colţul din stânga sus al fiecărui tablou 
se zărea impozantul logo al galeriei din care putea fi cumpărat 
tabloul respectiv - ceea ce însemna că unele picturi 

erau prezentate ca aparţinând galeriei care l-a sponsorizat pe 
participant, pe când alte picturi apăreau ca şi cum ar fi venit 
din partea galeriei care nu l-a sponsorizat. 

Odată încheiată partea de scanare din experiment, fiecărui 
participant i s-a cerut să mai arunce o privire pe fiecare com¬ 
binaţie de tablou-logo, dar, de această dată, au fost rugaţi să 
evalueze picturile pe o scală cu gradaţii de la „îmi displace" 
până la „îmi place". 

Având la îndemână informaţiile privind evaluarea, Ann şi 
colegii săi au putut să afle prin comparaţie care tablouri le-au 
plăcut mai mult participanţilor, cele de la Luna a Treia sau cele 
de la Lupul Singuratic. După cum aţi putea bănui, atunci când 
cercetătorii au examinat evaluările, au constatat că participan¬ 
ţii au acordat note mai bune tablourilor care veneau din galeria 
care i-a sponsorizat. 

Aţi putea crede că această preferinţă pentru galeria spon- 
sorizatoare s-a datorat unui anume gen de politeţe - sau poate 
linguşelii, aşa cum noi facem complimente prietenilor care ne 
invită la masă atunci când mâncarea este mediocră. Aici este 
punctul în care partea de scanare magnetică a studiului îşi 
arată utilitatea. Sugerând că efectele reciprocităţii merg în pro¬ 
funzime, scanările cerebrale au prezentat acelaşi efect; pre¬ 
zenţa logoului sponsorului a intensificat activitatea în zonele 
din creierii participanţilor care sunt legate de plăcere (îndeo¬ 
sebi cortexul ventromedial prefrontal, o parte din creier ce 
coordonează gândirea de ordin superior, inclusiv asociaţiile şi 
semnificaţia). Acest fapt sugera că favorul primit din partea 
galeriei sponsorizatoare a avut un efect profund asupra reac¬ 
ţiei privitorilor faţă de operele de artă. Şi fiţi atenţi: atunci când 
participanţii au fost întrebaţi dacă s-au gândit că logoul spon¬ 
sorului a avut vreun efect asupra preferinţelor lor artistice, 
răspunsul universal a fost: „Nici vorbă, absolut deloc". 

în plus, participanţilor li s-au plătit sume diferite de bani 
pentru timpul acordat experimentelor. Unii au primit 30 de 
dolari din partea galeriei sponsorizatoare, alţii au primit 100 
de dolari. La cel mai înalt nivel, participanţii au primit 300 de 
dolari. A reieşit că favorizarea galeriei care oferea sponsorizare 
a crescut odată cu câştigurile. Amplitudinea activării cerebrale 
în centrii de plăcere ai creierului a fost cea mai scăzută când 
plata a fost de 30 de dolari, mai intensă când plata a fost de 
100 de dolari şi a atins cote maxime atunci când plata s-a ridi¬ 
cat la 300 de dolari. 

Aceste rezultate sugerează că, odată ce un individ (sau 
organizaţie) ne face un favor, devenim părtinitori faţă de orice 
aspect legat de partea ofertantă şi că magnitudinea acestui 
bias sporeşte pe măsură ce creşte favorul iniţial (în acest caz, 
suma plătită). Este deosebit de interesant că favorurile finan¬ 
ciare pot să influenţeze preferinţele artistice ale cuiva, mai 
ales dacă avem în vedere că favorul (plata pentru participarea 
la studiu) nu are nimic în comun cu arta, care fusese creată 
independent de cele două galerii. Este, de asemenea, intere¬ 
sant de notat că participanţii au ştiut că galeria urma să-i plă¬ 
tească indiferent de evaluările picturilor pe care urmau să le 
facă şi totuşi plata (şi mărimea ei) a stabilit un sentiment de 
reciprocitate care le-a orientat preferinţele. 


Umor farmaceutic 

Unii oameni şi unele companii înţeleg foarte bine această 
slăbiciune umană faţă de reciprocitate şi, în consecinţă, chel¬ 
tuiesc o groază de timp şi de bani încercând să inducă în cei¬ 
lalţi un sentiment de îndatorare. După mine, profesia care 
întruchipează cel mai bine acest tip de operaţii, altfel spus, 

care depinde cel mai mult de generarea unor conflicte de inte¬ 
rese, este - fireşte - aceea a grupurilor de lobby din sferele 
guvernamentale, care îşi petrec o mică parte din timpul lor 
informându-i pe politicieni asupra faptelor, aşa cum sunt aces¬ 
tea raportate de către angajatorii lor, în restul timpului încer¬ 
când să inducă un sentiment de obligaţie şi de reciprocitate în 
politicienii care, speră ei, îi vor răsplăti votând cu gândul la 
interesele lor. 

însă aceşti practicanţi de lobby nu sunt singuri în neobosita 
lor urmărire a conflictelor de interese; alte profesii ar putea 
putea, eventual, să le dea un tur de pistă avans în materie de 
bani împărţiţi cu multă chibzuinţă. De exemplu, să ne gândim 
la modul în care reprezentanţii companiilor farmaceutice 
(pharma reps) îşi conduc afacerile. Treaba unui phanna rep este 
să-i viziteze pe doctori şi să-i convingă să cumpere echipament 
medical şi medicamente care tratează orice, de la A(stm) la 
Z(ollinger-Ellison sindrom). Mai întâi, îi pot dărui medicului 
un pix cu logoul lor sau, poate, o agendă, o ceaşcă de cafea sau 
nişte mostre de medicamente gratuite. Acele mici cadouri pot 
să-i influenţeze subtil pe medici, făcându-i să prescrie un 
medicament ceva mai des - totul pentru că simt nevoia de a 
se revanşa. 1 

însă micile atenţii şi mostrele de medicamente gratuite nu 
simt decât o mică parte dintre numeroasele trucuri psihologice 
de care se folosesc aceşti pharma reps când se apucă să-i cur¬ 
teze pe medici. „Se gândesc la toate", mi-a spus prietenul şi 
colegul meu (să-i spunem MD). A continuat să-mi explice că 
producătorii de medicamente, îndeosebi cei mici, îi instruiesc 
pe reprezentanţii lor să-i trateze pe doctori ca pe nişte zei. Şi 
se pare că dispun de o rezervă disproporţionat de mare de 
reprezentanţi seducători. întregul efort este coordonat cu pre¬ 
cizie militară. Fiecare rep care se respectă are acces la o bază 

de date, din care află cu exactitate ce a prescris fiecare doctor 
în ultimul trimestru (atât medicamente ale companiei, cât şi 
ale competitorilor). Este, de asemenea, treaba unui rep să ştie 
care este mâncarea preferată a fiecărui doctor şi a personalului 
său, ora la care este cel mai probabil să primească în vizită un 
rep şi, de asemenea, ce tip de rep interacţionează cel mai bine 
cu un doctor. Dacă medicul se remarcă prin faptul că petrece 
mai mult timp cu o anumită reprezentantă, pot să aranjeze 
agenda femeii astfel încât să petreacă mai mult timp în acel 
birou. Dacă doctorul iubeşte armata, îi vor trimite un veteran. 
Reprezentanţii îşi propun, de asemenea, să fie agreaţi de 
mediul apropiat al doctorului, aşa că, atunci când soseşte un 
rep, începe prin a împărţi bomboane şi alte mici atenţii asis¬ 
tentelor de la recepţie, asigurându-se că este în graţiile tuturor 
chiar de la intrare. 

O practică deosebit de interesantă este „mănâncă-şi-fugi“, 
în care, în numele educaţiei lor superioare, doctorii pot pur şi 
simplu să intre în anumite restaurante prespecificate şi să ser¬ 
vească ce doresc. Chiar şi studenţi la Medicină sau interni sunt 
prinşi în astfel de scheme. Un exemplu deosebit de ingenios al 
acestei strategii a fost celebra ceaşcă neagră. O ceaşcă neagră 
cu logoul companiei era dăruită doctorilor şi rezidenţilor, iar 
compania aranja ca un doctor să poată merge cu această ceaş¬ 
că în orice local al unui lanţ de cafenele (căruia nu-i voi da 
numele) şi să comande oricât espresso sau cappuccino dorea. 
Larma şi protestele stârnite de această ceaşcă au fost atât de 
zgomotoase, încât a devenit un simbol de status social printre 
studenţi şi interni. Pe măsură ce aceste practici au devenit tot 
mai extravagante, au apărut tot mai multe reglementări emise 
de spitale şi de Asociaţia Medicală Americană, limitând utili¬ 
zarea acestor tactici agresive de marketing. Desigur, pe măsu¬ 
ră ce reglementările au devenit tot mai stricte, pharma reps 

continuă să caute noi şi inventive abordări, menite să-i influ¬ 
enţeze pe medici. Iar cursa înarmărilor continuă...* 

acum CÂŢIVA ani, colega mea, Janet Schwartz (profesoară 
la Tulane University), şi cu mine am invitat la cină câţiva 
reprezentanţi ai companiilor farmaceutice. în esenţă, am 
încercat să jucăm cu aceşti pharma reps propriul lor joc; i-am 
dus la un restaurant elegant şi am lăsat vinul să curgă gârlă. 
Odată ce i-am făcut să se simtă adăpaţi pe săturate, au fost 
gata să ne împărtăşească trucurile meseriei lor. Iar ceea ce am 
aflat a fost de-a dreptul şocant. 

închipuiţi-vă imul dintre acei pharma reps, un bărbat chi¬ 
peş, fermecător, trecut de 20 de ani. Nu genul de individ care 
ar avea vreo problemă în găsirea unei partenere cu care să iasă 
în oraş. Ne-a povestit cum a convins-o mai demult pe o docto¬ 
riţă reticentă să participe la un seminar informativ despre o 
medicaţie căreia el îi făcea promovarea - fiind de acord să o 
însoţească la un curs de dans. Era un quidproquo tacit: el i-a 
făcut doctoriţei o favoare personală, iar doctoriţa a primit mos¬ 
trele sale de medicamente gratuite şi a recomandat produsul 
pacienţilor ei. 

O altă practică obişnuită, ne-au spus reprezentanţii, era să 
ia mese extravagante cu întregul personal al medicului (unul 
dintre avantajele colaterale de care se bucură asistentele sau 
recepţionerele, bănuiesc). Personalul de la cabinetul unui doc¬ 
tor a mers până acolo încât a pretins să alterneze prânzurile cu 
friptură şi cele cu homari dacă reprezentanţii doreau să aibă 
acces la doctor. Şi mai şocant, am aflat că uneori medicii che¬ 
mau câte un rep în sala de consultaţii (în calitate de „expert") 


* Poate că dovada cea mai grăitoare a influenţei industriei farmaceutice este faptul că 
informatorul meu din acest interviu a insistat să-i păstrez numele confidenţial, ca să evite a 
fi pus pe lista neagră de pharma (n.a.). 

ca să-i informeze direct pe pacienţi despre felul în care acţio¬ 
nează anumite medicamente. 

Istoriile auzite de la reprezentanţii care vând aparate medi¬ 
cale au fost şi mai tulburătoare. Am aflat că este o practică 
banală pentru aceştia să-şi vândă aparatele lor medicale în 
sălile de operaţie în timp real, când operaţiile simt în plină 
desfăşurare. 

Eu şi Janet am fost surprinşi cât de bine înţeleg pharma reps 
strategiile psihologice clasice de persuasiune şi cum le utili¬ 
zează într-o manieră sofisticată şi intuitivă. O altă tactică istea¬ 
ţă de care ne-au vorbit se baza pe angajarea unor medici care 
să ţină altor doctori o scurtă prelegere despre un medicament 
pe care ei încercau să-l promoveze. Acum, acelor pharma reps 
nu le păsa realmente de ceea ce reţinea auditoriul din prelege¬ 
re - ceea ce-i interesa cu adevărat era efectul pe care susţine¬ 
rea prelegerii îl avea asupra lectorului. Ei au descoperit că, 
după prezentarea unei scurte prelegeri despre beneficiile unui 
anumit medicament, lectorul începea să creadă propriile sale 
cuvinte şi, drept urmare, curând avea să prescrie doctoria. 
Cercetările psihologice arată că noi începem rapid şi uşor să 
credem ceea ce ne iese pe gură, chiar şi atunci când motivul 
iniţial al exprimării unei opinii nu mai este relevant (în cazul 
doctorilor, faptul că erau plătiţi să vorbească). Aceasta este 
disonanţa cognitivă în acţiune; doctorii raţionează că dacă ei 
le vorbesc altora despre un medicament, acesta trebuie să fie 
bun - şi astfel, propriile lor opinii se modifică pentru a cores¬ 
punde discursului lor şi, în consecinţă, ei încep să prescrie 
medicamentul. 

Reprezentanţii ne-au spus că ei mai foloseau şi alte trucuri, 
devenind nişte cameleoni - schimbându-si la comandă accen- 

» t 

tul, personalitatea şi afilierea politică. Erau mândri de abilita¬ 
tea lor de a-i face pe doctori să se simtă în largul lor. Câteodată, 

o relaţie colegială se lărgea pe teritoriul prieteniei sociale - unii 
reprezentanţi aveau să meargă la pescuit în larg ori să joace 
baschet cu doctori în calitate de prieteni. Astfel de experienţe 
comune permiteau medicilor să prescrie cu încântare nişte 
reţete în folosul „amicilor" lor. Medicii, fireşte, nu vedeau că 
îşi compromit valorile atunci când ieşeau la pescuit sau arun¬ 
cau la coş cu reprezentanţii companiilor farmaceutice; ei doar 
îşi luau o binemeritată pauză cu un prieten cu care, din pură 
întâmplare, făceau şi afaceri. Desigur, în multe cazuri, doctorii 
nu-şi dădeau seama, probabil, că erau manipulaţi - dar nu 
încape îndoială că erau. 

favorurile deghizate reprezintă un aspect, dar există 
multe cazuri în care conflictele de interese sunt mai uşor de 
sesizat. Uneori, un producător de medicamente îi achită unui 
doctor mii de dolari sub formă de onorarii pentru consultaţii. 
Alteori, compania donează un sediu sau dotează un departa¬ 
ment de cercetări medicale, sperând să influenţeze atitudinea 
doctorilor. Acest gen de acţiuni dau naştere unor imense con¬ 
flicte de interese - mai ales în facultăţile de medicină, unde 
biasul farmaceutic poate fi transmis de la profesor la studenţi 
şi, mai departe, către pacienţi. 

Duff Wilson, reporter la The New York Times, a descris un 
exemplu al acestui gen de comportament. Acum câţiva ani, 
un student de la Harvard Medical School a remarcat că profe¬ 
sorul său de farmacologie lăuda beneficiile unui medicament 
pentru colesterol, minimalizând efectele sale secundare. După 
ceva căutări pe Google, studentul a descoperit că profesorul 
figura pe statele de plată a nu mai puţin de zece companii far¬ 
maceutice, dintre care cinci produceau medicamente pentru 
colesterol. Şi profesorul nu era singurul. După cum spune 
Wilson, „conform regulilor de transparenţă ale facultăţii, 

aproximativ 1.600 din cei 8.900 de profesori şi lectori de la 
Harvard Medical School au declarat decanului că ei sau un 
membru de familie aveau un interes financiar într-o afacere 
legată de activităţile lor de predare, cercetare sau practică 
medicală 11 . 2 Atunci când profesorii transmit publicului reco¬ 
mandări ale unor medicamente sub formă de cunoştinţe aca¬ 
demice, avem o problemă serioasă. 


Vrăjeala cifrelor 

Dacă vă gândiţi că în lumea medicală conflictele de interese 
sunt foarte frecvente, să aruncăm o privire asupra altei profe¬ 
siuni, în care aceste conflicte pot fi şi mai răspândite. Da, mă 
refer la tărâmul de basm al serviciilor financiare. 

Să zicem că suntem în anul 2007 şi că tocmai aţi acceptat 
un job fantastic pe Wall Street. Bonusul vostru anual ar putea 
să urce spre 5 milioane de dolari, dar numai dacă vedeţi într-o 
lumină favorabilă tranzacţiile cu titluri de valoare ipotecare 
(sau oricare alt nou instrument financiar). Sunteţi plătiţi cu o 
grămadă de bani ca să menţineţi o viziune deformată asupra 
realităţii, dar nu daţi atenţie tertipurilor prin care acel bonus 
substanţial joacă un rol în felul vostru de a percepe realitatea, 
în schimb, vă convingeţi iute că tranzacţiile cu titluri de valoare 
ipotecare sunt, până la ultima centimă, la fel de solide pe cât 
doriţi voi să credeţi că sunt. 

Odată ce aţi acceptat că tranzacţiile cu titluri de valoare ipo¬ 
tecare sunt noul val al viitorului, sunteţi cel puţin în parte orb 
faţă de riscurile lor. Mai presus de orice, toată lumea ştie cât e 
de greu să estimezi valoarea reală a titlurilor de valoare. Stând 
în faţa unei mari şi complicate foi de calcul în Excel, plină de 
parametri şi ecuaţii, încercaţi să stabiliţi valoarea reală a 

titlurilor de valoare. Modificaţi un parametru de discount de la 
0,934 la 0,936 şi, dintr-o lovitură, vedeţi cum valoarea titlurilor 
de valoare urcă brusc. Continuaţi să vă jucaţi cu cifrele, cău¬ 
tând parametrii care furnizează cea mai bună reprezentare a 
„realităţii", dar cu un ochi priviţi, totodată, la consecinţele ale¬ 
gerii parametrilor pentru viitorul vostru financiar. Vă mai jucaţi 
puţin cu cifrele, până când sunteţi convinşi că numerele repre¬ 
zintă intr-adevăr modul ideal de evaluare a tranzacţiilor cu 
titluri de valoare ipotecare. Nu vă simţiţi apăsat, deoarece sun¬ 
teţi siguri că aţi făcut tot ce se putea face pentru a reprezenta 
valorile titlurilor de valoare cu maximă obiectivitate posibilă. 

în plus, nu operaţi cu bani peşin; doar vă jucaţi cu cifrele, 
care sunt la mulţi paşi distanţă de cash. Caracterul lor abstract 
vă permite să priviţi acţiunile voastre mai mult ca pe un joc şi 
nu ca pe un şir de decizii care afectează realmente casele, mij¬ 
loacele de trai şi fondurile de pensii ale oamenilor. Pe de altă 
parte, nu sunteţi singurul. Vă daţi seama că isteţii ingineri 
financiari din birourile alăturate se comportă mai mult sau mai 
puţin la fel ca şi voi şi, atunci când comparaţi evaluările voastre 
cu ale lor, vedeţi că vreo câţiva dintre colegii voştri au ales 
valori şi mai extreme decât voi. Cu credinţa că sunteţi o crea¬ 
tură raţională şi că piaţa este întotdeauna corectă, sunteţi şi mai 
înclinat să acceptaţi ceea ce faceţi - şi ceea ce fac toţi ceilalţi 
(vom afla mai multe despre acest fenomen în capitolul 8) - 
drept modul corect de acţiune. Corect? 

Desigur, nimic din toate astea nu e okay (vă amintiţi criza 
financiară din 2008?), însă, date fiind sumele de bani puse în 
joc, pare ceva natural să abureşti lucrurile un pic. Şi este perfect 
omeneşte să te comporţi aşa. Acţiunile voastre simt foarte pro¬ 
blematice, dar voi nu le vedeţi ca atare. în fond, conflictele 
voastre de interese sunt susţinute de faptul că nu operaţi cu 
bani reali; că instrumentele financiare sunt năucitor de com¬ 
plicate; şi că oricare dintre colegii voştri face acelaşi lucru. 

Fascinantul (şi teribil de întristătorul) documentar, câştigă¬ 
tor al Oscarului, Inside Job arată în detaliu cum industria ser¬ 
viciilor financiare a corupt guvernul Statelor Unite, ceea ce a 
condus Ia o lipsă de supraveghere a operaţiilor de pe Wall 
Street şi la catastrofa financiară din 2008. Filmul mai descrie 
şi modul în care industria serviciilor financiare a plătit oameni 
de frunte din mediul academic (decani, şefi de departamente, 
profesori universitari) să scrie rapoarte experte în slujba indus¬ 
triei financiare şi a celor de pe Wall Street. Dacă urmăriţi fil¬ 
mul, veţi fi cel mai probabil uluiţi de uşurinţa cu care experţi 
din lumea academică păreau să se scoată pe ei înşişi la vânzare 

si veţi socoti că voi nu ati face niciodată asa ceva. 

> » > > 

Dar înainte de a pune zălog pe propriile voastre standarde 
de moralitate, imaginaţi-vă că eu (sau voi) am fi fost plătiţi 
regeşte ca să facem parte din comitetul de audit al Giantbank. 
Cu o mare parte din veniturile mele dependente de succesul 
Giantbank, nu aş fi, probabil, atât de critic pe cât sunt de obicei 
faţă de acţiunile băncii. Cu un stimulent destul de solid, s-ar 
putea, de exemplu, să nu afirm în repetate rânduri că investi¬ 
ţiile trebuie să fie transparente şi clare sau că diferitele com¬ 
panii trebuie să depună mari eforturi, încercând să rezolve 
conflictele lor de interese. Desigur, încă mai am de aşteptat 
până să fac parte dintr-un asemenea comitet, aşa că, deocam¬ 
dată, mie îmi este uşor să cred că multe dintre acţiunile băn¬ 
cilor au fost condamnabile. 


Si universitarii sunt în conflict de interese 

• 

Când reflectez asupra ubicuităţii conflictelor de interese şi 
asupra imposibilităţii de a le recunoaşte în propriile noastre 
vieţi, trebuie să mărturisesc că şi eu sunt tot atât de vulnerabil 
faţă de ele. 

Noi, universitarii, suntem uneori solicitaţi să ne folosim 
cunoştinţele în calitate de consultanţi şi martori experţi. La 
scurt timp după ce am căpătat primul meu job academic, am 
fost invitat de către o mare firmă de avocatură să colaborez cu 
ei ca martor expert. Ştiam că unii dintre colegii mei ceva mai 
bine situaţi furnizau cu regularitate rapoarte de expertiză, 
făcându-şi din asta un job secundar, frumuşel remunerat (deşi 
cu toţii insistau că nu o fac pentru bani). Din curiozitate, am 
dorit să văd copiile unora dintre cazurile lor mai vechi şi, atunci 
când mi-au dat să văd câteva, am fost surprins să constat cât 
de unilateral se foloseau de rezultatele cercetărilor. Am fost, de 
asemenea, şocat să văd în ce măsură desconsiderau în rapoar¬ 
tele lor opiniile şi competenţele martorilor experţi ce reprezen¬ 
tau partea adversă - care, în majoritatea cazurilor, erau, la 
rândul lor, nişte universitari respectabili. 

Chiar şi aşa, am hotărât să încerc şi eu (nu pentru bani, desi¬ 
gur) şi am luat ceva parale pentru a-mi da părerea expertă.* 
Foarte curând mi-am dat seama că avocaţii cu care lucram 
încercau să-mi implanteze în minte idei care ar fi putut să le 
betoneze lor cazul. Nu o făceau cu brutalitate ori spunând că 
anumite lucruri ar fi bune pentru clienţii lor. în schimb, mi-au 
cerut să le descriu toate cercetările care erau relevante pentru 
caz. Mi-au sugerat că unele dintre descoperirile mai puţin favo¬ 
rabile pentru poziţia lor ar putea să aibă unele carenţe metodo¬ 
logice şi că cercetările care le susţineau opiniile erau foarte 
importante şi solide. M-au copleşit, totodată, cu calde compli¬ 
mente de fiecare dată când am interpretat cercetările într-un 


* A fost prima oară când am fost plătit mult timp cu ora şi am fost intrigat de felul în care 
am început să privesc multe decizii în termeni de „ore de muncă". Am socotit că pentru o oră 
de muncă puteam să plătesc o cină cu adevărat extravagantă şi că pentru ceva mai multe 
puteam să cumpăr o bicicletă. Presupun că acesta este un mod interesant de a gândi ceea ce ar 
trebui sau nu ar trebui să cumpărăm şi, într-o bună zi, s-ar putea să cercetez acest subiect (n.a.). 

mod folositor pentru ei. După câteva săptămâni, am descope¬ 
rit că foarte iute mi-am însuşit punctul de vedere al celor care 
mă plăteau. întreaga experienţă m-a făcut să am dubii că este 
posibil să fii pe deplin obiectiv atunci când eşti plătit pentru 
opiniile tale. (Şi acum, când scriu despre lipsa mea de obiecti¬ 
vitate, sunt sigur că nimeni nu-mi va mai solicita vreodată ser¬ 
viciile de martor expert - şi poate că e un lucru bun.) 

Participantul beat şi datele punctuale 

Am avut o altă experienţă care m-a făcut să conştientizez 
pericolele conflictelor de interese; de această dată, conflictul 
se găsea în propriile mele cercetări. în acea perioadă, prietenii 
mei de la Harvard au avut amabilitatea de a-mi permite să uti¬ 
lizez laboratorul lor comportamental pentru desfăşurarea 
unor experimente. Mă interesa în mod deosebit să utilizez 
centrul lor de cercetări pentru că ei recrutau locuitori din zone¬ 
le adiacente în loc să se bizuie numai pe studenţi. 

într-o săptămână, efectuam un experiment privind lua¬ 
rea deciziilor şi, după cum se obişnuieşte, am prevăzut că nive¬ 
lul de performanţă într-una dintre condiţii ar urma să fie cu 
mult mai înalt decât nivelul de performanţă din cealaltă con¬ 
diţie. E ceea ce au arătat, în esenţă, rezultatele - cu excepţia 
unui singur ins. Această persoană se găsea în postura de la care 
eu aşteptam cele mai bune performanţe, însă performanţa 
sa a fost cu mult mai proastă decât a oricărui alt participant. 
Era ceva foarte enervant. Analizând mai atent datele sale, 
am descoperit că individul era cam cu 20 de ani mai în vârs¬ 
tă decât toţi ceilalţi implicaţi în acest studiu. Mi-am adus 
aminte şi că a fost un tip mai copt, care venise la laborator 
incredibil de beat. 

în momentul în care am descoperit că enervantul partici¬ 
pant era beat, mi-am dat seama că ar fi trebuit să elimin de la 
bun început datele sale, odată ce capacitatea lui decizională 
era evident compromisă. Aşa că am aruncat datele lui şi instan¬ 
taneu rezultatele arătau frumos - indicând exact ceea ce aştep¬ 
tam eu să arate. Dar, peste câteva zile, am început să analizez 
procesul prin care am decis să-l elimin pe tipul abţiguit. M-am 
întrebat: ce s-ar fi întâmplat dacă acest ins s-ar fi găsit în cea¬ 
laltă postură - cea de la care mă aşteptam la rezultate proaste? 
Dacă aşa ar fi stat lucrurile, probabil că din start nu aş fi remar¬ 
cat răspunsurile lui individuale. Iar dacă aş fi făcut-o, probabil 
că nu m-aş fi gândit să exclud datele lui. 

La finalul experimentului, puteam foarte uşor să-mi fi spus 
o poveste care m-ar fi scutit de utilizarea datelor individului 
beat. Dar dacă nu ar fi fost beat? Ce-ar fi fost dacă ar fi avut alt 
gen de deficienţă, fără nicio legătură cu băutura? Aş fi inventat 
altă scuză sau alt argument logic ca să justific eliminarea date¬ 
lor sale? După cum vom vedea în capitolul 7, „Creativitate şi 
necinste”, inventivitatea ne poate ajuta să justificăm urmărirea 
unor scopuri egoiste, continuând să ne considerăm nişte 
oameni cinstiţi. 

Am hotărât să fac două lucruri. în primul rând, am efectuat 
experimentul încă o dată, ca să dublez verificarea rezultatelor, 
ceea ce a mers de minime. Apoi, am decis că era bine să creez 
standarde pentru excluderea din experiment a unor partici¬ 
panţi (altfel spus, nu vom testa oameni beţi sau indivizi care 
nu pot să înţeleagă instrucţiunile). însă regulile de excludere 
trebuie să se aplice din start, înainte de desfăşurarea experi¬ 
mentului şi, categoric, nu după ce ne-am uitat peste date. 

Ce-am învăţat? Când am decis să exclud datele beţivului, 
am crezut sincer că o făceam în numele ştiinţei - ca şi cum mă 

luptam eroic să curăţ datele astfel încât adevărul să poată ieşi 
la iveală. Nu mi-a trecut prin minte că aş fi putut face asta în 
propriul meu interes egoist, dar evident aveam o altă motiva¬ 
ţie: să obţin rezultatele pe care le aşteptam. Mai general, am 
învăţat - încă odată - ceva despre importanţa stabilirii unor 
reguli care pot să ne apere de noi înşine. 


Transparenţa: un panaceu? 

Aşadar, care este cea mai bună metodă de abordare a con¬ 
flictelor de interese? Pentru majoritatea oamenilor, „transpa¬ 
renţa totală" este primul gând care le vine în minte. Urmând 
acelaşi fir logic ca şi „politicile la lumina zilei", presupoziţia de 
bază care susţine transparenţa este aceea că atâta timp cât 
oamenii declară public exact ceea ce fac, toate vor fi în regulă. 
Dacă specialiştii ar trebui să le prezinte clienţilor cât mai clar 
stimulentele lor, aşa decurge raţionamentul, clienţii pot atunci 
să decidă ei înşişi cât de mult se pot bizui pe sfaturile lor (păr¬ 
tinitoare) şi apoi să ia decizii fiind mai bine informaţi. 

Dacă transparenţa totală ar fi regula împământenită, doc¬ 
torii şi-ar informa pacienţii când deţin echipamentul necesar 
pentru tratamentul pe care îl recomandă. Sau atunci când sunt 
plătiţi să acorde consultanţă producătorului unor medicamen¬ 
te pe care sunt gata să le prescrie. Consilierii financiari şi-ar 
informa clienţii despre multitudinea diferitelor onorarii, plăţi 
şi comisioane pe care le primesc de la diverşi comercianţi şi 
firme de investiţii. Având la îndemână aceste informaţii, con¬ 
sumatorii ar trebui să fie în stare să recalibreze cum se cuvine 
valoarea opiniilor acestor specialişti şi să ia decizii mai bune. 
în teorie, transparenţa pare să fie o soluţie fantastică; ea îi 


Orbiţi dc propriile noastre motivaţii Adevărul (cinstit) despre necinste 97 



exonerează pe specialiştii care îşi fac cunoscute conflictele de 
interese şi, în acelaşi timp, le oferă clienţilor acestora o mai 
bună înţelegere a sursei de unde primesc informaţiile. 

şi totuşi, SE dovedeşte că transparenţa nu este întot¬ 
deauna un tratament eficient al conflictelor de interese. De 
fapt, uneori transparenţa poate să înrăutăţească lucrurile. Ca 
să vă explic în ce fel, daţi-mi voie să vă prezint un studiu efec¬ 
tuat de către Daylian Cain (profesor la Yale University), George 
Loewenstein (profesor la Carnegie Mellon University) şi Don 
Moore (profesor la Universitatea Berkeley, California). în 
acest experiment, participanţii au jucat un joc într-unul din 
două roluri. (Că veni vorba, ceea ce cercetătorii numesc „joc“ 
nu este ceea ce oricare ţânc rezonabil ar considera un joc.) Unii 
dintre participanţi au jucat rolul de estimatori: sarcina lor era 
să ghicească pe cât pot de exact suma totală de bani dintr-un 
borcan voluminos, plin cu mărunţiş. Plata acestor jucători a 
variat după cât de mult s-a apropiat presupunerea lor de valoa¬ 
rea reală a banilor din vas. Cu cât estimările lor erau mai apro¬ 
piate, cu atât au primit mai mulţi bani şi nu a contat dacă au 
greşit supraestimând ori subestimând valoarea reală. 

Ceilalţi participanţi au jucat rolul de consultanţi şi sarcina 
lor era să-i consilieze pe estimatori în emiterea presupunerilor 
lor. (Gândiţi-vă la cineva înrudit cu agentul vostru de la bursă, 
dar având o sarcină cu mult mai simplă.) Au existat două dife¬ 
renţe interesante între estimatori şi consultanţi. Prima consta 
în faptul că în vreme ce estimatorilor li se arăta vasul cu bani 
de la distanţă şi numai preţ de câteva secunde, consultanţii au 
avut mai mult timp la dispoziţie ca să-l examineze; în plus, lor 
li s-a spus, de asemenea, că suina de bani din vas se situa între 
io şi 30 de dolari. Aceasta Ie acorda consultanţilor un avantaj 
informaţional. îi făcea relativ experţi în materie de estimare a 

valorii vasului şi le dădea estimatorilor un foarte bun motiv să 
se bizuie pe rapoartele consultanţilor atunci când îşi formulau 
presupunerile (comparabil cu modul în care noi ne bazăm pe 
experţi în multe domenii ale vieţii). 

A doua diferenţă privea regula după care erau plătiţi con¬ 
sultanţii. în condiţia de control, consultanţii erau plătiţi în con¬ 
formitate cu precizia presupunerilor emise de către estimatori, 
astfel încât nu intervenea niciun conflict de interese. în postu¬ 
ra conflictului-de-interese, consultanţii erau plătiţi cu atât mai 
bine cu cât estimatorii supraevaluau valoarea monedelor din 
vas într-o măsură mai mare. Aşa că dacă estimatorii ghiceau 
cu 1 dolar în plus, era bine pentru consultanţi - însă era şi mai 
bine dacă ghiceau cu 3 sau 4 dolari în plus. Cu cât mai mare 
supraestimarea, cu atât estimatorul primea mai puţin, dar cu 
atât mai mult intra în buzunarul consultantului. 

Ce s-a întâmplat în condiţia de control şi în condiţia con- 
flictului-de-interese? Aţi ghicit: în postura de control, consul¬ 
tanţii au sugerat o valoare medie de 16,50 dolari, pe când în 
postura conflictului-de-interese, consultanţii au sugerat o esti¬ 
mare de peste 20 de dolari. în esenţă, ultimii au umflat valoa¬ 
rea estimată cu aproape 4 dolari. Acum, puteţi vedea partea 
pozitivă a acestui rezultat, spunându-vă: „Ei bine, cel puţin 
recomandarea nu a fost 36 de dolari sau alt număr foarte 
mare“. Dar dacă asta v-a trecut prin minte, ar trebui să aveţi în 
vedere două lucruri: în primul rând, că un consultant nu putea 
să facă nişte recomandări evident exagerate pentru că, la urma 
urmei, estimatorul vedea vasul cu bani. Dacă valoarea ar fi fost 
spectaculos prea mare, estimatorul ar fi respins recomandarea 
din capul locului. în al doilea rând, amintiţi-vă că majoritatea 
oamenilor trişează exact atât cât să se simtă bine în pielea lor. 
în acest sens, factorul vrăjeală era de 4 dolari în plus (sau cam 
25% din sumă). 

Importanţa acestui experiment, totuşi, s-a arătat în cea 
de-a treia postură - conflict-de-interese-plus-postura-de-trans- 
parenţă. Aici plata consultantului era aceeaşi ca şi în postura 
conflictului-de-interese. însă, de această dată, consultantul 
trebuia să-i spună estimatorului că el sau ea (consultantul) 
urma să primească mai mulţi bani atunci când estimatorul 
venea cu o supraevaluare. Politica la lumina zilei în acţiune! în 
acest fel, este de presupus că estimatorul putea să ia în consi¬ 
derare motivele părtinitoare ale consultantului şi să corecteze 
atât cât trebuia recomandările lui. O astfel de corectare a reco¬ 
mandării l-ar ajuta cu siguranţă pe estimator, dar ce-i de spus 
despre efectul transparenţei asupra consultanţilor? Nevoia de 
transparenţă ar elimina consilierea lor tendenţioasă? 
Dezvăluirea biasului lor ar face să se restrângă factorul vrăjea- 
lă? S-ar simţi ei acum mai în largul lor exagerând recomandă¬ 
rile lor într-un grad şi mai accentuat? Iar întrebarea de un 
milion de dolari este aceasta: care dintre aceste două efecte se 
va dovedi mai puternic? Va fi corecţia aplicată de estimator 
recomandării consultantului mai mică sau mai mare decât 
exagerarea suplimentară a consultantului? 

Rezultatele? în postura conflict-de-interese-plus-transpa- 
renţă, consultanţii şi-au majorat estimările cu încă 4 dolari (de 
la 20,16 la 24,16 dolari). Şi ce-au făcut estimatorii? După cum 
ghiciţi probabil, ei au corectat estimările, dar cu numai 2 dolari. 
Cu alte cuvinte, deşi estimatorii au ţinut seama de mărturisi¬ 
rea consultanţilor atunci când şi-au formulat estimările lor, 
dar nu au scăzut suficient de mult. Ca şi noi ceilalţi, estimatorii 
nu au recunoscut în suficientă măsură amploarea şi forţa con¬ 
flictelor de interese ale consultanţilor lor. 

Concluzia principală este următoarea: transparenţa a creat 
un bias şi mai accentuat al consilierii. Cu transparenţă, esti¬ 
matorii au câştigat mai puţini bani, iar consultanţii mai mulţi. 
Acum, nu sunt sigur că transparenţa va înrăutăţi întotdeauna 

situaţia clienţilor, dar este limpede că transparenţa şi politica 
la lumina zilei nu vor face întotdeauna ca lucrurile să meargă 
mai bine. 


Si ce trebuie să facem? 

a 

Acum, că înţelegem conflictele de interese ceva mai bine, 
ar trebui să fie clar ce probleme serioase generează ele. Nu 
numai că sunt omniprezente, dar se pare că noi nu apreciem 
pe deplin gradul în care ele ne influenţează pe noi şi pe ceilalţi. 
Aşadar, ce-i de făcut? 

O recomandare simplă este să încercăm eradicarea totală 
a conflictelor de interese, ceea ce, fireşte, e mai uşor de spus 
decât de făcut. în domeniul medical, aceasta ar însemna, de 
exemplu, să nu le permitem doctorilor să-şi trateze ori să-şi 
testeze pacienţii folosind echipamente aflate în proprietatea 
lor. în schimb, ar trebui să solicităm ca o entitate independen¬ 
tă, fără nicio legătură cu doctorii sau companiile de echipa¬ 
mente medicale, să efectueze tratamentele şi testele. Ar trebui, 
de asemenea, să le interzicem doctorilor să acorde consultanţă 
companiilor farmaceutice ori să investească în acţiuni ale 
acestor companii. La urma urmei, dacă nu vrem ca doctorii să 
aibă conflicte de interese, trebuie să ne asigurăm că venitul lor 
nu depinde de numărul, tipul de proceduri sau reţetele pe care 
ei le recomandă. Tot astfel, dacă dorim să eliminăm conflictele 
de interese ale consultanţilor financiari, nu ar trebui să le per¬ 
mitem să aibă stimulente care nu concordă cu interesele cli¬ 
enţilor lor - fără onorarii pentru servicii, fără şpagă şi fără plată 

diferenţiată în caz de succes sau eşec. 

» » 

Deşi este clară importanţa încercării de reducere a 
conflictelor de interese, nu este ceva uşor de făcut. Să luăm 
cazul antreprenorilor, al avocaţilor şi al mecanicilor auto, de 

exemplu. Modul în care sunt plătiţi aceşti profesionişti îi pune 
în teribile conflicte de interese, pentru că ei fac recomandări¬ 
le şi, totodată, obţin beneficiile serviciului prestat, în vreme 
ce clientul nu dispune de nicio expertiză şi de nicio pârghie. 
Dar staţi câteva minute şi încercaţi să concepeţi un model de 
recompensare care să nu implice niciun conflict de interese. 
Dacă veţi petrece un timp încercând să născociţi o soluţie, 
foarte probabil veţi fi de acord că este foarte greu - dacă nu 
imposibil - să o găsiţi. Este, de asemenea, important să sesi¬ 
zaţi că, deşi conflictele de interese creează probleme, uneori 
acest lucru se întâmplă din motive întemeiate. Să luăm cazul 
medicilor (şi al dentiştilor) ce recomandă tratamente care folo¬ 
sesc propriile lor echipamente. Deşi, potenţial, aceasta este o 
practică periculoasă din perspectiva conflictelor de interese, 
ea posedă şi unele avantaje intrinseci: este mai probabil ca 
specialiştii să cumpere echipamente în a căror valoare cred; 
este probabil ca ei să devină experţi în utilizarea lor; poate fi 
mult mai convenabil pentru pacient; iar doctorii ar putea să 
efectueze unele cercetări care să perfecţioneze echipamentul 
sau utilizările lui. 

în concluzie, nu sunt uşor de găsit sisteme de recompensa¬ 
re care să nu implice - şi uneori să nu se bazeze pe - conflicte 
de interese inerente. Chiar dacă am putea să eliminăm cu totul 
conflictele de interese, costul acestei operaţii, în termeni de 
flexibilitate mai scăzută, de birocraţie şi supraveghere sporită, 
ar putea să nu merite - acesta fiind motivul pentru care nu tre¬ 
buie să apărăm cu exces de zel reguli şi restricţii draconice (să 
spunem, că medicii nu au voie să discute vreodată cu pharma 
reps ori să aibă în proprietate echipament medical). în acelaşi 
timp, cred că este important să înţelegem măsura în care cu 
toţii putem fi orbiţi de motivaţiile noastre financiare. Trebuie 
să recunoaştem că situaţiile care generează conflicte de 

interese prezintă dezavantaje substanţiale şi să încercăm cu 
grijă să le reducem atunci când costurile lor depăşesc, proba¬ 
bil, beneficiile. 

După cum vă puteţi aştepta, există multe situaţii limpezi, 
în care conflictele de interese trebuie să fie eliminate pur şi 
simplu. De exemplu, conflictele consultanţilor financiari care 
primesc şpagă, auditori care sunt, în acelaşi timp, şi consul¬ 
tanţi ai aceloraşi firme, finanţişti care primesc bonusuri fru¬ 
moase atunci când clienţii lor câştigă bani, dar nu pierd nimic 
atunci când clienţii lor rămân săraci lipiţi, agenţiile de rating 
care sunt plătite de companiile pe care le clasifică şi politicienii 
care acceptă bani şi favoruri din partea corporaţiilor şi a gru¬ 
purilor de lobby în schimbul voturilor lor; în toate aceste 
cazuri, mie mi se pare că trebuie să facem tot ce depinde de 
noi pentru a eradica pe cât de multe conflicte de interese cu 
putinţă - cel mai probabil, prin reglementare. 

Sunteţi, probabil, sceptici că reglementarea de acest tip ar 
putea să se producă vreodată. Atunci când reglementarea 
efectuată de către guvern sau de către organizaţiile profesio¬ 
nale nu se materializează, noi, în calitate de consumatori, tre¬ 
buie să recunoaştem pericolul pe care îl poartă cu ele conflictele 
de interese şi să ne străduim din toate puterile să-i căutăm pe 
acei furnizori de servicii care au mai puţine conflicte de inte¬ 
rese (sau, dacă este posibil, nici unul). Prin puterea portofele¬ 
lor noastre, îi putem forţa pe furnizorii de servicii să răspundă 
unei cereri de conflicte de interese cât mai reduse. 

în sfârşit, atunci când ne confruntăm cu decizii serioase, în 
care ne dăm seama că persoana care ne consiliază poate fi păr¬ 
tinitoare - ca alunei când un medic ne oferă un tatuaj facial -, 
ar trebui să cheltuim un pic de timp şi de energie în plus pentru 
a afla o a doua opinie, venind de la o sursă care nu urmăreşte 
nicio miză financiară în decizia respectivă. 

De ce slăbim frânele 
când suntem obosiţi 


închipuiţi-vă că sunteţi la capătul unei zile cu adevărat lungi şi grele. Să 
spunem că este cea mai epuizantă zi cu putinţă: ziua în care vă mutaţi 
într-o nouă locuinţă. Sunteţi complet sleiţi de puteri. Până şi părul din 
cap vă doare de oboseală. De făcut mâncare nici nu poate fi vorba. Nu 
mai aveţi putere nici măcar să găsiţi o tigaie, o farfurie şi o furculiţă, cu 
atât mai puţin să le şi folosiţi. Clar, trebuie să ieşiţi în oraş. 

Pe o stradă din apropierea noii voastre locuinţe, sunt trei 
restaurante. Unul este un mic bistrou, cu salate proaspete şi 
sendvişuri generos asezonate. Un altul este un local chinezesc; 
mirosurile de grăsime sărată ce emană dinăuntru vă gâdilă 
cerul gurii. Mai este şi o pizzerie de familie, unde clienţii se 
delectează cu nişte felii apetisante, de două ori cât capetele lor. 
în care dintre restaurante vă veţi târî trupul obosit, plin de câr¬ 
cei? Ce fel de bucătărie aţi prefera să savuraţi pe noile voastre 
duşumele? Prin contrast, gândiţi-vă care ar fi alegerea voastră 
dacă aţi fi luat masa la capătul unei după-amieze odihnitoare, 
petrecută în curtea din spate, cu o carte bună. 

Dacă nu aţi băgat de seamă, în zilele stresante mulţi dintre 
noi cedează tentaţiilor şi aleg una dintre cele mai nesănătoase 
alternative. Mâncarea chinezească sau pizza sunt practic sino¬ 
nime cu ziua mutării într-o nouă locuinţă, sugerând un cuplu 
de oameni tineri, frumoşi, obosiţi, dar fericiţi, înconjuraţi de 
cutii din carton si mâncând cu betisoare chow mein direct din 

* i j 

cutie. Şi cu toţii ne amintim clipele când prietenii de la colegiu 

ne-au tratat cu pizza şi bere drept răsplată pentru că i-am aju¬ 
tat să se mute. 

Această legătură misterioasă dintre extenuare şi consumul 
de mâncare proastă (junkfood) nu este doar o născocire a ima¬ 
ginaţiei voastre. Şi este motivul pentru care atât de multe diete 
sucombă sub loviturile de satâr ale stresului şi pentru care 
oamenii încep iar să fumeze după o criză. 


Hai să mâncăm o prăjitură 

Cheia acestui mister are de-a face cu lupta dintre cele două 
părţi ale eului nostru - partea impulsivă (sau emoţională) şi cea 
raţională (sau deliberativă). Nu este o idee nouă; de-a lungul 
istoriei, multe cărţi (şi articole ştiinţifice) fertile au avut ceva 
de spus despre conflictele dintre dorinţă şi raţiune. îi avem pe 
Adam şi Eva, ispitiţi de promisiunea cunoaşterii interzise şi de 
acel fruct zemos. A fost Odiseu, care ştia că va fi ademenit de 
cântecul Sirenelor şi, cu înţelepciune, a ordonat marinarilor 
de pe corabie să-l lege pe el de catarg şi lor să-şi înfunde ure¬ 
chile cu dopuri de ceară, ca să înăbuşe chemările amăgitoare 
(în acest fel, Odiseu a împuşcat doi iepuri - putea să audă cân¬ 
tecul fără a se teme că echipajul va lăsa corabia să naufragie¬ 
ze). Şi, într-una dintre cele mai tragice bătălii între emoţie şi 
raţiune, personajele lui Shakespeare, Romeo şi Julieta, s-au 
îndrăgostit nebuneşte, în pofida avertismentului dat de către 
fratele călugăr Laurence, potrivit căruia patima neînfrânată nu 
poate duce decât la un dezastru. 

într-o fascinantă demonstraţie a tensiunii dintre raţiune şi 
dorinţă, Baba Shiv (profesor la Stanford University) şi Sasha 
Fedorikhin (profesor la Indiana University) au examinat ideea 
că oamenii cad mai uşor pradă tentaţiei atunci când partea din 


106 Adevărul (dnstit) despre necinste De ce slăbim frânele când suntem obosiţi 



creierul lor, însărcinată cu gândirea deliberativă, este ocupată 
cu altceva. Pentru a reduce capacitatea de gândire efectivă a 
participanţilor, Baba şi Sasha nu le-au extras părţi din creier 
(ceea ce fac uneori cercetătorii care lucrează cu animale), şi 
nici nu au folosit impulsuri magnetice pentru a le dezarticula 
gândirea (deşi există aparate care pot face acest lucru). în 
schimb, au hotărât să suprasolicite capacitatea de gândire a 
participanţilor, covârşindu-i cu ceea ce psihologii numesc 
încărcătură cognitivă. Simplu spus, voiau să afle dacă faptul de 
a avea o mulţime de probleme pe cap lasă mai puţin spaţiu 
cognitiv pentru a rezista tentaţiilor, crescând probabilitatea ca 
oamenii să cedeze. 

Experimentul lui Baba şi Sasha a decurs astfel: ei au împăr¬ 
ţit participanţii în două grupuri şi au cerut membrilor dintr-un 
grup să ţină minte un număr de două cifre (ceva de genul, să 
spunem, 35) şi au cerut membrilor din celălalt grup să memo¬ 
reze un număr de şapte cifre (să zicem, 7581280). Participanţilor 
li s-a spus că, pentru a-şi primi plata pentru experiment, vor 
avea de repetat numărul în faţa altui experimentator, care avea 
să-i aştepte într-o altă încăpere, aflată la capătul opus al cori¬ 
dorului. Şi dacă nu mai ţineau minte numărul? Niciun ban. 

Participanţii s-au aliniat să ia parte la experiment şi li s-a 
arătat pentru scurt timp fie numărul de două cifre, fie cel de 
şapte cifre. Cu numerele în minte, fiecare a mers pe hol spre 
cea de-a doua sală, unde urmau să repete numărul memorat. 
Dar pe drum, le-a ieşit în cale pe neaşteptate un cărucior, pe 
care erau etalate nişte prăjituri cu multă ciocolată şi castroane 
cu fructe, viu colorate şi cu aspect foarte sănătos. în timp ce 
treceau pe lângă măsuţa pe rotile, un alt experimentator le-a 
spus că, după ce au mers în cea de-a doua sală şi şi-au recitat 
numărul, puteau să ia o gustare - dar că trebuiau să se hotă¬ 
rască pe loc, în faţa mesei. Participanţii au ales, au primit un 

bileţel pe care era înscris aperitivul dorit, după care s-au 
îndreptat spre cea de-a doua sală. 

Ce decizii au luat participanţii în timp ce mintea lor mun¬ 
cea într-o stare de încordare cognitivă mai mică sau mai mare? 
A câştigat în acea zi impulsul „Mmm, prăjitură!" ori au ales un 
fruct sănătos (alegerea bine întemeiată raţional)? După cum 
au presupus Baba şi Sasha, răspunsul a depins parţial de sar¬ 
cina cognitivă - dacă participanţii se gândeau la un număr uşor 
sau greu de memorat. Cei care se vânturau lejer pe hol cu un 
simplu „35“ în minte au ales fructele mult mai des decât cei 
care se chinuiau cu „7581280“. Cu facultăţile de nivel superior 
ocupate, participanţii din grupul numărului de şapte cifre au 
fost mai puţin capabili să-şi înfrângă dorinţele instinctive şi 
mulţi dintre ei au sfârşit prin a ceda plăcerii imediate oferite 
de prăjitura cu ciocolată. 


Creierul obosit 

Experimentul lui Baba şi Sasha a arătat că, atunci când 
capacitatea noastră de raţionare deliberativă este ocupată, sis¬ 
temul impulsiv dobândeşte mai mult control asupra compor¬ 
tamentului nostru. Dar interdependenţa dintre capacitatea 
noastră de a raţiona şi dorinţele noastre devine şi mai compli¬ 
cată când ne gândim la ceea ce Roy Baumeister (profesor la 
Florida State University) a denumit „epuizare a eului“. 

Ca să înţelegeţi epuizarea eului, închipuiţi-vă că încercaţi 
să slăbiţi cu câteva kilograme. într-o zi, pe când sunteţi Ia ser¬ 
viciu, într-o şedinţă din cursul dimineţii, puneţi ochii pe o plă¬ 
cintă daneză cu brânză, dar încercaţi să fiţi cuminţi, aşa că vă 
străduiţi din răsputeri să rezistaţi tentaţiei şi vă mulţumiţi să 

vă sorbiţi cafeaua. Mai târziu, la prânz vă lasă gura apă după 
nişte paste italieneşti, dar vă forţaţi să comandaţi salată cu pui 
fript. Peste o oră, aţi vrea să chiuliţi un pic, întrucât şeful lip¬ 
seşte, dar vă opriţi şi spuneţi: „Nu, trebuie să termin proiectul 
ăsta". în toate aceste situaţii, instinctele voastre hedoniste vă 
împing spre nişte tipuri plăcute de gratificaţie, în timp ce lău¬ 
dabilul vostru autocontrol (sau puterea voinţei) exercită o forţă 
opusă, într-o încercare de a contracara aceste impulsuri. 

Ideea de bază dindărătul epuizării eului este că rezistenţa 
faţă de tentaţie consumă un efort considerabil şi multă ener¬ 
gie. Gândiţi-vă la puterea de voinţă ca la un muşchi. Atunci 
când vedem un pui fript sau un milkshake cu ciocolată, prima 
noastră reacţie este un instinctiv „Mmm, vreau!". Apoi, în 
timp ce încercăm să înff ângem dorinţa, cheltuim ceva energie. 
Fiecare dintre deciziile pe care le luăm ca să evităm ispitele 
cere un oarecare grad de efort (ca şi cum am ridica o halteră 
doar o singură dată) şi noi ne sleim puterea voinţei punând-o 
la treabă iar şi iar (ca şi cum am ridica o halteră de multe ori). 
Aceasta înseamnă că, după o lungă zi în care am tot spus „nu" 
unor tentaţii diverse şi amestecate, capacitatea noastră de a le 
rezista se micşorează - până când, la un moment dat, ne pre¬ 
dăm şi sfârşim cu stomacul plin de plăcinte cu brânză, Oreos, 
cartofi pai sau indiferent ce ne lasă gura apă. Fireşte, acest 
gând este îngrijorător. La urma urmei, zilele noastre simt tot 
mai pline de decizii, în paralel cu un baraj nesfârşit de tentaţii. 
Dacă încercările noastre repetate de a ne autocontrola ne secă- 
tuiesc capacitatea de-a ne opune, e de mirare că dăm greş atât 
de des? Epuizarea eului ne ajută, de asemenea, să ne explicăm 
de ce îndeosebi serile noastre sunt pline de încercări eşuate de 
autocontrol - după o lungă zi de eforturi grele de a fi cuminţi, 
obosim să o tot facem la nesfârşit. Şi, când se lasă întunericul, 

e foarte probabil să cedăm dorinţelor noastre (gândiţi-vă la o 
gustare înfulecată în toiul nopţii ca la punctul culminant al 
unei zile întregi de rezistenţă faţă de ispite). 


CÂND JUDECĂTORII SUNT OBOSIţl 

în cazulîn caresunteţiîn aşteptarea unei audieri pentru eliberare 
condiţionată, fiţi siguri că este programată la prima oră de dimineaţă 
sau imediat după maza de prânz. De ce? Conform unui studiu 
realizat de către Shai Danziger (profesor la Universitatea din Tel 
Aviv), Jonathan Levav (profesor la Stanford University) şi Liora 
Avnaim-Pesso (profesoară la Universitatea Ben-Gurion din Negev), 
judecătorii din comisiile de eliberare condiţionată au tendinţa să 
acorde mai multe eliberări atunci când sunt mai odihniţi. Analizând 
un mare număr de verdicte de eliberare condiţionată din Israel, 
cercetătorii au constatat că era cel mai probabil ca un complet de 
judecată să acorde eliberări condiţionate în timp ce judecă primele 
cazuri ale zilei şi imediat după pauza de prânz. De ce? Decizia-şablon 
a completurilor de judecată este si nu acorde eliberarea condiţionată. 
Dar se pare că, atunci când judecătorii se simt revigoraţi, ceea ce se 
întâmplă la prima oră a dimineţii sau după ce au mâncat de prânz 
şi au luat o pauză, ei posedă o capacitate sporită de a trece peste 
decizia lor standard, luând o decizie mai muncită şi acordând mai 
frecvent eliberări condiţionate. Dar după multe decizii dificile luate 
peste zi, pe măsură ce povara cognitivă se acumulează, ei optează 
pentru decizia-standard, mai simplă, de a respinge cererea de 
eliberare condiţionată. 

Cred că doctoranzii (un gen puţin diferit de deţinuţi) înţeleg 
instinctiv acest mecanism, acesta fiind motivul pentru care adeseori 
vin cu gogoşi, brioşe şi prăjituri la susţinerea disertaţiei. Bazându-ne 
pe rezultatele studiului despre eliberarea condiţionată, se pare că e 
mai probabil ca judecătorii lor să le acorde eliberarea academică, 
îngăduindu-le să-şi înceapă propriile lor vieţi independente. 

încercarea musculaturii morale 


în serialul TV Sex and the City* Samantha Jones (cea mai 
blondă şi cea mai senzuală, pentru aceia dintre voi care nu 
sunt la curent) are o relaţie stabilă. Ea începe să mănânce com- 
pulsiv şi, în consecinţă, se îngraşă. Interesant este motivul 
ascuns din spatele acestui comportament enigmatic. Samantha 
bagă de seamă că a început să mănânce compulsiv din clipa în 
care în apartamentul vecin s-a mutat un tânăr chipeş - tocmai 
genul de bărbat după care s-ar fi dat în vânt dacă nu ar fi avut 
un partener. Ea îşi dă seama că se foloseşte de mâncare ca de 
un zid de apărare împotriva tentaţiei: „Ingurgitez ca să nu tră¬ 
dez", le explică ea prietenelor sale. Fictiva Samantha este epu¬ 
izată, exact ca şi o persoană reală. Ea nu poate să reziste 
tuturor tentaţiilor, aşa că ajunge la un compromis şi alege să 
cedeze dorinţei de a mânca, rezistând promiscuităţii. 

Sex and the City nu este o capodoperă cinematografică sau 
psihologică, dar pune o întrebare interesantă: s-ar putea ca 
oamenii suprasolicitaţi într-un domeniu să sfârşească prin a fi 
mai puţin morali în altele? Epuizarea conduce la înşelătorie? 
Este ceea ce am încercat să verific, împreună cu Nicole Mead 
(profesoară la Catolica-Lisabona), Roy Baumeister, Francesca 
Gino şi Maurice Schweitzer (profesor la University of 
Pennsylvania). Ce s-ar întâmpla cu Samanthele din viaţa reală 
care ar fi epuizate de îndeplinirea unei sarcini şi cărora li s-ar 
oferi apoi un prilej de a trişa în privinţa altei sarcini? Ar trişa 
ele mai mult? Mai puţin? Ar anticipa ele că e mai probabil să 
cedeze tentaţiei şi, drept urmare, ar încerca să evite cu totul 
situaţia tentantă? 


* Serialul a rulat şi în România, cu titlul Totul despre sex (n.t.). 

Primul nostru experiment a cuprins câţiva paşi. în primul 
rând, i-am separat pe participanţii noştri în două grupuri. Am 
cerut unui grup să scrie un scurt eseu despre ceea ce au făcut 
în ziua precedentă, fără să utilizeze literele „x“ şi „z“. Pentru 
a înţelege despre ce e vorba, încercaţi şi voi: în spaţiul de mai 
jos, scrieţi im scurt rezumat al uneia dintre cărţile voastre 
favorite, dar nu folosiţi literele „x“ şi „z“. De notat: nu puteţi 
să omiteţi pur şi simplu literele din cadrul cuvintelor - trebuie 
să folosiţi cuvinte care nu conţin un „x“ sau un „z“ (de exem¬ 
plu, „bicicletă"). 


Am numit această probă condiţia neepuizantă, deoarece, 
după cum vă puteţi da seama, e destul de uşor să scrii un eseu 
fără să utilizezi literele „x“ şi „z“. 

Am cerut celuilalt grup să facă acelaşi lucru, dar le-am spus 
să nu utilizeze literele „a“ şi „n“. Ca să vedeţi mai bine felul în 
care această sarcină este una diferită, încercaţi să scrieţi un 
scurt rezumat al unuia dintre filmele voastre preferate fără să 
folosiţi vreun cuvânt care conţine literele „a" şi „n“. 

După cum aţi descoperit, probabil, din experienţa rezolvă¬ 
rii celei de-a doua sarcini, încercarea de a spune o poveste fără 
să se utilizeze „a“ şi „n“ solicita povestitorilor noştri să îşi 
reprime în mod constant cuvintele care le veneau în mod firesc 
în minte. Nu puteţi scrie că personajele „au ieşit la o plimbare 
în parc" ori „au dat nas în nas la un restaurant". 

Toate acele mici acte de reprimare s-au însumat, sporind 
epuizarea eului. 

Odată ce participanţii au predat eseurile, le-am cerut să 

îndeplinească o sarcină separată pentru un studiu diferit, care 

era partea centrală a acestui experiment. Cealaltă sarcină era 

exerciţiul nostru matriceal standard. 

> 

Cum au decurs lucrurile? în cele două posturi de control, 
am constatat că atât indivizii epuizaţi, cât şi cei neepuizaţi au 
demonstrat o capacitate egală de rezolvare a problemelor de 
matematică - ceea ce înseamnă că epuizarea nu le-a diminuat 
capacitatea elementară de gândire matematică. Dar, în cele 
două posturi ale tocătorului de hârtie (în care puteau să 

trişeze), lucrurile au mers altfel. Aceia care au scris eseuri fără 
literele „x“ şi „z“, după care şi-au tocat răspunsurile, şi-au per¬ 
mis să trişeze un pic, pretinzând că au rezolvat corect cam o 
matrice în plus. însă participanţii din postura tocătorului de 
hârtie, care trecuseră prin supliciul scrierii eseurilor fără lite¬ 
rele „a“ şi „n“, au înşfăcat proverbiala prăjitură: ei au pretins 
să fi rezolvat corect aproximativ trei matrice în plus. După 
cum s-a văzut, cu cât sarcina a fost mai împovărătoare şi mai 
epuizantă, cu atât participanţii au trişat mai mult. 

Ce sugerează aceste descoperiri? în general vorbind, dacă 
vă tociţi puterea de voinţă, veţi avea considerabil mai multe 
probleme în a vă ţine în frâu dorinţele şi această dificultate vă 
poate toci în egală măsură şi onestitatea. 


Bunicuţe moarte 

De-a lungul multor ani de profesorat, am băgat de seamă 
că, în mod tipic, la sfârşitul semestrului pare să aibă loc o 
erupţie de decese printre rudele studenţilor şi asta se petrece 
mai ales în săptămâna de dinaintea examenelor finale şi îna¬ 
inte de predarea unor lucrări. într-un semestru normal, cam 
10% dintre studenţii mei vin să-mi ceară o amânare pentru că 
le-a murit cineva - de regulă, o bunică. Desigur, mi se pare 
foarte trist şi întotdeauna compătimesc alături de studenţii 
mei şi le acord mai mult timp ca să-şi facă temele. Dar între¬ 
barea rămâne: din ce motiv săptămânile de dinaintea exame¬ 
nelor finale sunt atât de periculoase pentru rudele studenţilor? 

Majoritatea profesorilor se confruntă cu acelaşi fenomen 
uluitor şi presupun că am ajuns să suspectăm un soi de relaţie 
cauzală între examene şi morţile subite ale bunicuţelor. De 
fapt, un cercetător îndrăzneţ a dovedit cu succes acest lucru. 

După ce a colectat date de-a lungul mai multor ani, Mike 
Adams (profesor de biologie la Eastern Connecticut State 
University) a arătat că e de zece ori mai probabil ca bunicile 
să moară înainte de un examen parţial şi de nouăsprezece ori 
mai probabil să moară înainte de un examen final. în plus, 
bunicile studenţilor care nu strălucesc în clasă înfruntă ris¬ 
curi şi mai mari - este de 50 de ori mai probabil ca studen¬ 
ţii picaţi să-şi piardă bunicile comparativ cu studenţii care 
au trecut. 

într-o lucrare ce explorează această tristă conexiune, 
Adams speculează că fenomenul se datorează dinamicii 
intrafamiliale, indicând faptul că bunicilor studenţilor le pasă 
atât de mult de nepoţii lor, încât îngrijorarea lor le pune capăt 
zilelor în pragul examenelor. Aceasta ar explica într-adevăr 
de ce tragicele evenimente survin cu atât mai frecvent cu 
cât miza creşte, mai ales în situaţiile în care viitorul academic 
al studentului este în pericol. Cu această descoperire în 
minte, este destul de clar că, din perspectiva unei politici 
publice, bunicuţele - îndeosebi acelea ale studenţilor picaţi - 
ar trebui să fie monitorizate îndeaproape, pentru a fi depista¬ 
te semnele de sănătate şubredă în timpul săptămânilor de 
dinaintea examenelor finale. O altă recomandare este că 
nepoţii lor - şi, din nou, mai ales aceia care nu se descurcă 
prea grozav la cursuri - nu ar trebui să le spună bunicilor 
nimic despre programarea examenelor sau despre cum le 
merge la facultate. 

Deşi este probabil ca această dinamică intrafamilială să fie 
cauza acestui tragic curs al evenimentelor, există şi o altă 
explicaţie posibilă a molimei ce pare să dea iama printre buni¬ 
cuţe de două ori pe an. Poate să aibă mai mult de-a face cu 
lipsa de pregătire a studenţilor şi cu efortul lor disperat de a 
obţine o amânare decât cu vreo ameninţare reală a siguranţei 

acelor îndrăgite femei în vârstă. Dacă aşa stau lucrurile, am 
putea să ne întrebăm de ce studenţii sunt atât de predispuşi 
să-şi „piardă" bunicile (în e-mailuri către profesori) la sfârşit 
de semestru. 

Poate că la sfârşit de semestru, studenţii ajung atât de epui¬ 
zaţi după luni de studiu, în care învaţă până la ziuă, încât îşi 
pierd ceva din moralitatea lor şi, drept urmare, ajung să nu 
le prea pese de viaţa bunicilor lor. Dacă numai concentra¬ 
rea necesară pentru a ţine minte un număr mai lung îi poate 
face pe oameni să se repeadă la prăjiturile de ciocolată, nu e 
greu să ne imaginăm că operarea cu un volum de informaţii 
acumulate în câteva luni, la câteva discipline diferite, îi poate 
face pe studenţi să inventeze o bunicuţă moartă ca să mai 
scape de presiune (nu că aceasta poate fi o scuză pentru a-i 
minţi pe profesori). 

La fel, către toate bunicuţele din lume: aveţi grijă de voi în 
perioada examenelor finale. 


Roşu, verde şi albastru 

Am învăţat că epuizarea ne răpeşte o parte din puterile 
noastre de gândire raţională şi, odată cu ele, capacitatea de a 
ne comporta moral. 

Şi totuşi, în viaţa reală putem alege să ne ţinem departe de 
situaţiile care ne-ar putea ispiti să ne comportăm imoral. Dacă 
suntem cât de puţin conştienţi de predispoziţia noastră de a ne 
purta necinstit atunci când suntem epuizaţi, putem să ţinem 
seama de acest lucru şi să evităm tentaţiile cu totul. (De exem¬ 
plu, în ceea ce priveşte regimul alimentar, evitarea tentaţiei 
poate să însemne că decidem să nu intrăm într-o băcănie 
atunci când murim de foame.) 

în următorul nostru experiment, participanţii au putut să 
aleagă dacă să se pună sau nu într-o situaţie care ar putea să-i 
tenteze din capul locului să trişeze. încă o dată, am vrut să 
creăm două grupuri: unul epuizat, celălalt nu. însă, de această 
dată, am folosit o metodă diferită de epuizare mintală, numită 
testul Stroop. 

în acest test, le-am prezentat participanţilor un tabel cu 
nume colorate, care conţinea cinci coloane şi cincispreze rân¬ 
duri (în total 75 de cuvinte). Cuvintele din tabel erau nume de 
culori - roşu, verde şi albastru - tipărite într-una dintre aceste 
trei culori şi distribuite la întâmplare. Odată ce lista s-a aflat în 
faţa participanţilor, le-am cerut să spună cu glas tare culoarea 
fiecărui cuvânt de pe listă. Instrucţiunile lor erau simple: 
„Dacă un cuvânt este tipărit cu roşu, indiferent ce cuvânt ar fi, 
trebuie să spuneţi «roşu». Dacă un cuvânt este scris cu verde, 
indiferent de cuvânt, trebuie să spuneţi «verde». Şi aşa mai 
departe. Faceţi acest lucru cât puteţi de repede. Dacă la un 
moment dat comiteri o greşeală, vă rugăm să repetaţi cuvântul 
până când îl spuneţi pe cel corect". 

Pentru participanţii din condiţia neepuizantă, lista de 
culori era structurată astfel încât numele fiecărei culori (de 
exemplu, verde) era scris cu cerneală de aceeaşi culoare 
(verde). Participanţii din condiţia epuizantă au primit aceleaşi 
instrucţiuni, dar lista de cuvinte prezenta o diferenţă esenţia¬ 
lă - culoarea cernelii nu se potrivea cu numele culorii (de 
exemplu, cuvântul „albastru" urma să fie tipărit cu tuş verde, 
iar participanţii trebuiau să spună „verde"). 

Ca să încercaţi voi înşişi condiţia neepuizantă din acest 
experiment, mergeţi la primul test Stroop din insertul color de 
pe pagina alăturată şi cronometraţi cât timp vă ia să pronunţaţi 
toate cuvintele din lista de „Nume de culori congruente". Când 
aţi terminat, întoarceţi pagina şi încercaţi condiţia epuizantă, 

măsurând timpul de care aveţi nevoie să spuneţi cu glas tare 
culorile tuturor cuvintelor din lista de „Nume de culori 
incongruente". 

Cât timp v-a luat rezolvarea celor două teste? Dacă nu vă 
deosebiţi de majoritatea participanţilor, lectura listei congru¬ 
ente (postura neepuizantă) v-a luat cam şase secunde, însă 
lectura listei incongruente (postura epuizantă) a fost probabil 
de trei sau patru ori mai dificilă şi mai îndelungată. 

întru câtva ironic, dificultatea de a numi culorile din lista 
amestecată se naşte din abilitatea noastră de cititori. Pentru 
cititorii experimentaţi, sensul cuvintelor pe care le citim vine 
în minte foarte rapid, dând naştere unei reacţii aproape auto¬ 
mate de a spune cuvântul corespunzător mai degrabă decât 
culoarea tuşului de tipar. Vedem cuvântul de culoare verde 
„roşu“ şi vrem să spunem „roşu“! Dar nu e ceea ce ni se cere 
să facem în cadrul testului, astfel încât, cu oarecare efort, ne 
reprimăm răspunsul iniţial şi, în locul lui, numim culoarea cer¬ 
nelii de tipar. Aţi mai băgat de seamă, probabil, că pe măsură 
ce continuaţi testul, simţiţi un soi de epuizare mintală, rezul¬ 
tată din reprimarea repetată a răspunsurilor voastre automate 
şi rapide în favoarea răspunsurilor mai controlate, mai obosi¬ 
toare (şi corecte). 

După ce a completat testul Stroop - fie pe cel uşor, fie pe 
cel dificil -, fiecare participant a avut oportunitatea să răspun¬ 
dă la un chestionar cu răspunsuri multiple despre istoria 
Universităţii de Stat din Florida. Testul cuprindea întrebări de 
genul „Când a fost înfiinţată universitatea?" şi „De câte ori a 
jucat echipa de fotbal în Campionatul Naţional între 1993 şi 
2001?". în total, chestionarul cuprindea 50 de întrebări, fiecare 
cu patru răspunsuri posibile, iar participanţii au fost plătiţi în 
funcţie de performanţele lor. Participanţilor li s-a mai spus că, 
după ce au terminat de răspuns la toate întrebările, urmau să 

CONDIŢIA NEEPUIZANTĂ 
Congruenţa sens/culoare 

primească o foaie-grilă, pe care să-şi poată transcrie răspun¬ 
surile la chestionar, să distrugă chestionarul primit iniţial şi să 
predea foaia-grilă pentru a fi retribuiţi. 

închipuiţi-vă că sunteţi un student în postura care oferă 
oportunitatea de a trişa. Tocmai aţi terminat testul Stroop (fie 
în versiunea epuizantă, fie în cea neepuizantă). Aţi răspuns la 
întrebările din chestionar până în ultimul minut şi timpul alo¬ 
cat chestionarului a expirat. Vă duceţi spre experimentatoare 
ca să ridicaţi foaia-grilă, pentru a vă transcrie conştiincios 
răspunsurile. 

„îmi pare rău“, spune experimentatoarea, ţuguindu-şi 
buzele iritată. „Am rămas aproape fără foi-grilă! Mai am doar 
una singură necompletată şi una pe care răspunsurile au fost 
precompletate." Vă spune că s-a străduit cât a putut să şteargă 
punctele înnegrite de pe foaia-grilă folosită, însă răspunsurile 
sunt încă foarte vizibile. Supărată pe sine, recunoaşte că spe¬ 
rase să mai dea în acea zi încă un test după voi. Se întoarce 
către voi şi vă întreabă: „De vreme ce sunteţi primul dintre 
ultimii doi participanţi de astăzi, puteţi să alegeţi foaia-grilă 
pe care doriţi să o folosiţi: cea curată sau cea precompletată." 

Vă daţi seama, fireşte, că luând foaia-grilă precompletată 
v-ar oferi un avantaj dacă aţi decis să trişaţi. O luaţi? Poate că 
luaţi foaia deja completată din altruism: doriţi s-o ajutaţi pe 
experimentatoare, ca să nu se mai consume atât de mult. 
Poate că luaţi grila deja completată ca să trişaţi. Sau vă gândiţi, 
poate, că luând-o pe cea completată, aţi fi tentat să trişaţi, aşa 
că o refuzaţi, pentru că vreţi să fiţi o persoană cinstită, verti¬ 
cală, morală. Indiferent pe care aţi alege-o, vă transcrieri răs¬ 
punsurile pe foaia-grilă, tocaţi chestionarul original şi înapoiaţi 
foaia-grilă experimentatoarei, care vă plăteşte corespunzător. 

S-au recuzat participanţii epuizaţi din situaţia tentantă mai 
des ori au fost atraşi de ea? După cum a reieşit, în comparaţie 

cu participanţii neepuizaţi, a fost mai probabil ca ei să aleagă 
foaia care i-a tentat să trişeze. Drept urmare a epuizării lor, ei 
au avut dublu ghinion: au luat foaia-grilă precompletată mai 
frecvent şi (după cum am văzut în experimentul precedent), 
au trişat, de asemenea, mai mult atunci când au avut posibili¬ 
tatea să o facă. Atunci când ne-am uitat pe aceste două moda¬ 
lităţi de înşelătorie combinate, am constatat că am plătit 
participanţilor epuizaţi cu 197% mai mult decât acelora care 
nu fuseseră epuizaţi. 


Epuizarea în viaţa de zi cu zi 

Imaginaţi-vă că ţineţi un regim alimentar pe bază de prote- 
ine-şi-legume şi că, la sfârşitul zilei, mergeţi să cumpăraţi câte 
ceva de mâncare. Intraţi în supermarket, un pic flămânzi, şi 
simţiţi mirosul de pâine caldă adiind dinspre brutărie. Vă ies 
în cale nişte legături de ananas proaspăt; deşi vă daţi în vânt 
după el, este interzis. Vă împingeţi căruciorul spre raionul de 
came să luaţi nişte pui. Plăcintele cu homar arată bine, dar şi 
ele au prea mulţi carbohidraţi, aşa că treceţi şi pe lângă ele. 
Luaţi nişte lăptuci şi roşii pentru o salată, oţelindu-vă împotriva 
crutoanelor cu brânză şi iz de usturoi. Ajungeţi la casă şi plătiţi 
cumpărăturile. Sunteţi foarte mulţumiţi de voi şi de capacitatea 
voastră de a rezista tentaţiilor. Apoi, când sunteţi în siguranţă 
afară din magazin şi în drum spre maşină, treceţi pe lângă un 
chioşc unde se vând produse de patiserie gătite şi scoase la 
vânzare de către elevii unei şcoli şi o fetiţă drăgălaşă vă oferă 
să gustaţi o negresă proaspătă. 

Acum, că ştiţi ce aţi învăţat despre epuizare, puteţi să anti¬ 
cipaţi ce v-ar putea determina să faceţi eroicele voastre încer¬ 
cări anterioare de a rezista ispitelor: cel mai probabil, veţi ceda 
şi veţi lua o gură din prăjitura de ciocolată. Odată ce aţi gustat 

ciocolata delicioasă topindu-se peste hămesitele voastre papile 
gustative, nu mai puteţi pleca. Muriţi să aveţi parte de mai mult. 
Aşa că veţi cumpăra destule negrese cât să sature o familie de 
opt persoane şi veţi sfârşi mâncând jumătate din ele chiar îna¬ 
inte să ajungeţi acasă. 

acum, GÂNDlTl-vĂ la cumpărăturile de la mall. Să spunem 
că aveţi nevoie de o pereche de pantofi noi. în timp ce vă îndrep¬ 
taţi dinspre Neiman Marcus către Sears, traversând o vastă 
ofertă de tentaţii comerciale sclipitoare, vedeţi tot felul de 
lucruri pe care le doriţi, dar de care nu aveţi cu adevărat nevoie. 
Iată acel nou set pentru grătar după care aţi oftat, haina de 
blană artificială de berbecuţ pentru la iarnă şi colierul de aur 
pentru petrecerea la care, cel mai probabil, veţi participa în 
noaptea de Anul Nou. Fiecare articol ademenitor din vitrină pe 
lângă care treceţi mai departe fără să-l cumpăraţi este un impuls 
strivit, secătuind încet rezerva voastră de putere a voinţei - ceea 
ce face să fie tot mai probabil că, mai târziu, veţi ceda tentaţiei. 

întrucât suntem fiinţe umane şi predispuşi la ispită, cu toţii 
suferim în această privinţă. Atunci când luăm decizii complexe 
de-a lungul zilei (şi majoritatea deciziilor sunt mai complexe şi 
mai solicitante decât numirea culorilor unor cuvinte neconcor¬ 
dante), ne găsim în repetate rânduri în împrejurări care dau 
naştere unui război între impuls şi raţiune. Iar când e vorba des¬ 
pre decizii importante (sănătate, căsătorie şi aşa mai departe), 
avem experienţa unei lupte şi mai înverşunate. Este ironic fap¬ 
tul că încercările noastre simple, cotidiene de a ne controla 
impulsurile slăbesc proviziile noastre de autocontrol, făcân- 
du-ne astfel mai predispuşi să cedăm tentaţiei. 

acum, CĂ ştiţi câte ceva despre efectele epuizării, cum 
puteţi să înfruntaţi cel mai bine multele ispite ale vieţii? Iată o 
abordare sugerată de către prietenul meu, Dan Silverman, 

economist la Universitatea din Michigan, care dădea piept în 
mod regulat cu nişte tentaţii serioase. 

Dan şi cu mine eram colegi la Institute for Advanced 
Studies de la Princeton. Institutul este, loc încântător pentru 
norocoşii cercetători care îşi pot permite să-şi ia un an liber, în 
care să nu facă mai nimic, decât să gândească, să se plimbe 
prin pădure şi să mănânce bine. în fiecare zi, după ce ne petre¬ 
ceam dimineţile cugetând despre viaţă, ştiinţă, artă şi rostul 
lor de a fi, savuram un prânz delicios: să spunem, piept de raţă 
servit cu mămăligă şi ciupercuţe gratinate. Fiecare meniu era 
completat cu un desert minunat: îngheţată, creme brulee, plă¬ 
cintă cu brânză newyorkeză, prăjitură triplă de ciocolată cu 
umplutură de cremă de zmeură. Era un chin, mai ales pentru 
bietul Dan, care era înnebunit după dulciuri. întrucât era un 
economist inteligent, raţional şi cu colesterolul mărit, Dan era 
amator de desert, dar înţelegea, totodată, că desertul zilnic nu 
era recomandabil. 

Dan a reflectat un timp asupra problemei sale şi a ajuns la 
concluzia că, atunci când se confruntă cu o tentaţie, o per¬ 
soană raţională trebuie să cedeze din când în când. De ce? 
Pentru că procedând astfel, persoana raţională se poate feri 
de o prea mare epuizare, păstrându-se tare pentru orice ten¬ 
taţie pe care viitorul ar putea să i-o scoată în cale. Aşa că, pen¬ 
tru Dan, care era foarte grijuliu şi preocupat de tentaţiile 
viitoare, era întotdeauna pe principiul cârpe diem* când venea 
vorba despre desertul zilnic. Şi da, împreună cu Emre 
Ozdenoren şi Steve Salant, Dan a scris un articol ştiinţific în 
care îşi justifica abordarea. 


* In original, cârpe diem (limba latină): expresie celebră, desprinsă dintr-un poem de 
Horaţiu, care - intr-o traducere discutabilă, dar universal acceptată - înseamnă „trăieşte 
clipa": bucură-te fără griji, temeri, regrete sau scrupule de fericirea prezentă (n.t.). 

într-o notă mai serioasă, aceste experimente privind 
epuizarea sugerează că, în general, ne-ar fi de mare folos să 
înţelegem că, de dimineaţă până seara, suntem continuu supuşi 
tentaţiilor şi că, odată cu trecerea timpului şi cu acumularea 
de rezistenţă, capacitatea noastră de a ne lupta cu ispitele slă¬ 
beşte. Dacă vrem cu adevărat să pierdem din greutate, ar tre¬ 
bui să scăpăm de tentaţii golindu-ne dulapurile şi frigiderul de 
toate alimentele dulci, sărate, grase şi procesate, pentru a ne 
obişnui cu gustul produselor proaspete. Ar trebui să procedăm 
astfel nu numai deoarece ştim că puiul prăjit şi tortul nu sunt 
bune pentru noi, dar şi pentru că ştim, de asemenea, că, fiind 
expuşi unor astfel de tentaţii toată ziua (şi ori de câte ori des¬ 
chidem un bufet sau frigiderul), ne va fi mai greu să le înfrân¬ 
gerii pe acestea şi alte tentaţii cât e ziua de lungă. 

înţelegerea epuizării mai înseamnă, totodată că (pe cât 
putem) ar trebui să înfruntăm situaţiile care solicită autocon¬ 
trol - o sarcină foarte nesuferită Ia birou, de exemplu - cât mai 
devreme în cursul zilei, înainte să fim prea epuizaţi. Desigur, 
nu e un sfat uşor de urmat, deoarece forţele comerciale care 
ne înconjoară (baruri, cumpărături ordine, Facebook, YouTube, 
jocurile online şi aşa mai departe) prosperă deopotrivă pe 
seama tentaţiei şi a epuizării, motiv pentru care au un atât de 
mare succes. 

De acord, nu putem evita să fim expuşi tuturor ispitelor 
care ne ameninţă autocontrolul. Avem, atunci, vreo speranţă? 
Iată o sugestie: odată ce ne dăm seama că este foarte greu să 
rezistăm tentaţiei, putem să recunoaştem că este o mai bună 
strategie să ne îndepărtăm de colţii dorinţei înainte de a ne 
apropia suficient cât să ne înhaţe. Acceptarea acestui sfat poate 
să nu fie uşoară, însă realitatea este că e mult mai uşor să evi¬ 
tăm tentatia cu totul decât să o biruim atunci când ne face cu 
» 

ochiul de pe bufetul din bucătărie. Şi, dacă nu putem proceda 

astfel întru totul, putem întotdeauna să încercăm să ne exer¬ 
săm capacitatea de a ne lupta cu tentaţia - poate numărând 
până la o sută, fredonând un cântec sau făcând un plan de acţi¬ 
une de la care să nu ne abatem. Oricare dintre aceste lucruri 
ne poate ajuta să ne construim un arsenal de trucuri prin care 
să învingem tentaţia, astfel încât să fim mai bine echipaţi să ne 
luptăm cu aceste impulsuri pe viitor. 

în sfârşit, trebuie să arăt că, uneori, epuizarea poate fi 
benefică. Din când în când, putem avea senzaţia că ne contro¬ 
lăm excesiv, că ne supunem prea multor restricţii şi că nu sun¬ 
tem suficient de liberi să dăm curs impulsurilor noastre. 
Uneori, poate că realmente avem nevoie să încetăm a fi nişte 
adulţi responsabili şi să ne dăm drumul. Aşa că iată un pont: 
data viitoare când doriţi cu adevărat să o luaţi razna şi să faceţi 
pe placul eului vostru primai - , încercaţi să vă epuizaţi mai întâi, 
scriind un lung eseu autobiografic fără să folosiţi literele „a“ şi 
„n“. Apoi mergeţi la mall, încercaţi diferite lucruri, dar nu 
cumpăraţi nimic. Pe urmă, cu toată această epuizare în cârcă, 
puneţi-vă în situaţia tentantă care vă este pe plac şi daţi-vă în 
stambă. Dar nu folosiţi acest truc prea des. 

iar dacă doriţi cu adevărat o scuză cu o rezonan¬ 
ţă mai oficială pentru a ceda tentaţiei din când în când, 
recurgeţi, în ultimă instanţă, Ia teoria lui Dan Silverman 
despre răsfăţul raţional. 

De ce purtând imitaţii 
trişăm mai mult 


Să vă spun povestea debutului meu în lumea modei. Când Jennifer 
Wideman Green (o prietenă a mea de la şcoala doctorală) s-a stabilit la 
New York, a cunoscut acolo câteva persoane din industria modei. Ea mi-a 
prezentat-o pe Freeda Fawal-Farah, care lucra la Harper's Bazaar, un 
etalon-aurîn industria modei. Peste câteva luni, Freeda m-a invitat să 
susţin o conferinţă la sediul revistei şi, pentru că era un auditoriu atât de 
atipic pentru mine, am acceptat. 

înainte de a-mi începe expunerea, Freeda mi-a servit un 
curs rapid despre modă, în timp ce sorbeam un espresso pe 
terasa unei cafenele cu vedere spre scara rulantă din imensul 
hol al unei clădiri din Manhattan. Freeda mi-a făcut un rezu¬ 
mat al ţinutelor afişate de către femeile care au trecut pe lângă 
noi, pomenind brandurile pe care le purta fiecare şi explicân- 
du-mi ce spuneau hainele şi pantofii despre stilul său de viaţă. 
Atenţia ei pentru fiecare detaliu - de fapt, întreaga analiză a 
vestimentaţiei - mi s-a părut ceva fascinant, aşa cum îmi ima¬ 
ginez că ornitologii experţi sunt capabili să disceamă diferenţe 
infime între speciile de păsări. 

Cam peste o jumătate de oră, m-am aflat pe o scenă, în faţa 
unui auditoriu plin de experte în materie de modă. A fost o 
imensă plăcere să fiu înconjurat de atâtea femei atrăgătoare şi 
bine îmbrăcate. Fiecare femeie arăta ca un exponat dintr-un 
muzeu: ce bijuterii, ce machiaj şi, desigur, ce pantofi nemai¬ 
pomeniţi! Graţie demonstraţiei practice a Freedei, am putut 

să recunosc câteva dintre branduri când mi-am aruncat privi¬ 
rea peste rânduri. Am putut chiar să disting sensul vestimen¬ 
taţiei care însufleţea fiecare ţinută. 

Nu eram sigur de ce acele iniţiate în secretele modei doreau 
prezenţa mea printre ele sau ce aşteptau să audă de la mine. Şi 
totuşi, se părea că aveam o bună chimie. Le-am vorbit despre 
modul în care oamenii iau decizii, cum comparăm preţurile 
atunci când încercăm să ne dăm seama cât valorează un lucru, 
cum ne comparăm cu ceilalţi şi aşa mai departe. Au râs când 
speram eu să o facă, au pus întrebări inteligente şi mi-au oferit 
o mulţime de idei interesante. Când mi-am sfârşit expunerea, 
Valerie Salembier, editoarea revistei Harper’s Bazaar, a urcat 
pe scenă, m-a îmbrăţişat şi mi-a mulţumit - după care mi-a 
dăruit o elegantă geantă de voiaj neagră, marca Prada. 

după ce ne-am luat rămas-bun, am ieşit din clădire cu 
noua mea geantă de voiaj Prada şi am luat-o spre centru, unde 
aveam o altă întâlnire. Nu mă grăbeam, aşa că m-am hotărât 
să fac o plimbare pe jos. Pe când mergeam agale, nu mi-am 
putut scoate din cap impozanta mea geantă neagră, pe care se 
lăfăia vizibil un logo Prada. Mă frământa ceva: ar trebui să duc 
noua mea geantă de voiaj cu eticheta pe dinafară, la vedere? în 
acest fel, oamenii din jur ar putea s-o vadă şi s-o admire (sau 
poate să se mire de faptul că un ins în blue geans şi pantofi de 
tenis roşii ar putea să umble cu aşa ceva). Sau ar trebui s-o port 
cu eticheta în interior, astfel încât nimeni să nu poată recunoaş¬ 
te un produs Prada? Am ales ultima variantă şi am întors gean¬ 
ta pe partea cealaltă. 

Deşi eram destul de sigur că, odată ascunsă marca, nimeni 
nu-şi dădea seama că era o geantă de voiaj Prada şi, în pofida 
faptului că nu mă consider un ins preocupat de modă, mi se 
părea că încerc o senzaţie diferită. Eram permanent conştient 

de brandul de pe geantă. Purtam Prada! Şi asta mă făcea să mă 
simt altfel; stăteam ceva mai drept şi mergeam ţanţoş. M-am 
întrebat ce s-ar fi întâmplat dacă aş fi purtat lenjerie Ferrari. 
M-aş fi simţit mai plin de vlagă? Mai sigur de mine? Mai agil? 
Mai rapid? 

Am mers mai departe şi am trecut prin Chinatown, unde 
totul forfotea de activitate, mâncare, mirosuri şi vânzători 
ambulanţi, care-şi etalau mărfurile pe Canal Street. Nu depar¬ 
te, mi-a atras atenţia o pereche de tineri arătoşi, abia trecuţi 
de douăzeci de ani. Un tânăr chinez i-a luat în primire. „Genţi, 
poşete!" striga el, întorcându-şi capul în direcţia micuţei sale 
prăvălii. La început, tinerii nu au avut nicio reacţie. După câte¬ 
va clipe, femeia l-a întrebat pe chinez: „Aveţi Prada?". 

Vânzătorul a dat din cap. I-am urmărit în timp ce se sfă¬ 
tuiau. El i-a zâmbit, după care l-au urmat pe chinez în dughea¬ 
na lui. 

Prada la care se refereau ei nu era, desigur, marfă originală. 
Nici ochelarii de soare „de firmă", etalaţi la 5 dolari în prăvălie, 
nu erau în realitate Dolce&Gabbana. Dar parfumurile Armâni, 
etalate în toate localurile de pe stradă? Tot nişte imitaţii.* 

De la hermină la Armâni 

Să luăm un moment de pauză şi să analizăm istoria garde¬ 
robelor, gândindu-ne în special la ceea ce în ştiinţele sociale 
se numeşte semnalizare exterioară, adică, simplu spus, modul 

* Piaţa de mărfuri contrafăcute se întinde, fireşte, mult dincolo de Chinatown şi New 
York. După ce a luat avânt timp de peste 40 de ani, fenomenul este in prezent o afacere 
formidabilă. Contrafacerea este ilegală aproape peste tot în lume, deşi severitatea pedepselor 
diferă de la o ţară la alta, ca şi opiniile oamenilor despre cumpărarea de bunuri contrafăcute. 
(Vezi Frederick Balfour, „Fakesl", BusInessWeek, 7 februarie 2005.) (n.a.) 

în care transmitem celorlalţi cine suntem prin ceea ce purtăm. 
Dând timpul înapoi, legile Romei antice cuprindeau un set de 
reglementări, numite legi somptuare, care s-au păstrat de-a 
lungul secolelor în legile mai tuturor naţiunilor europene. 
Printre alte lucruri, legea dicta cine avea voie să poarte ce, con¬ 
form poziţiei deţinute şi clasei din care făcea parte. 
Reglementările erau extraordinar de amănunţite. De exemplu, 
în Anglia renascentistă, numai nobilimea putea să poarte anu¬ 
mite tipuri de blănuri, stofe, dantele, număr de mărgele deco¬ 
rative pe metru pătrat şi aşa mai departe, pe când mica 
nobilime rurală avea voie să poarte haine mai puţin împodo¬ 
bite. (Cei mai săraci erau, în general, excluşi din legislaţie, căci 
nu prea avea sens să se reglementeze pânza grosolană de sac, 
lâna şi cămăşile aspre din păr de cal.) 

Unele grupuri erau astfel diferenţiate încât să nu se confun¬ 
de cu oamenii „respectabili". De exemplu, prostituatele erau 
obligate să poarte glugi vărgate, pentru a-şi semnaliza „impu¬ 
ritatea", iar ereticii erau uneori forţaţi să pună pe ei petice 
ornate cu mănunchiuri de nuiele, care să arate că ar putea sau 
că ar trebui să fie arşi pe rug. într-un anumit sens, o prostituată 
care ieşea din casă fără gluga vărgată obligatorie umbla deghi¬ 
zată, la fel ca un ins care poartă nişte ochelari de soare Gucci 
contrafăcuţi. O glugă compactă, fără dungi, emitea un semnal 
fals despre ocupaţia şi statutul economic al femeii. Pe tăcute, 
însă direct, oamenii care „se îmbrăcau peste starea lor socială" 
îi minţeau pe cei din jur. Deşi a purta o îmbrăcăminte mai pre¬ 
sus de starea socială a cuiva nu era o crimă capitală, cei care 
încălcau legea erau adeseori amendaţi sau pedepsiţi altcumva. 

Ceea ce poate să pară un grad absurd de constrângere obse¬ 
sivă din partea păturii superioare era, în realitate, un efort de 
a se asigura că oamenii erau ceea ce semnalau că sunt; siste¬ 
mul era conceput să elimine dezordinea şi confuzia. (Sistemul 

avea în mod evident unele avantaje de semnalizare, deşi nu 
sugerez că ar trebui să revenim la el.) Deşi sistemul nostru 
actual de vestimentaţie nu este atât de rigid pe cât era în tre¬ 
cut, dorinţa de a semnala succesul şi individualitatea este şi 
astăzi la fel de puternică pe cât era odinioară. Privilegiaţii ele¬ 
ganţi de astăzi poartă Armâni în loc de hermină. Şi exact aşa 
cum Freeda ştia că tocurile superlungi Via Spiga nu erau pen¬ 
tru oricine, semnalele pe care le emitem transmit fără niciun 
dubiu informaţii celor din jur. 

acum, aţi putea crede că oamenii care cumpără imitaţii 
nu produc, de fapt, daune producătorilor de modă pentru că, 
din start, mulţi dintre ei nu ar cumpăra articole originale. însă 
aici intervine efectul semnalizării externe. La urma urmei, 
dacă un grup de oameni cumpără cravate Burberry cu io 
dolari, alţii - cei câţiva care îşi pot permite produsul original şi 
vor să-l cumpere - ar putea să nu fie dispuşi să plătească de 
douăzeci de ori mai mult pentru cravatele originale. Dacă 
atunci când vedem pe cineva purtând un şal ecosez cu marca 
Burberry sau o geantă Louis Vuitton cu însemnele LV bănuim 
de îndată că sunt imitaţii, atunci care mai este valoarea de 
semnalizare a cumpărării versiunii originale? Din această per¬ 
spectivă, rezultă că oamenii care cumpără imitaţii diluează 
forţa semnalizării exterioare şi subminează autenticitatea pro¬ 
dusului original (şi pe cea a celui care îl poartă). Şi acesta este 
un motiv pentru care detailiştii şi designerii de modă simt atât 
de preocupaţi de imitaţii. 

CÂND am început să reflectez asupra experienţei mele cu 
geanta de voiaj Prada, m-am întrebat dacă nu cumva existau 
şi alte forţe psihologice legate de imitaţii, care trec dincolo de 
semnalizarea externă. Iată-mă în Chinatown, cu geanta mea 

Prada originală, urmărind-o pe tânăra femeie cum iese din 
prăvălie purtându-şi falsul ei. în pofida faptului că eu nici nu 
am ales-o, nici nu am plătit-o pe a mea, aveam senzaţia că 
există o diferenţă substanţială între felul în care mă raportam 
eu la geanta mea şi felul în care se raporta ea la poşeta ei. 

Pe un plan şi mai general, am început să-mi pun întrebări 
despre relaţia dintre ceea ce purtăm şi modul în care ne com¬ 
portăm şi asta m-a făcut să mă gândesc la un concept numit 
în ştiinţele sociale semnalizare-către-sine. Ideea ce stă la 
baza semnalizării-către-sine este aceea că, în pofida a ceea 
ce suntem înclinaţi să credem, noi nu avem o idee clară des¬ 
pre cine suntem. în general, credem că avem o privire privi¬ 
legiată asupra propriilor preferinţe şi asupra caracterului 
nostru, dar, în realitate, nu ne cunoaştem atât de bine (şi cate¬ 
goric nu atât de bine pe cât credem că o facem). în schimb, ne 
observăm pe noi înşine la fel cum observăm şi judecăm acţiu¬ 
nile altor oameni - inferând cine suntem şi ce ne place din 
acţiunile noastre. 

De exemplu, închipuiţi-vă că vedeţi pe stradă un cerşetor, 
în loc să-l ignoraţi ori să-i daţi ceva bani, vă hotărâţi să-i cum¬ 
păraţi un sendviş. Acţiunea în sine nu vă defineşte personali¬ 
tatea, moralitatea, caracterul, dar interpretaţi fapta ca pe o 
dovadă a firii voastre compătimitoare şi caritabile. Acum, înar¬ 
maţi cu această „nouă“ informaţie, începeţi să credeţi cu mai 
multă convingere în propria voastră bunăvoinţă. Aceasta este 
semnalizarea-către-sine în acţiune. 

Acelaşi principiu s-ar putea aplica, deopotrivă, accesoriilor 
vestimentare. Purtând o geantă de voiaj Prada autentică - 
chiar dacă nimeni altcineva nu ştie că este originală - ne poate 
face să gândim şi să acţionăm puţin altfel decât dacă am fi pur¬ 
tat una contrafăcută. Ceea ce ridică o serie de întrebări: pur¬ 
tarea unor articole contrafăcute ne poate face cumva să ne 

simţim mai puţin legitimi? Este posibil ca împopoţonarea 
noastră cu nişte contrafaceri să ne afecteze în modalităţi neaş¬ 
teptate şi negative? 

Apel către toţi purtătorii de produse Chloe 

M-am hotărât să o sun pe Freeda şi să-i vorbesc despre inte¬ 
resul meu recent faţă de designul vestimentar de lux. (Cred că 
ea a fost şi mai surprinsă decât mine.) în timpul conversaţiei, 
Freeda a promis să convingă un designer să-mi împrumute 
câteva articole vestimentare pe care să le utilizez în câteva 
experimente. Peste câteva săptămâni, am primit un pachet din 
partea casei de modă Chloe, ce conţinea douăzeci de poşete şi 
douăzeci de perechi de ochelari de soare. Din declaraţia ce 
însoţea pachetul, am aflat că valoarea genţilor era estimată la 
vreo 40.000 de dolari, iar ochelarii de soare făceau cam 7.000 
de dolari.* 

Cu aceşti cartofi fierbinţi în mâinile noastre, Francesca 
Gino, Mike Norton (profesor la Harvard) şi cu mine ne-am 
apucat să testăm dacă participanţii care purtau produse con¬ 
trafăcute aveau să se simtă şi să se comporte diferit faţă de cei 
care purtau produse autentice. Dacă participanţii noştri aveau 
senzaţia că purtarea unor imitaţii ar emite (chiar şi către ei 
înşişi) o imagine de sine mai puţin onorabilă, ne-am întrebat 
dacă s-ar putea ca ei să înceapă să se considere ei înşişi întru cât¬ 
va mai puţin cinstiţi. Şi cu acest concept de sine pătat, va creşte 
probabilitatea ca ei să turneze mai departe calea necinstei? 

Folosindu-ne de ispita accesoriilor Chloe, am înscris pe 
lista experimentelor noastre o mulţime de studente de la 


* Zvonuri despre acest colet s-au răspândit rapid prin toată Universitatea Duke, iar eu 
am devenit o figură populară în mulţimea de fanatici ai modei (n.a.). 

cursurile de MBA. (Ne-am concentrat asupra femeilor nu 
pentru că am considerat că s-ar deosebi câtuşi de puţin sub 
aspect moral de bărbaţi - de fapt, în niciunul dintre experi¬ 
mentele noastre anterioare nu am descoperit nicio diferenţă 
de gen, ci pentru că accesoriile de care dispuneam erau evi¬ 
dent destinate femeilor.) Ne-am întrebat dacă să folosim oche¬ 
larii de soare sau poşetele în primele noastre experimente, 
însă, după ce ne-am dat seama că ar fi fost un pic mai dificil să 
explicăm de ce doream ca participantele noastre să se plimbe 
în jurul clădirii cu nişte poşete, ne-am decis pentru ochelarii 
de soare. 

la începutul experimentului, am distribuit fiecare feme¬ 
ie într-una din trei posturi: lucru autentic, contrafacere sau 
lipsă de informaţie. în postura lucrului autentic, le-am spus 
participantelor că vor purta ochelari de soare Chloe originali, 
în postura contrafacerii, le-am spus că vor purta ochelari de 
soare contrafăcuţi, care arată identic cu produsele Chloe (de 
fapt, toate produsele pe care le-am folosit erau originale). în 
sfârşit, în postura neinformată, nu le-am spus nimic despre 
autenticitatea ochelarilor de soare. 

După ce femeile şi-au pus ochelarii de soare, le-am îndru¬ 
mat spre hol, unde le-am cerut să se uite la câteva postere şi 
afară pe fereastră, ca să poată evalua ulterior calitatea imaginii 
şi senzaţia privirii prin lentilele ochelarilor. La scurt timp după 
aceea, le-am chemat în altă cameră pentru o nouă sarcină. în 
ce consta sarcina? Aţi ghicit: în timp ce femeile purtau încă 
ochelarii de soare, le-am făcut cunoştinţă cu vechiul nostru 
prieten, exerciţiul matriceal. 

Acum, imaginaţi-vă că sunteţi o participantă la acest studiu. 
Vă prezentaţi la laborator şi vi se atribuie la întâmplare postura 
contrafacerii. Experimentatorul vă informează că ochelarii 

pe care i-aţi primit sunt contrafăcuţi şi vă instruieşte să-i tes¬ 
taţi, pentru a vă spune părerea despre ei. Aţi primit un etui ce 
pare a fi autentic (logoul este tipărit pe el!), scoateţi ochelarii, 
îi examinaţi şi vi-i puneţi pe nas. începeţi să daţi o raită pe hol, 
privind diferite postere şi afară pe fereastră. Dar, în timp ce 
faceţi toate astea, ce vă trece prin cap? Comparaţi ochelarii cu 
perechea voastră din maşină sau cu cei pe care ieri i-aţi făcut 
praf? Vă gândiţi: „Uau! ăştia sunt foarte reuşiţi. Nimeni n-ar 
putea să spună că sunt falşi". Poate socotiţi că greutatea pare 
a nu fi în regulă sau că plasticul pare de calitate inferioară. Iar 
dacă vă gândiţi la falsitatea ochelarilor pe care-i purtaţi, acest 
lucru v-ar face să trisati mai mult la testul matriceal? Mai 

i > 

puţin? La fel? 

Iată ce am constatat. Ca de obicei, o mulţime de persoane 
au trişat cu câteva întrebări. Dar, în vreme ce „numai" 30% 
dintre participantele din postura lucrului autentic au declarat 
că au rezolvat mai multe matrice decât au făcut-o în realitate, 
74% dintre acelea din postura contrafacerii au declarat că au 
rezolvat mai multe matrice decât au făcut-o în mod efectiv. 

Aceste rezultate dau naştere unei alte întrebări interesante. 
Presupusa contrafacere a produsului le-a determinat pe femei 
să trişeze mai mult decât ar fi făcut-o în mod normal? Sau 
autenticitatea etichetei Chloe le-a făcut să se comporte mai 
cinstit decât ar fii făcut-o altminteri? Cu alte cuvinte, ce a avut 
mai multă forţă: semnalizarea negativă către sine din postura 
contrafacerii sau semnalizarea pozitivă către sine din postura 
lucrului autentic? 

Acesta este motivul pentru care am avut şi postura nein¬ 
formată (de control), în care nu am menţionat dacă ochelarii 
erau autentici sau contrafăcuţi. Cum avea să ne ajute postura 
neinformată? Să spunem că femeile care purtau ochelari con¬ 
trafăcuţi au trişat la acelaşi nivel ca şi acelea din postura 

neinformată. Dacă aşa stăteau lucrurile, puteam să tragem 
concluzia că eticheta contrafăcută nu le-a făcut pe femei mai 
necinstite decât erau în mod obişnuit şi că eticheta originală a 
făcut să crească gradul de onestitate. Pe de altă parte, dacă 
vedeam că femeile care purtau ochelari Chloe autentici au tri¬ 
şat la acelaşi nivel ca şi acelea din postura neinformată (şi mult 
mai puţin decât acelea din condiţia contrafacerii), puteam să 
tragem concluzia că eticheta autentică nu le-a făcut pe femei 
mai cinstite decât de obicei şi că eticheta falsificată le-a deter¬ 
minat pe femei să se comporte mai puţin cinstit. 

După cum ţineţi minte, 30% dintre femeile din postura 
lucrului autentic şi 73% dintre femeile din postura contraface¬ 
rii au umflat numărul de matrice pe care le-au rezolvat. Dar în 
postura neinformată? în acea postură, 42% dintre femei au 
trişat. Postura neinformată se situa între celelalte două, însă 
era binişor mai aproape de postura lucrului autentic (de fapt, 
cele două posturi nu erau diferite din punct de vedere statis¬ 
tic). Aceste rezultate sugerează că purtarea unui produs auten¬ 
tic nu sporeşte onestitatea noastră (sau, cel puţin, nu cu mult). 
Dar, odată ce punem pe noi în mod conştient un produs con¬ 
trafăcut, constrângerile morale slăbesc într-o oarecare măsu¬ 
ră, uşurându-ne alunecarea la vale pe panta necinstei. 

Morala acestei poveşti? Dacă vedeţi că voi, prietenii voştri 
sau persoana pe care o curtaţi poartă produse contrafăcute, 
aveţi grijă! Un alt act de necinste poate fi mai aproape decât 
vă aşteptaţi. 

Efectul „ce-mama-dracului"* 


Să facem acum o scurtă pauză şi să ne gândim din nou la ce 
se întâmplă atunci când ţineţi regim. La început, vă străduiţi 
din greu să respectaţi regulile dificile ale dietei: o jumătate de 
grapefruit, o feliuţă de pâine integrală prăjită şi un ou fiert la 
micul dejun; câteva felii de curcan şi salată asortată cu sos de 
zero calorii la prânz; peşte copt şi broccoli fiert la cină. După 
cum am aflat din capitolul precedent, „De ce slăbim frânele 
când suntem obosiţi", sunteţi acum onorabil şi previzibil frus¬ 
traţi. Apoi, un oarecare vă pune sub nas o felie de tort. în clipa 
în care cedaţi ispitei şi luaţi prima muşcătură, optica voastră se 
răstoarnă. Vă spuneţi: „Ah, ce mama dracului, tot mi-am stricat 
regimul, aşa că de ce să nu înfulec toată felia - laolaltă cu acel 
cheeseburger perfect rumenit, de-ţi lasă gura apă, şi cu toate 
garniturile după care mi-a crăpat buza toată săptămâna? O iau 
mâine de la capăt sau poate de luni. Şi de data asta chiar voi 
ţine regim strict". Cu alte cuvinte, odată ce v-aţi mânjit deja 
conceptul sinelui aflat la regim, vă hotărâţi să renunţaţi cu totul 
la dietă şi să vă alcătuiţi o imagine de sine complet eliberată de 
ideea oricărui regim alimentar (fireşte, nu luaţi în calcul că ace¬ 
laşi lucru se poate repeta mâine şi poimâine şi tot aşa). 

Ca să analizăm această slăbiciune mai în amănunt, împreu¬ 
nă cu Francesca şi cu Mike am examinat dacă un mic eşec (cum 
ar fi să mâncaţi un cartof pai când trebuie să ţineţi regim) poate 
face pe cineva să abandoneze toate eforturile. 

De această dată, imaginaţi-vă că purtaţi o pereche de oche¬ 
lari de soare - fie că sunt Chloe originali, contrafăcuţi sau fără 
autenticitate specificată. Mai departe, staţi în faţa unui monitor 

* In original, what-the-hell effect (n.t.). 

de computer, pe care vedeţi un pătrat, pe care o diagonală îl 
secţionează în două triunghiuri. începe proba şi, timp de o 
secundă, douăzeci de puncte risipite la întâmplare clipesc în 
interiorul pătratului (vedeţi diagrama de mai jos). Apoi, punc¬ 
tele dispar, lăsându-vă cu pătratul gol, linia diagonală şi două 
butoane, unul marcat cu inscripţia „mai-multe-în-dreapta“ şi 
celălat cu inscripţia „mai-multe-în-stânga“. Folosind aceste 
două butoane, sarcina voastră constă în a indica dacă sunt mai 
multe puncte de partea dreaptă sau de partea stângă a diago¬ 
nalei. Repetaţi de 100 de ori. Câteodată, partea din dreapta 
conţine evident mai multe puncte. Alteori, sunt negreşit con¬ 
centrate în partea din stânga. în unele cazuri, e greu de spus. 
După cum vă puteţi imagina, vă obişnuiţi destul de bine cu 
această sarcină, oricât de plicticoasă ar fi şi, după 100 de răs¬ 
punsuri, experimentatotul vă poate spune cu câtă precizie 
faceţi acest gen de estimări. 


Figura 3: Exerciţiul punctelor 

Pe urmă, computerul vă cere să repetaţi acelaşi exerciţiu 
de încă 200 de ori. Numai că, de această dată, veţi fi plătiţi în 
conformitate cu deciziile pe care le-aţi luat. Iată amănun- 
tul-cheie: indiferent dacă reacţiile voastre au fost corecte sau nu, 
de fiecare dată când selectaţi butonul de pe partea stângă, veţi 
primi o jumătate de cent şi ori de câte ori selectaţi butonul de 
pe partea dreaptă, veţi primi 5 cenţi (de zece ori mai mulţi bani). 

Cu această structură de stimulente, ocazional vă confrun¬ 
taţi cu un conflict fundamental de interese. De fiecare dată 
când vedeţi mai multe puncte în dreapta, nu există nicio pro¬ 
blemă etică, pentru că răspunsul cinstit (mai multe în dreap¬ 
ta) este reacţia care vă aduce şi cei mai mulţi bani. Dar atunci 
când vedeţi mai multe puncte în stânga, trebuie să decideţi 
dacă să daţi răspunsul corect (mai multe în stânga), conform 
instrucţiunilor primite, ori să vă maximizaţi profitul, clicând pe 
butonul mai-multe-în-dreapta. Prin crearea acestui sistem asi¬ 
metric de plată, le-am dat participanţilor un stimulent să vadă 
realitatea într-o perspectivă uşor diferită şi să trişeze clicând 
excesiv pe butonul mai-multe-în-dreapta. Cu alte cuvinte, se 
confruntau cu un conflict între furnizarea unui răspuns corect 
şi maximizarea profitului lor. A trişa sau a nu trişa, aceasta era 
întrebarea. Şi nu uitaţi, faceţi toate astea în timp ce purtaţi oche¬ 
larii de soare. 

După cum a reieşit, testul nostru cu puncte a dat aceleaşi 
rezultate generale ca şi exerciţiul matriceal, cu o mulţime de 
indivizi trişând, dar numai câte puţin. Interesant, am văzut, de 
asemenea, că gradul de înşelătorie a fost deosebit de ridicat în 
cazul celor care purtau ochelari contrafăcuţi. Pe deasupra, pur¬ 
tătoarele de imitaţii au trişat mai mult sub toate aspectele. Au 
trişat mai mult atunci când era greu de spus care parte conţinea 
mai multe puncte şi au trişat mai mult chiar şi atunci când era 
limpede că răspunsul corect era mai multe puncte în partea 
stângă (partea cu recompensa financiară mai mică). 

Acestea au fost rezultatele globale, însă motivul pentru care 
am creat testul cu puncte a fost, din capul locului, să observăm 
modul în care înşelătoria evoluează de-a lungul timpului în 
situaţii care oferă oamenilor multe oportunităţi de a se purta 
necinstit. Ne-a interesat dacă participantele noastre au început 
experimentul trişând numai din când în când, încercând să-şi 
păstreze credinţa că sunt cinstite, beneficiind totodată de câte¬ 
va furtişaguri ocazionale. Am bănuit că acest gen de înşelătorie 
echilibrată ar putea să dureze o vreme, dar că, Ia un moment 
dat, participantele ar putea să-şi atingă „pragul de onestitate". 
Şi, odată ce au depăşit acel punct, ar urma să înceapă a gândi 
astfel: „Ce mama dracului, atâta timp cât sunt o escroacă, aş 
putea să profit la maximum". Şi, începând din acel moment, ar 
urma să trişeze mult mai des - sau chiar de fiecare dată când 
au prilejul s-o facă. 

Primul lucru pe care l-au scos la iveală rezultatele a fost 
următorul: cantitatea de înşelătorie a crescut pe măsură ce 
experimentul a continuat. Şi, după cum ne-a sugerat intuiţia 
noastră, am văzut, de asemenea, că la mulţi indivizi s-a produs 
o tranziţie abruptă într-un oarecare moment al experimentului, 
când au trecut de la un pic de şmecherie la pungăşie crasă, tri¬ 
şând de fiecare dată când au avut prilejul s-o facă. Acest model 
general de comportament este ceea ce ne-am aştepta să rezulte 
din efectul „ce-mama-dracului“ şi el a ieşit la iveală deopotrivă 
în postura lucrului autentic şi în cea a contrafacerii. însă pur¬ 
tătoarele de ochelari de soare contrafăcuţi au prezentat o mult 
mai puternică tendinţă de a-şi abandona constrângerile morale 
şi de a trişa apăsând până la capăt pedala de acceleraţie.* 


* V-aţi putea întreba dacă primirea unor cadouri contrafăcute ar avea acelaşi efect ca şi 
atunci când voi înşişi alegeţi nişte imitaţii. Şi noi ne-am pus această întrebare şi am testat-o în 
alt experiment. A reieşit că nu contează dacă noi suntem aceia care alegem un produs 
contrafăcut sau nu; odată ce avem un lucru contrafăcut, este mai probabil să trişăm (n.a.). 

Pe coordonatele efectului „ce-mama-dracului“, am consta¬ 
tat că, atunci când vine vorba despre înşelăciune, ne comportăm 
în mare măsură la fel ca şi atunci când ţinem regim. Odată ce 
am început să încălcăm propriile noastre norme (să spunem, 
păcălind dieta sau lăsându-ne ispitiţi de stimulente financiare), 
este mult mai probabil să renunţăm la încercări ulterioare de a 
ne controla comportamentul - şi, începând din acel punct, simt 
şanse mari să cedăm tentaţiei de a continua să ne purtăm urât. 

se pare, aşadar, că hainele îl fac pe bărbat (sau femeie) şi 
că faptul de a purta imitaţii are un efect asupra deciziilor etice. 
Aşa cum se întâmplă de multe ori cu rezultatele cercetărilor din 
ştiinţele sociale, există căi de a folosi această informaţie spre 
bine sau spre rău. Pe latura negativă, se poate imagina modul 
în care organizaţiile pot să se folosească de acest principiu pen¬ 
tru a slăbi moralitatea angajaţilor lor, astfel încât acestora să le 
fie mai uşor „să-i facă“ pe consumatori, furnizori, reglementa¬ 
tori şi competitori şi, procedând astfel, să sporească veniturile 
companiei în dauna celorlalte părţi. Pe latura pozitivă, înţele¬ 
gerea modului în care operează pantele alunecoase ne poate 
îndruma să fim mai atenţi faţă de cazurile timpurii de încălcare 
a regulilor şi ne poate ajuta să apăsăm pe frână până când nu e 
prea târziu. 


Nici ceilalţi nu-s mai breji 

După încheierea acestor experimente, Francesca, Mike şi 
cu mine aveam dovezi că purtarea de contrafaceri dă o anumită 
culoare imaginii pe care ne-o facem despre propria persoană 
şi că, odată ce ne-am zugrăvit în proprii noştri ochi drept nişte 
escroci, începem să ne purtăm tot mai necinstit. Acest fapt ne-a 

condus la o altă întrebare: dacă purtarea de imitaţii schimbă 
modul în care ne vedem propriul nostru comportament, tin¬ 
dem să fim mai bănuitori faţă de ceilalţi? 

Ca să aflăm răspunsul, am cerut unui alt grup de parti¬ 
cipante să poarte ceea ce le-am spus că erau ochelari de soare 
Chloe, reali sau contrafăcuţi. încă o dată, s-au plimbat conşti¬ 
incioase pe hol, uitându-se la diferite postere şi privelişti 
de afară. Totuşi, atunci când le-am rechemat în laborator, nu 
le-am mai dat testul nostru matriceal sau pe cel cu puncte. în 
schimb, le-am cerut să completeze, purtând ochelarii, un ches¬ 
tionar destul de lung. în acest chestionar, am introdus câteva 
întrebări irelevante (de umplutură), menite să ascundă adevă¬ 
ratul scop al studiului. Printre întrebările de umplutură, am 
inclus trei seturi de întrebări concepute să măsoare modul 
în care respondentele noastre interpretau şi evaluau moralita¬ 
tea celorlalţi. 

* 

întrebările din setul A cereau participantelor să estimeze 
probabilitatea ca persoanele cunoscute să comită diferite fapte 
discutabile din punct de vedere etic. întrebările din setul B le 
cereau să estimeze probabilitatea ca oamenii să mintă atunci 
când rostesc anumite fraze. în sfârşit, setul C le-a prezentat 
participantelor două scenarii în care cineva avea ocazia să se 
poarte necinstit şi le-am cerut să estimeze probabilitatea ca 
persoana din scenariu să profite de ocazie şi să trişeze. Iată 
întrebările din toate cele trei seturi: 

Setul A: Cât este de probabil ca nişte persoane pe care le cunoaşteţi 

să se comporte astfel? 

• Se aşază la rând într-un restaurant cu autoservire cu porţiile mai 
multor persoane. 

« încearcă să se îmbarce în avion înainte ca numărul grupului lor 
să fi fost strigat. 

• îşi umflă raportul cheltuielilor de deplasare în interes de serviciu. 

• Le spun superiorilor că au făcut progrese la un proiect, deşi 
lucrurile stau pe loc. 

o Iau acasă articole de papetărie de la serviciu. 

» Mint compania de asigurări în legătură cu valoarea daunelor 
suferite. 

o Cumpără un articol de îmbrăcăminte, îl poartă şi îl returnează. 

• îşi mint partenerul în ceea ce priveşte numărul de indivizi cu 
care au întreţinut raporturi sexuale. 

Setul B: Când se rostesc următoarele fraze, cât este de probabil să 

fie nesincere? 

o Scuze pentru întârziere, traficul a fost groaznic. 

» Am avut media generală 10* 

» Mi-a făcut plăcere să vă cunosc. M-aş bucura să luăm masa în 
oraş din când în când. 

« Sigur, mă apuc de lucru imediat, chiar la noapte. 

• Da, John a fost cu mine noaptea trecută. 

• Credeam că v-am expediat e-mailul. Sunt sigur că vi l-am trimis. 

Setul C: Cât este de probabil ca aceşti indivizi să întreprindă acţiunile 

următoare? 

• Steve este manager la o firmă care produce pesticide şi 
îngrăşăminte pentru gazon şi grădină. 0 anumită substanţă 
chimică toxică urmează să fie interzisă în decurs de un an şi, din 
acest motiv, în prezent este foarte ieftină. Dacă Steve cumpără 
această substanţă, produce şi distribuie produsul său suficient 
de repede, va putea să scoată un profit frumuşel. Vă rugăm să 
estimaţi probabilitatea ca Steve să-şi vândă produsul chimic atât 
timp cât este încă legal. 

• în original, „My GPA [acronim pentru Grade Point Average] is 4.0". în sistemul 
educaţional american, media generală maximă este4,0 - echivalentul mediei generale 10 din 
învăţământul românesc (n.t.). 

• Dale este managerul unei firme care produce alimente 
ecologice. Una dintre băuturile lor din fructe organice conţine 
109 calorii / porţie. Dale ştie că oamenii sunt sensibili faţă 
de depăşirea pragului de 100 de calorii. Ar putea să reducă 
porţia cu 10%. în acest caz, eticheta ar spune că fiecare porţie 
conţine 98 de calorii şi, cu caractere minuscule, s-ar menţiona 
că fiecare sticlă conţine 2,2 porţii. Vă rugăm să estimaţi 
probabilitatea ca Dale să reducă porţia ca să evite depăşirea 
pragului de 100 de calorii / porţie. 

Care au fost rezultatele? Aţi ghicit. Atunci când au reflectat 
asupra comportamentului persoanelor cunoscute (setul A), 
participantele din postura contrafacerii au apreciat că este mai 
probabil ca aceste persoane să se comporte necinstit decât au 
făcut-o participantele din postura lucrului autentic. De aseme¬ 
nea, ele au interpretat lista de fraze banale (setul B) ca fiind 
mai probabil mincinoase şi au apreciat că este mai probabil ca 
actorul din cele două scenarii (setul C) să opteze pentru soluţia 
mai dubioasă. în cele din urmă, am ajuns la concluzia că pro¬ 
dusele contrafăcute nu doar ne fac pe noi să fim mai puţin cin¬ 
stiţi; ele ne determină deopotrivă să-i vedem şi pe ceilalţi ca 
fiind mai puţin oneşti. 


Te prefaci până când o fad 

Aşadar, ce putem face cu toate aceste rezultate? 

în primul rând, să ne gândim la casele de modă, care s-au 
războit cu imitaţiile ani de zile. E poate cam greu să fii de par¬ 
tea lor; puteţi crede că, în afara cercului lor restrâns, nimănui 
nu ar trebui să-i pese cu adevărat de „văicărelile" designerilor 
de fiţe care-i îmbracă pe bogătaşi. Când sunteţi ademeniţi să 
cumpăraţi o poşetă Prada contrafăcută, v-aţi putea spune: „Ei 
bine, produsele originale sunt prea scumpe şi este o prostie să 

plăteşti pentru un lucru autentic". Aţi putea spune: „Oricum 
nu aş fi avut de gând să cumpăr produsul original, aşa că desig- 
nerul nu pierde, de fapt, niciun ban“. Sau poate că v-aţi spune: 
„Acele case de modă câştigă atâţia bani, încât o mână de 
oameni care cumpără produse contrafăcute nu vor face nicio 
diferenţă reală". Oricare ar fi raţionalizările pe care le putem 
născoci - şi suntem foarte buni când vine vorba să raţionali¬ 
zăm acţiunile convergente cu interesele noastre egoiste - sunt 
greu de găsit mulţi oameni pe care alarma trasă de producăto¬ 
rii de modă să-i preocupe în mod serios. 

însă rezultatele noastre arată că aici este o altă poveste, mai 
insidioasă. Casele de modă nu sunt singurele care suportă cos¬ 
tul contrafacerilor. Din cauza semnalizării-către-sine şi a efec¬ 
tului „ce-mama-dracului“, un singur act necinstit poate să 
schimbe comportamentul cuiva din momentul în care a fost 
săvârşit. în plus, dacă este un act necinstit care survine însoţit 
de un memento intrinsec (gândiţi-vă la nişte ochelari de soare 
contrafăcuţi, pe care stă scris foarte vizibil „Gucci"), influenţa 
ulterioară poate fi de lungă durată şi substanţială. în ultimă 
instanţă, aceasta înseamnă că toţi plătim pe contrafaceri un 
preţ calculat în monedă morală; „falsificarea" ne schimbă 
comportamentul, imaginea de sine şi modul în care îi vedem 
pe cei din jur.* 

Gândiţi-vă, de exemplu, la faptul că tot felul de diplome 
academice atârnă pe pereţi în multe birouri de şefi de pe toată 
faţa pământului şi decorează încă şi mai multe CV-uri. Acum 
câţiva ani, The Wall Street Journal a publicat un material despre 
administratori de firme care si-au falsificat atestatele acade- 

i 

mice, arătând cu degetul moguli precum ICenneth Keiser, pe 
atunci preşedinte şi manager de operaţii la Pepsi Americas, 


* Vă puteţi întreba dacă oamenii sunt conştienţi de consecinţele ulterioare 
ale contrafacerilor. Am testat şi aceasta şi am descoperit că nu sunt conştienţi de aceste 
efecte (n.a.). 

Inc. Deşi ICeiser a urmat cursurile Universităţii de Stat din 
» » 

Michigan, el nu a absolvit facultatea; şi totuşi, vreme îndelun¬ 
gată, el a semnat documente în care se pretindea absolvent al 
Universităţii de Stat din Michigan 1 (fireşte, este posibil să fi fost 
vorba de o neînţelegere). 

Sau luaţi cazul lui Marilee Jones, coautoare a unui ghid 
popular, intitulat Less Stress, More Success: A New Approach to 
Guiding Your Teen Through College Admissions and Beyond*, în 
care, printre altele, ea recomandă „să fii tu însuţi 1 ' pentru a avea 
succes în admiterea Ia colegiu şi în găsirea unui job. Ea a fost 
populara decană de admitere la MIT şi, timp de 25 de ani, o 
spun toţi, şi-a făcut treaba foarte bine. Numai că avea o proble¬ 
mă: ea îşi trecuse câteva diplome fictive în CV pentru a ocupa 
acea funcţie. A fost un act de înşelăciune, pur şi simplu. Ironia 
căderii ei de pe piedestal a acoperit-o de ridicol pe Jones, care 
şi-a cerut scuze pentru că „nu a avut curajul" de a-şi corecta 
„greşeala" din CV-ul său în timpul exercitării funcţiei. Atunci 
când o promotoare extrem de populară a principiului „fii tu 
însuţi" se prăbuşeşte din pricina unor diplome false, ce să mai 
credem noi ceilalţi? 

Dacă vă gândiţi la acest tip de înşelăciune în contextul efec¬ 
tului „ce-mama-dracului“, s-ar putea ca falsificarea atestatelor 
academice să înceapă adesea destul de nevinovat, respectând, 
poate, dictonul „te prefaci până când o faci",** dar, odată ce un 


* Mai puţin stres, mai mult succes: O nouă abordare a orientării adolescenţilor 
dumneavoastră în admiterea la colegiu şi după aceea. 

** în original, Fakeit, tillyou make It -în traducere literală, .mimează (prefă-te), până când 
îţi iese". Este un clişeu de psihologie populară, cu oarecare suport experimental, care ne 
recomandă să mimăm siguranţa şi încrederea de sine, până când, prin exerciţiul actoricesc, o 
vom dobândi realmente. Este o cale de evitare a profeţiei care se autoîmplineşte ( setf-fulfilllng 
prophec y): dacă ne temem de eşec din cauză că ne lipseşte încrederea în forţele proprii, sporim 
şansele de nereuşită; prefăcăndu-ne că suntem siguri de noi, avem şanse mai mari de succes 
şi, pe măsură ce succesele încep să apară, ajungem să avem cu adevărat încredere in potenţialul 
nostru (n.t.). 

asemenea act a fost comis, el poate să fie însoţit de o slăbire a 
criteriilor morale şi de o tendinţă mai puternică de a trişa şi în 
alte situaţii. De exemplu, dacă un director care deţine o diplo¬ 
mă contrafăcută îşi pune constant un memento al contrafacerii 
în antetul corespondenţei, pe cărţile de vizită, în CV şi pe web- 
site-ul său, nu trebuie să ne sforţăm prea mult ca să ne imagi¬ 
năm că ar putea, de asemenea, să înceapă să falsifice rapoartele 
de cheltuieli în interes de serviciu şi numărul de ore lucrate ori 
să deturneze fondurile corporatiste. La urma urmei, dat fiind 
efectul „ce-mama-dracului“, este posibil ca un act iniţial de 
înşelăciune să poată spori nivelul general de necinste semna¬ 
lată către sine al directorului, majorând factorul vrăjeală, care 
va duce la şi mai multe fraude. 

concluzia este CĂ nu trebuie să privim un act singular 
de necinste ca pe un fleac. Avem tendinţa să-i iertăm pe 
oameni pentru prima lor abatere, pornind de la ideea că e doar 
prima dată şi că oricine greşeşte. Şi chiar dacă poate fi adevă¬ 
rat, trebuie să înţelegem, totodată, că primul act necinstit 
poate fi deosebit de important în modelarea imaginii de sine a 
cuiva şi a acţiunilor sale viitoare - şi, din acest motiv, este esen¬ 
ţial ca primul act necinstit să fie prevenit. Iată de ce este impor¬ 
tant să eliminăm numeroasele acte singulare de necinste, 
aparent inofensive. Dacă o facem, s-ar putea ca, în timp, soci¬ 
etatea să devină mai onestă şi mai puţin coruptă (mai multe 
despre acest aspect în capitolul 8, „înşelăciunea contagioasă"). 


(NU) FURAŢI ACEASTĂ CARTE 

în sfârşit, nicio discuţie despre contrafacerile produselor 
designerilor din lumea modei nu ar putea fi completă fără 
să menţionăm vărul lor, descărcarea ilegală de pe Internet. 
(Imaginaţi-vă experimente similare celor cu ochelarii de soare 

contrafăcuţi, folosind însă muzică sau filme descărcate ilegal de pe 
Internet.) Daţi-mi voie să vă relatez oîntâmplare din care am învăţat 
ceva interesant despre descărcările ilegale. în acest caz particular, eu 
am fost victima. La câteva luni după ce a apărut cartea mea Iraponal 
în mod previzibil (Publica, 2010), am primit următorul e-mail: 

Dragă dl. Ariely, 

Tocmai am terminat în această dimineaţă să ascult 
versiunea audio, ilegal descărcată, a cărpi dumneavoastră şi 
am vrut să vă spun cât de mult am apreciat-o. 

Sunt un bărbat afro-american din centrul oraşului 
Chicago şi, în ultimii cinci ani, mi-am câştigat traiul din 
vânzarea ilegală de CD-uri şi DVD-uri. Sunt singurul din 
familia mea care nu se află în puşcărie sau care nu trăieşte 
pe străzi. In calitate de ultim supravieţuitor al unei familii 
reprezentând tot ce este rău în America şi ca unul care astăzi 
încalcă legea, ştiu că e doar o chestiune de timp până când 
îmi voi însop restul familiei la puşcărie. 

Cu ceva timp în urmă, am avut un job de la 9 la 5 şi mă 
bătea gândul să încep o viaţă respectabilă, dar, la scurt timp 
după aceea, mi-am dat demisia şi m-am întors la afacerea 
mea ilegală. Aceasta din cauza suferinţei pe care am trăit-o 
renunţând la afacerea mea ilegală, pe care am pus-o pe 
picioare şi am pnut-o în viaţă timp de cinci ani. Era a mea şi 
nu am putut să găsesc un job care să-mi ofere acelaşi 
sentiment de proprietate. Inutil să mai spun, am putut 
realmente să fac legătura cu cercetările dumneavoastră 
privind proprietatea. 

Dar altceva a fost la fel de important în a mă împinge 
înapoi spre afacerea mea ilegală de retail. In magazinul legal 
în care am lucrat, oamenii vorbeau adesea despre loialitate 
şi grijă faţă de clienp, însă eu nu cred că ei înţeleg despre ce 
este vorba. în industria ilegală, loialitatea şi grija sunt mult 

mai puternice fi mai intense decât orice am întâlnit în 
vânzările legale cu amănuntul. De-a lungul anilor, am 
construit o reţea de vreo 100 de inşi care cu amabilitate 
cumpără de la mine. Am devenit adevăraţi prieteni, cu 
legături reale între noi şi am dezvoltat un nivel de profundă 
grijă unii faţă de ceilalţi. Aceste legături şi prietenii cu clienţii 
mei au făcut să-mi fie foarte greu să renunţ la afacere şi la 
prietenia lor. 

Mă bucur că am ascultat cartea dumneavoastră. 

Elijah 

După ce am primit acest e-mail din partea lui Elijah, am căutat 
pe Internet şi am găsit câteva versiuni ale audiobookului meu ce 
puteau fi descărcate gratuit şi câteva copii scanate ale versiunii 
tipărite (care, trebuie să recunosc, erau scanări deînaltă calitate, din 
care nu lipseau copertele, toate mulţumirile şi referinţele, chiar şi 
datele de Copyright, pe care le-am apreciat în mod deosebit). 

Indiferent unde te situezi în spectrul ideologic faţă de ideea că 
„informaţia vrea să fie liberă", văzându-ţi propria lucrare distribuită 
pe gratis fără permisiune face ca întreaga problemă a descărcărilor 
ilegale să devină ceva mai personală, mai puţin abstractă şi mai 
complexă. Pe de altă parte, sunt fericit că oamenii citesc despre 
cercetările mele şi, sper eu, aude câştigat de pe urma lor. Cu cât mai 
mulţi, cu atât mai bine - în fond, acesta este motivul pentru care 
scriu. Pe de altă parte, înţeleg şi enervarea celor a căror operă este 
copiată ilegal şi apoi vândută. Din fericire, eu am un job stabil, dar 
sunt sigur că, dacă m-aş fi bizuit pe scris ca unică sursă de venit, 
descărcările ilegale ar fi fost mai puţin interesante din punct de 
vedere intelectual şi mult mai greu de înghiţit. 

Cât despre Elijah, cred că am făcut un schimb corect. Sigur, el 
a copiat ilegal audiobookul meu (şi a făcut ceva bani din asta), dar eu 
am învăţat ceva interesant despre loialitate şi despre grija faţă de 
clienţi în industria ilegală şi chiar am primit o idee pentru posibile 
cercetări viitoare. 

având ÎN vedere toate acestea, cum putem lupta împotri¬ 
va propriei noastre deteriorări morale, a efectului 
„ce-mama-dracului“ şi a posibilităţii ca un act dubios să aibă 
efecte negative de lungă durată asupra moralităţii noastre? Fie 
că avem de-a face cu moda sau cu alte domenii din viată, ar 
trebui să fie clar că un act imoral poate să mărească probabili¬ 
tatea altuia şi că faptele imorale într-un domeniu ne pot influ¬ 
enţa moralitatea în alte domenii. Aceasta fiind situaţia, trebuie 
să ne concentrăm atenţia asupra primelor semne de purtări 
necinstite şi să facem tot ce putem să le stârpim din faşă, îna¬ 
inte să ajungă la maturitate. 

şi geanta de voiaj Prada de la care a pornit tot acest pro¬ 
iect de cercetare? Am luat singura decizie raţională cu putinţă: 
am dăruit-o mamei mele. 

Cum ne amăgim 
singuri 


Să ne închipuim că te afli pe o plajă cu nisip fin. Refluxul retrage apele 
spre larg, lăsând în urmă o fâşie largă de nisip ud, numai bună de 
hoinăreală. Te îndrepţi spre locul pe care-l vizitezi din când în când, la 
vânătoare de fete. Ah da, eşti un crab albastru pus pe harţă. Şi, în realitate, 
te duci într-acolo şi pentru o cafteală cu alţi crabi masculi, ca să vedeţi 
cine intră în graţiile femelelor. 

Zăreşti în faţă ceva drăguţ, cu nişte cleştişori simpatici. în 
acelaşi timp, bagi de seamă că nişte concurenţi se apropie în 
grabă. Ştii că modul ideal de rezolvare a situaţiei este să-i spe¬ 
rii de moarte pe crabii rivali. în acest fel, nu trebuie să începi 
o luptă, riscând să fii rănit sau, şi mai rău, să pierzi şansa de-a 
te împerechea. Aşa că trebuie să-i convingi pe ceilalţi crabi că 
eşti mai mare şi mai solid. în timp ce te apropii încetişor de 
adversari, ştii că trebuie să-ti scoţi talia în relief. Totuşi, dacă 
numai pretinzi că eşti mai mare, stând pe vârfuri şi rotindu-ţi 
cleştii fără tragere de inimă, va trebui, probabil, să speli putina. 
Ce-i de făcut? 

Ai nevoie să te încurajezi singur, începând prin a crede că 
eşti, cu adevărat, mai mare şi mai tare decât în realitate. 
„Ştiind" că eşti cel mai mare crab de pe plajă, te ridici cât poţi 
pe picioarele de dinapoi şi întinzi cleştii cât poţi de departe şi 
cât mai sus cu putinţă (coamele de cerb, cozile de păun şi fâţâ- 
iala frenetică ajută alte creaturi de sex masculin să facă acelaşi 
lucru). A crede în propria ta ficţiune înseamnă a fi de neclintit. 
Şi s-ar putea ca (exagerata) ta încredere de sine să-i intimideze 
pe adversari. 

acum, SĂ revenim la noi. în calitate de fiinţe umane, faţă 
de confraţii noştri animali dispunem de nişte mijloace un pic 
mai sofisticate de a ne da mari. Noi avem capacitatea de a 
minţi - nu numai pe ceilalţi, dar şi pe noi înşine. Autoamăgirea 
este o strategie utilă de a crede poveştile pe care ni le spunem 
şi, dacă avem succes, e mai puţin probabil să ne apuce tremu¬ 
riciul, semnalând astfel involuntar că suntem orice altceva 
decât ceea ce pretindem că am fi. Eu nu susţin nici pe departe 
minciuna ca mijloc de a face rost de un partener, de un job sau 
de orice altceva. Dar, în acest capitol, vom cerceta modalităţile 
prin care izbutim să ne păcălim pe noi înşine în timp ce încer¬ 
căm să-i păcălim pe alţii. 

Fireşte, nu putem să credem instantaneu oricare dintre min¬ 
ciunile noastre. De exemplu, să spunem că sunteţi un tip care 
participă la un concurs de agăţat rapid şi încercaţi să impresi¬ 
onaţi o femeie atrăgătoare. Vă vine în minte o idee trăznită: îi 
spuneţi că aveţi licenţă de pilot. Chiar dacă i-aţi vândut această 
gogoaşă, e puţin probabil să vă convingeţi de faptul că aveţi, 
realmente, o astfel de licenţă şi că, la următorul zbor cu avio¬ 
nul, veţi începe să Ie sugeraţi piloţilor cum să facă o aterizare 
mai lină. Pe de altă parte, să spunem că ieşiţi să alergaţi cu un 
amic şi începeţi să discutaţi despre timpii de alergare. îi spuneţi 
amicului că aţi alergat o milă în mai puţin de şapte minute, 
când, în realitate, cel mai bun timp al vostru a trecut binişor de 
şapte minute. Peste câteva zile, spuneţi altcuiva acelaşi lucru. 
După ce aţi repetat iar şi iar această mică exagerare, puteţi, în 
cele din urmă, să uitaţi că, de fapt, nu aţi coborât niciodată sub 
limita celor şapte minute. Puteţi ajunge să o credeţi până 
intr-atât încât aţi fi gata să pariaţi pe minciuna voastră. 

daţi-mi voie SĂ vă spun povestea unei situaţii în care eu 
însumi m-am ataşat de propria mea amăgire. în 

vara lui 1989 - cam la vreo doi ani după ce am ieşit din spital 
prietenul meu, Ken, şi cu mine ne-am hotărât să zburăm de la 
New York la Londra, să-i facem o vizită unui alt prieten. Am 
cumpărat cel mai ieftin bilet până la Londra, care s-a întâmplat 
să fie pe ruta companiei Air India. Când am coborât din taxi la 
aeroport, ne-am îngrozit văzând o coadă de pasageri târân- 
du-se de-a lungul întregului terminal. La iuţeală, Ken a venit 
cu o idee: „Ce-ar fi să te pun într-un scaun cu rotile?" M-am 
gândit la sugestia lui. Pe lângă faptul că m-aş fi simţit mai 
comod, puteam să avansăm mult mai repede. (Sincer vorbind, 
îmi vine greu să stau în picioare mult timp, pentru că circulaţia 
sanguină din picioarele mele nu-i nici pe departe grozavă. Dar 
nu am nevoie de un scaun cu rotile.) 

Eram amândoi convinşi că era un plan bun, aşa că amicul 
meu a sărit din taxi şi s-a întors cu un scaun cu rotile. Am tre¬ 
cut lejer de check-in şi, având de omorât vreo două ceasuri, 
ne-am delectat cu o cafea şi un sendviş. După aceea, însă, am 
avut nevoie la toaletă. Drept urmare, Ken m-a împins pe sca¬ 
unul cu rotile până la cel mai apropiat punct sanitar, care, din 
nefericire, nu avea dotări pentru invalizi. Mi-am jucat rolul 
mai departe, totuşi; am dus scaunul cu rotile cât mai aproape 
de toaletă şi am încercat să nimeresc ţinta de la distanţă, cu un 
succes limitat. 

Odată scăpaţi de proba toaletei, a venit vremea să ne îmbar¬ 
căm în avion. Locurile noastre se găseau pe rândul 30 şi, pe 
măsură ce ne-am apropiat de uşa avionului, mi-am dat seama 
că scaunul cu rotile avea să fie prea lat pentru a trece printre 
rânduri. Aşa că am făcut ceea ce mi-a impus noul meu rol: am 
lăsat scaunul cu rotile la intrarea în avion, m-am suit în cârca 
lui Ken, care m-a cărat până la locurile noastre. 

Pe când aşteptam să decolăm, m-a scos din sărite faptul că 
toaleta din aeroport nu era accesibilă pentru handicapaţi, iar 

compania aeriană nu-mi pusese la dispoziţie un scaun cu rotile 
mai îngust, cu care să pot ajunge la locul meu. Iritarea mi-a 
sporit când mi-am dat seama că n-ar trebui să beau nici măcar 
o înghiţitură în timpul zborului de şase ore, pentru că mi-ar fi 
fost imposibil să-mi joc rolul mai departe pentru a merge la 
toaletă. Următoarea dificultate s-a ivit când am aterizat la 
Londra. încă o dată, Ken a trebuit să mă care în spate până la 
uşa avionului şi, deoarece compania aeriană nu avea pregătit 
un scaun cu rotile pentru noi, a trebuit să aşteptăm. 

Această mică aventură m-a făcut să înţeleg iritările zilnice 
ale oamenilor cu handicap în general. De fapt, am fost atât de 
enervat, încât am decis să merg şi să fac o plângere către şeful 
companiei Air India din Londra. Odată ce am obţinut scaunul 
cu rotile, Ken m-a împins până la biroul liniei aeriene şi, cu un 
aer uşor exagerat de indignare, am descris fiecare dificultate 
şi umilinţă prin care am trecut, şi l-am dojenit pe şeful regional 
al celor de la Air India pentru lipsa de preocupare faţă de 
oamenii cu dizabilităţi de pretutindeni. Fireşte că el şi-a cerut 
mii de scuze, după care am plecat mai departe pe rotile. 

Bizar este faptul că, de-a lungul întregului proces, eu ştiam 
că aş putea să merg pe picioarele mele, dar mi-am însuşit rolul 
atât de repede şi atât de total, încât sentimentul meu de 
îndreptăţire era la fel de real ca şi când aş fi avut un motiv legi¬ 
tim de a fi supărat. După toate astea, am mers să ne ridicăm 
bagajele şi, odată ajuns lângă banda transportoare, mi-am luat 
pur şi simplu rucsacul şi am plecat mai departe fără să şchio¬ 
pătez, precum Keyser Soze în filmul Suspecţi de serviciu.* 

* în original, The Usual Suspects, film de mare succes regizat de Bryan Singer şi lansat 
pe ecrane în 1995. Kevin Spacey joacă rolul unui gangster şchiop, care, fiind anchetat de poliţie 
după un jaf soldat cu mai multe victime, născoceşte un personaj malefic - Kaiser Soze, ca 
pretins autor al tuturor crimelor. Odată eliberat din lipsă de probe, Kevin Spacey se dovedeşte 
a fi, în scena finală, personajul malefic, păşind vioi şi energic, fără urmă din infirmitatea jucată 
pe toată durata filmului (n.t.). 

ca SĂ examinăm ceva mai serios autoamăgirea, Zoe 
Chance (postdoctorandă la Yale), Mike Norton, Francesca 
Gino şi cu mine ne-am apucat să aflăm mai multe despre cum 
şi când ne amăgim singuri până ce ajungem să credem propri¬ 
ile noastre minciuni şi dacă există mijloace prin care să ne 
ferim de a ajunge în astfel de situaţii. 

în prima fază a explorărilor noastre, participanţii au dat un 
test de tip IQ, bazat pe opt întrebări (una dintre întrebări, de 
exemplu, era aceasta: „Care număr este jumătate din sfertul 
unei zecimi din 400?“). După ce au isprăvit testul, participanţii 
din grupul de control au înmânat răspunsurile experimentato¬ 
rului, care le-a verificat soluţiile. Această operaţie ne-a permis 
să stabilim performanţa medie la acest test/ 

în condiţia în care era posibil să se trişeze, participanţii 
au avut în josul paginii o cheie a răspunsurilor. Li s-a spus 
că acea cheie a soluţiilor li s-a dat pentru ca ei să-şi poată 
calcula scorul la test, ajutându-i astfel să estimeze cât erau 
de buni la rezolvarea acestui tip de întrebări. Totuşi, li s-a cerut 
să răspundă mai întâi la întrebare şi numai după aceea să 
utilizeze cheia pentru verificare. După ce au răspuns la toate 
întrebările, participanţii şi-au verificat răspunsurile şi au 
raportat performanţa. 

Ce arată rezultatele primei faze a studiului? După cum ne 
aşteptam, grupul care a avut oportunitatea să-şi „verifice răs¬ 
punsurile" a avut un scor cu câteva puncte peste medie, ceea 
ce sugerează că au utilizat cheia soluţiilor nu numai pentru 
autoevaluare, ci şi ca să-şi îmbunătăţească performanţa. După 
cum a fost cazul cu toate celelalte experimente ale noastre, am 

* Am folosit acest tip de întrebări, asemănătoare celor de la SAT, în locul matricelor 
noastre standard deoarece ne-am aşteptat ca astfel de întrebări să conducă mai firesc la 
senzaţia de „asta o ştiam şi eu“ şi la autoamăgire (n.a.). [SAT - acronim pentru Scolastic 
Assessment Test- bacalaureatul american, pe baza căruia se fac admiterile la colegiu, n.t.] 

constatat că oamenii trişează atunci când au o şansă de a o 
face, dar nu cu toptanul. 


Cum mi-am îmbunătăţit eu scorul MENSA 

Inspiraţia acestui aranjament experimental mi-a venit de 
la acele reviste gratuite care se găsesc în buzunarele de pe 
dosul scaunelor din avioane. Pe când zburam undeva, frunză¬ 
ream o revistă şi am găsit un chestionar MENSA* (întrebări 
care, se presupune, măsoară inteligenţa). Fiind un tip foarte 
competitiv, m-am apucat, fireşte, de el. Instrucţiunile menţio¬ 
nau că răspunsurile se găseau Ia sfârşitul revistei. După ce am 
răspuns la prima întrebare, am deschis revista la ultima pagină 
să văd dacă am răspuns corect şi, ce să vezi, am făcut-o. Dar, 
pe măsură ce am mers mai departe, am mai băgat de seamă 
că, în timp ce verificam răspunsul la întrebarea pe care tocmai 
o isprăvisem, ochii îmi alunecau niţeluş pe răspunsul la între¬ 
barea următoare. Odată ce-am aruncat o scurtă ocheadă pe 
răspunsul la întrebarea următoare, problema care venea la 
rând mi se părea mult mai uşoară. La sfârşitul testului, am fost 
capabil să rezolv corect majoritatea întrebărilor, ceea ce a făcut 
să-mi fie uşor să cred despre mine că sunt un soi de geniu. Dar, 
după aceea, a trebuit să mă întreb dacă scorul meu a fost atât 
de înalt pentru că eu eram superinteligent sau pentru că văzu¬ 
sem răspunsurile cu coada ochiului (eram înclinat, fireşte, să 
pun totul pe seama inteligenţei mele). 

Acelaşi proces elementar poate să aibă loc în orice test 
atunci când răspunsurile sunt disponibile pe altă pagină ori 

* MENSA: (in latină, „masă"), este denumirea unei organizaţii internaţionale, din care 
poate să facă parte oricine posedă un IQ (coeficient de inteligenţă) de peste 98 (n.t.). 

sunt scrise de-a-ndoaselea, după cum se întâmplă frecvent în 
reviste şi în ghidurile de pregătire pentru SAT. Atunci când ne 
antrenăm pentru susţinerea unor teste, folosim adeseori răs¬ 
punsurile ca să ne convingem pe noi înşine că suntem deştepţi 
sau, dacă dăm un răspuns greşit, că am făcut o greşeală pros¬ 
tească, pe care nu am face-o niciodată la un examen real. 
Intr-un fel sau altul, ajungem să ne facem o idee umflată des¬ 
pre cât de sclipitori suntem în realitate - şi ăsta e un lucru pe 
care, în general, îl acceptăm cu plăcere. 

rezultatele primei faze a experimentului nostru au 
arătat că participanţii aveau tendinţa să se uite mai întâi pe 
răspunsuri, acesta fiind un mijloc de a-şi îmbunătăţi scorul, 
însă această constatare nu ne-a spus dacă ei s-au apucat să 
trişeze de-a dreptul, urmând căile bătătorite ale înşelăciunii 
clasice, sau dacă se amăgeau de fapt pe ei înşişi. Cu alte cuvin¬ 
te, încă nu ştiam dacă participanţii îşi dădeau seama de faptul 
că trişau ori dacă s-au convins pe ei înşişi că au ştiut tot timpul 
răspunsurile corecte. Ca să ne dăm seama, am adăugat încă o 
componentă experimentului nostru următor. 

Imaginaţi-vă că participaţi la un experiment asemănător 
celui de dinainte. Luaţi chestionarul cu cele opt întrebări şi 
răspundeţi corect la patru dintre ele (50%), dar, graţie răspun¬ 
surilor din jocul paginii, pretindeţi că aţi rezolvat corect şase 
întrebări (75%). Acum, credeţi că abilitatea voastră efectivă 
este în zona lui 50% sau pe lângă 75%? Pe de o parte, puteţi fi 
conştienţi de faptul că v-aţi folosit de răspunsuri ca să vă 
umflaţi scorul şi să vă daţi seama că abilitatea voastră reală se 
apropie de 50%. Pe de altă parte, ştiind că aţi fost plătit ca şi 
cum aţi fi rezolvat şase probleme, aţi fi în stare să vă convingeţi 
singuri că abilitatea voastră de a rezolva astfel de probleme 
este efectiv mai aproape de 75%. 

Aici intervine a doua fază a experimentului. După ce aţi 
terminat testul de matematică, experimentatorul vă cere să 
anticipaţi cât de bine veţi răspunde la următorul test, în care 
veţi avea de rezolvat 100 de întrebări de aceeaşi factură. De 

i * 

această dată, e clar că nu veţi mai găsi nici urmă de răspunsuri 
în jocul paginii (şi, prin urmare, nicio şansă de a consulta 
cheia). Ce performanţă veţi anticipa să obţineţi la testul urmă¬ 
tor? Predicţia voastră se va baza pe abilitatea voastră reală din 
prima fază (50%) sau pe cea exagerată (75%)? Iată logica: dacă 
sunteţi conştienţi că aţi folosit cheia răspunsurilor Ia testul 
anterior ca să vă măriţi în mod artificial scorul, veţi anticipa că 
veţi rezolva corect aceeaşi proporţie de întrebări ca şi aceea pe 
care aţi obţinut-o fără ajutor la primul test (patru din opt sau 
aproximativ 50%). Dar să spunem că aţi început să credeţi că 
voi chiar aţi rezolvat corect şase probleme fără ajutor şi nu 
pentru că v-aţi uitat pe răspunsuri. Acum s-ar putea să prezi¬ 
ceţi că şi la următorul test aţi rezolva corect un procentaj mult 
mai mare de întrebări (aproape de 75%). Realmente, desigur, 
puteţi rezolva corect numai aproximativ jumătate dintre între¬ 
bări, dar autoamăgirea voastră vă poate umfla, ca pe crabi, 
sporind încrederea pe care o aveţi în propria capacitate. 

Rezultatele au arătat că participanţii au trăit experienţa 
ultimului gen de supraestimare de sine. Previziunile privind 
nivelul lor de performanţă în cea de-a doua fază a testului au 
arătat că participanţii nu doar s-au folosit de cheia răspunsu¬ 
rilor în prima fază ca să-şi mărească scorul, ci şi că, foarte 
repede, s-au convins pe ei înşişi că scorul declarat a fost cel pe 
care-1 meritau. în esenţă, aceia care au avut şansa de a-şi veri¬ 
fica răspunsurile (şi care au trişat) au început să creadă că per¬ 
formanţa lor exagerată reflecta adevărata lor pricepere. 

Dar ce s-ar fi întâmplat dacă i-am fi plătit pe participanţi ca 
să-şi anticipeze corect scorul din faza a doua? Fiind vorba 

despre bani, poate că participanţii nu vor mai ignora în mod 
atât de evident faptul că în prima fază se folosiseră de cheia 
răspunsurilor ca să-şi îmbunătăţească scorni. în acest scop, am 
repetat acelaşi experiment cu un nou grup de participanţi, ofe- 
rindu-le de această dată până la 20 $ dacă anticipau corect 
performanţa lor la cel de-al doilea test. Chiar şi cu acest sti¬ 
mulent financiar de a fi exacţi, ei au continuat totuşi să dea 
credit total scorurilor obţinute şi să-şi supraestimeze capaci¬ 
tăţile. în pofida unei motivaţii puternice de a fi corecţi, autoa- 
măgirea a fost la putere în acea zi. 

ASTA O ŞTIAM ŞI EU 

Am ţinut o mulţime de prelegeri despre cercetările mele în faţa 
unor grupuri diferite, de la universitari la oameni de afaceri de varii 
profiluri. La începutul activităţii mele de conferenţiar, obişnuiam să 
descriu un experiment, rezultatele sale şi, în cele din urmă, ceea ce 
credeam eu că se poate învăţa din ele. Dar am descoperit de multe 
ori că unii oameni nu păreau deloc surprinşi de rezultate şi erau 
nerăbdători să-mi spună acest lucru. Mi s-a părut ceva uimitor 
deoarece, eu fiind cel care a efectuat cercetarea, de multe ori am fost 
surprins de rezultatele ei. M-am întrebat: oare cei din auditoriu erau 
chiaratât de pătrunzători? Cum de au ştiut rezultateleînaintea mea? 

5au era numai o senzaţie de intuiţie ex post-facto? 

Până la urmă, am descoperit o cale de a combate această 
senzaţie de „asta o ştiam şi eu". Am început să cer auditorilor să 
anticipeze rezultatele experimentelor. După ce am isprăvit de descris 
cadrul experimental şi ceea ce am măsurat, le-am lăsat câteva 
secunde de reflecţie. Pe urmă, i-am rugat să voteze rezultatul ori să 
noteze pe hârtie predicţiile lor. Numai după ce aveam să primesc 
răspunsul lor urma să le comunic rezultatele. Vestea bună este că 
această abordare dă rezultate. Folosind metoda „întreabă mai întâi”, 
rareori mai primesc replica „asta o ştiam şi eu". 


Cum re amăgim singuri Adevărul (cinstit) despre necinste 157 


în onoarea tendinţei noastre naturale de a ne convinge singuri 
că ştiam răspunsurile de la bun început, am numit centrul meu de 
cercetări de la Universitatea Duke „Centrul de înţelegere 
Retrospectivă Avansată”. 


Plăcerea noastră de a exagera 

Odată ca niciodată - pe la începutul anilor 1990 aprecia¬ 
tul regizor Stanley Kubrick a început să afle de la asistentul său 
cum că un bărbat se dădea drept el. Pretinsul Kubrick (care se 
numea, de fapt, Alan Conway şi care nu semăna câtuşi de 
puţin cu bărbosul regizor) se fâţâia prin toată Londra, spunând 
tuturor cine (nu) era. Pentru că adevăratul Stanley Kubrick era 
o persoană foarte retrasă, care fugea de paparazzi, nu multă 
lume avea habar despre înfăţişarea lui. Drept urmare, o mul¬ 
ţime de naivi, încântaţi să-l „cunoască" pe celebrul regizor, au 
muşcat cu poftă momeala lui Conway. Warner Bros., care 
finanţa şi distribuia filmele lui Kubrick, a început să sune prac¬ 
tic în fiecare zi la biroul regizorului, pentru a-i transmite noi 
reclamaţii din partea unor indivizi care nu înţelegeau de ce 
„Stanley" nu-i căutase la telefon. La urma urmei, ei îl invita¬ 
seră Ia masă, îi plătiseră băutura şi taxiul, în schimbul promi¬ 
siunii că-i va distribui în următorul său film! 

într-o zi, Frank Rich (fost critic teatral şi editorialist de opi¬ 
nie la The New York Times ) lua masa într-un restaurant din 
Londra împreună cu soţia şi încă un cuplu. S-a întâmplat că 
imitatorul lui Kubrick stătea la masa alăturată, acompaniat de 
către un parlamentar britanic cu titlu nobiliar şi câţiva tineri, 
desfătându-i cu poveşti aiuritoare din timpul turnării filmelor 
sale. Zărindu -1 pe Rich la masa de lângă el, impostorul s-a 

apropiat şi i-a spus criticului că era tentat să dea în judecată 
ziarul Times pentru că l-ar fi catalogat drept „somnolent din 
punct de vedere creativ". Aţâţat de întâlnirea cu retrasul 
„Kubrick", Rich i-a solicitat un interviu. Conway i-a spus lui 
Rich să-l sune, i-a dat numărul său de telefon şi... a dispărut. 

La scurt timp după această întâlnire, lucrurile au început 
să se lămurească în privinţa lui Conway, pe măsură ce Rich şi 
alţii au prins să-şi dea seama că fuseseră fraieriţi. în cele din 
urmă, adevărul a ieşit la iveală atunci când Conway a început 
să-şi vândă povestea ziariştilor. El a pretins că ar fi fost victima 
unei tulburări mintale („A fost ceva straniu, Kubrick a pus stă¬ 
pânire pe mine. Chiar am crezut că sunt el!“). în final, Conway 
a murit alcoolic şi fără o leţcaie, cu numai patru luni înainte de 
moartea lui Kubrick/ 

Deşi această istorie este una extremă, se prea poate ca acel 
Conway să fi crezut că era Kubrick în timpul escapadelor sale 
în travesti, ceea ce ridică întrebarea dacă nu cumva unii dintre 
noi suntem mai predispuşi decât alţii să credem propriile noas¬ 
tre născociri. Ca să examinăm această posibilitate, am pus la 
punct un experiment ce repeta sarcina principală de autoamă- 
gire, însă, de această dată, am măsurat şi tendinţa generală a 
participanţilor de a închide ochii faţă de propriile lor greşeli. 
Ca să măsurăm această tendinţă, le-am cerut participanţilor 
să aprobe ori să dezaprobe câteva afirmaţii, de genul: „Primele 
mele impresii despre ceilalţi sunt de obicei corecte" şi „Nu-mi 
acopăr niciodată greşelile". Am vrut să ştim dacă indivizii care 
au răspuns „da" la mai multe dintre aceste întrebări aveau, de 
asemenea, o mai mare tendinţă de autoamăgire în experimen¬ 
tul nostru. 


* întâmplarea a fost relatată de către asistentul lui Kubrick, Anthony Frewin, In revista 
StopSmlling, şi a stat la baza filmului ColourMe Kubrick, în care John Malkovich a jucat rolul 
lui Conway (n.a.). 

La fel ca şi înainte, am văzut că aceia din postura răs- 
puns-cheie au trişat şi au obţinut scoruri mai mari. Iarăşi, ei au 
anticipat că vor răspunde corect la mai multe întrebări din tes¬ 
tul următor. Şi încă o dată, au pierdut bani pentru că şi-au exa¬ 
gerat scorurile şi şi-au supraestimat capacitatea. Ce-ar fi de 
spus despre cei care au răspuns „da“ la majoritatea afirmaţiilor 
privind propriile lor înclinaţii? Au fost o mulţime şi au prezis 
că se vor descurca cel mai bine în a doua fază a testului nostru. 


VETERANI EROI? 

In 1959, a murit Walter Williams, „ultimul veteran supravieţuitor 
al Războiului Civil" din America. I s-au făcut funeralii princiare, 
inclusiv o paradă la care s-au strâns zeci de mii de spectatori şi o 
săptămână de doliu naţional. Peste mulţi ani, totuşi, un ziarist pe 
nume William Marvel a descoperit că Williams avea numai cinci ani 
la începutul războiului, ceea ce însemna că nu avusese vârsta 
necesară pentru a se înrola în armată, indiferent cu ce atribuţii. A 
fost, totuşi, încă şi mai rău. Titlul pe care Walter Williams l-a purtat 
necinstit până la moarte îi fusese transmis de către un oarecarejohn 
Salling, care, după cum a descoperit Marvel, se autointitulase şi el 
drept cel mai bătrân veteran al Războiului Civil. De fapt, Marvel 
susţine că ultima duzină de aşa-numiţi cei mai bătrâni veterani ai 
Războiului Civil era formată doar din impostori. 

Există nenumărate alte istorii precum aceasta, chiar şi din 
războaiele mai recente, în care te-ai putea gândi că astfel de pretenţii 
sunt mai greu de născocit şi de susţinut. Ca să vă dau un exemplu, 
sergentul Thomas Larez s-a ales cu mai multe răni de glonţ în 
luptele din Afganistan, în timp ce căra la adăpost un alt soldat rănit. 
Nu numai că i-a salvat viaţa prietenului său, dar, uitând de propriile 
lui răni, a ucis şapte luptători talibani. Aşa relata un reportaj despre 
isprăvile lui Larez, transmis pe un canal de ştiri din Dallas, care 
ulterior a trebuit să fie dezminţit, deoarece s-a dovedit că, deşi Larez 

era, într-adevăr, puşcaş marin, nici măcar nu se apropiase vreodată 
de Afganistan - întreaga poveste era o minciună. 

Ziariştii demască frecvent astfel de pretenţii neadevărate. Dar, 
din când în când, ziaristul este acela care vinde gogoşi. Cu ochii în 
lacrimi şi cu glasul tremurând, bătrânul jurnalist Dan Ratherşi-a 
descris propria carieră în rândurile puşcaşilor marini, deşi el nu 
făcuse nici măcar instrucţia de bază. După cât se pare, trebuie să fi 
crezut că implicarea lui în război fusese mult mai semnificativă 
decât a fostîn realitate. 1 


există, probabil, multe motive pentru care oamenii îşi 
exagerează faptele din timpul serviciului militar. Dar frecvenţa 
poveştilor despre oameni care mint în legătură cu CV-urile, 
diplomele şi biografiile lor dă naştere câtorva întrebări intere¬ 
sante. Este posibil ca atunci când facem publice nişte invenţii, 
minciuna consemnată să acţioneze ca un semn de reuşită care 
„ne reaminteşte" despre falsele noastre succese şi contribuie 
la cimentarea ficţiunii în ţesătura vieţii noastre? Sau dacă un 
trofeu, o panglică sau un certificat atestă ceva ce noi nu am 
realizat niciodată, ne-ar ajuta însemnul de reuşită să ne ata¬ 
şăm de falsele credinţe în propriile noastre abilităţi? Ar spori 
astfel de atestări capacitatea noastră de autoamăgire? 

Înainte de A VĂ spune ceva despre experimentele noastre 
legate de această chestiune, trebuie să vă spun că am agăţat cu 
mândrie două diplome pe un perete din biroul meu. Una este 
o diplomă de „Licenţiat MIT în farmec [personal]", iar cealaltă 
este una de „Doctor în farmec [personal]", tot de la MIT. 
Aceste diplome mi-au fost conferite de către Şcoala de Farmec, 
o activitate ce se desfăşoară la MIT în timpul friguroasei şi 
mizerabilei luni ianuarie. Ca să îndeplinesc cerinţele, a trebuit 

să iau numeroase lecţii de dans, poezie, legat cravata şi alte 
îndemânări de acest gen, inspirate din balurile simandicoase. 
Şi într-adevăr, cu cât ţin mai mult timp aceste atestate pe pere¬ 
tele din biroul meu, cu atât cred cu mai multă convingere că 
simt realmente un ins fermecător. 

am testat efectele diplomelor dându-le participanţilor 
noştri o şansă de a trişa la primul nostru test de matematică 
(prin accesul la cheia răspunsurilor). După ce şi-au exagerat 
performanţa, le-am oferit unora dintre ei un certificat, sublini¬ 
ind (falsa) lor reuşită la acel test. Le-am scris chiar numele şi 
scorul pe certificat şi l-am tipărit pe o hârtie fină, cu aspect de 
document oficial. Ceilalţi participanţi nu au primit un certificat. 
Urma, oare, ca însemnele reuşitei să sporească încrederea par¬ 
ticipanţilor în performanţa lor umflată, care s-a bazat, în realita¬ 
te, pe consultarea cheii răspunsurilor? Aveau ele să-i facă a crede 
că scorul lor era, într-adevăr, o reflectare fidelă a capacităţii lor? 

După cum s-a văzut, nu sunt singurul ins influenţat de diplo¬ 
mele agăţate pe perete. Participanţii care au primit un certificat 
au anticipat că vor răspunde corect la mai multe întrebări la cel 
de-al doilea test. Pare-se că posesia unui memento al „lucrului 
bine făcut" face să ne fie mai uşor să credem că reuşitele noas¬ 
tre ne aparţin, indiferent cât de bine a fost făcut, în realitate, 
acel lucru. 

romanciera din secolul al XUC-lea Jane Austen ne-a ofe¬ 
rit un exemplu fantastic de felul în care propriile noastre inte¬ 
rese egoiste, laolaltă cu ajutorul celor din jur, ne pot face să 
credem că egoismul nostru este, de fapt, un semn de filantropie 
şi generozitate. în Sense and Sensibility*, există o scenă revela¬ 
toare în care John, primul şi unicul fiu şi moştenitor legal, ana- 


* Raţiune şi simţire 

lizează ce anume presupunea, cu exactitate, o promisiune pe 
care i-o făcuse tatălui său. Lângă patul de moarte al tatălui, 
John îi promite bătrânului că va avea grijă de foarte buna, dar 
săraca lui mamă vitregă şi de cele trei surori vitrege. De bună¬ 
voie, el decide să le ofere femeilor 3.000 de lire sterline, o 
mică parte din moştenirea sa, care lor le-ar fi fost de ajuns. în 
fond, gândeşte el cu simpatie, „s-ar putea lipsi de considera¬ 
bila sumă fără mare bătaie de cap“. 

în pofida satisfacţiei pe care i-o dă lui John această idee şi 
a uşurinţei cu care putea să facă acest dar, isteaţa şi egoista lui 
soţie îl convinge - fără prea mare dificultate şi apelând din bel¬ 
şug la raţionamente înşelătoare - că orice ban pe care-1 oferă 
rudelor sale prin alianţă îl vor lăsa pe el, pe soţia şi pe fiul lui 
„înspăimântător de săraci". Ca o vrăjitoare blestemată din 
basme, ea susţine că tatăl lui trebuie să-şi fi pierdut minţile. în 
fond, bătrânul era la câteva minute de moarte atunci când i-a 
adresat cererea. Apoi începe să îngâne un cântec de sirenă des¬ 
pre egoismul mamei vitrege. Cum pot mama vitregă a lui John 
şi surorile lui să creadă că merită vreun sfanţ? Cum poate el, 
soţul ei, să facă praf averea tatălui său având grijă de această 
maşteră şi de surorile lui? Spălat la creier, fiul ajunge la con¬ 
cluzia că „ar fi absolut inutil, dacă nu de-a dreptul necuviincios 
să facă mai mult pentru văduvă şi cele trei fiice ale tatălui 
său...“ Et voilâ! Conştiinţa împăcată, avariţia raţionalizată, 
averea neatinsă. 


AUTOAMÂGIREA În sport 

Toţi sportivii ştiu că utilizarea steroizilor este nepermisă şi că, 
dacă se descoperi că i-au folosit, recordurile lor şi sportul pe care-l 
practică vor fi compromise. Şi totuşi, dorinţa de a stabili noi recorduri 
(umflate cu steroizi) şi de a cuceri atenţia mediatică şi adoraţia 

fanilorîi împinge pe mulţi atleţi să trişeze dopându-se. Problema 
există pretutindeni şi în orice sport. A fost Gloyd Landis, care a fost 
deposedat de victoria din Turul de ciclism al Franţei din cauza 
steroizilor în 2006. Universitatea Waterloo din Canada şi-a 
suspendat timp de un an întreaga echipă de fotbal atunci când opt 
jucători au fost testaţi pozitiv cu steroizi anabolici. Un antrenor 
bulgar de fotbal a fost exclus patru ani din viaţa sportivă pentru că 
le-a administrat jucătorilor steroizi înaintea unui meci din 2010. Şi 
totuşi, nu putem decât să ne întrebăm ce gândesc utilizatorii de 
steroizi atunci când câştigă un meci sau după ce primesc o medalie. 
Recunosc ei că trofeul este nemeritat sau chiar cred realmente că 
performanţa lor se datorează numai abilităţii lor? 

Apoi mai este, fireşte, jocul de baseball. Ar fi stabilit Mark 
McGwire atât de multe recorduri fără uzul de steroizi? A crezut el că 
reuşitele sale se datorau doar măiestriei sale? După ce a recunoscut 
că îşi administrase steroizi, McGwire a declarat: „Sunt sigur că lumea 
se va întreba dacă aş fi putut reuşi atâtea home runs* fără să fi luat 
steroizi. Am avut ani buni în care nu m-am atins de steroizi şi am 
avut ani proşti în care nu am luat niciun dram de steroizi. Am avut 
ani buni în care am luat steroizi şi ani proşti în care am luat steroizi. 
Dar, indiferent de situaţie, nu trebuia s-o fac şi, pentru că am 
făcut-o, îmi pare sincer rău." 2 

I-o fi părut lui rău, dar, până la urmă, nici fanii lui, nici McGwire 
însuşi nu pot şti cu siguranţă cât de bun este cu adevărat. 


* Home run - moment de vârf în jocul de baseball, în care aşa-numitul batter, jucătorul 
ce loveşte cu celebra bâtă mingea aruncată spre el de către un jucător advers ( pitchei ), reuşeşte 
să trimită mingea atât de departe (uneori chiar peste tribunele stadionului), încât nu mai 
poate fî prinsă şi jucată de către echipa adversă, care asistă neputincioasă în timp ce batterul 
aleargă lejer, nestingherit, prin toate cele patru baze, marcând puncte importante. In limbajul 
colocvial american, alături des/am dunk (coşul marcat de sus la baschet) şi bull's eye (centrul 
unei ţinte marcate cu cercuri concentrice), home run exprimă o reuşită de excepţie (n.t.). 

după cum puteţi vedea, oamenii tind să creadă propriile 
lor poveşti exagerate. Este posibil ca acestui comportament să 
i se pună capăt ori, cel puţin, să fie temperat? Deoarece oferin- 
du-le oamenilor bani ca să-şi aprecieze mai corect performan¬ 
ţele nu părea să înlăture autoamăgirea, am decis să intervenim 
dinainte, chiar în momentul în care oamenii erau tentaţi de 
oportunitatea de a trişa. (Această abordare se înrudeşte cu folo¬ 
sirea de către noi a celor Zece Porunci din capitolul 2, „Umor 
cu factorul vrăjeală“.) De vreme ce participanţii noştri erau evi¬ 
dent capabili să ignore efectul pe care cheia răspunsurilor îl 
avea asupra scorurilor lor, ne-am întrebat ce s-ar întâmpla dacă 
noi am fi scos mai clar în evidenţă faptul că se bazau pe cheia 
răspunsurilor în momentul în care ei tocmai făceau acest lucru. 
Dacă utilizarea cheii răspunsurilor ca să-şi umfle scorurile era 
ostentativ evidentă, ar fi ei mai puţin capabili să se convingă 
singuri de faptul că ştiuseră de la început şi de capul lor răspun¬ 
surile corecte? 

în experimentele noastre iniţiale, pe hârtie, nu era posibil 
să ne dăm seama cu precizie când participanţii îşi aruncau pri¬ 
virea peste cheia răspunsurilor şi în ce grad erau conştienţi de 
ajutorul primit citind răspunsurile tipărite. Aşa că, în experi¬ 
mentul nostru următor, i-am pus pe participanţi să dea o ver¬ 
siune computerizată a aceluiaşi test. De această dată, cheia 
răspunsurilor din partea de jos a monitorului era iniţial ascunsă 
vederii. Ca să vadă răspunsurile, participanţii trebuiau să mute 
cursorul spre partea inferioară a ecranului, iar când cursorul 
era mişcat în sus, cheia răspunsurilor dispărea din nou. în acest 
fel, participanţii erau obligaţi să gândească exact când şi pentru 
cât timp au utilizat cheia răspunsurilor, astfel încât nu mai 
puteau să ignore prea uşor o acţiune atât de clară şi deliberată. 

Deşi aproape toţi participanţii au consultat cheia răspunsu¬ 
rilor cel puţin o dată, am constatat că în această rundă (prin 

contrast cu testele completate pe hârtie) nu şi-au mai supraes¬ 
timat performanţa la cel de-al doilea test. în pofida faptului că 
au continuat să trişeze, decizia conştientă de a folosi cheia 
răspunsurilor - în loc să arunce doar o privire în josul paginii - 
le-a înlăturat tendinţele de autoamăgire. Se pare, aşadar, că 
atunci când suntem ostentativ atenţionaţi asupra modalităţilor 
în care trişăm, devenim mai puţin capabili să ne atribuim 
merite nemeritate pentru performanţele noastre. 


Autoamăgirea şi autoajutorarea 

Aşadar, ce poziţie luăm faţă de autoamăgire? Ar trebui să o 
susţinem? Să o eliminăm? Bănuiesc că autoamăgirea seamănă 
cu verii săi, supraîncrederea de sine şi optimismul, şi, aidoma 
acestor biasuri, are deopotrivă beneficii şi dezavanataje. Pe 
latura pozitivă, o încredere nejustificat de mare în noi înşine 
poate spori starea noastră generală de bine, ajutându-se să 
suportăm stresul; ea ne poate mări perseverenţa în rezolvarea 
unor sarcini dificile sau plicticoase; şi ne poate împinge să 
încercăm experienţe noi şi variate. 

înti-o oarecare măsură, perseverăm în a ne amăgi singuri 
şi pentru a păstra o imagine de sine pozitivă. Ştergem cu bure¬ 
tele insuccesele noastre, ne scoatem în evidenţă succesele 
(chiar şi atunci când nu ne aparţin în totalitate) şi ne place să 
dăm vina pe ceilalţi şi pe circumstanţele exterioare atunci 
când eşecurile noastre sunt de netăgăduit. Ca şi prietenul nos¬ 
tru crab, ne putem folosi de autoamăgire pentru a ne umfla 
încrederea de sine atunci când altminteri s-ar putea să fim lip¬ 
siţi de îndrăzneală. Bazându-ne pe punctele noastre mai tari 
ne poate ajuta să smulgem o întâlnire, să isprăvim un proiect 
major sau să obţinem un job. (Nu sugerez să vă înfloriţi CV-ul, 

fireşte, dar un mic plus de încredere de sine poate să lucreze 
adeseori în favoarea voastră.) 

Pe latura negativă, în măsura în care o imagine de sine prea 
optimistă poate sta la baza acţiunilor noastre, putem presupu¬ 
ne greşit că lucrurile se vor aranja cât se poate de bine şi, în 
consecinţă, putem să nu luăm în mod activ cele mai bune deci¬ 
zii. Autoamăgirea ne poate împinge, de asemenea, să „înflo¬ 
rim" povestea vieţii noastre cu, să zicem, o diplomă de la o 
universitate de prestigiu, ceea ce ne poate aduce mari necazuri 
atunci când, până la urmă, adevărul iese la iveală. Şi, desigur, 
există costul general al înşelăciunii. Atunci când noi şi cei din 
jur suntem necinstiţi, începem să suspectăm pe toată lumea 
şi, fără încredere, vieţile noastre devin mai dificile în aproape 
toate privinţele. 

Ca şi în alte aspecte ale vieţii, şi aici echilibrul se află între 
fericire (parţial indusă de autoamăgire) şi deciziile optime 
pentru viitor (şi o viziune mai realistă despre noi înşine). 
Desigur, este incitant să ai privirea sclipitoare şi speranţa unui 
viitor minunat - dar, în cazul autoamăgirii, credinţele noastre 
exagerate ne pot devasta atunci când realitatea dă buzna peste 
noi, strivindu-ne. 

Unele părţi nobile ale minciunii 

Atunci când minţim în beneficiul altei persoane, vorbim 
despre o „minciună nevinovată". Când spunem o minciună 
inofensivă, sporim factorul vrăjeală, dar nu o facem din motive 
egoiste. De exemplu, gândiţi-vă la importanţa complimentelor 
nesincere. Cu toţii cunoaştem etalonul de aur al minciunilor 
nevinovate, în care o femeie nu tocmai zveltă probează o 
rochie mulată şi-l întreabă pe soţ: „Mă face să arăt grasă?". 

Bărbatul face rapid o analiză costuri-beneficii; vede în faţa 
ochilor tot ce-1 aşteaptă pentru tot restul vieţii dacă răspunde 
cu sinceritate brutală. Aşa că îi spune: „Scumpa mea, arăţi 
minunat". încă o seară (căsnicie) salvată. 

Uneori minciunile nevinovate sunt doar fineţuri sociale, 
dar, alteori, pot face minuni în a-i ajuta pe oameni să treacă 
prin cele mai dificile situaţii, după cum am aflat pe când eram 
o victimă de optsprezece ani, cu arsuri grave. 

După un accident care aproape că m-a trimis pe lumea cea¬ 
laltă, m-am trezit în spital, cu arsuri de gradul al treilea pe 70% 
din suprafaţa corpului. De la început, doctorii şi asistentele 
n-au încetat să-mi spună: „Totul va fi okay“. Şi am vrut să-i 
cred. în mintea mea tânără, „Totul va fi okay“ însemna că cica- 
tricile arsurilor şi multele transplanturi de piele se vor estompa 
şi vor dispărea cu totul în cele din urmă, exact aşa cum se 
întâmplă când cineva se frige făcând floricele de porumb sau 
pârlind ciuperci la un foc de tabără. 

într-o zi spre sfârşitul primului an petrecut în spital, psiho- 
terapeuta mi-a spus că dorea să-mi prezinte o victimă vinde¬ 
cată, care suferise arsuri asemănătoare în urmă cu un deceniu. 
Ea voia să-mi demonstreze că era posibil să ies din nou în lume 
şi să fac lucrurile pe care obişnuiam să le fac înainte - în esen¬ 
ţă, că totul avea să fie okay. Dar când a intrat vizitatorul, m-am 
îngrozit. Bărbatul avea nişte cicatrici urâte - atât de urâte, încât 
arăta diform. Era capabil să-şi mişte mâinile şi să se folosească 
de ele în tot felul de chipuri inventive, dar abia erau cât de cât 
funcţionale. Imaginea era departe de ceea ce îmi închipuiam 
eu despre propria mea vindecare, despre capacitatea mea 
funcţională şi despre modul în care urma să arăt după ce 
aveam să părăsesc spitalul. După această întâlnire, am început 
să fiu foarte deprimat, dându-mi seama că cicatricile mele şi 

funcţionalitatea mea urmau să fie mult mai rele decât îmi ima¬ 
ginasem eu până în acel moment. 

Doctorii şi asistentele mi-au spus alte minciuni bine inten¬ 
ţionate despre genul de suferinţe la care să mă aştept. în tim¬ 
pul unei operaţii insuportabil de lungi la mâini, doctorii mi-au 
înfipt nişte ace lungi din vârful degetelor până la încheieturi 
ca să-mi ţină degetele drepte, astfel încât pielea să se poată 
vindeca aşa cum trebuie. în vârful fiecărui ac au înfipt un dop 
de plută, astfel încât să nu mă pot zgâria involuntar ori să-mi 
scot ochii. După vreo două luni de trai cu această invenţie 
nepământeană, am aflat că urma să-mi fie scoasă - fără anes¬ 
tezie. Asta m-a îngrijorat mult, deoarece îmi imaginam că 
durerea va fi destul de crâncenă. Dar asistentele mi-au spus: 
„Ah, nu fii îngrijorat. Este o procedură simplă şi nu doare 
deloc.“ în următoarele câteva săptămâni, intervenţia m-a fră¬ 
mântat mult mai puţin. 

Când a venit vremea să mi se scoată acele, o asistentă m-a 
ţinut de cot şi cealaltă a tras încetişor fiecare ac cu cleştele. 
Bineînţeles, durerea a fost o adevărată tortură şi a ţinut câteva 
zile - în total contrast cu modul în care mi-a fost descrisă pro¬ 
cedura. Şi totuşi, privind retrospectiv, am fost foarte fericit că 
mă minţiseră. Dacă mi-ar fi spus adevărul despre ceea ce mă 
aştepta, aş fi petrecut săptămânile de dinaintea extracţiei anti¬ 
cipând intervenţia copleşit de nefericire, spaimă şi stres - ceea 
ce, în schimb, mi-ar fi afectat atât de necesarul meu sistem 
imunitar. Aşa că, până la urmă, am ajuns să cred că există anu¬ 
mite împrejurări în care minciunile nevinovate se justifică. 

Creativitate si necinste 

i 

TOŢI SPUNEM POVEŞTI 


Faptele sunt pentru oamenii lipsiţi de imaginaţie, 
incapabili să-şi creeze propriul lor adevăr. 

ANONIM 


Odată ca niciodată, doi cercetători, pe nume Richard Nisbett (profesor la 
Universitatea din Michigan) şi Tim Wilson (profesor la Universitatea din 
Virginia) s-au instalat într-un mall şi au întins pe o masă patru perechi 
de ciorapi de nailon. Le-au rugat apoi pe femeile care treceau prin 
preajmă să le spună care dintre cele patru perechi le plăcea mai mult. 
Femeile au votat şi, în linii mari, au preferat ultima pereche din dreapta. 
De ce? Unele au spus că le-a plăcutîn mod deosebit materialul. Unele au 
spus că le-a plăcut ţesătura sau culoarea. Altora li s-a părut că e de cea 
mai bună calitate. Această preferinţă era interesantă, având în vedere 
faptul că toate cele patru perechi de ciorapi erau identice. (Nisbett şi 
Wilson au repetat ulterior experimentul cu nişte cămăşi de noapte şi au 
obţinut aceleaşi rezultate.) 

Atunci când Nisbett şi Wilson au cerut fiecărei participante 
să le explice motivul alegerii sale, niciuna nu a menţionat pozi¬ 
ţia perechii de ciorapi pe masă. Chiar şi atunci când cercetă¬ 
torii le-au spus femeilor că toate perechile de ciorapi erau 
identice şi că nu fusese decât o preferinţă a lor pentru pere¬ 
chea din dreapta, femeile „au negat, cel mai adesea cu o pri¬ 
vire nedumerită către interlocutor, sugerând fie senzaţia că nu 
au înţeles întrebarea, fie sentimentul că au de-a face cu un ins 
nesănătos la cap“. 

Morala acestei poveşti? Se poate ca, uneori, să nu ştim 
exact de ce facem ceea ce facem, de ce alegem ceea ce alegem 
sau de ce simţim ceea ce simţim. însă obscuritatea motivaţiilor 
noastre reale nu ne opreşte să născocim pentru acţiunile, deci¬ 
ziile şi sentimentele noastre nişte motive ce sună perfect logic. 

PUTEŢI SĂ aduceţi mulţumiri (sau poate reproşuri) părţii 
stângi a creierului vostru pentru această incredibilă capacitate 
de a depăna poveşti. După cum se exprimă neurologul cog- 
nitivist Michael Gazzaniga (profesor la Universitatea 
California din Santa Barbara), jumătatea stângă a creierului 
este „interpretul", jumătatea care ţese o naraţiune din expe¬ 
rienţele noastre. 

Gazzaniga a ajuns la această concluzie după mulţi ani de 
cercetări asupra pacienţilor cu creier divizat, un grup rar de 
oameni al căror corpus callosum - cel mai gros mănunchi de 
nervi care conectează cele două emisfere ale creierului nos¬ 
tru- fusese secţionat (de regulă, ca mijloc de potolire a crizelor 
epileptice). Interesant, această anormalitate cerebrală arată 
că aceşti indivizi pot primi un stimul într-o jumătate din 
creier fără ca jumătatea cealaltă să fie câtuşi de puţin con¬ 
ştientă de el. 

Lucrând cu o pacientă al cărei corpus callosum fusese sec¬ 
ţionat, Gazzaniga a vrut să descopere ce se întâmplă atunci 
când partea dreaptă a creierului este pusă să facă ceva, după 
care se cere părţii din stânga (care nu posedă nicio informaţie 
despre ceea ce se petrece în partea dreaptă) să ofere un motiv 
al acţiunii. Folosind un dispozitiv prin care dădea instrucţiuni 
scrise emisferei drepte a pacientei, Gazzaniga a provocat par¬ 
tea dreaptă a creierului femeii să o facă să râdă la vederea 
cuvântului „râzi“. După ce femeia s-a conformat, a întrebat-o 
de ce a râs. Femeia habar nu avea de ce o apucase râsul, dar, 

în loc să răspundă „nu ştiu“, a inventat o poveste. „Măi oameni 
buni, voi veniţi şi ne testaţi în fiecare lună. Halal meserie v-aţi 
ales!“, a spus ea. Aparent, ea hotărâse că neurologii cognitivişti 
sunt foarte amuzanţi. 

Această anecdotă ilustrează un caz extrem al tendinţei pe 
care o avem cu toţii. Vrem explicaţii ale comportamentului 
nostru şi ale modului în care funcţionează lumea din jur. Chiar 
şi atunci când explicaţiile noastre şubrede au prea puţin de-a 
face cu realitatea. Suntem prin firea noastră născocitori de 
poveşti şi cu toţii ne spunem nouă înşine poveste după poveste 
până când producem o explicaţie pe placul nostru şi care sună 
destul de rezonabil pentru a fi crezută. Iar dacă povestea ne 
pune pe noi într-o lumină mai strălucitoare şi mai pozitivă, cu 
atât mai bine. 


Cum m-am aburit pe mine însumi 

într-un discurs inaugural ţinut la Cal Tech în 1974, fizicia¬ 
nul Richard Feynman le-a spus studenţilor din ciclul superior: 
„Primul principiu este că nu trebuie să vă păcăliţi singuri - şi 
fiecare dintre voi este cel mai uşor de păcălit". După cum am 
văzut până acum, noi, fiinţele umane, suntem sfâşiaţi de un 
conflict fundamental - tendinţa noastră adânc înrădăcinată de 
a ne minţi pe noi înşine şi pe ceilalţi, pe de o parte, şi dorinţa 
de a ne considera nişte oameni buni şi cinstiţi, pe de altă parte. 
Aşa că ne justificăm necinstea spunându-ne singuri poveşti 
despre motivele pentru care acţiunile noastre sunt acceptabile 
şi, câteodată, chiar admirabile. 

înainte de a examina mai în detaliu ce ne face să fim atât 
de buni când vine vorba despre ţesut poveşti prin care ne ridi¬ 
căm singuri în slăvi, daţi-mi voie să vă spun o scurtă poveste 

despre felul în care odată (în mod foarte fericit) m-am îmbro¬ 
bodit pe mine însumi. Cu ceva timp în urmă (pe când aveam 
30 de ani), am decis că trebuie să-mi schimb motocicleta cu o 
maşină. încercam să decid care maşină ar fi perfectă pentru 
mine. Internetul abia începea să ofere din abundenţă ceea ce 
din politeţe voi numi „ghiduri decizionale" şi, spre încântarea 
mea, am găsit un website care dădea sfaturi pentru achiziţia 
de maşini. Website-ul se baza pe o procedură de tip interviu şi 
mi-a pus o mulţime de întrebări, care mergeau de la preferin¬ 
ţele de preţ şi siguranţă până la tipul de faruri şi de frâne pe 
care Ie doream. 

Mi-a luat cam douăzeci de minute să răspund la toate între¬ 
bările. De fiecare dată când terminam de completat o pagină 
de răspunsuri, puteam să văd bara de progres arătând că eram 
mult mai aproape de a-mi descoperi maşina de vis personali¬ 
zată. Am completat pagina finală cu întrebări şi, nerăbdător, 
am apăsat pe butonul „submit". în doar câteva secunde am 
primit răspunsul. Care era maşina perfectă pentru mine? 
Conform acestui site cu reglaj fin, maşina pentru mine era... 
duruit de tobe, vă rog... un Ford Taurus! 

Mărturisesc, nu ştiam mare lucru despre maşini. De fapt, 
ştiu foarte puţine lucruri despre maşini. Dar ştiam cu siguranţă 
că nu-mi doream un Ford Taurus/ 

Nu sunt sigur ce aţi face voi într-o astfel de situaţie, dar eu 
am făcut ceea ce ar face orice persoană inventivă: m-am întors 
la program şi am „reparat" răspunsurile mele anterioare. Din 
când în când, am verificat să văd cum se traduceau diferitele 
mele răspunsuri în alte recomandări privind maşina dorită. 
Am tot procedat astfel până când programul a fost destul de 


* Nu am nimic împotriva Ford ului Taurus, de care sunt sigur că este un automobil bun; 
doar că nu era o maşină atât de specială pe cât mi-am imaginat eu că ar fi maşina pe care aş 
conduce-o (n.a.). 

amabil încât să-mi recomande o decapotabilă micuţă - cu sigu¬ 
ranţă, maşina potrivită pentru mine. Am urmat sfatul înţelept 
şi aşa se face că am devenit mândrul posesor al unei decapo¬ 
tabile (care, în treacăt fie spus, m-a servit cu credinţă mulţi ani 
după aceea). 

Această experienţă m-a învăţat că uneori (poate că adese¬ 
ori) nu alegem bazându-ne pe preferinţele noastre explicite, 
în schimb, noi avem o intuiţie viscerală a ceea ce dorim şi par¬ 
curgem un întreg proces de gimnastică mintală, aplicând tot 
felul de justificări ca să manipulăm criteriile. în acest fel, 
putem să obţinem ceea ce vrem cu adevărat, dar, în acelaşi 
timp, să păstrăm aparenţele - faţă de noi înşine şi faţă de cei¬ 
lalţi - că acţionăm în conformitate cu preferinţele noastre raţi¬ 
onale şi atent gândite. 


Logica tragerii la sorţi 

Dacă acceptăm că luăm frecvent decizii în acest mod, poate 
că reuşim să facem procesul de raţionalizare mai eficient şi 
mai rapid. Iată cum: imaginaţi-vă că alegeţi între două camere 
digitale. Camera A are un zoom drăguţ şi un acumulator 
robust, pe când camera B este mai uşoară şi are un design mai 
elegant. Nu sunteţi siguri pe care s-o luaţi. Credeţi că A este de 
mai bună calitate, dar B vă va face mai fericiţi pentru că vă 
place cum arată. Ce-ar trebui să faceţi? Iată sfatul meu. Scoateţi 
o monedă din buzunar şi spuneţi-vă: „Camera A este cap, iar 
camera B este pajură”. Apoi daţi cu banul. Dacă moneda cade 
pe cap şi camera A este aceea pe care o doriţi, e bine, mergeţi 
s-o cumpăraţi. Dar dacă nu sunteţi încântaţi de rezultat, luaţi 
procesul de la capăt, spunându-vă: „Aruncarea următoare e 
pe bune”. Repetaţi până când moneda cade pe pajură. Nu 

numai că veţi lua camera B, pe care aţi dorit-o cu adevărat de 
la început, dar vă puteţi şi justifica decizia, pentru că n-aţi 
făcut decât să urmaţi „sfatul" monedei. (Puteţi, de asemenea, 
să înlocuiţi moneda cu prietenii voştri, pe care să-i consultaţi 
până când unul dintre ei vă dă sfatul pe care îl doriţi.) 

Poate că aceasta era adevărata funcţie a softului pentru 
recomandări de maşini pe care l-am utilizat ca să-mi iau deca¬ 
potabila. Poate că a fost conceput nu numai să mă ajute în a 
lua o decizie mai bună, ci şi ca să iniţieze un proces care mi-ar 
fi permis să justific alegerea pe care doream realmente s-o iau. 
Dacă aşa stau lucrurile, cred că ar fi util să dezvoltăm mult 
mai multe astfel de aplicaţii comode pentru multe alte dome¬ 
nii ale vieţii. 

Creierul mincinosului 

Cei mai mulţi dintre noi cred că unii oameni sunt deosebit 
de buni (sau răi) în materie de înşelăciune. Dacă într-adevăr 
aşa stau lucrurile, prin ce trăsături se disting ei? O echipă de 
cercetători, condusă de către Yaling Yang (postdoctorandă la 
Universitatea California din Los Angeles), a încercat să găseas¬ 
că răspunsul la această întrebare prin studii asupra mincino¬ 
şilor patologici - altfel spus, oameni care mint în mod 
compulsiv şi fără discriminare. 

Ca să găsească participanţi pentru studiul lor, Yang şi cole¬ 
gii ei s-au adresat unei agenţii de angajări temporare din Los 
Angeles. Au pornit de la ideea că măcar câţiva dintre cei fără 
un job permanent trebuie să fi avut dificultăţi în a-şi păstra 
slujba din cauză că erau mincinoşi patologici. (Evident, nu e 
valabil pentru toţi angajaţii temporari.) 

Cercetătorii au dat apoi unui număr de 108 şomeri în cău¬ 
tare de lucru un set de teste psihologice şi au luat mai multe 
interviuri între patru ochi cu fiecare dintre ei, cu colegii lor şi 
cu membrii de familie ca să identifice eventuale discrepanţe 
majore de natură a scoate la iveală mincinoşii patologici. în 
acest grup, ei au găsit douăsprezece persoane cu diferite con¬ 
tradicţii omniprezente în poveştile lor despre munca şi educa¬ 
ţia lor şcolară, despre delictele comise şi cadrul lor familial. 
Aceştia erau, totodată, indivizii care comiteau frecvent acte de 
înşelăciune sau care se prefăceau a fi bolnavi pentru a primi 
ajutoare medicale. 

Apoi, echipa a trecut cei doisprezece mincinoşi patologici - 
plus 21 de indivizi care nu erau mincinoşi patologici din acelaşi 
lot de şomeri în căutare de lucru (grupul de control) -printr-un 
scanner cerebral ca să exploreze structura creierului fiecărei 
persoane. Cercetătorii s-au concentrat asupra cortexului pre- 
frontal, o parte a creierului aflată chiar îndărătul frunţii şi care 
se consideră a coordona gândirea de ordin superior, precum 
planificarea agendei zilnice sau luarea mior decizii legate de 
tentaţiile din jur. Pe scurt, este un fel de turn de control pentru 
gândire, raţionare şi moralitate. 

în general, în alcătuirea creierului nostru există două 
tipuri de materie: cenuşie şi albă. Materia cenuşie este o altă 
denumire pentru colecţiile de neuroni care formează cea mai 
mare parte din creier, materialul care face posibilă gândirea. 
Materia albă este cablajul care conectează aceste celule din 
creier. Cu toţii avem deopotrivă materie cenuşie şi albă, dar 
Yang şi colaboratorii săi au fost în mod deosebit interesaţi de 
cantităţile relative ale celor două tipuri în cortexul prefrontal 
al participanţilor. Ei au constatat că mincinoşii patologici pose¬ 
dă cu 14% mai puţină materie cenuşie comparativ cu grupul de 

control, o constatare obişnuită în cazul multor indivizi cu afec¬ 
ţiuni psihologice. Ce-ar putea să însemne asta? O posibilitate 
este următoarea: întrucât mincinoşii patologici posedă mai 
puţini neuroni (materia cenuşie) care să alimenteze cortexul 
lor prefrontal (o zonă esenţială pentru a se distinge binele de 
rău), lor le este mai greu să aibă în vedere moralitatea, fiin- 
du-le mai uşor să mintă. 

Dar asta nu e tot. Vă puteţi întreba ce se întâmplă cu spaţiul 
suplimentar care trebuie să existe în craniile mincinoşilor 
patologici de vreme ce ei posedă cu atât de mult mai puţină 
materie cenuşie. Yang şi colegii săi au descoperit, de aseme¬ 
nea, că mincinoşii patologici posedă între 22% şi 26% mai 
multă materie albă în cortexul frontal faţă de cei care nu sunt 
mincinoşi patologici. Cu mai multă materie albă (ţineţi minte, 
aceasta face legăturile între neuronii cenuşii), mincinoşii pato¬ 
logici sunt probabil apţi să facă mai multe conexiuni între 
diferite amintiri şi idei, iar această conectivitate sporită şi 
accesul mai amplu la lumea asociaţiilor depozitate în materia 
lor cenuşie ar putea fi ingredientul secret care-i face nişte min¬ 
cinoşi înnăscuţi. 

Dacă extrapolăm aceste descoperiri la scara întregii popu¬ 
laţii, am putea spune că o mai mare conectivitate cerebrală ar 
face ca unora dintre noi să le fie mai uşor să mintă şi, totodată, 
să se considere nişte creaturi onorabile. în fond, creierul mai 
conectat are mai multe căi de explorat când vine vorba despre 
interpretarea şi explicarea unor evenimente dubioase - şi 
poate că acesta este un element esenţial în raţionalizarea acte¬ 
lor noastre necinstite. 

Mai multă creativitate înseamnă mai mulţi bani 

Aceste descoperiri m-au făcut să mă întreb dacă o cantitate 
sporită de materie albă poate fi asociată deopotrivă cu mai 
multe minciuni şi cu un plus de creativitate. în fond, e de pre¬ 
supus că oamenii care au mai multe conexiuni între diferitele 
părţi ale creierului şi între mai multe asociaţii sunt, totodată, 
mai creativi. Ca să testăm această posibilă relaţie între creati¬ 
vitate şi necinste, am iniţiat împreună cu Francesca Gino o 
serie de cercetări. în adevăratul spirit al creativităţii, am abor¬ 
dat problema din diferite unghiuri de vedere, începând cu o 
abordare simplă. 

Când participanţii s-au prezentat la laborator, i-am infor¬ 
mat că urmau să răspundă la o serie de întrebări, după care 
aveau să rezolve o sarcină pe computer. Setul de întrebări 
cuprindea o mulţime de întrebări irelevante despre expe¬ 
rienţele şi deprinderile lor de ordin general (aceste întrebări 
de umplutură erau destinate să ascundă intenţia reală a stu¬ 
diului) şi trei tipuri de întrebări care priveau centrul de interes 
al cercetării. 

în primul set de întrebări, le-am cerut participanţilor să 
indice în ce grad s-ar autocaracteriza prin unele adjective „cre¬ 
ative" (pătrunzător, inventiv, original, dotat, neconvenţional 
şi aşa mai departe). în cel de-al doilea, le-am cerut să ne spună 
cât de frecvent se implică în 77 de activităţi diferite, dintre care 
unele solicită mai multă creativitate, iar altele mai puţină 
(bowling, schi, pictură, scris şi aşa mai departe). în cel de-al 
treilea şi ultimul set de întrebări, le-am cerut participanţilor să 
estimeze în ce măsură se identificau cu afirmaţii de genul „Am 
o mulţime de idei creatoare", „Prefer sarcinile care îmi dau 
posibilitatea să gândesc creativ", „îmi place să fac lucrurile 
într-un mod original" şi altele similare. 

Odată ce participanţii au completat măsurătorile de perso¬ 
nalitate, le-am cerut să rezolve testul cu puncte, de presupus 
a nu avea legătură cu întrebările. Dacă nu mai ţineţi minte 
acest test, mergeţi înapoi Ia paginile 133-134 din capitolul 5, 
„De ce purtând imitaţii trişăm mai mult“. 

Ce credeţi că s-a întâmplat? Participanţii care au ales un 
mai mare număr de adjective creative şi care s-au autoapreciat 
drept mai creativi au trişat mai mult, mai puţin sau cam la fel 
în comparaţie cu participanţii care nu erau Ia fel de creativi? 

Am constatat că participanţii care au apăsat mai des buto¬ 
nul mai-multe-în-dreapta (cel care se plătea mai bine) erau 
tendenţial aceiaşi care punctaseră un scor mai mare la toate 
măsurătorile de creativitate. în plus, diferenţa dintre indivizii 
mai mult sau mai puţin creativi era cea mai pronunţată în 
cazurile în care diferenţa dintre punctele din dreapta şi cele 
din stânga era relativ mică. 

Asta ne-a sugerat că diferenţa dintre indivizii creativi şi cei 
mai puţin creativi intră în joc îndeosebi atunci când o situaţie 
este ambiguă, lăsând mai mult loc pentru justificare. Atunci 
când exista o diferenţă evidentă între numărul de puncte de 
cele două părţi ale diagonalei, participanţii aveau de ales, pur 
şi simplu, dacă să trişeze sau nu. Dar atunci când probele erau 
mai ambigue şi când era mai greu de spus dacă erau mai multe 
puncte la dreapta sau la stânga diagonalei, creativitatea a 
intrat în acţiune - laolaltă cu mai multă înşelăciune. Cu cât 
indivizii erau mai creativi, cu atât erau mai buni în a-şi explica 
lor înşişi de ce erau mai multe puncte în dreapta diagonalei 
(partea cu recompensa cea mai mare). 

Simplu spus, legătura dintre creativitate şi necinste pare să 
fie înrudită cu abilitatea de a ne spune nouă înşine poveşti des¬ 
pre cum facem noi ceea ce se cuvine, chiar şi atunci când nu e 
cazul. Cu cât suntem mai creativi, cu atât suntem mai capabili 

să venim cu poveşti bune, care ne ajută să ne justificăm inte¬ 
resele egoiste. 


Inteligenţa contează? 

Deşi era un rezultat şocant, nu ne-am aprins prea repede. 
Acest prim studiu a arătat că necinstea şi creativitatea sunt 
corelate, dar aceasta nu înseamnă cu necesitate că există o 
legătură directă între creativitate şi necinste. De exemplu, 
ce-ar fi dacă un al treilea factor, precum inteligenţa, era legat 
deopotrivă cu creativitatea şi cu necinstea? 

Legătura dintre inteligenţă, creativitate şi necinste pare 
deosebit de plauzibilă atunci când ne gândim cât de isteţi tre¬ 
buie să fi fost indivizi precum Bernie Madoff, iniţiatorul sche¬ 
mei de tip Ponzi, sau celebrul falsificator de cecuri Frank 
Abagnale (autorul lui Prinde-mâ dacă poţi ) ca să prostească 
atâta lume.* Aşa că pasul nostru următor a fost un experiment 
prin care să verificăm dacă inventivitatea sau inteligenţa era 
un mai bun predictor al necinstei. 

încă o dată, gândiţi-vă că sunteţi imul dintre participanţi. 
De această dată, testarea începe chiar înainte de a fi păşit în 
laborator. Cu o săptămână mai devreme, staţi în faţa compu¬ 
terului şi completaţi un chestionar Online, care cuprinde între¬ 
bări pentru estimarea creativităţii voastre, precum şi unele 
menite să vă măsoare inteligenţa. Vă măsurăm creativitatea 
folosind aceleaşi trei măsurători din studiul anterior, iar 

* în original, Catch Me ifYou Cart, roman autobiografic scris de către Abagnale - un tip 
excepţional, care, până la 21 de ani, a reuşit să devină celebru ca medic, avocat şi fondator al 
unei companii aviatice. Faima i se datorează însă abilităţii excepţionale de falsificator, graţie 
căreia a acumulat prin fraudă o avere colosală. A rulat şi la noi ecranizarea cu acelaşi titlu a 
cărţii, în regia lui Steven Spielberg, cu Leonardo di Caprio în rolul lui Abagnale şi Tom Hanks 
în rolul agentului FBI care, după nenumărate eşecuri, a reuşit să-l prindă (n.t.). 

inteligenţa o măsurăm în două feluri. în primul rând, vă cerem 
să răspundeţi la trei întrebări concepute să testeze în ce măsu¬ 
ră vă bazaţi pe logică în contra intuiţiei, folosind trei întrebări 
selectate de către Shane Frederick (profesor la Universitatea 
Yale). Odată cu răspunsul corect, fiecare întrebare este înso¬ 
ţită de un răspuns intuitiv ce este, în realitate, incorect. 

Ca să vă dau un exemplu, încercaţi-o pe asta: „O bâtă şi o 
minge [de baseball] costă în total 1,10 $. Bâta costă cu 1,00 $ 
mai mult decât mingea. Cât costă mingea?" 

Iute! Care-i răspunsul? 

Zece cenţi? 

> 

Bună încercare, dar nu. Este răspunsul seducător, nu cel 
corect. 

Deşi intuiţia vă dă ghes să răspundeţi „0,10 dacă vă 
bazaţi pe logică mai mult decât pe intuiţie, veţi verifica răs¬ 
punsul ca să fiţi siguri: „Dacă mingea costă 0,10 $, atunci bâta 
ar costa 1,10 $, în total 1,20 $, nu 1,10 $ [0,1 + (1 + 0,1) = 1,2]!“ 

Odată ce vă daţi seama că instinctul iniţial se însală, vă scoa- 
> » » ' 

teţi din memorie ce mai ţineţi minte din algebra de liceu şi 
daţi soluţia corectă [0,05 + (1 + 0,05) = 1,1]: răspuns corect: 5 
cenţi. Nu vă simţiţi iar ca la examenul de SAT? Şi felicitări 
dacă aţi făcut exerciţiul corect. (Dacă l-aţi greşit, nu vă îngri¬ 
joraţi, cel mai probabil aţi fi rezolvat din prima celelalte două 
întrebări din acest scurt test.) 

Pe urmă, vă măsurăm inteligenţa printr-un test verbal. 
Iată, vi se prezintă o serie de zece cuvinte (precum „a dimi¬ 
nua" şi „a uşura") şi, pentru fiecare cuvânt, trebuie să alegeţi 
care din şase opţiuni are semnificaţia cea mai apropiată de 
cuvântul-ţintă. 

Peste o săptămână, veniţi la laborator şi vă aşezaţi în faţa 
unui computer. Când sunteţi gata, instructorul începe: „Astăzi 
veţi îndeplini trei sarcini; acestea vă vor testa capacitatea de 


182 Adevărul (cinstit) despre necinste Creativitate şi necinste 


Figura 4 


Test de aptitudini cognitive 



O bâtă şi o minge costă 1,10 Ş. Bâta costă 
cu 1,00 Ş mai mult decât mingea. Cât costă 
mingea? 


cenţi 



Dacă este nevoie de 5 maşini ca să facă 5 
flecuşteţe în 5 minute, de cât timp ar avea 
nevoie 100 de maşini ca să facă 100 de 
flecuşteţe? 


minute 



Pe un lac pluteşte un petic de frunze de nufăr, 
în fiecare zi, peticul îşi dublează suprafaţa. 
Dacă e nevoie de 48 de zile pentru ca peticul 
să acopere întreaga suprafaţă a lacului, de 
cât timp este nevoie ca peticul să acopere 
jumătate de lac? 

zile 

a rezolva probleme, abilităţile perceptive şi cunoştinţele gene¬ 
rale. De dragul comodităţii, le-am combinat pe toate într-o 
singură şedinţă". 

Prima vine la rând sarcina rezolvării de probleme, care nu 
este alta decât credinciosul nostru exerciţiu matriceal. La sfâr¬ 
şitul celor cinci minute, vă împăturiţi foaia de test şi-o aruncaţi 
la coşul de gunoi. Ce scor pretindeţi că aţi făcut? Raportaţi 
scorul efectiv? Sau îl mai dichisiţi un pic? 

A doua sarcină, cea de abilităţi perceptive, este testul cu 
puncte. Din nou, puteţi trişa cât vreţi. Stimulentul vă face cu 
ochiul - puteţi câştiga io $ dacă trişaţi la oricare probă. 

în sfârşit, a treia şi ultima temă este un chestionar de 
cultură generală cu răspunsuri multiple, format din 50 de 
întrebări pe subiecte variate şi cu diferite grade de dificulta¬ 
te. întrebările cuprind diverse banalităţi de genul „Cât de 
departe poate să sară un cangur?" (între 7 şi 12 metri) şi „Care 
este capitala Italiei?" (Roma). Pentru fiecare răspuns corect 
primiţi 10 cenţi, plata maximă fiind de 5 $. în instrucţiuni¬ 
le pentru acest ultim test, vă cerem să încercuiţi răspunsuri¬ 
le voastre pe foaia cu întrebări înainte de a le transfera pe 
formularul-grilă. 

Când aţi ajuns la sfârşitul chestionarului, puneţi creionul 
jos. Brusc, experimentatotul izbucneşte cu glas piţigăiat: 
„Aoleu! Am sfeclit-o! Din greşeală am fotocopiat formulare- 
le-grilă deja marcate cu răspunsurile corecte. îmi pare rău. Vă 
deranjează dacă folosiţi aceste foi precompletate? Am să încerc 
să şterg toate bulinele marcate astfel încât să nu se vadă foarte 
clar. Okay?" Bineînţeles că sunteţi de acord. 

Pe urmă, experimentatorul vă cere să copiaţi răspunsurile 
de pe chestionar pe formularul-grilă precompletat, să tocaţi 
foile de test cu răspunsurile voastre originale şi numai după 
aceea să predaţi formularul-grilă completat cu răspunsurile 
voastre, ca să vă primiţi banii. Evident, în timp ce vă transferaţi 
răspunsurile vă daţi seama că puteţi să trişaţi: în loc să trans¬ 
feraţi propriile voastre răspunsuri pe formularele-grilă, puteţi 

doar să umpleţi cu cerneală cerculeţele precompletate şi să 
câştigaţi mai mulţi bani. („Ştiam şi eu că Berna este capitala 
Elveţiei. Am ales Ziirich pe negândite.“) 

în rezumat, aţi participat la trei sarcini din care puteţi câş¬ 
tiga până la 20 $, cu care să vă plătiţi următorul prânz, o bere 
sau un manual. Dar cu câţi bani veţi pleca efectiv depinde de 
isteţimea şi de abilitatea de care daţi dovadă la teste, precum 
si de busola voastră morală. Veţi trişa? Si dacă o faceţi, credeţi 
că şmecheria voastră are vreo legătură cu isteţimea voastră? 
Are vreo legătură cu măsura creativităţii voastre? 

Iată ce am descoperit: ca şi în primul experiment, indivizii 
mai creativi au avut, de asemenea, şi niveluri mai înalte de 
necinste. Cu toate astea, inteligenţa nu a fost corelată în niciun 
grad cu necinstea. Aceasta înseamnă că aceia care au trişat 
mai mult la fiecare din cele trei sarcini (matrice, puncte şi 
cunoştinţe generale) au avut, în medie, scoruri de creativitate 
mai mari în comparaţie cu cei care nu au trişat, dar scorurile 
lor de inteligenţă nu au fost foarte diferite. 

Am studiat, de asemenea, scorurile trişorilor extremi, par¬ 
ticipanţii care au trişat aproape la maximum. în fiecare dintre 
măsurătorile noastre de creativitate, ei au avut scoruri mai 
mari decât aceia care au trişat mai puţin. încă o dată, scorurile 
lor de inteligenţă nu au fost diferite. 


Extensia factorului vrăjeală: 
pledoarie pentru răzbunare 

Creativitatea este, clar, un mijloc important prin care ne 
întărim capacitatea de a trişa, dar cu siguranţă nu este singu¬ 
rul. într-o carte anterioară (Iraţionalitatea benefică, Publica 
2011), am descris un experiment conceput să măsoare ce se 

întâmplă atunci când oamenii sunt iritaţi din pricina unor ser¬ 
vicii de proastă calitate. Pe scurt, Ayelet Gneezy (profesor la 
Universitatea California din San Diego) şi cu mine am angajat 
un tânăr actor, pe nume Daniel, să facă pentru noi nişte expe¬ 
rimente în câteva cafenele din partea locului. Daniel Ie-a cerut 

clienţilor din cafenele să rezolve un exerciţiu de cinci minute 
* * 

în schimbul a 5 $. După ce aceştia au acceptat, le-a înmânat 
câte zece coli de hârtie, acoperite cu litere amestecate la 
întâmplare şi le-a cerut să descopere cât pot de multe litere 
adiacente identice şi să le încercuiască cu un creion. După ce 
au terminat, el s-a întors la masa lui, a strâns toate foile, le-a 
înmânat un mic teanc de bancnote şi le-a spus: „Iată cei 5 $ ai 
dumneavoastră, vă rog să număraţi banii, semnaţi chitanţa şi 
lăsaţi-o pe masă. Mă întorc să o ridic mai târziu." Apoi a plecat 
să se ocupe de un alt client. Poanta era că a dat fiecăruia câte 
9 $ în loc de 5 $, iar întrebarea era câţi dintre participanţi vor 
returna banii în plus. 

Aceasta era postura fără-nervi. Un alt grup de clienţi - aceia 
din postura cu-nervi - au avut de-a face cu un Daniel uşor dife¬ 
rit. Chiar în toiul explicării sarcinii, el s-a prefăcut că îi vibrea¬ 
ză telefonul celular. Şi-a băgat mâna în buzunar, a scos 
telefonul şi a spus: „Salut, Milce. Care-i treaba?" După o scurtă 
pauză, urma să spună cu entuziasm: „Perfect, luăm o pizza pe 
la opt şi jumătate. La mine sau la tine?" Apoi avea să încheie 
convorbirea cu un scurt: „Mai târziu". în total, falsa conversa¬ 
ţie a durat vreo douăsprezece secunde. 

După ce Daniel şi-a strecurat telefonul la loc în buzunar, nu 
a spus nimic legat de întrerupere şi a continuat să descrie sar¬ 
cina. Din acel moment, totul a decurs la fel ca şi în postura 
fără-nervi. 

Am vrut să vedem dacă acei clienţi care fuseseră ignoraţi 
atât de nepoliticos vor păstra banii în plus ca un act de 

răzbunare pe Daniel. S-a văzut că da. în postura fără-nervi, 
45% dintre indivizi au returnat banii în plus, dar numai 14% 
dintre cei enervaţi au procedat astfel. Deşi ni s-a părut extrem 
de trist că peste jumătate dintre clienţii din postura fără-nervi 
au trişat, a fost destul de stânjenitor să descoperim că acele 
douăsprezece secunde de întrerupere i-au provocat pe cei din 
postura cu-nervi să trişeze mult, mult mai vârtos. 

în materie de necinste, cred că aceste rezultate sugerează 
că, din momentul în care ceva sau cineva ne irită, ne este mai 
uşor să ne justificăm comportamentul imoral. Necinstea noas¬ 
tră se transformă în răzbunare, devine un act de reparaţie 
împotriva indiferent cui ne-ar fi călcat pe nervi. Ne spunem că 
nu facem nimic rău, ci doar ne luăm revanşa. Putem chiar să 
ducem această raţionalizare cu un pas mai departe şi să ne 
spunem că noi doar restabilim karma şi echilibrul lumii. Ferice 
de noi, suntem nişte cruciaţi ai dreptăţii! 

prietenul meu, David Pogue, editorialist pe teme de teh¬ 
nologie la The New York Times, a surprins o parte din iritarea 
pe care ne-o stârnesc serviciile pentru clienţi - şi dorinţa de 
răzbunare care o însoţeşte. Oricine care îl cunoaşte pe David 
v-ar spune că este genul de om care ar ajuta bucuros pe oricine 
ar avea nevoie de sprijin, astfel încât ideea că el şi-ar ieşi din 
matca firii lui spre a face rău cuiva este destul de surprinzătoa¬ 
re - însă, atunci când ne simţim ofensaţi, abia dacă mai există 
vreo limită a măsurii în care ne putem redefini codul moral. 
Iar David, după cum veţi vedea îndată, este un individ extrem 
de creativ. Iată cântecul lui David (vă rog să-l cântaţi pe melo¬ 
dia cântecului „The Sounds of Silence")*: 


* „The Sounds of Silence" - mare hit al cuplului de cantautori (Paul) Simon 8r (Art) 
Garfunkel, lansat pe albumul cu acelaşi titlu din 1966 (n.t.). 

Salut robotule, prieten vechi şi bun 
Suport tehnic vreau şi iar te sun. 

N-am ascultat a şefului povaţă 
Şi am sunat chiar luni de dimineaţă. 

Acum e seară şi-a mea cină 

S-a răcit de mult şi mucegai a prins... 

Eu tot lipit de receptor, cu gâtu-ntins! 

Şi înc-ascult grav sunetul tăcerii. 

Tu nu pricepi nimic, eşti un tâmpit. 

Serviciul vostru, cred, de oameni e total lipsit. 

Cum mi s-a spus, pe taste-am apăsat ca un martir, 
Şi ce folos, de şaişpe ore încă stau pe fir. 

Nu-i destul că bietul Mac mi l-aţi distrus. 

După rateuri şi sughiţuri n-a mai mers; 

Ba şi CD-urile mi le-aţi şters! 

Mai scoate Macul meu doar sunetul tăcerii. 

In vise fantazez turbat şi cu înfrigurare 
Că vă fac praf, gagiilor, drept crudă răzbunare. 

Să spunem că aveţi un accident; 

Din rănile adânci vă curge sângele şuvoi. 

Cu ultima suflare sunap la 112 
Şi implorând chemap un doctor mare zmeu... 

Dar cel ce vă răspunde sunt chiar eu! 

Şi ascultap acum şi voi grav sunetul tăcerii! 


O poveste italiană de răzbunare creatoare 

Pe când eu aveam şaptesprezece ani şi vărul meu Yoav, opt¬ 
sprezece, ne-am petrecut vara hoinărind cu cortul prin Europa, 
unde am petrecut de minune. Am întâlnit o mulţime de 
oameni, am văzut locuri şi oraşe frumoase, am zăbovit prin 

muzee - a fost o excursie europeană perfectă pentru doi ado¬ 
lescenţi neastâmpăraţi. 

Itinerariul nostru a pornit de la Roma prin Italia şi Franţa 
şi s-a sfârşit în Anglia. Când ne-am cumpărat biletele de tren 
la preţ redus pentru tineret, un tip drăguţ de la biroul Eurail 
din Roma ne-a dat o fotocopie a sistemului feroviar euro¬ 
pean, marcând cu grijă traseul nostru cu un pix cu pastă nea¬ 
gră. Ne-a spus că puteam folosi biletele de călătorie oricând am 
fi dorit intr-un interval de două luni, dar numai pe traseul dese¬ 
nat de el. A capsat acea hartă fotocopiată, cam flenduroasă, pe 
o chitanţă tipărită ceva mai oficial şi ne-a înmânat documen¬ 
tele de călătorie. La început, am fost siguri că niciun conductor 
de tren nu va socoti în regulă această combinaţie deloc sofisti¬ 
cată de hartă şi bilet, dar vânzătorul de la ghişeu ne-a asigurat 
că doar atât era suficient şi, trebuie s-o spun, s-a dovedit că a 
avut dreptate. 

După ce ne-am delectat cu privelişti minunate la Roma, 
Florenţa, Veneţia şi prin câteva orăşele italiene, am petrecut 
câteva nopţi pe malul unui lac de la periferia Veronei. în ultima 
noapte pe malul lacului, ne-am trezit şi am văzut că cineva 
cotrobăise prin rucsacurile noastre şi ne împrăştiase lucrurile 
peste tot. După ce-am făcut un inventar minuţios al catrafuse- 
lor noastre, am văzut că toate hainele şi chiar aparatul meu de 
fotografiat erau încă acolo. Singurul lucru care lipsea era a doua 
pereche de pantofi de sport ai lui Yoav. Am fi putut să o conside¬ 
răm o pierdere minoră, numai că mama lui Yoav (mătuşa mea 
Nava), în nemărginita-i înţelepciune, dorise să fie sigură că 
avem la noi nişte bani cash în caz de urgenţă, dacă hoţii ne-ar 
fi şterpelit restul de bani. Aşa că a îndesat câteva sute de dolari 
în pantofii de rezervă ai lui Yoav. Ironia sorţii era dureroasă. 

Ne-am hotărât să cutreierăm oraşul să vedem dacă prindem 
pe cineva cu pantofii lui Yoav în picioare şi, de asemenea, să 

mergem şi la poliţie. întrucât poliţiştii din partea locului înţe¬ 
legeau prea puţin limba engleză, era cam dificil de explicat 
natura delictului - că o pereche de tenişi fuseseră furaţi şi că 
pantofii erau importanţi pentru că nişte bani erau ascunşi în 
pantoful drept. Deloc surprinzător, nu am mai recuperat tenişii 
lui Yoav, ceea ce ne-a lăsat un gust amar. în minţile noastre, era 
o întorsătură nedreaptă a lucrurilor şi Europa ne era datoare. 

cam LA o săptămână după incidentul pantofilor furaţi, 
am hotărât că, pe lângă locurile deja înscrise pe ruta noastră, 
vrem să vizităm în plus Elveţia şi Olanda. Puteam să ne cum¬ 
părăm alte bilete de tren pentru acest ocol, dar, amintindu-ne 
de pantofii furaţi şi de lipsa de ajutor din partea poliţiei italie¬ 
ne, am decis să ne lărgim aria de opţiuni cu un pic de creativi¬ 
tate. Cu ajutorul unui pix cu pastă neagră, foarte asemănător 
celui folosit de italianul care ne vânduse biletele de tren, am 
trasat o nouă rută pe harta noastră xeroxată. Aceasta trecea 
prin Elveţia către Franţa şi de acolo mai departe până în 
Anglia. Acum harta prezenta două rute posibile ale călătoriei 
noastre: traseul original şi cel modificat de noi. Când am arătat 
hărţile următorilor conductori de tren, aceştia nu au comentat 
munca noastră artistică, aşa că, în următoarele săptămâni, am 
continuat să desenăm rute suplimentare pe hărţile noastre. 

înşelăciunea noastră a mers până când eram în drum spre 
Basel. Conductoiul elveţian ne-a cercetat biletele, s-a încrun¬ 
tat, a clătinat din cap şi ni le-a înapoiat. 

„Trebuie să plătiţi bilet pentru această parte din călătoria 
dumneavoastră", ne-a informat el. 

„Ah, dar uitaţi-vă, domnule", am spus noi cu maximă poli¬ 
teţe, „Basel este pe traseul nostru". I-am arătat ruta modificată 
de pe harta noastră. 

Conductorul nu a fost convins. „îmi pare rău, dar trebuie 
să plătiţi biletul până la Basel, ori va trebui să coborâţi din tren.“ 

„Dar, domnule", am obiectat noi, „toţi ceilalţi conductori 
ne-au acceptat biletele fără nicio problemă." 

Conductorul a dat din cap încă o dată. 

„Vă rugăm, domnule", a insistat Yoav, „dacă ne lăsaţi să 
ajungem la Basel, vă facem cadou această casetă cu the Doors. 
Sunt o mare trupă americană de rock." 

Conductorul nu a părut să fie amuzat sau foarte interesat 
de the Doors. „Okay", a spus el, „puteţi să mergeţi la Basel." 

Nu am fost siguri dacă până la urmă ne-a dat dreptate, a 
apreciat gestul sau pur şi simplu i s-a făcut lehamite. După acel 
incident, am încetat să mai adăugăm linii pe harta noastră şi, 
în scurt timp, am revenit la itinerarul nostru iniţial. 

privind retrospectiv purtarea noastră necinstită, sunt 
tentat să o pun pe seama prostiei tinereţii. Dar ştiu că nu e doar 
atât. De fapt, presupun că există mai multe aspecte ale situa¬ 
ţiei care ne-au permis să ne purtăm astfel şi să ne justificăm 
acţiunile ca fiind perfect acceptabile. 

în primul rând, sunt sigur că faptul de a fi pentru prima oară 
de capul nostru într-o ţară străină ne-a ajutat să nu ne deran¬ 
jeze prea mult noile reguli pe care le născoceam.* Dacă am fi 
reflectat mai mult asupra acţiunilor noastre, ne-am fi dat 
seama neîndoielnic de seriozitatea lor, dar, fără a sta prea mult 
pe gânduri, ne-am imaginat că extinderile traseului nostru 
făceau parte din procedurile obişnuite ale Eurail. în al doilea 
rând, pierzând câteva sute de dolari şi tenişii lui Yoav am avut 


* Presupun că există o conexiune între necinste şi călătorii în general. Poate din cauză 
că, atunci când călătorim, regulile sunt mai puţin clare sau poate are de-a face cu depărtarea 
faţă de cadrul obişnuit al persoanei în cauză (n.a.). 

senzaţia că era okay să ne răzbunăm şi să forţăm Europa să ne 
dea banii înapoi. în al treilea rând, de vreme ce eram în cău¬ 
tare de aventuri, poate că ne-am simţit mai aventuroşi şi din 
punct de vedere moral. în al patrulea rând, ne-am justificat 
acţiunile noastre reuşind să ne convingem că nu făceam niciun 
rău nimănui. La urma urmei, noi doar am tras nişte linii în plus 
pe o bucată de hârtie. Trenul mergea pe şine oricum; şi, pe de 
altă parte, trenurile nu sunt niciodată pline, aşa că nu luaserăm 
locurile nimănui. Ne-a fost, de asemenea, foarte uşor să ne 
justificăm acţiunile faţă de noi înşine pentru că, din start, de 
când am cumpărat biletele, puteam să alegem un traseu diferit 
la acelaşi preţ. Şi, din moment ce diferitele rute erau egale la 
ghişeul Eurail atunci când am cumpărat biletele, de ce ar conta 
momentul în care am decis să alegem un alt traseu? (Poate că 
aşa procedează indivizii care îşi antedatează opţiunile pentru 
acţiuni ca să-şi justifice gestul faţă de ei înşişi.) O ultimă sursă 
de justificare avea de-a face cu natura fizică a biletului ca atare. 
Pentru că vânzătorul de bilete de la Eurail ne dăduse doar un 
xerox flenduros, pe care trasase cu pixul ruta călătoriei noas¬ 
tre, nouă ne-a fost fizic uşor să facem modificări - şi pentru că 
noi am trasat ruta la fel cum o făcuse şi vânzătorul de bilete 
(trăgând nişte linii pe o foaie de hârtie), această lejeritate fizică 
s-a tradus rapid într-o lejeritate morală pe măsură. 

Când mă gândesc la toate aceste justificări laolaltă, îmi dau 
seama cât de largă şi de expansivă este abilitatea noastră de 
justificare şi cât de răspândită poate fi raţionalizarea în aproa¬ 
pe toate activităţile noastre zilnice. Avem o capacitate incredi¬ 
bilă de a ne ţine la distanţă în cele mai felurite chipuri de 
recunoaşterea faptului că încălcăm regulile, mai ales atunci 
când acţiunile noastre se află la câţiva paşi depărtare de pro¬ 
ducerea unui prejudiciu direct, suferit de către altcineva. 

Departamentul escrocului 


Pablo Picasso a spus odată: „Artiştii buni copiază, marii 
artişti fură“. De-a lungul istoriei, n-au lipsit niciodată cei care 
au împrumutat în mod creativ. William Shakespeare şi-a găsit 
ideile intrigilor dramatice în surse clasice greco-romane, itali¬ 
ene sau istorice şi a scris piese de teatru sclipitoare bazate pe 
ele. Chiar Steve Jobs s-a umflat în pene câteodată, lăudându-se 
că, aidoma lui Picasso, Apple n-a avut ruşine să fure idei mari. 

Până în acel moment, experimentele noastre sugerau că 
inventivitatea este o forţă călăuzitoare când vine vorba despre 
înşelăciune. Dar încă nu ştiam dacă putem să luăm câţiva 
oameni, să le sporim creativitatea şi, odată cu ea, să urcăm şi 
nivelul lor de necinste. Aici ne-a dus următorul pas în investi¬ 
gaţiile noastre empirice. 

în versiunea următoare a experimentelor noastre, eu şi 
Francesca am vrut să aflăm dacă am putea să mărim nivelul 
de înşelătorie prin simpla situare a participanţilor noştri într-o 
stare de spirit mai creativă (folosind ceea ce specialiştii în şti¬ 
inţe sociale numesc amorsare) [priming]. Imaginaţi-vă că sun¬ 
teţi unul dintre participanţi. Aţi sosit şi noi vă prezentăm testul 
cu puncte. Vă faceţi încălzirea cu o rundă de acomodare, pen¬ 
tru care nu sunteţi plătiţi. înainte să treceţi la faza reală - aceea 
care implică plata asimetrică -, vă cerem să completaţi un test 
de creaţie verbală. (Acesta este momentul în care noi declan¬ 
şăm magia noastră generatoare de creativitate, utilizând un 
exerciţiu cu propoziţii amestecate, o tactică obişnuită de modi¬ 
ficare a stării de spirit momentane a participanţilor.) în acest 
exerciţiu, vi se dau douăzeci de seturi de câte cinci cuvinte, 
într-o succesiune aleatorie (precum „cer“, „este“, „decât", 
„foarte", „albastru") şi vi se cere să construiţi o propoziţie gra¬ 
matical corectă din patru cuvinte extrase din fiecare set 

(„Cerul este foarte albastru"). Ceea ce voi nu ştiţi este că există 
două versiuni diferite ale acestui exerciţiu şi că voi veţi vedea 
numai una dintre ele. Una dintre versiuni este setul creativ, în 
care douăsprezece din cele douăzeci de propoziţii conţin 
cuvinte legate de creativitate („creativ", „original", „inedit", 
„nou", „ingenios", „imaginaţie", „idei" şi aşa mai departe). 
Cealaltă versiune este setul de control, în care niciuna dintre 
cele douăzeci de propoziţii nu conţine vreun cuvânt legat de 
creativitate. Scopul nostru era să-i amorsăm pe unii dintre par¬ 
ticipanţi într-o stare de spirit mai inovatoare, mai inspirată â 
la Albert Einstein sau Leonardo da Vinci, folosind cuvintele 
asociate cu creativitatea. Toţi ceilalţi au rămas blocaţi în starea 
lor de spirit obişnuită. 

După ce aţi completat tema propoziţională (într-una din 
cele două versiuni), vă întoarceţi la testul cu puncte. Dar de 
această dată, o faceţi pentru bani adevăraţi. Ca şi înainte, câş¬ 
tigaţi jumătate de cent dacă alegeţi partea din stânga şi 5 cenţi 
dacă o alegeţi pe cea din dreapta. 

Ce tablou au zugrăvit rezultatele? Facilitarea unei stări de 
spirit mai creative a afectat moralitatea persoanei? Deşi cele 
două grupuri nu s-au deosebit în ceea ce priveşte nivelurile lor 
de performanţă în timpul rundei de acomodare cu testul punc¬ 
telor (când nu s-au dat bani), a apărut o diferenţă după exerci¬ 
ţiul cu propoziţii amestecate. După cum ne-am aşteptat, 
participanţii care fuseseră amorsaţi cu termenii creativi au ales 
„dreapta" (reacţia plătită mai bine) mai des decât aceia din 
condiţia de control. 

PÂNĂ Aici, a reieşit că o dispoziţie creativă îi poate face pe 
oameni să trişeze un pic mai mult. în faza finală a cercetării 
noastre, am dorit să ştim cum se corelează creativitatea şi înşe¬ 
lăciunea în lumea reală. Ne-am adresat unei mari agenţii de 

publicitate şi i-am pus pe majoritatea angajaţilor să răspundă 
la o serie de întrebări privind dilemele morale. Le-am pus 
întrebări de genul: „Cât de probabil este să vă umflaţi decla¬ 
raţia cheltuielilor de business?“; „Cât de probabil este să rapor¬ 
taţi superiorilor că aţi făcut progrese într-un proiect care a stat, 
în realitate, pe loc?“; şi „Cât de probabil este să plecaţi acasă 
cu rechizite de la birou?" I-am mai întrebat la ce departament 
lucrează în cadrul companiei (contabilitate, creaţie, manage¬ 
ment de proiect, design şi aşa mai departe). în sfârşit, l-am 
rugat pe directorul general al agenţiei de publicitate să ne 
spună de câtă creativitate era nevoie pentru a munci în fiecare 
dintre aceste departamente. 

Acum cunoşteam dispoziţia morală de bază a fiecărui anga¬ 
jat, departamentul în care lucra şi nivelul de creativitate cerut 
în fiecare departament. Cu aceste date la dispoziţie, am calcu¬ 
lat flexibilitatea morală a angajaţilor din fiecare departament 
şi modul în care această flexibilitate era legată de creativitatea 
cerută de joburile lor. După cum a reieşit, nivelul de flexibili¬ 
tate morală era strâns legat de nivelul de creativitate solicitat 
în cadrul departamentului şi de către jobul fiecăruia. Designerii 
şi creatorii de reclame se aflau în vârful scalei de flexibilitate 
morală, pe când contabilii se aflau la fund. Se pare că atunci 
când „creativitatea" intră în fişa postului, e mai probabil să 
spunem „Nu te da-n lături" când vine vorba despre comporta¬ 
mente necinstite. 


Latura întunecată a creativităţii 

Desigur, suntem obişnuiţi să auzim cum creativitatea este 
ridicată în slăvi ca virtute personală şi ca important motor al 
progresului social. Este o trăsătură spre care aspirăm - nu 

numai ca indivizi, dar şi la nivel de companii şi comunităţi. îi 
onorăm pe inovatori, îi lăudăm şi îi invidiem pe cei înzestraţi 
cu minţi originale şi scuturăm dezaprobator din cap atunci 
când ceilalţi nu sunt în stare să iasă din nişte tipare rigide. 

Există un motiv întemeiat pentru toate acestea. 
Creativitatea sporeşte capacitatea noastră de a rezolva proble¬ 
me, deschizând uşile către noi abordări şi soluţii. Este ceea ce 
a permis omenirii să remodeleze lumea noastră în modalităţi 
(câteodată) benefice, graţie unor invenţii mergând de la cana¬ 
lizare şi sisteme de epurare a apelor până la panouri solare şi 
de la zgârie-nori până la nanotehnologie. Deşi mai avem încă 
un drum lung de parcurs, putem să aducem mulţumiri creati¬ 
vităţii pentru mare parte din progresul nostru de până acum. 
în fond, lumea ar fi un loc mult mai mohorât fără creatori des¬ 
chizători de drumuri precum Einstein, Shakespeare şi da Vinci. 

Dar asta nu-i decât o parte din poveste. Exact aşa cum ne 
face capabili să imaginăm soluţii inedite ale unor probleme 
dificile, tot astfel creativitatea ne poate da posibilitatea să năs¬ 
cocim căi originale pe lângă reguli, îngăduindu-ne, în acelaşi 
timp, să reinterpretăm informaţiile într-un mod convenabil 
pentru noi înşine. Puse la treabă, minţile noastre creatoare ne 
pot ajuta să născocim o istorie care ne permite să fim şi cu 
buzele unse, dar şi cu slănina în pod, după cum pot să inven¬ 
teze poveşti în care noi suntem de fiecare dată eroii, niciodată 
sceleraţii. întrucât cheia necinstei noastre este abilitatea de a 
ne considera nişte oameni oneşti şi morali în timp ce, pe de 
altă parte, tragem foloase de pe urma înşelăciunii, creativita¬ 
tea ne poate ajuta să spunem poveşti şi mai frumoase - poveşti 
care ne permit să fim şi mai necinstiţi, văzând, totodată, în noi 
înşine chipurile unor oameni admirabil de oneşti. 

Combinaţia dintre produsele pozitive şi dorite ale creativi¬ 
tăţii, pe de o parte, şi latura ei întunecată, pe de altă parte, ne 

pune într-o situaţie dificilă. Deşi avem nevoie de creativitate 
şi o dorim, este deopotrivă limpede că, în anumite împreju¬ 
rări, creativitatea poate să aibă o influenţă negativă. Istoricul 
(şi, totodată, colegul şi prietenul meu) Ed Balleisen descrie în 
cartea sa în curs de apariţie, intitulată Suckers,. Swindlers and 
an Ambivalent State*, faptul că, de fiecare dată când afacerile 
depăşesc noi frontiere tehnologice - fie acestea invenţia ser¬ 
viciilor poştale, telefonul, radioul, computerul sau titlurile de 
valoare cu garanţii ipotecare -, astfel de progrese permit oame¬ 
nilor să atace atât frontierele tehnologiei, cât şi pe cele ale 
necinstei. Doar mai târziu, când randamentul, efectele şi limi¬ 
tele unei tehnologii au fost bine stabilite, putem determina 
atât căile dezirabile de utilizare a acestor instrumente noi, cât 
şi pe cele abuzive. 

De exemplu, Ed arată că una dintre primele utilizări ale 
serviciului poştal din Statele Unite a fost vânzarea unor 
produse inexistente. A fost nevoie de ceva timp pentru ca 
oamenii să-şi dea seama de acest lucru şi, până la urmă, pro¬ 
blema fraudei poştale a dat naştere unui set solid de regle¬ 
mentări care contribuie astăzi la asigurarea înaltei calităţi, a 
eficienţei şi încrederii în acest important serviciu. Dacă vă 
gândiţi la dezvoltarea tehnologică din această perspectivă, 
înseamnă că trebuie să fim recunoscători unora dintre escro¬ 
cii creativi pentru unele dintre inovaţiile lor şi pentru unele 
dintre progresele noastre. 

Unde ne duc toate astea? Evident, trebuie să continuăm a-i 
angaja pe oamenii creativi, trebuie să aspirăm a fi noi înşine 
creativi şi trebuie să încurajăm creativitatea în ceilalţi. Dar 
trebuie, de asemenea, să înţelegem legăturile dintre creativi¬ 
tate şi necinste, încercând să restrângem cazurile în care 

* Fraieri, şarlatani şi statul ambivalent 

oameni creativi pot fi tentaţi să-şi utilizeze darurile pentru a 
găsi noi căi de comportament incorect. 

apropo - nu sunt sigur dacă am menţionat acest lucru, dar 
eu, vrnul, cred că sunt deopotrivă incredibil de cinstit şi extrem 
de creativ. 

înşelăciunea contagioasă 

CUM SE IA MICROBUL NECINSTEI 


Mi-am petrecut mult timp conferenţiind prin toată lumea despre efectele 
comportamentului iraţional. Aşa că, fireşte, zbor cu avionul foarte 
frecvent. Un itinerar tipic include un zbor de acasă, din Carolina de Nord, 
până la New York, apoi spreSâo Paulo, Brazilia; Bogota, Columbia; Zagreb, 
Croaţia; San Diego, California; şi înapoi în Carolina de Nord. Peste câteva 
zile, am zburat spre Austin, Texas; New York City; Istanbul, Turcia; 
Camden, Mâine; şi, în sfârşit (epuizat), înapoi acasă. în procesul 
acumulării atâtor mile de zbor cu avionul, am suferit un număr nesfârşit 
de insulte şi de pagube în timp ce treceam prin sita punctelor de 
securitate şi încercând să-mi recuperez bagajele rătăcite. Dar toate acele 
suferinţe nu sunt nimic în comparaţie cu ghinionul de a te îmbolnăvi în 
timpul călătoriei şi eu încerc întotdeauna să reduc la minimum şansele 
de a mă pricopsi cu vreo boală. 

într-un zbor transatlantic, în timp ce pregăteam o conferin¬ 
ţă pe care urma să o susţin a doua zi despre conflictele de inte¬ 
rese, vecinul meu părea să fie al naibii de răcit. Poate boala lui, 
poate frica mea de a nu lua vreo boală în general, poate faptul 
că eram nedormit sau doar natura aleatorie şi amuzantă a aso¬ 
ciaţiilor libere m-au făcut să mă întreb despre asemănarea 
dintre microbii care treceau de la vecinul meu spre mine şi 
invers şi recenta răspândire a necinstei corporatiste. 

După cum am menţionat, colapsul companiei Enron mi-a 
stârnit interesul faţă de fenomenul de escrocherie corporatis¬ 
tă - şi interesul meu a continuat să sporească urmărind valul 

de scandaluri de la Kmart, WorldCom, Tyco, Halliburton, 
Bristol-Myers Squibb, Freddie Mac, Fannie Mae, criza financi¬ 
ară din 2008 şi, desigur, Bernard L. Madoff Investment 
Securities. Privind dinafară, se părea că frecvenţa scandaluri¬ 
lor financiare era în creştere. Se datora acest fapt unor perfec¬ 
ţionări ale metodelor de detectare a comportamentului 
necinstit şi ilegal? Se datora unei busole morale deteriorate şi 
unei amplificări reale a lipsei de onestitate? Sau exista, de ase¬ 
menea, şi un element infecţios, cu efect de sporire a necinstei, 
care punea tot mai puternic stăpânire pe lumea corporatistă? 

între timp, pe măsură ce teancul de batiste uzate ale veci¬ 
nului meu fonfăit creştea văzând cu ochii, am început să mă 
întreb dacă nu cumva un ins ar putea să fie infectat cu „virusul 
imoralităţii". Dacă există o creştere reală a necinstei societale, 
s-ar putea răspândi ea ca o infecţie, ca un virus sau ca o bacte¬ 
rie contagioasă, transmisă prin simplă observaţie sau prin con¬ 
tact direct? Ar putea să existe o conexiune între această idee 
de epidemie şi continua desfăşurare a acestei istorii de înşelă¬ 
ciune şi necinste pe care o vedem tot mai prezentă în jurul 
nostru? Şi dacă exista o astfel de legătură, ar fi cu putinţă să 
detectăm din vreme un astfel de „virus" şi să prevenim dez¬ 
lănţuirea unui adevărat prăpăd? 

Pentru mine, aceasta era o posibilitate de natură să mă 
intrige. Odată ajuns acasă, am început să citesc despre bacterii 
şi am aflat că există nenumărate bacterii în, pe şi pe lângă cor¬ 
pul nostru. Am mai aflat că, atâta timp cât avem o cantitate 
limitată de bacterii dăunătoare, facem faţă destul de bine. 
Problemele încep să apară atunci când numărul de bacterii 
ajunge să fie atât de mare încât tulbură echilibrul nostru natu¬ 
ral sau atunci când nişte bacterii deosebit de nocive străpung 
apărarea corpului nostru. 

Ca să fiu cinstit, nu sunt nici pe departe primul care să se fi 
gândit la această conexiune. în secolele al XVIII-lea şi 


200 Adevărul (cinstit) despre necinste înşelăciunea contagioasă 


al XlX-lea, reformatorii sistemului penitenciar credeau că, 
la fel ca si bolnavii, criminalii trebuiau să fie închişi în celule 

t > t 

separate şi bine ventilate, pentru a se evita contaminarea. 
Fireşte, eu nu iau analogia dintre răspândirea necinstei şi 
a bolilor la fel de literal ca şi predecesorii mei. Probabil că 
un soi de miasme răspândite în aer nu-i vor transforma 
pe oameni în criminali. Dar, cu riscul de a forţa metafora, 
m-am gândit că echilibrul natural al onestităţii sociale ar putea 
fi tulburat, la rândul său, dacă suntem puşi în strânsă proxi¬ 
mitate cu o persoană care trişează. Poate că observarea necin¬ 
stei la oamenii de lângă noi poate fi mai „contagioasă" decât 
observarea aceluiaşi nivel de necinste la nişte oameni care nu 
sunt atât de apropiaţi de noi sau atât de influenţi în viaţa noas¬ 
tră. (Gândiţi-vă, de exemplu, la sloganul „Am învăţat uitân- 
du-mă la tine“ din campania antidrog din anii 1980: mesajul 
avertiza că „Partenerii care consumă droguri au copii care 
consumă droguri".) 

Păstrând metafora epidemiei, m-am întrebat în legătură cu 
intensitatea expunerii la înşelăciune şi am vrut să ştiu de cât 
comportament necinstit este nevoie ca să se încline balanţa 
acţiunilor noastre. Văzând că un coleg pleacă de la birou cu un 
mănunchi de creioane, de exemplu, vom începe de îndată să 
credem că e în regulă dacă îi călcăm pe urme şi vom înşfăca, 
la rândul nostru, nişte rechizite de birou? Bănuiesc că nu aşa 
stau lucrurile. în schimb, foarte asemănător cu relaţia dintre 
noi şi bacterii, ar putea să aibă loc un proces mai lent şi mai 
subtil de incubaţie: poate că atunci când vedem pe cineva că 
trişează, o impresie microscopică se imprimă în noi şi devenim 
mereu cu încă puţin mai corupţi. Apoi, la proxima ocazie când 
suntem martorii unui comportament nonetic, propria noastră 
moralitate se erodează mai departe şi devenim tot mai com¬ 
promişi, pe măsură ce creşte numărul de „microbi" imorali la 
care suntem expuşi. 

acum câţiva ani, am cumpărat un automat pentru dul¬ 
ciuri, gândind că ar putea fi un instrument interesant pentru 
desfăşurarea unor experimente legate de preţuri şi discoun- 
turi. Vreme de câteva săptămâni, împreună cu Nina Mazar 
l-am folosit ca să vedem ce s-ar întâmpla dacă le-am fi oferit 
oamenilor un discount probabilistic în locul unuia fix. în tra¬ 
ducere, asta înseamnă că am setat maşina în aşa fel încât unele 
sloturi pentru bomboane erau marcate cu un discount de 30% 
faţă de preţul curent de 1 $, pe când alte sloturi ofereau utili¬ 
zatorilor 70% şanse de a plăti preţul întreg de 1,00 $ şi 30% 
şanse de a-şi primi toţi banii înapoi (şi, prin urmare, de a nu 
plăti nimic). în cazul în care vă interesează rezultatele acestui 
experiment, aproape ne-am triplat vânzările dând probabilis¬ 
tic oamenilor banii înapoi. Acest mod de a oferi discounturi 
probabilistice este o poveste pentru altă dată, însă ideea oame¬ 
nilor care-şi primesc banii înapoi ne-a dat o idee de testare a 
unei alte modalităţi de înşelătorie. 

Intr-o dimineaţă, am mutat aparatul lângă un corp de 
clădire de la MIT, în care se ţineau ore de curs cu studenţii, şi 
am setat preţul intern al automatului la zero pentru fiecare 
sortiment de bomboane. Pe dinafară, fiecare sortiment costa, 
chipurile, 75 de cenţi. Dar, în momentul în care studenţii sco¬ 
teau trei monede de câte 25 de cenţi şi făceau comanda pentru 
sortimentul dorit, aparatul le servea deopotrivă bomboanele 
şi banii. Am pus, de asemenea, pe automat şi un anunţ vizibil, 
cu un număr de telefon care să fie apelat în caz de defectare 
a aparatului. 

O asistentă stătea la oarecare distanţă de automat, de unde 
putea să-l aibă în câmpul vizual, şi se prefăcea că lucrează 
pe laptopul ei. De fapt, ea a înregistrat ce-au făcut studenţii 
atunci când au avut surpriza bomboanelor pe gratis. După o 
vreme, ea a remarcat două tipuri de comportament. în primul 

rând, indivizii au luat cam trei pungi cu bomboane. Atunci 
când au primit prima punguţă împreună cu banii plătiţi, majo¬ 
ritatea au verificat dacă minunea se mai întâmplă încă o dată 
(ceea ce, evident, s-a şi întâmplat). După care mulţi s-au hotă¬ 
rât să mai încerce o dată. Dar niciunul nu a încercat de mai 
multe ori. Fără îndoială, oamenii şi-au adus aminte o situaţie 
în care un automat le-a înghiţit banii fără să le ofere nimic, aşa 
că au avut, probabil, sentimentul că acest aparat generos le 
restituia ceva din capitalul lor karmic în materie de automate 
pentru dulciuri. 

Am mai descoperit, de asemenea, că peste jumătate dintre 
cumpărători s-au uitat în jur după un prieten şi, atunci când au 
zărit pe cineva cunoscut, şi-au invitat amicul să se înfrupte şi 
el din darnicul aparat plin de bunătăţi. Desigur, acesta era un 
studiu observaţional, dar m-a condus la presupunerea că, 
atunci când facem ceva discutabil, actul de a ne invita prietenii 
să ni se alăture ne poate ajuta să ne justificăm purtarea suspec¬ 
tă. în fond, dacă prietenii noştri depăşesc limita moralităţii 
alături de noi, nu va face acest lucru ca acţiunea noastră să 
pară ceva mai acceptabilă socialmente în proprii noştri ochi? 
A merge atât de departe pentru a ne justifica purtările rele 
poate să pară exagerat, dar adeseori ne simţim mai în largul 
nostru atunci când actele pe care le comitem se aliniază cu 
normele sociale ale celor din jur. 


înşelăciunea molipsitoare în clasă 

După experienţa mea cu automatul de dulciuri, am început 
să observ natura contagioasă a înşelăciunii şi în alte situaţii - 
inclusiv în propriile mele serii de studenţi. Cu nişte ani 
în urmă, la început de semestru i-am întrebat pe cei 500 de 


înşelăciunea contagioasă Adevărul (cinstit) despre nednste 203 


studenţi de la cursul meu de economie comportamentală câţi 
dintre ei credeau că pot să audieze cu atenţie prelegerea în 
timp ce-şi folosesc computerele pentru a desfăşura în paralel 
activităţi fără legătură cu materia predată (Facebook, Internet, 
e-mail şi aşa mai departe). Spre lauda lor, majoritatea au răs¬ 
puns că nu s-ar descurca prea bine rezolvând sarcini multiple 
(ceea ce este adevărat). I-am întrebat pe urmă câţi dintre ei 
erau suficient de stăpâni pe ei înşişi încât să evite utilizarea 
laptopului pentru activităţi fără legătură cu activitatea din 
clasă dacă aparatul era deschis în faţa lor. Aproape nimeni nu 
a ridicat mâna. 

în acel moment, m-am aflat în faţa unei alegeri conflic- 
tuale, între a interzice laptopurile în sala de curs (deşi acestea 
sunt utile pentru notiţe) sau a permite laptopurile, cu o inter¬ 
venţie suplimentară, pentru a-i ajuta pe studenţi să se opună 
lipsei lor de autocontrol. Fiind o fire optimistă, i-am rugat pe 
studenţi să ridice mâna dreaptă şi să repete după mine: 
„Niciodată, niciodată, niciodată, la acest curs nu voi folosi 
computerul în scopuri fără legătură cu activitatea didactică. 
Nu voi citi şi nu voi expedia e-mailuri; nu voi folosi Facebook 
sau oricare altă reţea de socializare; şi nu voi utiliza Internetul 
pentru a explora un material nelegat de materia studiată în 
timpul orelor de curs“. 

Studenţii au repetat aceste vorbe odată cu mine şi eu am 
fost tare mulţumit de propria mea persoană - o vreme. 

Din când în când, prezint la curs nişte înregistrări video atât 
cu scopul de a ilustra o idee, cât şi pentru a le oferi studenţilor 
o schimbare de ritm şi de obiect al atenţiei. De obicei, folosesc 
acest răgaz ca să mă deplasez spre fundul clasei şi să urmăresc 
înregistrarea video de acolo, alături de studenţi. Desigur, pozi¬ 
ţia îmi oferă şi o vedere directă spre ecranele laptopurilor stu¬ 
denţilor. în primele săptămâni ale semestrului, pe monitoare 

se puteau vedea numai materiale legate de curs. Dar, pe 
măsură ce semestrul înainta - ca ciupercile după ploaie -, am 
băgat de seamă că pe tot mai multe monitoare erau deschi¬ 
se website-uri bine-cunoscute, dar fără legătură cu materia 
predată, şi că Facebook şi căsuţa de e-mail ocupau frecvent 
poziţia centrală. 

Privind retrospectiv, cred că întunericul care însoţea înre¬ 
gistrările video era unul dintre vinovaţii de deteriorarea pro¬ 
misiunii studenţilor. Odată ce sala de curs era scufundată în 
întuneric şi un student îşi folosea laptopul pentru o activitate 
nelegată de curs, chiar şi pentru un singur minut, mulţi dintre 
ceilalţi studenţi, în afară de mine, puteau să vadă ce face. 
Foarte probabil, acest fapt îi îndemna pe mai mulţi studenţi 
să urmeze acelaşi model de purtare urâtă. După cum am des¬ 
coperit, declaraţia de onestitate a fost de ajutor la început, dar, 
până la urmă, nu a avut aceeaşi forţă ca şi norma socială emer¬ 
gentă care s-a născut din observarea comportării incorecte 
a celorlalţi.* 


Un măr stricat 

Observaţiile mele privind înşelăciunea din campus şi medi¬ 
taţiile mele de la 10.000 de metri altitudine despre contami¬ 
narea socială erau, fireşte, doar nişte speculaţii. Ca să 
dobândim o perspectivă mai bine documentată asupra conta¬ 
minării sociale, împreună cu Francesca Gino şi Shahar Ayal 
(profesor la Centrul Interdisciplinar din Israel) am hotărât să 
efectuăm câteva experimente la Universitatea Carnegie 
Mellon, unde Francesca era profesor invitat în acea perioadă. 


* Ideea deşteaptă ar fi fost să-i pun pe studenţi să repete jurământul la începutul fiecărei 
prelegeri şi poate că asta voi face data viitoare (n.a.). 

Am pus la punct exerciţiul matriceal în acelaşi mod general pe 
care l-am descris mai devreme (deşi am folosit o versiune mai 
uşoară a testului), dar cu o serie de diferenţe importante. în 
primul rând, odată cu formularele de test care conţineau 
matricele, experimentatorul le-a înmânat participanţilor o 
mapă în care se aflau io dolari (opt bancnote de 1 $ şi patru 
monede de câte jumătate de dolar). Această modificare a pro¬ 
cedurii de plată însemna că la sfârşitul experimentului parti¬ 
cipanţii îşi luau singuri plata cuvenită, lăsând în mapă banii 
necâştigaţi. 

în condiţia de control, care nu oferea niciun prilej de înşe¬ 
lăciune, o studentă care a rezolvat şapte probleme în timpul 
alocat urma să numere la câte întrebări a răspuns corect, să 
extragă suma corespunzătoare de bani din mapă şi să-şi pună 
banii în portofel. Pe urmă, participanta avea să înapoieze foaia 
de test şi mapa cu banii necâştigaţi experimentatorului, care 
verifica foaia de test, număra banii rămaşi în mapă şi apoi 
trimitea studenta la plimbare cu banii câştigaţi. Până aici, 
toate bune. 

în condiţia tocătorului de hârtie, instrucţiunile erau puţin 
diferite. în această condiţie, experimentatoarea urma să le 
spună participanţilor următoarele: „După ce vă număraţi răs¬ 
punsurile, mergeţi la tocătorul de hârtie din fundul clasei, 
tocaţi chestionarul, apoi vă întoarceţi la locurile voastre şi luaţi 
din mapă suma de bani pe care i-aţi câştigat. După care, puteţi 
pleca. în drum spre ieşire, aruncaţi mapa cu restul de bani în 
cutia de lângă uşă“. Apoi, le-a spus participanţilor să se apuce 
de test şi a început să citească o carte groasă (ca să fie clar că 
nu-i supraveghează pe cei din sală). La sfârşitul celor cinci 
minute, experimentatoarea a anunţat că timpul a expirat. 
Participanţii au pus creioanele jos, şi-au numărat răspunsurile 
corecte, şi-au tocat foile de test, au revenit la locurile lor, şi-au 

luat banii şi, în drum spre ieşire, au aruncat în cutie mapele cu 
banii rămaşi. Deloc surprinzător, am constatat că participanţii 
din postura tocătorului de hârtie au pretins să fi rezolvat mai 
multe matrice decât aceia din postura de control. 

Aceste două condiţii au creat punctul de start de la care 
puteam să testăm aspectul care ne interesa: componenta soci¬ 
ală a înşelăciunii. Pe urmă, am luat condiţia tocătorului de 
hârtie (în care se putea trişa) şi i-am adăugat un element soci¬ 
al. Ce s-ar întâmpla dacă participanţii noştri ar putea să obser¬ 
ve pe altcineva - un Madoff* în devenire - trişând fără jenă? 
Le-ar modifica nivelul lor de escrocherie? 

închipuiţi-vă că sunteţi un participant în ceea ce am numit 
postura MadofF. Staţi în bancă şi experimentatoarea vă dă 
instrucţiunile. „Puteţi începe! 1 ', anunţă ea. Vă afundaţi în setul 
de probleme, încercând să rezolvaţi cât mai multe matrice cu 
putinţă, ca să vă maximizaţi câştigul. Trec vreo 60 de secunde 
şi încă sunteţi la prima întrebare. Ceasul ticăie, 

„Am terminat! 11 , spune un blond înalt şi slăbănog, după 
care se ridică din bancă şi o întreabă pe experimentatoare: 
„Acum ce fac? 11 

„Imposibil 11 , vă gândiţi. „Eu n-am rezolvat nici măcar prima 
matrice! 11 împreună cu toţi ceilalţi, îl priviţi cu neîncredere. 
Evident, a trişat. Nimeni nu ar fi putut să completeze toate cele 
douăzeci de matrice în mai puţin de 60 de secunde. 

„Mergeţi şi tocaţi formularul de test 11 , îi spune instructoa- 
rea. Tipul se duce în fundul clasei, îşi distruge formularul, 
după care spune: „Le-am rezolvat pe toate, aşa că mapa mea 
cu bani este goală. Ce să fac cu ea?“ 


* Bernard (Bernie) Lawrence Madoff: finanţist şi escroc american, fost director 
(neexecutiv) la bursa NASDAQ din New York. Folosind o schemă de joc piramidal, el a delapidat, 
de-a lungul unei cariere de 4B de ani, suma de 65 de miliarde de dolari - devenind cel mai 
mare escroc de bursă din istorie. La vârsta de 71 de ani, a fost condamnat la 150 de ani de 
închisoare (n.t.). 

„Dacă nu aveţi niciun ban de returnat", răspunde netulbu¬ 
rată experimentatoarea, „puneţi mapa goală în cutie şi puteţi 
pleca.“Studentul îi mulţumeşte, face cu mâna în semn de 
rămas-bun către ceilalţi şi iese zâmbitor, cu toată suma de bani 
în buzunar. Observând acest episod, cum reacţionaţi? Sunteţi 
indignaţi de faptul că tipul a trişat şi vă vedeţi de treabă, dând 
totul uitării? Vă schimbaţi propriul comportament moral? 
Trişaţi mai puţin? Mai mult? 

S-ar putea să vă simţiţi întru câtva uşuraţi aflând că indivi¬ 
dul care a trişat atât de scandalos era un student pe nume 
David, pe care l-am angajat ca să joace rolul de escroc. Am vrut 
să ştim dacă urmărirea comportamentului scandalos al lui 
David ar fi fost de natură să-i determine pe participanţii reali 
să-i urmeze exemplul, luând „virusul imoralităţii", ca să spu¬ 
nem aşa, şi începând să trişeze ei înşişi mai mult. 

Iată ce am constatat. în postura MadofF, participanţii au 
pretins să fi rezolvat o medie de cincisprezece matrice din 
douăzeci, un plus de opt matrice în comparaţie cu condiţia de 
control şi de trei matrice faţă de condiţia tocătorului de hârtie. 
Pe scurt, cei din postura Madoff şi-au atribuit încasări aproxi¬ 
mativ duble faţă de numărul real de răspunsuri corecte. 

Iată un tabel rezumativ: 


Postura 

Probleme „rezolvate" 
(din 20) 

Amplitudinea 

înşelăciunii 

Control 

(imposibil de trişat) 

7 

0 

Tocătorul de hârtie 
(se putea trişa) 

12 

5 

Madoff 
(se putea trişa) 

15 

8 

deşi interesante, aceste rezultate încă nu ne spun de ce 
au trişat mai mult participanţii din postura Madoff. Graţie 
spectacolului oferit de către David, este posibil ca participanţii 
să fi făcut un calcul rapid şi să-şi fi spus în gând: „Dacă el a 
putut să trişeze şi să scape, trebuie să însemne că pot să fac şi 
eu acelaşi lucru fără teama că aş putea fi prins“. Dacă aşa au 
stat lucrurile, acţiunea lui David trebuie să fi modificat analiza 
de cost-beneficii a participanţilor, demonstrând limpede că în 
acest experiment puteau să trişeze şi să scape neprinşi. 
(Aceasta este perspectiva SMIR pe care am descris-o în capi¬ 
tolul 1, „Testarea simplului model de infracţiune raţională") 

O posibilitate foarte diferită este ca acţiunea lui David să fi 
semnalat cumva celorlalţi participanţi din sală că acest tip de 
comportament este socialmente acceptabil sau, cel puţin, 
posibil printre cei de seama lor. în multe sfere ale vieţii, ne 
uităm la ceilalţi ca să învăţăm ce comportamente simt cuviin¬ 
cioase sau nepotrivite. Necinstea poate fi prea bine unul dintre 
cazurile în care normele sociale ce definesc purtarea accepta¬ 
bilă nu sunt foarte clare, iar purtarea celorlalţi - a lui David, în 
acest caz - poate să dea formă ideilor noastre despre ceea ce 
este corect sau incorect. Din această perspectivă, înşelăciunea 
crescută pe care am observat-o în postura Madoff s-ar putea 
datora nu unei analize de cost-beneficii, ci mai degrabă unor 
noi informaţii şi unei revizuiri mintale a ceea ce este acceptabil 
în limitele moralităţii. 

Ca să cercetăm care dintre cele două posibilităţi explică 
mai bine creşterea înşelăciunii în condiţia Madoff, am pus la 
punct un alt experiment, cu un tip diferit de informaţie soci- 
al-morală. în noul aranjament, am vrut să ştim dacă îndepăr¬ 
tarea oricărei griji faţă de posibilitatea de a fi prinşi, dar fără 
să oferim niciun exemplu teatral de escrocherie, i-ar determi¬ 
na, de asemenea, pe participanţi să trişeze mai mult. L-am pus 

din nou pe David la treabă, însă, de această dată, el i-a pus o 
întrebare experimentatoarei, în timp ce aceasta prezenta 
instrucţiunile. „Scuzaţi", a spus el cu voce tare. „Conform 
acestor instrucţiuni, nu aş putea să spun că am rezolvat toate 
problemele şi să plec de aici cu toţi banii? Este okay?" După 
o pauză de câteva secunde, experimentatoarea i-a răspuns: 
„Puteţi să faceţi ce doriţi." Din motive evidente, am numit 
această situaţie condiţia întrebării. După ce au ascultat acest 
schimb de replici, participanţii au priceput iute că, în acest 
experiment, puteau să trişeze şi să scape neprinşi. Dacă aţi fi 
fost unul dintre participanţi, v-ar fi încurajat înţelegerea 
acestui fapt să trişaţi mai mult? Aţi fi făcut rapid o analiză de 
cost-beneficii şi v-aţi fi dat seama de faptul că puteţi să ple¬ 
caţi cu nişte parale nemuncite? La urma urmei, aţi auzit-o pe 
experimentatoare spunând: „Faceţi cum doriţi", nu-i aşa? 

Să ne oprim puţin şi să analizăm modul în care această 
versiune a experimentului ne poate ajuta să înţelegem ce s-a 
întâmplat în postura Madoff. în postura Madoff, partici¬ 
panţilor li s-a oferit un exemplu viu de comportament necin¬ 
stit, care le-a furnizat două tipuri de informaţie. Din 
perspectiva unei analize de cost-beneficii, privindu-1 pe 
David cum iese din sală cu toţi banii au văzut că în acest 
experiment nu există consecinţe negative ale escrocheriei. în 
acelaşi timp, acţiunea lui David le-a oferit indiciul că oameni 
de aceeaşi condiţie par să trişeze în acest experiment. 
Deoarece postura Madoff a inclus ambele elemente, nu 
puteam spune dacă acea creştere a înşelăciunii care a urmat 
se datora unei reevaluări a analizei de cost-beneficii, indiciu¬ 
lui social sau ambelor. 

Aici intră în discuţie cu folos condiţia întrebării. în aceas- 
» » 

tă postură, era prezent numai primul element (perspectiva 
cost-beneficii). Atunci când David a pus întrebarea şi 

experimentatoarea a confirmat că înşelăciunea era nu numai 
posibilă, ci şi lipsită de consecinţe, participanţilor le-a fost 
clar că, în acest scenariu experimental, escrocheria nu pre¬ 
zenta niciun dezavantaj. Şi, încă mai important, condiţia 
întrebării a modificat înţelegerea de către participanţi a con¬ 
secinţelor fără să le ofere un exemplu viu şi un indiciu social 
de membru al grupului lor care să fi trişat. Dacă gradul de 
înşelăciune din condiţia întrebării ar fi fost egal cu acela din 
postura MadofF, am fi tras concluzia că factorul care a cauzat 
nivelul crescut de necinste în ambele condiţii ar fi fost, cel 
mai probabil, informaţia că înşelăciunea era lipsită de orice 
consecinţe. Pe de altă parte, dacă gradul de înşelăciune în 
condiţia întrebării ar fi fost mult mai scăzut decât în postura 
MadofF, am fi tras concluzia că factorul care a cauzat nivelul 
suplimentar de înşelăciune în postura MadofF a Fost semnalul 
social - înţelegerea faptului că membri al aceluiaşi grup social 
găsesc că este acceptabil să trişeze în această situaţie. 

Ce credeţi că s-a întâmplat? în postura întrebării, partici¬ 
panţii noştri au pretins să fi rezolvat în medie zece matrice - 
cam trei matrice peste condiţia de control (ceea ce înseamnă 
că au trişat), dar cam cu două matrice mai puţin decât în pos¬ 
tura tocătorului de hârtie şi cu cinci mai puţine decât în pos¬ 
tura Madoff. După ce au auzit-o pe experimentatoare 
spunându-i lui David că putea să facă ce doreşte, gradul efec¬ 
tiv de necinste a scăzut. Era opusul a ceea ce ar fi trebuit să 
se întâmple dacă participanţii noştri ar fi efectuat numai o 
analiză de cost-beneficii. în plus, acest rezultat sugerează că, 
atunci când devenim conştienţi de posibilitatea unui compor¬ 
tament imoral, reflectăm asupra propriei noastre moralităţi 
(ceva asemănător cu experimentele celor Zece Porunci şi ale 
codurilor de onoare din capitolul 2, „Umor cu factorul vrăjea- 
lă“). în consecinţă, ne comportăm cu mai multă onestitate. 

O declaraţie vestimentară 

§ 


Deşi aceste rezultate erau promiţătoare, încă mai doream 
să avem un suport şi nişte probe mai directe ale ideii că înşe¬ 
lăciunea poate fi socialmente contagioasă. Aşa că am hotărât 
să pătrundem în industria modei. Mă rog, e un fel de a spune. 

Structura următorului nostru experiment era aceeaşi din 
condiţia Madoff: actorul nostru urma să se ridice după câteva 
secunde de la începutul experimentului şi să anunţe că rezol¬ 
vase toate problemele şi aşa mai departe. însă, de această 
dată, a existat o diferenţă de vestimentaţie: actorul purta un 
tricou al Universităţii din Pittsburgh. 

Să mă explic. Pittsburgh are două universităţi de clasă mon¬ 
dială, Pittsburgh University (UPitt) şi Carnegie Mellon 
University (CMU). Aidoma multor instituţii de învăţământ 
superior ce se află în strânsă proximitate, între acestea două 
există o veche rivalitate. Acest spirit competitiv era exact ceea 
ce ne trebuia ca să testăm mai departe ipoteza noastră despre 
înşelăciune-ca-epidemie-socială. 

Am efectuat toate aceste experimente la Carnegie Mellon 
University şi toţi participanţii noştri erau studenţi la CMU. în 
postura Madoff de bază, David a purtat doar im tricou simplu 
şi blue jeans, astfel încât ceilalţi au presupus că este şi el 
student la Carnegie Mellon, ca şi ceilalţi participanţi. Dar în 
noua noastră postură, pe care am numit-o „condiţia 
Madoff-outsider“, David a purtat un tricou albastru-auriu al 
UPitt. Aceasta le-a semnalat celorlalţi studenţi că el era un 
outsider - un student de la UPitt - şi nu o parte din grupul lor; 
de fapt, el aparţinea grupului rival. 

Logica acestei condiţii era asemănătoare logicii din postura 
întrebării. Am gândit că dacă nivelul crescut de înşelăciune pe 
care l-am observat în postura Madoff se datora înţelegerii 


212 Adevărul (cinstit) despre necinste Înşelăciunea contagioasă 


faptului că David a putut să trişeze şi să scape neprins, la fel ar 
putea să facă şi ceilalţi participanţi şi că nu ar avea importanţă 
dacă David era îmbrăcat ca un student de la UPitt sau ca unul 
de la CMU. La urma urmei, informaţia că nu existau consecin¬ 
ţe negative ale escrocheriei grosolane era aceeaşi, indiferent 
de vestimentaţie. Pe de altă parte, dacă o creştere a înşelăciu¬ 
nii în postura MadofFse datora unei norme sociale emergente, 
de natură să indice participanţilor noştri că escrocheria era 
acceptabilă în grupul lor social, atunci această influenţă ar fi 
operat numai în cazul în care actorul nostru făcea parte din 
grupul lor interior fin-group] (student la Carnegie Mellon) şi 
nu dacă era membru al unui alt grup rival (student la UPitt). 
Elementul esenţial din acest proiect era, prin urmare, legătura 
socială dintre David şi ceilalţi participanţi: atunci când el purta 
un tricou de la UPitt, urma ca studenţii de la CMU să îl imite 
la indigo ori aveau să reziste influenţei sale? 

Recapitulând rezultatele de până acum, iată ce am consta¬ 
tat: atunci când se putea trişa în postura tocătorului de hârtie, 
dar fără reprezentaţia lui David, studenţii au pretins să fi rezol¬ 
vat, în medie, douăsprezece matrice - cu cinci mai multe decât 
în condiţia de control. Atunci când David s-a ridicat purtând 
ţinuta obişnuită a celor de la CMU în postura MadofF, partici¬ 
panţii au pretins să fi rezolvat cincisprezece matrice. Atunci 
când David a pus o întrebare despre posibilitatea de a trişa, 
fiind asigurat că era cu putinţă, participanţii au pretins să fi 
rezolvat numai zece matrice. Şi, în sfârşit, în postura 
MadofF-outsider (atunci când David a purtat un tricou UPitt), 
studenţii care l-au văzut trişând au pretins să fi rezolvat numai 
nouă matrice. Ei tot au trişat dacă ne raportăm la postura de 
control (cam cu două matrice), dar au trişat cu aproximativ 
şase matrice mai puţin decât atunci când David a fost perceput 
ca făcând parte din grupul social al celor de la CMU. 

Iată cum au arătat rezultatele: 


Postura 

Probleme „rezolvate" 
(din 20) 

Amplitudinea 

înşelăciunii 

Control 

(nu se putea trişa) 

7 

0 

Tocător 
(se putea trişa) 

12 

5 

MadofT 

(se putea trişa) 

10 

8 

întrebare 
(se putea trişa) 

10 

3 

Madoff-outsider 
(se putea trişa) 

9 

2 


Laolaltă, aceste rezultate arată nu numai că înşelăciunea 
este comună, ci şi că este contagioasă şi poate fi intensificată 
prin observarea relei purtări a celor din jur. în mod special, se 
pare că forţele sociale din jurul nostru acţionează în două 
moduri diferite: atunci când escrocul face parte din grupul 
nostru social, ne identificăm cu acea persoană şi, în consecin¬ 
ţă, avem senzaţia că escrocheria este socialmente mai accep¬ 
tabilă. Dai - , atunci când escrocul este un outsider, e mai greu 
de justificat purtarea incorectă şi noi devenim mai etici, din 
dorinţa de a ne distanţa faţă de acea persoană imorală şi de 
acel (mult mai puţin moral) grup exterior [out-group]. 

Pe un plan şi mai general, aceste rezultate arată cât de esen¬ 
ţiali sunt ceilalţi în definirea limitelor comportamentului nos¬ 
tru, inclusiv înşelăciunea. Atâta timp cât îi vedem pe ceilalţi 
membri ai propriilor noastre grupuri sociale făcând lucruri 
aflate dincolo de limitele acceptabilităţii, este probabil ca şi noi 

să ne recalibrăm busola noastră morală internă şi să adoptăm 
comportamentul lor drept model pentru al nostru. Iar dacă 
membrul ingrupului se întâmplă să fie o figură cu autoritate - 
un părinte, şef, profesor ori altcineva care se bucură de respec¬ 
tul nostru -, cresc şansele ca noi să îi călcăm pe urme. 


în rând cu mulţimea din care facem parte 

Una este să fim alarmaţi de o mână de studenţi care ster- 
» » » 

pelesc din fondurile universităţii câţiva dolari (chiar dacă şi 
această formă de escrocherie se acumulează cu repeziciune), 
cu totul altceva este atunci când înşelăciunea este instituţio- 
nalizată pe o scară mai largă. Când doar câţiva inşi din interi¬ 
orul grupului deviază de la norme, ei îi contaminează pe cei 
din jur, care, la rândul lor, în infectează pe cei din jur şi aşa mai 
departe - ceea ce eu presupun că s-a întâmplat la Enron în 
2001, pe Wall Street, ajungându-se la criza financiară din 
2008, şi în multe alte cazuri. 

Se poate imagina cu uşurinţă următorul scenariu: un 
bine-cunoscut bancher, pe nume Bob, de la Giantbank se 
aventurează în nişte tranzacţii obscure - supraevaluând unele 
produse financiare, amânând raportarea pierderilor pentru 
anul următor şi aşa mai departe - şi, procedând astfel, câştigă 
o căruţă de bani. Alţi bancheri de la Giantbank aud despre 
ceea ce a pus la cale Bob. Iau masa în oraş şi, peste fripturi 
stropite cu martini, discută despre ceea ce face Bob. în sepa¬ 
reul alăturat, nişte ţipi de la Hugebank trag cu urechea şi aud 
ce spun primii. Vorba se răspândeşte. 

într-un timp relativ scurt, e clar pentru mulţi alţi bancheri 
că Bob nu este singurul care măsluieşte unele cifre. în plus, ei 
îl consideră ca fiind un membru din interiorul grupului lor. 

Pentru ei, a măslui numere devine acum un comportament 
acceptat, cel puţin în domeniul „menţinerii competitivităţii" 
şi al „maximizării valorii acţionarilor". 

Cam la fel, gândiţi-vă la următorul scenariu: o bancă folo¬ 
seşte banii încredinţaţi de către guvern ca garanţie pentru 
securitatea băncii ca să plătească dividende acţionarilor (sau 
poate că banca doar păstrează banii în loc să acorde împrumu¬ 
turi). Curând, directorii generali de la celelalte bănci încep să 
considere această măsură ca pe un comportament acceptabil. 
Este un proces facil, o pantă alunecoasă. Şi este genul de lucru 
care se petrece în jurul nostru zi de zi. 

fireşte, activitatea bancară nu este singurul domeniu 
în care se petrece acest nefericit gen de escaladare. îl puteţi 
găsi pretutindeni, inclusiv în corpurile legiuitoare şi guverna¬ 
mentale, cum este Congresul SUA. Un exemplu de deteriorare 
a normelor sociale în camerele legislative ale Statelor Unite 
este legat de comitetele de acţiune politică (PAC). Acum vreo 
30 de ani, aceste grupuri au fost constituite ca mijloace prin 
care membrii Congresului să strângă pentru partidele şi cole¬ 
gii lor parlamentari bani de cheltuit în grelele bătălii electora¬ 
le. Banii vin mai ales din partea unor cercuri de lobby, a 
corporaţiilor şi a grupurilor de interese, iar sumele pe care 
aceştia le pun la dispoziţie nu sunt restricţionate în aceeaşi 
măsură ca şi contribuţiile acordate candidaţilor individuali. în 
afară de faptul că simt impozitate, fiind obligatorie declararea 
sumelor la FEC - Comisia Electorală Federală -, aceşti bani de 
care dispune un PAC nu se supun altor restricţii. 

După cum vă puteţi imagina, membrii Congresului s-au 
obişnuit să utilizeze fondurile din PAC într-o mare varietate 
de activităţi fără nici o legătură cu procesul electoral - de la 
facturi pentru babysitting până Ia note de plată de prin baruri, 

excursii la schi în Colorado şi aşa mai departe. în plus, mai 
puţin de jumătate din milioanele de dolari strânse de PAC-uri 
au intrat în posesia unor politicieni care au candidat realmente 
în alegeri; restul de bani se cheltuiesc, de regulă, pe diferite 
peşcheşuri, acordate pentru: colectări de fonduri, supervizare, 
personal de campanie şi alte cheltuieli. După cum se arată 
în emisiunea Marketplace a lui Steve Henn, de la National 
Public Radio, „PAC-urile aduc partea atrăgătoare din atrage¬ 
rea de fonduri”. 1 * 

Urmărind să elimine problema utilizării incorecte a banilor 
din PAC, prima lege trecută prin Congres după alegerile par¬ 
lamentare din 2006 a intenţionat să limiteze cheltuielile 
discreţionare ale membrilor Congresului, obligându-i să facă 
public modul în care au cheltuit banii strânşi de PAC. Cu toate 
astea şi cumva previzibil din perspectiva noastră, legea pare 
să nu fi avut niciun efect. La numai câteva săptămâni după 
adoptarea ei, membrii Congresului se purtau la fel de ires¬ 
ponsabil ca şi înainte; unii au cheltuit banii din PAC în cluburi 
de striptease, făcând praf mii de dolari pe chiolhanuri şi, în 
general, comportându-se ca şi cum nu ar fi avut să dea soco¬ 
teală nimănui. 

Cum se poate aşa ceva? Foarte simplu. De-a lungul timpu¬ 
lui, pe măsură ce congresmenii i-au văzut pe alţi politicieni 
utilizând fondurile PAC în modalităţi dubioase, norma lor 
socială a luat o turnură din ce în ce mai rea. Puţin câte puţin, 
s-a stabilit că PAC-urile pot fi utilizate pentru tot felul de acti¬ 
vităţi personale şi „profesionale” - şi acum utilizarea incorectă 
a fondurilor PAC este ceva la fel de comun ca şi costumele şi 
cravatele din capitala naţiunii. Când a fost interogat în legătu¬ 
ră cu faptul că a lăsat câteva mii de dolari la cazinoul Forty 

* Joc de cuvinte greu traductibil: „PACs put the fun in fundraising". Literal, PAC-urile pun 
fun [distracţie, amuzament] In fundraising [strângerea de fonduri] (n.t.). 

Deuce din Las Vegas, Pete Sessions (congresman republican 
din Texas) a răspuns: „Mi-e greu să spun ce mai este normal 
sau cuviincios în zilele noastre". 1 

Dată fiind polarizarea din sânul Congresului, aţi putea 
bănui că asemenea influenţe sociale negative ar trebui să se 
manifeste doar în interiorul fiecărui partid. Aţi putea să credeţi 
că, dacă un democrat încalcă regulile, atunci comportamentul 
său îi influenţează numai pe democraţi, iar purtarea urâtă a 
republicanilor ar urma să-i influenţeze numai pe republicani, 
însă experienţa mea (limitată) din Washington, D.C., sugerea¬ 
ză că, la adăpost de ochiul scrutător al presei, practicile sociale 
ale democraţilor şi republicanilor (oricât de diferite ar fi ideo¬ 
logiile lor) sunt mult mai apropiate decât credeţi. Acest fapt 
creează condiţiile în care comportarea nonetică a oricărui con¬ 
gresman poate să depăşească liniile despărţitoare dintre 
partide şi să-i influenţeze pe alţi membri, indiferent de afilie¬ 
rea lor politică. 

FABRICILE DE ESEURI 

în cazul în care nu ştiţi despre ce este vorba, fabricile de eseuri 
sunt companii al căror unic scop este să producă eseuri pentru elevii 
de liceu şi studenţii de la colegiu (în schimbul unei taxe, fireşte). Cu 
siguranţă, ele pretind că lucrările urmăresc să-i ajute pe elevi şi 
studenţi să-şi elaboreze propriile lor lucrări, dar cu denumiri precum 
eCheat.com, scopul lor efectiv este suficient de clar. (Apropo, 
sloganul celor de la eCheat.com a fostîntr-o vreme: „Nu e copiat, 
este colaborare".) 

Profesorii, în general, sunt îngrijoraţi din pricina fabricilor de 
eseuri şi a impactului lor asupra învăţării. Dar, fără o experienţă 
personală a utilizării fabricilor de eseuri şi fără nicio idee despre ceea 
ce fac realmente şi despre cât de bune sunt ele, e greu de ştiut cât 

de îngrijoraţi ar trebui să fim. Aşa că Aline Gruneisen (şefa de 
laborator de la centrul meu de cercetări de la Universitatea Duke) şi 
cu mine am hotărât să investigăm câteva dintre cele mai populare 
fabrici de eseuri. Am comandat câtorva companii un set de lucrări 
semestriale tipice, iartema pe care am ales-o era (surpriză!) „Despre 
înşelăciune". 

Iată subiectul pe care l-am furnizat fabricilor de eseuri: 

Când şi de ce înşală oamenii? Analizaţi împrejurările 
sociale implicate în necinste şi dati un răspuns argumentat 
temei privind înşelătoria. Referiţi-vă la diferite forme de 
înşelătorie (în viaţa personală, la lucru etc.) şi arătap cum 
fiecare dintre acestea poate fi raţionalizată printr-o cultură 
socială a înşelăciunii. 

Am cerut o lucrare semestrială de douăsprezece pagini, cu 
cincisprezece referinţe bibliografice, redactată în formatul standard 
al Asociaţiei Americane de Psihologie (APA), de finalizat în două 
săptămâni. Aceasta era, după mintea noastră, o cerere destul de 
elementară şi de convenţională. Fabricile de eseuri ne-au taxat cu 
sume între 150 şi 216$ pe lucrare, plata în avans. 

Peste două săptămâni, ceea ce am primit s-ar descrie cel 
mai bine drept o bălmăjeală. Câteva lucrări au încercat să mimeze 
stilul APA, dar niciuna nu a izbutit să o facă fără erori flagrante. 
Citatele erau neglijente, iar listele de referinţe bibliografice 
abominabile - conţinând surse depăşite şi necunoscute, multe 
dintre ele fiind articole de ştiri online, postări editoriale sau bloguri, 
unele cu linkuri nefuncţionale. în ceea ce priveşte calitatea scriiturii, 
autorii tuturor acelor lucrări păreau să aibă o idee foarte vagă despre 
limba engleză şi despre structura unui eseu elementar. Paragrafele 
săreau neîndemânatic de la o temă la alta şi deseori se dezumflau 
în nişte liste, enumerând diferite forme de înşelăciune sau oferind 

un lung Şuvoi de exemple ce nu erau niciodată explicate sau legate 
de teza lucrării. Printre multele afronturi literare, am găsit 
următoarele perle: 

înşelătoria vindecătorilor. Vindecarea este diferită. Există 
vindecare inofensivă, când vindecătorii şarlatani şi vrăjitorii 
oferă amulete, talismane, ca să apere de necazuri, certuri între 
soţ şi sope şi alte chestii. Citim în ziare şi zâmbim. Darîn zilele 
noastre, din ce în ce mai pupni oameni cred în vrăjitorii. 

Dacă alocapile mari pentru studii asumate pentru 
trădarea şcolară sunt o sugestie a dorinţei arzătoare a 
academiei şi a profesorilor de a scădea trădarea şcolară, s-a 
dovedit de aşteptat ca această atitudine să componentă în 
crearea regulilor de conduită în clasele lor. 

Prin credinţă oarbă numai în iubire, loialitate, 
responsabilitate şi onestitate partenerii se înscriu în rândurile 
persoanelor credule şi naive din trecut. 

Cenerapa viitoare trebuie să înveţe din greşelile istorice 
şi să-şi dezvolte sentimentul de mândrie şi responsabilitate 
pentru acpunile sale. 

în acel moment, am fost destul de uşuraţi, gândindu-ne că nu 
venise încă ziua în care studenţii să poată preda lucrări produse de 
fabricile de eseuri şi să ia note mari. în plus, am ajuns la concluzia 
că, dacă studenţii ar fi încercat să cumpere o lucrare de la o fabrică 
de eseuri, aşa cum am făcut noi, ar avea sentimentul că şi-au aruncat 
banii pe fereastră şi nu ar mai încerca a doua oară. 

Dar povestea nu se termină aici. Am postat eseurile cumpărate 
pe WriteCheck.com, un website care inspectează lucrările pentru 
plagiat şi am descoperit că jumătate dintre lucrările pe care le-am 

primit erau în mare parte copiate din lucrări existente. Am hotărât 
să acţionăm şi am contactat fabricile de eseuri pentru a ne cere banii 
înapoi. în pofida dovezii solide oferite de WriteCheck.com, fabricile 
de eseuri au insistat că nu plagiaseră nimic. O companie chiar ne-a 
ameninţat cu un proces şi a susţinutei urmaşă ia legătura cu biroul 
decanatului de la Duke ca să atragă atenţia că eu prezentasem o 
lucrare care nu era a mea. Inutil să mai precizăm că n-am primit 
niciun dolar din suma plătită... 

Concluzia? Profesorii nu artrebui să seîngrijoreze prea mult din 
pricina fabricilor de eseuri, cel puţin nu deocamdată. Revoluţia 
tehnologică nu a rezolvat încă această provocare specifică a 
studenţilor şi ei încă nu au nicio altă opţiune decât să-şi scrie 
propriile lucrări (sau poate să trişeze în maniera tradiţională şi să 
recurgă la lucrarea unui student care a făcut cursul în semestrul 
precedent). 

Dar pe mine mă îngrijorează existenţa fabricilor de eseuri şi 
semnalul pe care ele îl transmit studenţilor noştri - altfel spus, 
acceptarea instituţională a înşelătoriei, nu numai în anii de şcoală, 
ci şi după absolvire. 


Cum să ne recăpătăm sănătatea etică? 

Ideea că necinstea poate fi transmisă de la om la om prin 
contagiune socială sugerează că trebuie să abordăm altcumva 
stoparea lipsei de onestitate. în general, avem tendinţa să pri¬ 
vim infracţiunile minore ca nefiind decât nişte fapte banale şi 
neimportante. Micile greşeli pot fi relativ nesemnificative în şi 
prin ele însele, dar, atunci când se acumulează în persoana 
cuiva, în mai multe persoane şi în grupuri, ele pot fi un semnal 
că e în regulă să ne purtăm urât pe o scară mai largă. Din 
această perspectivă, este important să înţelegem că efectele 

greşelilor individuale pot să depăşească limitele unui act 
necinstit singular. Trecând de la un individ Ia altul, necinstea 
are un efect lent, insidios şi socialmente eroziv. Aşa cum „viru¬ 
sul" suferă mutaţii şi se răspândeşte de la o persoană la alta, 
tot astfel se dezvoltă un nou cod de conduită, mai puţin etic. 
Şi, cu toate că este subtil şi gradual, rezultatul final poate fi 
dezastruos. Acesta este costul real chiar şi al unor exemple 
minore de înşelăciune şi motivul pentru care trebuie să fim 
mai vigilenţi în eforturile noastre de a stopa chiar şi infracţiu¬ 
nile mărunte. 

Prin uimare, ce putem face? O sugestie s-ar putea găsi în 
teoria geamurilor sparte, care stă la baza unui articol publicat 
în 1982, în revista Atlantic, de către George ICelling şi James 
Wilson. Kelling şi Wilson au propus o componentă esenţială 
pentru păstrarea ordinii în cartierele periculoase şi aceasta nu 
a constat în a scoate mai mulţi poliţişti la vedere. Ei au susţinut 
că, dacă oamenii dintr-o zonă în declin a oraşului văd o clădire 
cu numai câteva ferestre sparte şi de mult lăsate în paragină, 
vor fi tentaţi să spargă şi mai multe geamuri şi să producă alte 
daune clădirii şi zonei adiacente, ducând la ruina generală a 
cartierului. Bazându-se pe teoria geamurilor sparte, ei au 
sugerat o strategie simplă de prevenire a actelor de vandalism: 
rezolvaţi problemele cât sunt încă mici. Dacă reparaţi fiecare 
geam spart (sau oricare alte purtări urâte) imediat, e mult mai 
puţin probabil ca alţi infractori să se poarte urât. 

Deşi a fost greu de confirmat sau de respins teoria geamu¬ 
rilor sparte, logica ei este irezistibilă. Ea sugerează că nu tre¬ 
buie să scuzăm, să trecem cu vederea ori să iertăm micile 
infracţiuni, pentru că procedând astfel, putem să înrăutăţim 
lucrurile. Această idee este în mod deosebit importantă pentru 
aceia care se află în lumina reflectoarelor: politicieni, funcţio¬ 
nari publici, celebrităţi şi directori generali. Poate să pară 

nedrept a le impune acestora nişte standarde mai înalte, dar, 
dacă luăm în serios ideea că un comportament aflat în atenţia 
publicului are un impact mai larg asupra celor care îl urmă¬ 
resc, aceasta înseamnă că purtarea lor incorectă poate să aibă 
consecinţe propagate la scara întregii societăţi. în contrast cu 
această viziune, se pare că prea adeseori celebrităţile sunt gra¬ 
tulate cu pedepse mai uşoare pentru infracţiunile lor în com¬ 
paraţie cu restul populaţiei, ceea ce poate să sugereze 
publicului că aceste infracţiuni şi delicte nu sunt toate chiar 
atât de rele. 

vestea bună este că putem profita şi de latura pozitivă 
a contagiunii morale, făcând publicitate indivizilor care se 
opun corupţiei. De exemplu, Sherron Watkins de la Enron, 
Coleen Rowley de la FBI şi Cynthia Cooper de la WorldCom 
sunt exemple majore de persoane care s-au ridicat împotriva 
comportamentelor incorecte din propriile lor organizaţii, iar 
în 2002, revista Time le-a ales pe cele trei femei personali¬ 
tăţile anului. 

Actele de onestitate sunt incredibil de importante pentru 
simţul nostru de moralitate socială. Şi, deşi este improbabil ca 
ele să devină ştiri de senzaţie, dacă înţelegem contaminarea 
socială, trebuie să recunoaştem, de asemenea, importanţa 
promovării publice a actelor morale ieşite din comun. Cu nişte 
exemple mai vizibile şi mai vii de purtări lăudabile, am putea 
fi capabili să ameliorăm ceea ce societatea consideră a fi com¬ 
portamente acceptabile sau inacceptabile şi, în ultimă instan¬ 
ţă, să îmbunătăţim acţiunile noastre. 

înşelăciune si colaborare 

i t 

DE CE DOUĂ CAPETE NU SUNT NEAPĂRAT MAI BUNE DECÂT UNUL SINGUR 


Dacă aţi lucrat vreodată în indiferent ce fel de organizaţie, ştiţi că munca 
în echipă vă consumă o groază de timp. Mare parte dintre activităţile şi 
deciziile economice se realizează în colaborare. De fapt, majoritatea 
companiilor din Statele Unite depind de munca efectuată în grup şi peste 
jumătate dintre toţi angajaţii din SUA îşi petrec efectiv cel puţin o parte 
din ziua de lucru într-un cadru de grup . 1 încercaţi să număraţi şedinţele, 
proiectele în echipă şi experienţele de colaborare pe care le-aţi avut în 
ultimele şase luni, şi vă veţi da rapid seama cât de multe ore de muncă 
se consumăîn aceste activităţi de grup. Lucrul în grup joacă, de asemenea, 
un rol proeminent şi în educaţie. De exemplu, majoritatea obligaţiilor de 
care trebuie să se achite studenţii din cadrul programelor de MBA constau 
în teme de rezolvat pe echipe şi multe cursuri de licenţă solicită, de 
asemenea, proiecte realizate în grup. 

în general, oamenii au tendinţa să creadă că lucrul în grup 
are o influenţă pozitivă asupra rezultatelor şi că acesta sporeş¬ 
te calitatea globală a deciziilor . 2 (în realitate, multe cercetări 
au arătat că procesul de colaborare poate să scadă calitatea 
deciziilor. Dar aceasta este o temă pentru altă dată.) în gene¬ 
ral, se crede că puţin se poate pierde şi totul e de câştigat de 
pe urma colaborării - inclusiv încurajarea unui simţ de cama¬ 
raderie, creşterea nivelului de amuzament în timpul muncii şi 

beneficiile schimbului si dezvoltării unor idei noi - toate aces- 

* 

tea făcându-i pe angajaţi să fie mai motivaţi şi mai eficienţi. Ce 
i s-ar putea reproşa? 

acum câţiva ani, la un curs din ciclul postlicenţă, am 
ţinut o prelegere despre unele dintre cercetările mele privind 
conflictele de interese (vedeţi capitolul 3, „Orbiţi de propriile 
noastre motivaţii"). După curs, o studentă (o voi numi Jennifer) 
mi-a spus că prelegerea îi atinsese o coardă sensibilă. I-a rea¬ 
mintit de un incident care avusese loc în urmă cu nişte ani, pe 
când lucra la o mare firmă de contabilitate, în calitate de 
expert contabil. 

Jennifer mi-a spus că jobul îi solicita să redacteze rapoarte 
anuale, analize estimative şi alte documente menite să-i infor¬ 
meze pe acţionari în legătură cu starea financiară a compani¬ 
ilor lor. într-o zi, şeful său i-a cerut să-şi pună echipa la treabă 
şi să pregătească un raport pentru adunarea anuală a acţiona¬ 
rilor unuia dintre cei mai mari clienţi ai firmei. Sarcina presu¬ 
punea parcurgerea tuturor documentelor financiare ale 
clientului şi determinarea situaţiei financiare a companiei. Era 
o mare responsabilitate şi Jennifer şi echipa ei au lucrat din 
greu ca să elaboreze un raport exact şi detaliat, deopotri¬ 
vă onest şi realist. Ea şi-a dat toată silinţa ca să pregătească 
raportul cu maximă exactitate, fără să umfle, de exemplu, 
profiturile companiei ori să amâne raportarea vreunei pier¬ 
deri pentru următorul an contabil. După care a lăsat schiţa 
raportului pe biroul şefului, aşteptând (cu oarecare nelinişte) 
reacţia acestuia. 

Ceva mai târziu, în aceeaşi zi, lui Jennifer i s-a returnat 
raportul cu o notă din partea şefului. Scria: „Nu-mi plac aceste 
cifre. Te rog să-ţi aduni echipa şi să-mi trimiţi o versiune revi¬ 
zuită până miercurea viitoare". Sunt multe motive pentru care 
bossului nu i-au „plăcut" cifrele şi ei nu-i era pe deplin clar 
ce-a vrut să spună. în plus, „neplăcerea" produsă de vederea 
cifrelor este o chestiune pe de-a-ntregul diferită de falsitatea 
lor - ceea ce mesajul nu implicase câtuşi de puţin. O mulţime 


226 Adevărul (cinstit) despre necinste înşelăciune şi colaborare 


de întrebări îi treceau lui Jennifer prin minte: „Ce anume voia 
şeful, de fapt? Cât de diferite ar fi trebuit să fie cifrele? Cu o 
jumătate de procent? Cu un procent? Cu cinci procente?" Nu 
înţelegea, de asemenea, cine avea să fie răspunzător pentru 
orice „îmbunătăţire" ar fi făcut ea. Dacă s-ar fi dovedit că revi¬ 
zuirile au fost supraoptimiste şi dacă un acţionar nemulţumit 
avea să acuze ulterior pe cineva, pe cine avea să dea vina, pe 
bossul ei sau pe ea? 

profesiunea DE contabil este în ea însăşi o ocupaţie întru 
câtva echivocă. Desigur, există câteva reguli stricte. Dar mai 
există un corp vag intitulat de recomandări - cunoscut drept 
Principii General Acceptate de Contabilitate (GAAP) - pe care 
contabilii trebuie să-l respecte. Aceste recomandări permit 
contabililor o derivă substanţială; ele sunt atât de generale, 
încât există variaţii considerabile în modul în care contabilii 
pot să interpreteze declaraţiile financiare. (Şi adeseori există 
stimulente financiare de „înmlădiere" a recomandărilor într-o 
măsură sau alta.) De exemplu, una dintre reguli, „principiul 
sincerităţii", afirmă că raportul contabilului trebuie să reflecte 
starea financiară a companiei „cu bună-credinţă". Toate bune 
şi frumoase, dar „cu bună-credinţă“ este deopotrivă excesiv 
de vag şi extrem de subiectiv. Desigur, (în viaţă sau în conta¬ 
bilitate) nu totul este precis cuantificabil, dar „cu bună-credin- 
ţă“ ridică unele întrebări: este posibil ca un contabil să 
acţioneze cu rea credinţă?* Şi către cine este îndreptată aceas¬ 
tă bună-credinţă? Către conducătorii companiei? Cei cărora 
le-ar surâde ca registrele contabile să arate impresionant de 
bine şi de profitabile (ceea ce le-ar mări bonusurile şi venitu- 


* 0 altă regulă confuză este „principiul prudenţei", care sună atât de anacronic şi potrivit 
căruia contabilii nu trebuie să prezinte lucrurile mai roz decât sunt in realitate (n.a.). 

rile) ? Sau ar trebui să se îndrepte spre oamenii care au investit 
în companie? Sau e vorba despre aceia care vor să-şi facă o idee 
clară despre condiţia financiară a companiei? 

Pe lângă ambiguitatea şi complexitatea inerente sarcinii 
ei iniţiale, Jennifer era pusă acum şi sub presiunea supli¬ 
mentară venită dinspre şeful ei. Ea pregătise raportul iniţial cu 
ceea ce ei i se păruse a fi bună-credinţă, însă a priceput că i se 
cerea să înmlădieze în oarecare măsură regulile de contabili¬ 
tate. Şeful ei dorea cifre care să înfăţişeze compania-clientă 
într-o lumină mai favorabilă. După o perioadă de deliberare, 
a ajuns la concluzia că, împreună cu echipa ei, trebuie să se 
conformeze solicitării şefului; în fond, el era bossul şi, cu sigu¬ 
ranţă, ştia mult mai mult decât ea cum se face contabilitatea, 
cum se lucrează cu clienţii şi care sunt aşteptările acestora. în 
cele din urmă, deşi Jennifer începuse lucrul cu ferma intenţie 
de a face o treabă pe cât se putea de precisă, a sfârşit prin a se 
întoarce Ia birou, revizuind declaraţiile, recalculând cifrele şi 
întorcându-se cu un raport „mai bun“. De această dată, şeful 
a fost mulţumit. 

după ce Jennifer mi-a spus povestea ei, am continuat să 
reflectez asupra mediului său de lucru şi asupra efectului pe 
care lucrul în echipă cu şeful şi cu subordonaţii ei l-a avut asu¬ 
pra deciziei sale de a forţa puţin limitele contabilităţii. Jennifer 
era pusă cu siguranţă într-o situaţie cu care oamenii se con¬ 
fruntă frecvent la locul de muncă, dar ceea ce mi-a atras aten¬ 
ţia a fost faptul că, în acest caz, înşelăciunea s-a produs în 
contextul unei echipe, situaţie diferită de tot ceea ce studiase- 
răm noi până atunci. 

în toate experimentele noastre anterioare privind înşelă¬ 
ciunea, o persoană lua de una singură decizia de a trişa (chiar 
dacă era stârnită de actul necinstit comis de către altă 

persoană). Dar, în cazul lui Jennifer, erau implicate direct mai 
multe persoane, aşa cum se întâmplă deseori în mediile pro¬ 
fesionale. De fapt, Iui Jennifer i-a fost limpede că, în afară de 
ea şi de şeful său, colegii ei de echipă aveau să fie afectaţi de 
acţiunile sale. La sfârşit de an, întreaga echipă avea să fie eva¬ 
luată ca grup - iar bonusurile, măririle de salarii şi perspecti¬ 
vele lor de viitor erau întrepătrunse. 

Am început să-mi pun întrebări legate de efectele colabo¬ 
rării asupra onestităţii individuale. Atunci când facem parte 
dintr-un grup, suntem tentaţi să trişăm mai mult? Mai puţin? 
Cu alte cuvinte, este cadrul grupai favorabil sau distructiv 
pentru onestitate? Această întrebare este legată de o temă pe 
care am discutat-o în capitolul precedent („înşelăciunea con¬ 
tagioasă"): dacă este posibil ca oamenii să poată „lua“ înşelă¬ 
ciunea de la unul Ia altul. Dar contagiunea socială şi 
dependenţa socială sunt diferite. Una e să remarcăm un com¬ 
portament necinstit Ia ceilalţi şi, pe această bază, să ne modi¬ 
ficăm percepţiile despre ceea ce sunt normele acceptabile; e 
cu totul altceva dacă bunăstarea financiară a altora depinde 
de noi. 

Să spunem că lucraţi la un proiect împreună cu colegii voş¬ 
tri. Nu remarcaţi neapărat că ei fac ceva dubios, dar ştiţi că ei 
şi voi veţi avea de câştigat dacă înmuiaţi puţin regulile. Va fi 
mai probabil să procedaţi astfel dacă ştiţi că şi ei se aleg cu 
ceva? Relatarea lui Jennifer sugerează că, uneori, colaborarea 
ne poate determina să ne luăm câteva libertăţi suplimentare 
faţă de principiile morale, dar este acesta cazul general? 

înainte de a trece în revistă unele experimente care exa¬ 
minează impactul colaborării asupra înşelăciunii, să facem un 
pas înapoi şi să ne gândim la posibilele influenţe pozitive şi 
negative ale echipelor şi ale colaborării asupra tendinţei noas¬ 
tre de a fi necinstiţi. 

înşelăciunea altruistă: 
costuri posibile ale colaborării 

Mediile de muncă sunt socialmente complexe, implicând 
multe forţe în joc. Unele dintre aceste forţe pot să faciliteze ca 
unele procese de grup să transforme colaborarea în oportuni¬ 
tăţi de înşelăciune, în care indivizii trişează în mai mare măsu¬ 
ră deoarece îşi dau seama că de acţiunile lor pot să profite 
oameni pe care îi simpatizează şi de care le pasă. 

Să ne gândim din nou la Jennifer. Presupuneţi că era o per¬ 
soană loială şi că îi plăcea să se considere astfel. Presupuneţi 
mai departe că realmente ţinea la supervizorul şi la membrii 
echipei sale şi că dorea în mod sincer să-i ajute. Pe baza aces¬ 
tor premise, se poate ca ea să fi decis să îndeplinească solici¬ 
tarea şefului sau chiar să împingă raportul cu un pas mai 
departe - nu din vreun motiv egoist, ci pentru că îi păsa de 
starea de bine a şefului şi din adâncă preocupare faţă de mem¬ 
brii echipei. în mintea ei, cifrele „rele“ puteau să-i facă pe bos¬ 
sul ei şi pe membrii echipei să cadă în dizgraţia clientului şi a 
companiei - ceea ce înseamnă că grija Iui Jennifer faţă de echi¬ 
pa ei ar fi putut să o determine să crească amplitudinea purtă¬ 
rii sale incorecte. 

La baza acestui impuls se află ceea ce ştiinţele sociale 
numesc utilitate socială. Termenul este folosit ca să descrie 
iraţionala, dar foarte omeneasca şi minunat de empatica parte 
din noi care ne face să ne pese de ceilalţi şi să le sărim în ajutor 
atunci când putem - chiar cu anumite costuri pentru noi înşi¬ 
ne. Desigur, cu toţii suntem motivaţi să acţionăm în propriul 
nostru interes într-o măsură oarecare, dar avem, totodată, şi 
dorinţa de a acţiona în modalităţi folositoare celor din jur, 
îndeosebi celor de care ne pasă. Astfel de sentimente altruiste 
ne motivează să ajutăm un necunoscut rămas pe marginea 

drumului din pricina unei pene de cauciuc, să înapoiem por¬ 
tofelul pe care l-am găsit pe stradă, să facem voluntariat la un 
azil pentru oamenii străzii, să sărim în ajutorul unui prieten 
aflat la ananghie şi aşa mai departe. 

Această tendinţă de a ne păsa de ceilalţi poate face, deopo¬ 
trivă, cu putinţă să fim mai necinstiţi în situaţii în care un com¬ 
portament nonetic le va aduce foloase altora. Din această 
perspectivă, putem considera înşelăciunea care-i implică pe 
ceilalţi drept altruistă - când, aidoma lui Robin Hood, trişăm 
pentru că suntem nişte oameni buni cărora le pasă de bunăs¬ 
tarea celor din jur. 


Atenţie: posibile beneficii ale colaborării 

în mitul lui Platon despre regele Gyges, un păstor pe nume 
Gyges găseşte un inel care îl face invizibil. în posesia puterii 
de curând dobândite, el se hotărăşte să comită un lanţ de fapte 
rele. Ajunge la curtea regelui, o seduce pe regină şi conspiră 
împreună cu ea să-l asasineze pe rege şi să pună stăpânire 
pe regat. Relatând povestea, Platon se întreabă dacă există 
vreun om în viaţă care ar putea să reziste ispitei de a profita de 
avantajele invizibilităţii. întrebarea, prin urmare, este dacă 
singura forţă care ne împiedică să comitem blestemăţii este 
frica de a fi văzuţi de către ceilalţi (J. R. R. Tolkien a dezvoltat 
această temă peste două milenii în Stăpânul inelelor). Pentru 
mine, mitul lui Platon oferă o ilustraţie frumoasă a ideii că 
mediile de grup pot să inhibe înclinaţia noastră de a trişa. 
Atunci când lucrăm în echipă, ceilalţi membri ai echipei pot să 
acţioneze ca nişte supraveghetori informali şi, cunoscând fap¬ 
tul că suntem supravegheaţi, putem fi mai puţin înclinaţi să ne 
comportăm necinstit. 

un experiment INGENIOS, efectuat de către Melissa 
Bateson, Daniel Nettle şi Gilbert Roberts (cu toţii de la 
Universitatea din Newcastle), a ilustrat ideea că simpla senza¬ 
ţie de a fi sub observaţie poate să inhibe comportamentul urât. 
Experimentul s-a desfăşurat în chicineta Departamentului de 
Psihologie al Universităţii din Newcastle, unde profesorii şi 
restul personalului aveau la dispoziţie ceai, cafea şi lapte. 
Deasupra bufetului unde se prepara ceaiul atârna un panou, 
care atrăgea atenţia amatorilor de băuturi calde că sunt datori 
să contribuie cu ceva bani la cutia cinstei, aflată dedesubt. 
Timp de zece săptămâni, panoul a fost decorat cu imagini, dar 
tipul de imagini s-a schimbat de la o săptămână la alta. Cinci 
săptămâni, pe panou au fost postate imagini florale, iar în cele¬ 
lalte cinci săptămâni, pe panou au apărut nişte ochi, ce scrutau 
direct spre băutorii de ceai sau cafea. La sfârşitul fiecărei săp¬ 
tămâni, cercetătorii au numărat banii strânşi în cutia cinstei. 
Ce au descoperit? Erau ceva bani în cutie la sfârşitul săptămâ¬ 
nilor în care fuseseră postate poze cu flori, dar atunci când 
„urmăreau" acei ochi puternic reliefaţi, în cutie s-au găsit 
aproape de trei ori mai mulţi bani. 

După cum se întâmplă cu numeroase descoperiri din eco¬ 
nomia comportamentală, acest experiment a adus un amestec 
de veşti bune şi rele. Pe latura negativă, a arătat că până şi 
membrii Departamentului de Psihologie - care, aţi putea 
crede, ar trebui s-o ştie mai bine - au încercat să se fofileze fără 
să-şi plătească partea cuvenită dintr-un bun comun. Pe latura 
pozitivă, a arătat că simpla sugestie că se aflau sub observaţie 
i-a făcut să se comporte mai cinstit. Mai arată, de asemenea, 
că nu este necesară o abordare completă de tipul avertismen¬ 
tului orwellian „Big Brother te urmăreşte" şi că sugestii mult 
mai subtile de supraveghere pot fi eficiente în sporirea onesti¬ 
tăţii. Cine ştie? Poate că un semn de avertizare, completat cu 

o pereche de ochi scrutători, plasaţi pe un perete din biroul 
şefului lui Jennifer, ar fi putut să modifice întru câtva compor¬ 
tamentul acestuia. 

Reflectând asupra situaţiei lui Jennifer, Francesca 
Gino, Shahar Ayal şi cu mine am început să ne întrebăm cum 
operează necinstea în mediile bazate pe colaborare. Legăturile 
sociale din cadrul grupurilor sporesc deopotrivă altruismul şi 
necinstea? Şi dacă ambele forţe îşi exercită influenţa în direcţii 
contrare, care dintre cele două este mai puternică? Urmărind 
să lămurim această întrebare, ne-am reîntors încă o dată la 
experimentul nostru matriceal favorit. Am introdus postura de 
control de bază (în care nu se putea trişa), postura tocătorului 
de hârtie (în care se putea trişa) şi am adăugat o nouă postură, 
care a introdus un element de colaborare în postura tocătoru¬ 
lui de hârtie. 

La primul pas în explorarea efectelor grupale, nu am dorit 
să dăm colaboratorilor o oportunitate de a discuta între ei stra¬ 
tegia de urmat sau de a se împrieteni, aşa că am inventat o 
condiţie de colaborare care nu conţinea nicio componentă de 
familiaritate sau de legături între cei doi membri dintr-o echi¬ 
pă. Am numit-o postura grupului distant. Să spunem că sunteţi 
unul dintre participanţii din postura de grup distant. Ca şi în 
postura obişnuită a tocătorului de hârtie, ocupaţi un pupitru şi 
folosiţi un creion numărul 2 ca să rezolvaţi matricele timp de 
cinci minute. Când timpul a expirat, vă duceţi la tocătorul de 
hârtie şi vă distrugeţi foaia de test. 

Până la acest punct, procedura este aceeaşi din postura 
de bază a tocătorului de hârtie, dar acum introducem ele¬ 
mentul de colaborare. Experimentatorul vă spune că faceţi 
parte dintr-o echipă alcătuită din două persoane şi că fieca¬ 
re dintre voi va primi jumătate din câştigul total al grupului. 

Experimentatorul precizează că eticheta voastră de identifica¬ 
re este fie albastră, fie verde, având un număr tipărit în colţul 
de sus din dreapta. Experimentatorul vă cere să vă plimbaţi 
prin sală şi să găsiţi persoana a cărei etichetă este de culoare 
diferită, însă are acelaşi număr în colţul de sus din dreapta. 
Când vă găsiţi partenerul, vă aşezaţi lângă el şi fiecare notaţi 
numărul de matrice pe care le-aţi rezolvat corect pe etiche¬ 
tele voastre. Pe urmă, notaţi scorul celeilalte persoane pe 
eticheta voastră. Şi, în sfârşit, adunaţi numerele într-un scor 
total. Odată ce aţi efectuat aceste operaţii, mergeţi împreună 
la experimentator şi îi înmânaţi ambele etichete completate, 
întrucât formularele voastre de test au fost distruse, experi¬ 
mentatorul nu are cum să verifice validitatea câştigurilor pe 
care le-aţi raportat. Aşa că vă crede pe cuvânt, vă plăteşte 
corespunzător şi voi împărţiţi încasările. 

Credeţi că indivizii din această situaţie ar urma să trişeze 
mai mult decât au făcut-o în postura individuală a tocătorului 
de hârtie? Iată ce am constatat: atunci când participanţii au 
aflat că atât ei, cât şi altcineva aveau să beneficieze de pe urma 
necinstei lor dacă îşi exagerau scorul şi mai mult, au sfârşit 
prin a manifesta niveluri şi mai înalte de înşelăciune, pretin¬ 
zând să fi rezolvat de trei ori mai multe matrice decât atunci 
când au trişat doar pentru ei înşişi. Acest rezultat sugerează că 
noi, oamenii, avem o slăbiciune faţă de înşelătoria altruistă, 
chiar dacă abia am cunoscut persoana care ar putea să bene¬ 
ficieze de pe urma delictelor noastre. Trist, se pare că până şi 
altruismul poate să aibă o latură întunecată. 

Aceasta este vestea rea şi încă nu am spus totul. 

odată ce am stabilit un aspect negativ al colaborării - 

anume că oamenii sunt mai necinstiri atunci când alţii, chiar 

* » * 

necunoscuţi, pot beneficia de pe urma înşelăciunii lor am 
vrut să ne îndreptăm privirea experimentală asupra unui posi¬ 
bil aspect pozitiv al colaborării şi să vedem ce s-ar întâmpla 
atunci când membrii echipei se supraveghează unii pe ceilalţi, 
închipuiţi-vă că vă aflaţi într-o încăpere împreună cu câţiva 
participanţi şi că sunteţi aleatoriu combinaţi cu o persoană 
total necunoscută. Norocul a făcut să faceţi pereche cu o tână¬ 
ră cu înfăţişare prietenoasă. înainte de a avea ocazia să vorbiţi 
cu ea, trebuie să completaţi exerciţiul matriceal în cea mai 
deplină tăcere. Sunteţi jucătorul numărul 1, aşa că începeţi pri¬ 
mul. Vă adânciţi în prima matrice, apoi în cea de-a doua şi pe 
în urmă în cea de-a treia. în tot acest răstimp, partenera voas¬ 
tră vă urmăreşte încercările, succesele şi eşecurile. La sfârşitul 
celor cinci minute, păstrând tăcerea, puneţi creionul jos şi 
colega dumneavoastră îl ia pe al ei. începe să lucreze la exer¬ 
ciţiul ei matricial, în timp ce voi îi urmăriţi progresele. Când 
timpul expiră, mergeţi împreună la tocătorul de hârtie şi vă 
distrugeţi foile de test. Apoi vă notaţi fiecare propriul scor pe 
aceeaşi bucată de hârtie, adunaţi cele două numere pentru a 
vă calcula scorul general şi vă duceţi la pupitrul experimenta¬ 
torului ca să vă primiţi banii - totul fără să schimbaţi un cuvânt 
între voi. 

Ce nivel de înşelăciune am constatat? Niciunul. în pofida 
înclinaţiei generale de a trişa pe care am observat-o iar şi iar, 
precum şi în pofida accentuării înclinaţiei de a trişa atunci 
când alţii pot beneficia de pe urma unor astfel de acţiuni, fap¬ 
tul de a fi supravegheat îndeaproape a eliminat înşelăciunea 
cu totul. 

deocamdată, experimentele noastre privind înşelăciu¬ 
nea în cadrul grupurilor ne-a arătat două forţe în acţiune: 

tendinţele altruiste îi fac pe oameni să trişeze mai mult atunci 
când coechipierii lor pot beneficia de pe urma necinstei lor, 
dar supravegherea directă poate să reducă necinstea şi chiar 
să o elimine cu totul. Dată fiind coexistenţa acestor două forţe, 
urmează întrebarea: care forţă este mai probabil să o domine 
pe cealaltă în cadrul unor interacţiuni mai standardizate în 
cadrul grupului? 

Pentru a răspunde la această întrebare, era nevoie să creem 
un cadru experimental mai reprezentativ pentru felul în care 
membrii grupurilor interacţionează într-un mediu firesc, din 
viaţa de zi cu zi. Aţi remarcat, probabil, că în primele două 
experimente, participanţii noştri nu au interacţionat efectiv, 
pe când în viaţa cotidiană, discuţiile în grup şi flecăreala ami¬ 
cală constituie o parte esenţială şi inerentă a relaţiilor de cola¬ 
borare intragrupală. Sperând să adăugăm acest important 
element social cadrului nostru experimental, am născocit 
următorul nostru experiment. De această dată, participanţii 
au fost încurajaţi să discute între ei, să se cunoască reciproc şi 
să se împrietenească. Le-am dat chiar şi nişte liste de întrebări 
pe care puteau să şi le adreseze ca să spargă gheaţa. Pe urmă, 
s-au supravegheat cu schimbul unii pe alţii în timp ce unii din¬ 
tre ei rezolvau matricele. 

Din păcate, am constatat că înşelăciunea a scos din nou 
capul ei hâd atunci când am adăugat acest element social com¬ 
binaţiei de factori. Atunci când ambele elemente au intrat în 
» 

combinaţie, participanţii au declarat că au rezolvat corect cam 
patru matrice în plus. Aşadar, în timp ce altruismul poate să 
amplifice înşelăciunea, pe când supravegherea directă poate 
să o diminueze, înşelăciunea altruistă îşi subordonează efectul 
supravegherii atunci când oamenii sunt adunaţi într-un cadru 
în care au şansa să socializeze şi să fie observaţi. 

RELAŢIILE ÎNDELUNGATE 

Cei mai mulţi dintre noi sunt tentaţi sa creadă că, cu cât avem 
relaţii mai îndelungate cu medicii, contabilii, consultanţii financiari 
sau cu avocaţii noştri, cu atât este mai probabil ca lor să le pese mai 
mult de binele nostru şi, în consecinţă, e mai probabil ca ei să pună 
nevoile noastre mai presus de ale lor. De exemplu, închipuiţi-vă că 
tocmai aţi primit un diagnostic (nedefinitiv) din partea medicului 
vostru şi aveţi de ales între două tratamente. O primă opţiune ar fi 
să începeţi un tratament agresiv şi scump; cealaltă este să mai 
aşteptaţi o vreme şi să vedeţi cum reacţionează organismul vostru 
şi cum progresează boala („aşteptare sub observaţie" este denumirea 
oficială a acestei opţiuni). Nu există un răspuns clar la întrebarea 
care dintre cele două opţiuni este mai bună pentru voi, dare limpede 
că varianta scumpă şi agresivă este mai avantajoasă pentru 
buzunarul medicului vostru. Acum, imaginaţi-vă că medicul vostru 
vă spune că ar trebui să alegeţi varianta tratamentului agresiv şi că 
ar trebui să-l programaţi cel mai târziu săptămâna viitoare. Aţi da 
crezare sfatului său? Sau aţi avea în vedere ceea ce ştiţi despre 
conflictele de interese, ap' trece peste recomandarea lui şi ap cere, 
poate, şi o a doua opinie? Când se confruntă cu astfel de dileme, 
majoritatea oamenilor au o mare încredere în sfaturile prestatorilor 
de servicii şi este cu atât mai probabil să ne încredem în ei cu cât îi 
cunoaştem de mai multă vreme. La urma urmei, dacă i-am cunoscut 
pe sfătuitorii noştri de atâpa ani, nu vor începe ei să pnă tot mai 
mult la noi? Nu vor privi ei lucrurile din perspectiva noastră şi nu ne 
vor da sfaturi mai bune? 

Cu toate acestea, o altă posibilitate este aceea ca, pe măsură ce 
relapa se lărgeşte şi se dezvoltă, consilierii noştri plătip - cu intenpe 
sau nu - să se împace tot mai bine cu ideea de a recomanda 
tratamente care servesc cel mai bine interesele lor. Janet Schwartz 
(profesoară de la Tulane, alături de care am savurat cina cu 
reprezentanţii companiilor farmaceutice), Mary Frances Luce 
(profesoară la Duke University) şi cu mine am abordat această 
problemă, sperând sincer că, pe măsură ce relapile dintre dienp şi 

furnizorii de servicii se adâncesc, profesioniştii vor ţine tot mai mult 
la bunăstarea clienţilor şi tot mai puţin la a lor. Ceea ce am constatat, 
totuşi, a fost exact contrariul. 

Am examinat această problemă analizând date referitoare la 
milioane de proceduri stomatologice efectuate de-a lungul a 
doisprezece ani. Ne-am uitat pe cazurile în care pacienţilor li s-au 
pus plombe şi am urmărit dacă plombele erau confecţionate din 
aliaje cu argint sau mixturi albe. Vedeţi, plombele din argint durează 
mai mult, costă mai puţin şi sunt mai rezistente; plombele albe, pe 
de altă parte, sunt mai scumpe şi se sparg mai uşor, dar au un aspect 
estetic mai plăcut. Aşa că, atunci când vine vorba despre dinţii voştri 
din faţă, estica triumfă adeseori în dauna caracterului practic, făcând 
ca plombele albe să fie opţiunea preferată. Dar, când e vorba despre 
măselele voastre din spate, mai puţin vizibile, plombele din argint 
sunt calea de urmat . 3 

Am descoperit că aproximativ un sfert dintre toţi pacienţii au 
primit atrăgătoare şi scumpe plombe albeîn dinţii lor ascunşi în locul 
plombelor de argint, superioare sub aspect funcţional. în acele cazuri, 
era cel mai probabil că dentiştii au luat deciziile care erau în favoarea 
intereselor lor (un cost iniţial mai mare şi reparaţii mai frecvente) în 
dauna intereselor pacienţilor (cost mai redus şi tratament rezistent 
de lungă durată). 

Ca şi cum nu ar fi fost destul de rău, am mai descoperit că această 
tendinţă este mai pronunţată dacă pacientul merge la acelaşi dentist 
(am constatat acelaşi model de rezultate şi pentru alte proceduri). 
Asta sugerează că, pe măsură ce dentiştii se simt tot mai lejer în 
relaţia cu pacienţii, ei recomandă mai frecvent proceduri care suntîn 
interesul lor financiar. în ceea ce-i priveşte pe pacienţii de lungă 
durată, este mai probabil ca aceştia să accepte sfatul dentistului, în 
virtutea încrederii pe care a generat-o relaţia dintre ei* 


* Procedează dentiştii astfel în mod intenţionat şi ştiu pacienţii că sunt pedepsiţi din 
cauza loialităţii lor? Cel mai probabil, nu este ceva intenţionat, dar, conştientă sau nu, problema 
rămâne (n.a.). 

în concluzie: e clar că există multe beneficii ale continuităţii 
îngrijirii şi ale relaţiilor permanente dintre pacient şi furnizorul de 
servicii. Totuşi, în acelaşi timp, trebuie să fim conştienţi de costurile 
pe care le pot avea aceste relaţii îndelungate. 


iată ce am aflat până acum despre înşelăciunea în 
colaborare: 


Figura 5 

Lecţii desprinse din înşelăciunea în colaborare 



Atunci când lucrăm cu un partener distant 
şi necunoscut care ar putea să beneficieze 
de pe urma înşelăciunii noastre, este mai 
probabil să trişăm decât dacă am trişa 
pentru noi înşine. 



Dacă lucrăm cu un supraveghetor cu care 
nu vorbim, este improbabil să trişăm. 



Dacă lucrăm cu un supraveghetor cu 
care am început să ne împrietenim, este 
mai probabil să trişăm dacât să fi trişat 
în favoarea unei persoane pe care nu o 
cunoaştem prea bine. 


în sfârşit, se dovedeşte că aspectele sociale ale înşelăciunii 
sunt atât de puternice, încât pot să înfrângă efectele benefice 
ale supravegherii. 

dar staţi puţin, că nu am terminat! în experimentele 
noastre iniţiale, atât trişorul, cât şi partenerul au beneficiat 
de pe urma fiecărei umflări suplimentare a scorului lor. Prin 
urmare, dacă eraţi trişorul din experiment şi exageraţi numă¬ 
rul răspunsurilor corecte cu unul, ar urma să primiţi jumătate 
din câştigul suplimentar, iar partenerul vostru ar avea acelaşi 
câştig. Cu siguranţă, este mai puţin avantajos din punct de 
vedere financiar decât dacă aţi fi şterpelit toată suma de unul 
singur, dar tot veţi beneficia de pe urma exagerării voastre 
într-o oarecare măsură. 

Ca să aruncăm o privire asupra înşelăciunii pur altruiste, 
am introdus o condiţie în care fructul înşelăciunii fiecărui 
participant urma să revină numai partenerului său. Ce am 
constatat? După cum s-a dovedit, altruismul este într-adevăr 
un puternic factor motivant pentru înşelătorie. Atunci când 
s-a trişat din motive pur altruiste şi trişorii înşişi nu au câşti¬ 
gat nimic din actele lor, exagerarea declaraţiilor a sporit şi 
mai mult. 

De ce ar sta lucrurile astfel? Cred că atunci când noi şi, 
deopotrivă, altcineva ne aşteptăm să profităm de pe urma 
lipsei noastre de onestitate, acţionăm în virtutea unui ames¬ 
tec de motive egoiste şi altruiste. Dimpotrivă, atunci când 
alţii şi numai alţii au de profitat de pe urma înşelăciunii noas¬ 
tre, ne este mult mai uşor să raţionalizăm purtarea noastră 
incorectă cu argumente pur altruiste şi, drept urmare, ne rela¬ 
xăm şi mai mult inhibiţiile noastre morale. în fond, dacă 
facem ceva numai în folosul altora, nu semănăm noi real¬ 
mente un pic cu Robin Hood?* 

* Pe baza acestor rezultate, am putea să speculăm că oamenii care lucrează pentru 
organizaţii ideologice, precum grupurile politice şi organizaţiile nonprofit, s-ar putea simţi 
efectiv mai in largul lor atunci când încalcă regulile morale - pentru că ei o fac în vederea 
unei cauze nobile şi ca să-i ajute pe alţii (n.a.). 

în sfârşit, merită să spunem ceva mai explicit despre 
performanţa din numeroasele postura de control pe care le-am 
avut în acest set de experimente. Pentru fiecare dintre postu¬ 
rile noastre de înşelăciune (tocătorul de hârtie individual, grup 
cu tocător de hârtie, grup distant cu tocător, grup amical cu 
tocător, plată altruistă cu tocător), am avut şi o postură de con¬ 
trol, în care nu exista nicio posibilitate de a trişa (adică, fără 
tocător de hârtie). Privind comparativ aceste numeroase pos¬ 
turi de control diferite, am putut să vedem dacă natura cola¬ 
borării a influenţat nivelul de performanţă. Am constatat că 
performanţa a fost aceeaşi în toate aceste posturi de control. 
Concluzia noastră? Se pare că performanţa nu se îmbunătă¬ 
ţeşte neapărat atunci când oamenii lucrează în grupuri - cel 
puţin nu atât de mult pe cât am fost cu toţii făcuţi să credem. 

desigur, nu putem supravieţui fără ajutorul celorlalţi. 
Munca împreună este un element esenţial al vieţii noastre. 
Dar, în mod limpede, colaborarea este o sabie cu două tăişuri. 
Pe de o parte, sporeşte plăcerea muncii, loialitatea şi motiva¬ 
ţia. Pe de altă parte, poartă cu sine un potenţial sporit de înşe¬ 
lăciune. în sfârşit - şi foarte trist -, se poate ca oamenii care ţin 
cel mai mult la colegii lor să sfârşească prin a trişa cel mai 
mult. Desigur, nu susţin că trebuie să încetăm munca în gru¬ 
puri, să oprim colaborarea ori să nu ne mai pese de ceilalţi. Dar 
trebuie să recunoaştem costurile potenţiale ale colaborării şi 
ale unei afinităţi accentuate. 

Ironia lucrului în colaborare 

Odată ce colaborarea sporeşte necinstea, ce putem face 
în această privinţă? Un răspuns evident este să sporim 

supravegherea. De fapt, aceasta pare să fie reacţia-standard 
a reglementatorilor guvernamentali faţă de orice exemplu 
de infracţiune corporatistă. De exemplu, dezastrul com¬ 
paniei Enron a dat naştere unui set abundent de reglemen¬ 
tări privind declaraţiile financiare, cunoscut sub numele de 
Sarbanes-Oxley Act, iar criza financiară din 2008 a introdus 
im set încă şi mai abundent de reglementări (în mare parte, 
născute din Dodd-Frank Wall Street Reform şi Consumer 
Protection Act), care au fost concepute să reglementeze şi să 
amplifice supervizarea industriei financiare. 

într-o oarecare măsură, este neîndoielnic că supravegherea 
poate fi de folos, dar este, de asemenea, limpede în lumina 
rezultatelor noastre că numai supravegherea sporită este puţin 
probabil să biruie complet abilitatea noastră de a ne justifica 
propria necinste - îndeosebi atunci când alţii pot să câştige de 
pe urma infracţiunilor noastre (ca să nu mai pomenim uriaşele 
costuri financiare ale impunerii unor astfel de reglementări). 

în unele cazuri, în loc să adăugăm teancuri peste teancuri 
de reguli şi reglementări, poate că ar fi cazul să ne mutăm 
privirea spre modificarea colaborării în cadrai grupurilor. O 
soluţie interesantă a acestei probleme a fost recent implemen¬ 
tată într-o mare bancă internaţională de către un fost student 
al meu, pe nume Gino. Pentru a permite echipei sale de agenţi 
de împrumuturi să lucreze împreună fără riscul de creştere a 
necinstei (de exemplu, prin înregistrarea unor valori mai mari 
ale împrumuturilor faţă de cele reale, într-un efort de a 
prezenta profituri mai mari pe termen scurt), el a pus la punct 
im sistem unic de supraveghere. Le-a spus agenţilor săi că un 
grup din afară urmează să revadă modul lor de procesare şi de 
aprobare a cererilor de împrumuturi. Grupul din afară era 
deconectat de echipa ce acorda împrumuturile şi membrii săi 
nu aveau niciun motiv de a fi loiali echipei lui Gino sau de a-i 

ajuta pe agenţii de împrumuturi. Pentru a fi sigur că cele două 
grupuri erau separate, Gino le-a localizat în sedii diferite. Şi 
s-a asigurat că nu există niciun fel de tranzacţii între ele şi că 
indivizii dintr-un grup nici măcar nu-i cunoşteau pe cei din 
grupul celălalt. 

Am încercat să obţin de la Gino datele ca să evaluez succe¬ 
sul abordării sale, însă juriştii acestei bănci mari s-au opus. în 
consecinţă, nu ştiu dacă această abordare a dat rezultate ori ce 
sentimente au avut angajaţii faţă de acest aranjament, dar pre¬ 
supun că mecanismul a avut cel puţin unele rezultate pozitive. 
A făcut, probabil, să scadă buna dispoziţie din timpul întruni¬ 
rilor echipei agenţilor de împrumuturi. A sporit, de asemenea, 
stresul asociat cu deciziile grupului şi, cu siguranţă, imple¬ 
mentarea sa a costat ceva. Cu toate acestea, Gino mi-a spus 
că, în ansamblu, se pare că adăugarea elementului de monito¬ 
rizare anonimă şi obiectivă a avut un efect pozitiv asupra eticii, 
a moralităţii şi a bilanţului financiar. 

E limpede CĂ nu există leacuri miraculoase pentru chesti¬ 
unea complexă a înşelăciunii în cadru grupai. Puse cap la cap, 
cred că descoperirile noastre au implicaţii serioase pentru 
organizaţii, îndeosebi având în vedere predominanţa colabo¬ 
rării în desfăşurarea de zi cu zi a vieţii noastre profesionale. Nu 
încape discuţie, pe de altă parte, că o mai bună înţelegere a 
lărgimii şi complexităţii necinstei în diferite cadre sociale este 
destul de deprimantă. Totuşi, înţelegând posibilele capcane pe 
care le implică orice colaborare, putem face câţiva paşi în 
direcţia corectării comportamentului necinstit. 

Un final semioptimist 

OAMENII NU TRIŞEAZĂ DESTUL! 


De-a lungul acestei cărţi, am văzut că onestitatea şi necinstea se bazează 
pe un amestec format din două tipuri diferite de motivaţie. Pe de o parte, 
dorim să beneficiem de pe urma înşelăciunii (aceasta este motivaţia 
economică raţională), în timp ce, pe de altă parte, vrem să ne putem 
considera pe noi înşine drept nişte fiinţe umane minunate (aceasta este 
motivaţia psihologică). Aţi putea gândi că nu putem realiza aceste două 
obiective în acelaşi timp - că nu putem fi şi cu slănina în pod, dar şi cu 
buzele unse, ca să spunem aşa -, însă teoria factorului vrăjeală pe care 
am dezvoltat-oîn aceste pagini sugerează că avem capacitatea de gândire 
flexibilă şi de raţionalizare care ne permite să facem tocmai acest lucru, 
în esenţă, atâta timp cât trişăm doar un pic, putem fi şi cu slănina în pod 
şi cu buzele unse după ce-am mâncat (o bucată) din ea. Putem culege 
unele dintre beneficiile lipsei de onestitate, în timp ce ne păstrăm o 
imagine pozitivă despre noi înşişi. 

După cum am văzut, anumite forţe - precum suma de bani 
pe care urmărim să o câştigăm şi probabilitatea de a fi prinşi - îi 
influenţează pe oameni surprinzător mai puţin decât s-ar 
putea crede. în acelaşi timp, alte forţe ne influenţează mai 
mult decât ne-am aştepta: mementourile morale, distanţa faţă 
de bani, conflictele de interese, epuizarea, contrafacerile, 
reamintirile realizărilor noastre fabricate, creativitatea, acte¬ 
le necinstite comise de către alţii în prezenţa noastră, grija 
faţă de ceilalţi membri ai echipei din care facem parte şi aşa 
mai departe. 

deşi variatele experimente prezentate aici au avut în 
centrul atenţiei necinstea, este, de asemenea, important să 
reamintim că majoritatea participanţilor din experimentele 
noastre erau oameni fini, din universităţi bune, care vor 
dobândi, probabil, de-a lungul vieţii, poziţii cu oarecare putere 
şi influenţă. Nu erau genul de oameni pe care să-i asociem, în 
mod tipic, cu înşelăciunea. De fapt, semănau întocmai cu voi, 
cu mine şi cu majoritatea oamenilor de pe această planetă, 
ceea ce înseamnă că suntem cu toţii pe deplin capabili să tri¬ 
şăm un pic. 

Deşi poate să sune pesimist, partea pe jumătate plină a 
poveştii este că, în mare, fiinţele umane sunt mai morale decât 
susţin predicţiile teoriei economice standard. De fapt, dintr-o 
perspectivă pur raţională (SMIR), noi, oamenii, nu trişăm nici 
pe departe destul. Gândiţi-vă de câte ori în decursul ultimelor 
zile aţi avut oportunitatea de a trişa fără să fiţi prinşi. Poate că 
o colegă şi-a lăsat poşeta pe birou cât timp a fost plecată la o 
şedinţă de durată în altă parte. Poate că o necunoscută dintr-o 
cafenea v-a rugat să aveţi grijă de laptopul său cât timp s-a dus 
la toaletă. Poate că o casieriţă de la supermarket a uitat să vă 
încaseze banii pe un articol din căruciorul vostru de cumpără¬ 
turi sau aţi trecut pe lângă o bicicletă neasigurată, lăsată de 
cineva pe o stradă pustie. în oricare dintre aceste situaţii, 
lucrul de făcut din perspectiva SMIR ar fi să luaţi banii, lapto¬ 
pul sau bicicleta şi să nu pomeniţi articolul omis de către casi¬ 
eriţă. Şi totuşi, zi de zi noi dăm cu piciorul vastei majorităţi a 
acestor oportunităţi, fără să ne gândim că ar fi cazul să profi¬ 
tăm de ele. Aceasta înseamnă că putem lua un start bun în 
efortul nostru de a ne îmbunătăţi fibra morală. 

Ce-ar li de spus despre „adevăraţii" infractori? 


în toate experimentele noastre, am testat mii de oameni şi, 
din când în când, am întâlnit escroci agresivi, care caută să 
ciupească pe cât de mulţi bani cu putinţă. în experimentul 
matriceal, de exemplu, n-am întâlnit niciodată pe cineva care 
să fi pretins că a rezolvat optsprezece sau nouăsprezece din 
douăzeci de matrice. Dar câteodată, un participant a pretins 
să fi rezolvat corect toate cele douăzeci de matrice. Aceştia 
sunt indivizii care, după ce au făcut o analiză de cost-beneficii, 
au decis să plece cu cât se putea de mulţi bani. Din fericire, nu 
am întâlnit mulţi indivizi de această teapă şi, întrucât păreau 
să fie excepţia şi nu regula, n-am pierdut decât vreo câteva sute 
de dolari din pricina lor. (Nu tocmai amuzant, dar nici prea 
rău.) în acelaşi timp, am avut mii şi mii de participanţi care au 
trişat cu „numai“ câteva matrice, dar, pentru că erau atât de 
mulţi, am pierdut din cauza lor mii şi mii de dolari - mult, mult 
mai mult decât am pierdut în favoarea trişorilor agresivi. 

Bănuiesc că, judecând pierderile mele financiare cauzate 
de trişorii agresivi şi de cei mărunţi, experimentele noastre 
sunt grăitoare pentru necinste la scara întregii societăţi. Foarte 
puţini oameni fură Ia cote maxime. Dar foarte mulţi oameni 
cumsecade trişează numai puţintel, ici şi colo, rotunjind 
numărul orelor de muncă prestate, reclamând pierderi mai 
mari decât cele reale în solicitările adresate societăţilor de asi¬ 
gurări, recomandând tratamente medicale inutile şi aşa mai 
departe. La rândul lor, companiile găsesc frecvent multe căi 
de a trişa puţin. Gândiţi-vă la companiile de cârduri de credit, 
care urcă mereu dobânzile fără niciun motiv vizibil şi care 
inventează tot felul de comisioane ascunse şi de penalizări 
(numite, adesea, în cadrul companiilor, „spor de beneficii"). 
Gândiţi-vă la băncile care încetinesc procesarea cecurilor, 

astfel încât să poată păstra banii noştri încă o zi sau două, sau 
care încasează comisioane exorbitante pentru protecţia împo¬ 
triva nerestituirii creditelor sau pentru utilizarea aparatelor 
ATM. Toate acestea înseamnă că, deşi este important să fim 
atenţi faţă de delictele flagrante, este probabil şi mai important 
să descurajăm formele mărunte şi mult mai răspândite de 
necinste - infracţiuni care ne afectează pe toţi aproape tot tim¬ 
pul -, atât în calitate de infractori, cât şi de victime. 


Un cuvânt despre diferenţele culturale 

Eu călătoresc mult, ceea ce înseamnă că trebuie să întâl¬ 
nesc oameni din toată lumea şi, atunci când o fac, îi întreb 
adeseori despre onestitatea şi moralitatea din ţările lor. Drept 
turnare, încep să înţeleg modul în care diferenţele culturale - 
fie acestea regionale, naţionale sau corporatiste - contribuie 
la necinste. 

Dacă aţi crescut în afara Statelor Unite, gândiţi-vă preţ de 
un minut la acest lucru: oamenii din ţara voastră trişează mai 
mult sau mai puţin decât americanii? După ce am pus această 
întrebare multor oameni din diferite ţări, am descoperit că 
oamenii au convingeri foarte puternice despre înşelăciunea 
din ţara lor şi majoritatea cred că oamenii din patria lor trişea¬ 
ză mai mult decât americanii (cu excepţia oarecum previzibilă 
a celor din Canada şi din ţările nordice). 

înţelegând că acestea nu sunt decât impresii subiective, am 
fost curios să văd dacă era ceva adevărat în ele. Aşa că am 
decis să testez mai direct unele dintre aceste percepţii cultu¬ 
rale. Urmărind să explorez diferenţele culturale, trebuia să 
născocim mai întâi o modalitate de echivalare a stimulentelor 
financiare din diferite locaţii. Dacă plăteam, de exemplu, o 

sumă echivalentă cu 1 dolar pentru o problemă corect rezolva¬ 
tă, aceasta ar fi variat de la un câştig foarte mare în unele locuri 
până la unul destul de mic în altele. Prima noastră idee de 
echivalare a mărimii stimulentelor a fost să folosim un produs 
recunoscut pe plan internaţional, precum un hamburger de la 
McDonald’s. Urmând această abordare, pentru fiecare matrice 
rezolvată corect, participanţii puteau să primească un sfert din 
costul unui hamburger din acel loc. (Această abordare a pre¬ 
supus că oamenii care stabilesc preţurile de la McDonald’s 
cunosc puterea economică de cumpărare din fiecare locaţie şi 
că stabilesc preţurile în mod corespunzător.) 

în cele din urmă, ne-am decis pentru o abordare înrudită 
şi am folosit „indicele berii“. Ne-am deschis prăvălia în baruri 
de cartier şi le-am plătit participanţilor un sfert din costul unei 
halbe de bere pentru fiecare matrice pe care au pretins să o fi 
rezolvat. (Ca să fim siguri că participanţii erau treji, am abor¬ 
dat numai clienţi care abia intrau în local.) 

PENTRU CĂ am CRESCUT în Israel, am vrut în mod special 
să văd cum se prezentau israelienii (recunosc să fi bănuit că 
israelienii trişează mai mult decât americanii). Dar, după cum 
s-a dovedit, participanţii noştri din Israel au trişat în experi¬ 
mentele matriceale tot atât ca si americanii. Am decis să veri- 

» 

ficăm şi alte naţionalităţi. Shirley Wang, una dintre 
colaboratoarele mele chinezoaice, era convinsă de faptul că 
oamenii din China aveau să trişeze mai mult decât americanii. 
Dar, încă o dată, chinezii au demonstrat aceleaşi niveluri de 
necinste. Francesca Gino, din Italia, era sigură de faptul că ita¬ 
lienii aveau să trişeze cel mai vârtos. „Veniţi în Italia şi-o să 
vedeţi acolo ce înseamnă înşelăciune", ne-a spus ea, cu accen¬ 
tul ei fantastic. Dar s-a dovedit că şi ea se înşela. Am obţinut 
aceleaşi rezultate în Turcia, Canada şi Anglia. De fapt, 

cantitatea de înşelăciune pare să fie egală în fiecare ţară - cel 
puţin în acelea pe care le-am testat deocamdată. 

Cum putem reconcilia faptul că experimentele noastre nu 
arată nici urmă de diferenţe reale în ceea ce priveşte necinstea 
din diferite ţări şi culturi şi convingerea personală foarte 
fermă că oamenii din ţări diferite înşală în grade diferite? Şi 
cum putem împăca lipsa unor diferenţe pe care o arată rezul¬ 
tatele noastre cu nişte diferenţe clare ale nivelurilor de corup¬ 
ţie dintre ţări, culturi şi continente? Cred că ambele 
perspective sunt corecte. Datele noastre reflectă un aspect 
important şi real al înşelăciunii, dar tot asta fac şi diferenţele 
culturale. Iată de ce. 

Testul nostru matriceal se situează în afara oricărui con¬ 
text cultural. Altfel spus, nu este o parte înrădăcinată în niciun 
mediu social sau cultural. Prin urmare, el testează capacitatea 
umană elementară de a fi moralmente flexibili şi de a reînca¬ 
dra situaţiile şi acţiunile în modalităţi care ne pun într-o lumi¬ 
nă favorabilă. Activităţile noastre cotidiene, pe de altă parte, 
sunt întreţesute într-un context cultural complex. Acest con¬ 
text cultural poate să influenţeze necinstea pe două căi prin¬ 
cipale: poate să ia anumite activităţi specifice şi să le proiecteze 
în domeniul moralei ori să le extragă din acesta; poate, de 
asemenea, să modifice amplitudinea factorului vrăjeală care 
este considerată acceptabilă în orice domeniu particular. 

Să luăm, de pildă, plagiatul. în universităţile americane, 
plagiatul este tratat cu foarte mare seriozitate, dar, în alte cul¬ 
turi, este văzut ca o partidă de poker între studenţi şi facultate, 
în acele culturi, faptul de a fi prins, mai degrabă decât actul 
de furt în sine, este privit negativ. Tot astfel, în unele societăţi, 
diferite modalităţi de a trişa - neplata impozitelor, o aventură 
extraconjugală, descărcarea ilegală de software şi trecerea pe 
roşu atunci când traficul lejer o permite - nu sunt trecute aşa 
uşor cu vederea, pe când în alte societăţi, aceleaşi activităţi 

sunt tratate cu indiferentă sau chiar le dau unora motive de a 

t 

se umfla în pene. 

Desigur, mai sunt încă multe de aflat despre influenţa cul¬ 
turii asupra înşelăciunii, atât în ceea ce priveşte influenţele 
societale care contribuie la stoparea necinstei, cât şi în ceea ce 
priveşte forţele sociale care sporesc probabilitatea necinstei 
şi a corupţiei. 

P.s. AR trebui să subliniez că, de-a lungul tuturor expe¬ 
rimentelor noastre interculturale, am descoperit o singură 
dată o diferenţă. La un moment dat, împreună cu Racheli 
Barkan am făcut experimentul nostru într-un bar din 
Washington, D.C., unde se strâng o mulţime de membri ai 
echipelor unor congresmeni. Şi am efectuat acelaşi experi¬ 
ment într-un bar din New York City, unde mulţi dintre clienţi 
sunt bancheri de pe Wall Street. Acela a fost singurul loc unde 
am constatat o diferenţă culturală. Cine credeţi că au trişat 
mai mult, politicienii sau bancherii? Eram sigur că aveau să fie 
politicenii, însă rezultatele noastre au demonstrat contrariul: 
bancherii au trişat aproape de două ori mai mult. (Dar, înainte 
de a începe să-i suspectaţi mai mult pe amicii voştri bancheri 
şi pe amicii politicieni mai puţin, trebuie să aveţi în vedere că 
politicienii pe care i-am testat erau începători - mai ales asis¬ 
tenţi ai unor congresmeni. Aşa că era Ioc, în cazul lor, de creş¬ 
tere şi dezvoltare.) 


ÎNŞELĂCIUNE ŞI INFIDELITATE 

Desigur, nirio carte despreînşelăciune nu ar fi completă dacă nu 
conţine ceva despre adulter şi despre genurile de subterfugii 
complexe şi încâlcite pe care le inspiră relaţiile extramaritale. La 
urma urmei, în graiul de toate zilele, înşelăciunea este practic 
sinonimă cu infidelitatea. 

De fapt, infidelitatea poate fi considerată una dintre principalele 
surse ale celui mai spectaculos entertainment din lume. Dacă 
adulterii din zilele noastre, precum LizTaylor, prinţul Charles, Tiger 
Woods, Brad Pitt, Eliot Spitzer, Arnold Schwarzenegger şi mulţi alţii, 
nu şi-ar fi înşelat partenerii de viaţă, tabloidele şi diferitele surse de 
ştiri mondene ar da faliment (ca să spunem aşa). 

Pe coordonatele teoriei despre factorul vrăjeală, infidelitatea este, 
cel mai probabil, ilustrarea prototipică a tuturor caracteristicilor 
necinstei despre care am discutat. Pentru început, este imaginea 
emblematică (sau, cel puţin, una dintre ele) a unui comportament 
care nu rezultă dintr-o analiză decost-beneficii. Presupun, totodată, 
că tendinţa spre infidelitate depinde într-o mare măsură de 
posibilitatea de-a se justifica în proprii noştri ochi. Faptul că începe 
cu un mic gest (poate un sărut) este o altă forţă care poate să ducă, 
în timp, la forme de implicare mai profundă. Ieşirea din rutina zilnică, 
de exemplu într-o excursie sau într-o staţiune turistică, într-un cadru 
în care regulile sociale nu sunt atât de clare, poate să amplifice şi mai 
mult capacitatea de autojustificare a infidelităţii. Iar indivizii creativi, 
precum actorii, artiştii şi politicienii - cu toţii cunoscuţi pentru 
tendinţa lor spre infidelitate-, este probabil să fie mai pricepuţi în a 
născoci poveşti îmbârligate de natură să susţină că e în regulă sau 
chiar dezirabil pentru ei să se comporte astfel. Şi, aidoma altor tipuri 
de necinste, infidelitatea este influenţată de acţiunile celor din jurul 
nostru. Cineva cu o mulţime de prieteni sau rude care au avut legături 
extraconjugale va fi, probabil, influenţat de un atare mediu. 

Date fiind complexitatea, bogăţia de nuanţe şi importanţa 
socială, v-aţi puteaîntreba deceîn această carte nu se găseşte niciun 
capitol despre infidelitate şi de ce această temă fascinantă este 
expediată într-o mică secţiune. Problema o constituie datele. în 
general, îmi place să mă limitez la concluzii pe care le pot extrage din 
experimente şi date. A face experimente privind infidelitatea ar fi 
aproape imposibil, iar datele, prin natura lor, sunt greu de estimat. 
Aceasta înseamnă că deocamdată trebuie să ne mulţumim cu 
speculaţii - şi numai speculaţii - despre infidelitate. 

Figura 6 


Un rezumat al forţelor care zămislesc necinstea 

Ce trebuie să facem mai departe? 


Aşa că iată-ne înconjuraţi de necinste. După cum a scris în 
1873 un oarecare Apoth E. Cary:* 

Fraiereşte, fraiereşte peste tot, 

In orice chip şi cu cât mai mult zel; 

Scoate fraiereala dintr-un om 
Şi-or mai rămâne doar minciuni în el. 

Filantropia e făcută să ascund'o faptă de ocară, 

Caritatea-i pradă pentru şmecheri gata s-o apuce; 

Şi suntem fraieriţi în ţară, tot fraieriţi şi de ieşim pe-afară, 

Fraieriţi oriunde ne-om mai duce. 

Căci lumea de escroci e plină 

Şi de pramatii veşnic stăpânită; 

Se duce un şmenar, apare altul, 

Şi suntem fraieriţi clipită de clipită. 

APOTH E E. CARY, „AMINTIRILE FAMILIEI SWINDLE" 1 

După cum am văzut, toţi suntem capabili să trişăm şi sun¬ 
tem experţi în a ne spune nouă înşine poveşti care ne conving 
de ce, procedând astfel, nu suntem necinstiţi sau imorali. încă 
şi mai rău, suntem predispuşi să „luăm“ virusul înşelăciunii de 
la alţii şi, odată ce am început să ne comportăm necinstit, este 
probabil să continuăm a ne purta mai departe în acest fel. 

Prin urmare, ce trebuie să facem în privinţa necinstei? 
Recent, am trăit experienţa unei teribile crize financiare, care 
a oferit o excelentă oportunitate de a examina eşecul omenesc 
şi rolul pe care îl joacă iraţionalitatea în cadrul societăţii în 
ansamblu. Ca reacţie faţă de acest dezastru produs de către 


* Joc de cuvinte: apot/iecatyînseamnă farmacist, spiţer - o profesie, altminteri, dintre 
cele mai onorabile, farmaciştii bucurându-se, conform sondajelor, de o mare încredere din 
partea publicului. Swindle înseamnă a escroca, a înşela, a stoarce de bani (n.t.J. 

oameni, am făcut câţiva paşi în direcţia împăcării noastre cu 
unele dintre tendinţele noastre iraţionale şi am început să ree¬ 
valuăm în consecinţă abordarea de către noi a pieţelor. 
Templul raţionalităţii a fost zdruncinat şi, cu înţelegerea noas¬ 
tră mai adâncă a iraţionalităţii, ar trebui să fim capabili să 
regândim şi să reinventăm noi genuri de structuri care, în cele 
din urmă, ne vor ajuta să evităm astfel de crize pe viitor. Dacă 
nu facem acest lucru, va fi fost o criză irosită. 


MEMENTO MORI 

Există o mulţime de conexiuni posibile care se pot face între 
epoca romană şi activitatea bancară din timpurile moderne, dar 
poate că cea mai importantă dintre ele este memento mori. La 
apogeul puterii Romei, generalii romani care câştigaseră bătălii de 
răsunet defilau prin centrul oraşului, etalându-şi prăzile de război. 
La paradi, generalii purtau robe de ceremonie din purpură şi aur, o 
cunună de lauri şi erau vopsiţi pe faţă cu roşu în timp ce erau purtaţi 
prin oraş pe un tron. Erau aclamaţi, onoraţi şi admiraţi. Dar mai era 
un element al ceremoniei: de-a lungul zilei, un sclav păşea alături 
de general şi, ca să-l împiedice pe acesta să fie cuprins de hybris, 
sclavul îi şoptea mereu la ureche: Memento mori, ceea ceînseamnă 
„Nu uita că eşti muritor". 

Dacă aş fi fost în măsură si formulez o versiune modernă a 
expresiei, aş fi ales, probabil: „Nu uita că nu eşti infailibil" sau poate 
„Nu uita de iraţionalitatea din tine". Oricare ar fi expresia, 
recunoaşterea defectelor noastre este un prim pas esenţial pe calea 
spre luarea unor decizii mai bune, spre crearea unor societăţi mai 
bune şi spre repararea instituţiilor noastre. 


acestea fiind spuse, sarcina următoare este să încercăm 
a găsi modalităţi mai eficiente şi mai practice de combatere a 
necinstei. Şcolile de business includ cursuri de etică în 

curriculumul lor, companiile îşi trimit angajaţii la seminarii 
despre codurile de conduită, iar guvernele au politici de trans¬ 
parenţă. Orice observator, cât de superficial, al stării necinstei 
din lume îşi va da rapid seama că astfel de măsuri nu rezolvă 
problema. Iar cercetările prezentate aici sugerează că astfel de 
abordări expeditive sunt condamnate să eşueze pentru moti¬ 
vul foarte simplu că nu iau în calcul psihologia necinstei. La 
urma urmei, ori de câte ori sunt elaborate politici sau proce¬ 
duri menite să prevină înşelăciunea, ele ţintesc un anumit tip 
de comportamente şi motivaţii care trebuie să se modifice. Şi, 
în general, atunci când se proclamă aceste intervenţii, ele pre¬ 
supun că SMIR intră în acţiune. Dar, după cum am văzut, acest 
model simplu are puţin de-a face cu forţele motrice aflate la 
baza înşelătoriei. 

Dacă ne interesează cu adevărat să stopăm înşelătoria, ce 
fel de intervenţii ar trebui să încercăm? Sper că este clar 
de-acum că, dacă e să avem o şansă de stopare a necinstei, 
trebuie să începem prin a înţelege din capul locului de ce oame¬ 
nii se comportă necinstit. De la acest punct de start, putem să 
propunem remedii mai eficiente. De exemplu, pe baza cunoaş¬ 
terii faptului că, în general, oamenii vor să fie cinstiţi, dar sunt, 
de asemenea, tentaţi să tragă foloase de pe urma necinstei, am 
putea să recomandăm mementouri în momentul ispitei, care, 
după cum am văzut, sunt surprinzător de eficiente. Tot astfel, 
înţelegerea modului în care funcţionează conflictele de inte¬ 
rese şi cunoscând cât de profund ne influenţează arată limpe¬ 
de că trebuie să evităm şi să reglementăm conflictele de 
interese într-o mult mai mare măsură. Trebuie, de asemenea, 
să înţelegem efectele pe care mediul, precum şi epuizarea 
mintală şi fizică Ie au în fenomenul necinstei. Şi, desigur, odată 
ce am înţeles caracterul contagios al necinstei, am putea fura 
o idee din teoria geamurilor sparte ca să combatem contami¬ 
narea socială cu escrocherie. 

interesant, AVEM deja multe mecanisme sociale 
în funcţiune care par să fie special concepute pentru a reca¬ 
libra busola noastră morală şi pentru a învinge efec¬ 
tul „ce-mama-dracului“. Astfel de ritualuri de purificare - 
mergând de la spovedania catolică până la Yom Kippur şi de 
la Ramadan la Sabatul săptămânal - ne oferă prilejul de a ne 
reculege, de-a stopa deteriorarea şi de a întoarce o nouă 
pagină. (Pentru persoanele nereligioase, gândiţi-vă la hotărâ¬ 
rile luate de Anul Nou, la aniversări, schimbări de job şi rupe¬ 
rea unor legături romantice ca la nişte oportunităţi de 
,,resetare“.) Recent, am început să efectuăm experimente ele¬ 
mentare privind eficienţa acestor tipuri de restaurare (folo¬ 
sind o versiune nerelegioasă a spovedaniei catolice) şi, 
deocamdată, se pare că ele pot să inverseze cu destul succes 
efectul „ce-mama-dracului“. 

Din perspectiva ştiinţelor sociale, religia a evoluat pe căi 
ce pot ajuta societatea să contracareze tendinţele potenţial 
distructive, printre care tendinţa de a fi necinstit. Religia şi 
ritualurile religioase reamintesc oamenilor obligaţiile lor de 
a fi morali în numeroase feluri; amintiţi-vă, de exemplu, de 
evreul cu ţiţit din capitolul 2 („Umor cu factorul vrăjeală“). 
Musulmanii folosesc mătănii, pe care le numesc tasbih sau 
misbaha, pe care îşi rememorează de câteva ori pe zi cele 
99 de nume ale lui Dumnezeu. Mai există, de asemenea, 
rugăciunea zilnică şi rugăciunea mărturisitoare („Iartă-mă, 
Doamne, căci am păcătuit"), practica prayaschitta din hin¬ 
duism şi nenumărate alte mementouri religioase care 
acţionează în mare măsură ca şi cele Zece Porunci din expe¬ 
rimentele noastre. 

în măsura în care astfel de abordări sunt utile, am putea să 
ne gândim la creaţia unor mecanisme înrudite (deşi nereligi¬ 
oase) în afaceri şi în politică. Poate că ar trebui să-i punem pe 
funcţionarii publici şi pe oamenii de afaceri să depună un 

jurământ, să utilizeze un cod etic sau chiar să-şi ceară iertare 
din când în când. Poate că asemenea versiuni seculare ale 
căinţei şi ale rugăminţii de iertare i-ar ajuta pe escrocii poten¬ 
ţiali să fie atenţi la ceea ce fac, să întoarcă o nouă pagină şi, 
făcând acest lucru, să sporească adeziunea lor morală. 

una dintre cele mai bizare forme de ceremonie restaura¬ 
toare este cea a ritualurilor de purificare pe care le practică 
anumite secte religioase. Un astfel de grup este Opus Dei, o 
societate catolică secretă, ai cărei membri se flagelează cu cra- 
vaşe din papură. Nu-mi amintesc exact cum am început să 
discutăm despre Opus Dei, dar, la un moment dat, Yoel Inbar 
(profesor la Tilburg University), David Pizarro şi Tom Gilovich 
(ambii de la Corneli University) şi cu mine ne-am întrebat dacă 
autoflagelarea şi alte obiceiuri asemănătoare surprind o fun¬ 
damentală dorinţă umană de autocurăţire. Poate fi şters un 
sentiment de culpabilitate prin autopedepsire? Poate durerea 
autoprovocată să ne ajute a cere iertare şi a o lua de la capăt? 

Urmând abordarea fizic dureroasă a sectei Opus Dei, am 
decis să efectuăm un experiment folosind o versiune mai 
modernă şi mai puţin sângeroasă a cnutului de nuiele, aşa că 
am ales ca material experimental şocuri electrice moderat 
dureroase. Când participanţii au intrat în laboratorul de la 
Corneli University, le-am cerut unora dintre ei să scrie despre 
o experienţă din trecut care i-a făcut să se simtă vinovaţi; am 
cerut altor participanţi să descrie o experienţă trecută care i-a 
făcut să se simtă trişti (o emoţie negativă, dar nelegată de 
vină); şi am cerut unui al treilea grup să relateze o experienţă 
care nu i-a făcut să se simtă nici bine, nici rău. După ce au 
reflectat asupra unuia dintre aceste trei tipuri de experienţe, 
le-am cerut participanţilor să ia parte la „un alt“ experiment, 
ce implica autoadministrarea de şocuri electrice. 

în această nouă fază a experimentului, am conectat înche¬ 
ietura mâinii participantului la un generator de şocuri electri¬ 
ce. Odată asigurată conectarea, le-am arătat participanţilor 
cum să fixeze nivelul şocului electric şi pe care buton trebuie 
să apese ca să-şi administreze singuri zgâlţâiala dureroasă. 
Am reglat aparatul la cel mai scăzut posibil nivel de şoc şi 
le-am cerut participanţilor să apese pe comutator, să crească 
nivelul şocului, să apese pe comutator, să crească nivelul 
şocului, să apese pe comutator şi aşa mai departe până când 
nu mai puteau suporta intensitatea şocului. 

Nu suntem în realitate atât de sadici pe cât poate se pară, 
dar am vrut să ştim cât de departe se vor forţa participanţii să 
urce pe scala durerii şi în ce măsură nivelul lor de suferinţă 
autoprovocată depinde de condiţia experimentală în care se 
găseau. Cel mai important, am vrut să vedem dacă reaminti¬ 
rea unei experienţe din trecut asociate cu vina i-ar determina 
pe participanţii noştri să se purifice căutând să îndure mai 
multă durere. După cum a reieşit, în condiţia neutră şi în cea 
tristă, gradul de durere autoprovocată a fost similar şi destul 
de scăzut, ceea ce înseamnă că emoţiile negative nu creează 
prin ele însele o dorinţă de suferinţă autoprovocată. Totuşi, 
cei din condiţia vinovată au fost cu mult mai dispuşi să-şi 
autoadministreze niveluri de şoc mai înalte. 

Oricât de dificil poate fi să apreciem această dovadă expe¬ 
rimentală în raport cu practica Opus Dei, rezultatele sugerea¬ 
ză că purificarea prin suferinţa autoflagelării ar putea să 
pătrundă un mod elementar în care abordăm sentimentele de 
vinovăţie. Poate că recunoaşterea greşelilor noastre, admite¬ 
rea lor şi adăugarea unei forme de pedeapsă fizică reprezintă 
o bună reţetă pentru a cere iertare şi a deschide o nouă pagi¬ 
nă. Eu nu recomand să adoptăm această abordare deocamda¬ 
tă, dar mă pot gândi la unii politicieni şi oameni de afaceri pe 

care nu mi-ar displăcea să încercăm metoda - doar ca să vedem 
dacă dă rezultate. 

UN exemplu mai laic (şi mai elegant) de resetare morală 
mi-a fost relatat de către o femeie pe care am întâlnit-o acum 

câţiva ani la o conferinţă. Sora femeii locuia în America de Sud 

» * 

şi, într-o zi, şi-a dat seama că menajera ei furase din frigider 
câte puţină mâncare o dată la câteva zile. Nu a deranjat-o foar¬ 
te mult (exceptând faptul că, uneori, nu avea destulă hrană 
pentru cină, ceea ce a început să fie tot mai frustrant), dar era 
clar că trebuia să facă ceva. Prima parte a soluţiei sale a fost să 
pună un lacăt pe frigider. Apoi, sora i-a spus menajerei că avea 
bănuieli că unii dintre oamenii care făcuseră din când în când 
nişte lucrări în locuinţă furaseră ceva mâncare din frigider, aşa 
că voia ca numai două persoane să aibă o cheie. I-a mai acor¬ 
dat menajerei şi o mică majorare de salariu pentru noua ei 
responsabilitate. Odată cu noul rol, cu noile reguli şi controlul 
suplimentar, furtul a încetat. 

Cred că această abordare a dat rezultate din câteva motive. 
Presupun că obiceiul menajerei de a fura s-a dezvoltat în bună 
măsură ca şi înşelăciunea de care am tot discutat. Poate că a 
început cu un mic gest („Iau doar un pic de mâncare cât timp 
fac curăţenie"), dar, după ce a furat o dată, a devenit mult mai 
uşor să o facă în continuare. încuind frigiderul şi acordându-i 
menajerei o responsabilitate suplimentară, sora i-a conferit 
menajerei o cale de a-şi reseta nivelul de cinste. Mai cred, de 
asemenea, că încredinţarea cheii menajerei a fost un element 
important în modificarea viziunii sale despre furtul de mân¬ 
care şi în stabilirea normei sociale de cinste în acea gospodă¬ 
rie. Mai presus de toate, odată ce era nevoie de o cheie pentru 
a deschide frigiderul, orice act de furt trebuia să fie mult mai 
deliberat, mai intenţionat şi cu mult mai greu de justificat faţă 

de sine. Nu diferă de ceea ce s-a întâmplat atunci când i-am 
forţat pe participanţi să mute mouse-ul spre partea de jos a 
monitorului ca să descopere cheia unui răspuns (după cum am 
văzut în capitolul 6 , „Cum ne amăgim singuri"). 

Ideea este că, cu cât dezvoltăm şi perfecţionăm mai mult 
astfel de mecanisme, cu atât vom fi mai în măsură să stopăm 
necinstea. Nu va fi întotdeauna simplu, dar este posibil. 

este important să reţinem că fixarea unui punct final şi 
oportunitatea unui nou început pot avea loc pe o scară socială 
mai largă. Comisia pentru Adevăr şi Reconciliere din Africa de 
Sud este un exemplu de proces de acest gen. Scopul acestei 
comisii asemănătoare unui tribunal era acela de a permite 
tranziţia de la guvernarea de apartheid, care i-a oprimat dur 
pe majoritatea sud-africanilor timp de decenii, la un nou înce¬ 
put şi la democraţie. în asemănare cu alte metode de a pune 
capăt unui comportament negativ, de a face o pauză şi de-a o 
lua de la capăt, obiectivul comisiei a fost reconcilierea, nu 
pedepsirea. Sunt sigur că nimeni nu ar pretinde că acea comi¬ 
sie a şters toate amintirile şi reminiscenţele erei politicii de 
apartheid sau că un lucru atât de profund înfricoşător precum 
apartheidul ar putea fi vreodată pe deplin uitat sau vindecat. 
Dar ea rămâne un exemplu important de felul în care recu¬ 
noaşterea unui comportament urât şi cererea de iertare poate 
fi un pas important în direcţia cea bună. 

ÎN sfârşit, merită să încercăm să examinăm ceea ce am 
aflat despre necinste într-o perspectivă mai largă şi să vedem 
ce ne poate învăţa despre raţionalitate şi iraţionalitate pe un 
plan mai generai. în diferitele capitole, am văzut că există forţe 
raţionale despre care noi credem că ne împing spre un com¬ 
portament necinstit - dar ele nu fac acest lucru. Şi există forţe 

iraţionale despre care noi credem că nu ne impulsionează să 
ne comportăm necinstit - dar ele o fac. Această inabilitate de 
a recunoaşte care forţe simt active şi care sunt irelevante este 
un aspect pe care îl vedem cu consecvenţă în cercetările pri¬ 
vind adoptarea deciziilor şi în economia comportamentală. 

Privită din această perspectivă, necinstea este un prim 
exemplu al tendinţelor noastre iraţionale. Este omniprezentă; 
noi nu înţelegem instinctiv cum se exercită magia ei asupra 
noastră; şi, lucrul cel mai important, nu o vedem în noi înşine. 

Vestea bună din toate acestea este că nu suntem neajutoraţi 
în faţa slăbiciunilor noastre (printre care şi necinstea). Odată 
ce-am înţeles mai bine ceea ce cauzează realmente comporta¬ 
mentul nostru situat sub parametrii optimi, putem începe să 
descoperim căi de a ne controla comportamentul şi de a ne 
îmbunătăţi rezultatele. Acesta este adevăratul scop al ştiinţe¬ 
lor sociale şi eu sunt sigur că drumul spre atingerea lui va 
deveni mai important şi mai interesant în anii ce vin. 

Al dumneavoastră iraţional, 

Dan Ariely 

Mulţumiri 

» 


A scrie despre cercetări academice mi se pare un lucru care 
mă împlineşte şi mă stimulează, dar plăcerea de care mă bucur 
cât e ziua de lungă vine din faptul că lucrez împreună cu nişte 
cercetători / prieteni formidabili - care vin cu idei, născocesc 
experimente, îşi dau seama ce merge şi ce nu, descoperind 
semnificaţia rezultatelor. Cercetările descrise aici sunt, în 
mare măsură, rezultatul ingeniozităţii şi al eforturilor colabo¬ 
ratorilor mei (vedeţi biografiile remarcabililor mei colegi în 
secţiunea ce urmează) şi sunt recunoscător pentru că am putut 
să lucrăm împreună în peisajul necinstei şi să învăţăm laolaltă 
un pic despre această temă importantă şi fascinantă. 

în plus, simt recunoscător, de asemenea, cercetătorilor din 
ştiinţele sociale în general. Lumea ştiinţelor sociale este un 
spaţiu incitant, în care se nasc mereu idei noi, se acumulează 
date şi se revizuiesc teoriile (unele mai mult decât altele). în 
fiecare zi aflu lucruri noi de la colegii mei cercetători şi mi se 
reaminteşte cât de multe nu ştiu (pentru o listă parţială de 
referinţe şi lecturi suplimentare, vedeţi la sfârşitul cărţii). 

Aceasta este cea de-a treia carte a mea şi, de-acum, s-ar 
putea ca lumea să presupună că ar trebui să ştiu ce fac. însă 
realitatea este că nu aş fi în stare să fac mare lucru fără ajutorul 
multor oameni. Cele mai adânci mulţumiri se adresează lui 
Erin Allingham, care m-a ajutat să scriu; lui Bronwyn Fryer, 
care m-a ajutat să văd mai limpede; lui Claire Wachtel, care a 
dirijat procesul de elaborare cu graţie şi umor, calităţi rare la 

editori; lui Elizabeth Perrella şi Katherine Beitner, care au 
reuşit să fie înlocuitorii mei umani deopotrivă pentru Adderall 
şi Xanax. Şi echipei de la Levine Greenberg Literary Agency, 
care au fost gata să dea o mână de ajutor ori de câte ori a fost 
nevoie. Aline Griineisen a făcut multe sugestii, unele fiind 
foarte pătrunzătoare, pe când altele m-au făcut să zâmbesc. 
Sunt, de asemenea, recunoscător Aniei Jakubek, Sophiei Cui 
şi lui Kacie ICinzer. Mulţumiri cu totul speciale se îndreaptă 
către persoana care funcţionează pentru mine ca memorie 
externă, mâini şi alter ego: Megan Hogerty. 

în sfârşit, ce m-aş fi făcut fără iubita mea soţie, Sumi? 
Trebuie să fii o persoană foarte specială pentru a dori să 
împărţi viaţa cu mine, iar viaţa mea agitată de workaholic* nu 
simplifică deloc lucrurile. Sumi, voi duce cutiile în pod când 
ajung acasă diseară. De fapt, voi întârzia probabil, aşa că le voi 
duce mâine. Auzi, ştii ce? Categoric, te voi scăpa de ele în 
weekend. Promit. 

Cu dragoste , Dan 


* Workaholic - termen american care tinde a se răspândi în vocabularul majorităţii 
limbilor contemporane, printre care şi româna: prin vădită analogie cu termenul „alcoolic" - 
dependent de consumul zilnic de alcool - individul „workaholic" este dependent de muncă 
( work ), neputându-se desprinde de povara sau, cel mai adesea, de plăcerea activităţii 
profesionale, in detrimentul disponibilităţii de relaxare cu familia şi cu prietenii (n.t.). 

Aline Grtineisen 

Aline s-a alăturat echipei mele de cercetători curând după 
ce m-am mutat la Duke şi, de atunci încoace, a fost o sursă 
importantă de energie şi febrilitate. Nu ştiu dacă a plănuit 
acest lucru, însă, cu timpul, am descoperit că sunt dependent 
de ea într-o măsură din ce în ce mai mare. Aline şi cu mine am 
lucrat împreună studiind o mare varietate de subiecte, a căror 
trăsătură unificatoare este faptul că toate sunt inovatoare şi 
amuzante. în momentul de faţă, Aline este şefa Centrului pen¬ 
tru înţelegere Retrospectivă Avansată de la Duke University şi 
sper ca ea să lucreze mai departe cu mine încă mulţi ani 
de-acum înainte. 

Ayelet Gneezy 

Am cunoscut-o pe Ayelet cu mulţi ani în urmă, la un picnic 
organizat de nişte prieteni comuni. Mi-a făcut o primă impre¬ 
sie foarte bună şi, cu timpul, stima faţă de ea nu a făcut decât 
să crească. Ayelet este o persoană minunată şi o mare prietenă, 
aşa că este un pic bizar faptul că temele la care am decis să 
colaborăm au fost neîncrederea şi răzbunarea. Indiferent ce 
ne va fi făcut să explorăm aceste teme, s-a dovedit a fi foarte 
util, atât sub aspect academic, cât şi pe plan personal. în 
momentul de faţă, Ayelet este profesoară la Universitatea 
California din San Diego. 

David Pizarro 

L-am cunoscut pe David intr-un stagiu academic de vară 
de la Stanford University. Aveam birouri alăturate, despărţite 
doar de un zid, şi atunci am făcut pentru prima dată realmente 
cunoştinţă cu muzica rap. După câteva săptămâni, a început 
să-mi placă şi David a fost suficient de amabil încât să-mi 
dăruiască în copie colecţia sa muzicală (nu sunt sigur cât era 
de legal). De-a lungul anilor, am ajuns să petrec o groază de 
timp cu David şi întotdeauna am învăţat multe, m-am încărcat 
de energie şi mi-am dorit să petrec şi mai mult timp cu el. în 
prezent, David este profesor la Corneli University. 

Eynav Maharabani 

Am cunoscut-o pe Eynav într-una dintre vizitele mele în 
Israel. Pe atunci, era studentă postlicenţiată şi tocmai începuse 
să lucreze cu Racheli Barkan. Chiar de Ia început, am fost foar¬ 
te impresionat de combinaţia de inteligenţă, politeţe şi atitu¬ 
dine pozitivă din personalitatea ei, şi tocmai amestecul acestor 
abilităţi a făcut-o să fie o colaboratoare minunată. în prezent, 
Eynav lucrează la Abilitdes Solution, o companie unică, axată 
pe angajarea persoanelor cu dizabilităţi de către companiile 
high-tech. 

Francesca Gino 

Francesa este o rară combinaţie de bunătate, empatie, 
cunoaştere, creativitate şi stil. Posedă, totodată, resurse neli¬ 
mitate de energie şi entuziasm, iar numărul de proiecte în care 
este implicată simultan egalează, în general, ceea ce alţi 
oameni fac într-o viaţă întreagă. De origine italiană, este, de 
asemenea, una dintre cele mai potrivite persoane cu care să 
savurezi un prânz sau un pahar de vin. A fost o zi teribil de 
tristă pentru mine aceea în care s-a hotărât să se mute din 

Carolina de Nord la Boston. în prezent, Francesca este profe¬ 
soară la Universitatea Harvard. 

]anet Schwartz 

Am fost destul de norocos să o ispitesc pe Janet să petreacă 
nişte ani cu mine la Centrul pentru înţelegere Retrospectivă 
Avansată. Pe Janet o preocupă în mod deosebit elementele de 
iraţionalitate legate de asistenţa medicală (şi care sunt o mul¬ 
ţime) şi împreună am explorat deprinderile culinare, dietele 
alimentare, conflictele de interese, opiniile secundare şi dife¬ 
ritele abordări prin care se urmăreşte ca oamenii să se compor¬ 
te ca şi cum le-ar păsa de sănătatea lor pe termen lung. Janet 
posedă un ascuţit simţ de observaţie faţă de lumea din jur şi 
este o povestitoare fantastică, glumind pe seama ei şi a tuturor 
celor din preajmă. în prezent, Janet este profesoară Ia Tulane 
University, dar, în spirit, este încă alături de la noi la Centru. 

Lisa Shu 

Pe cât e de sclipitoare, pe atât e de amuzant să te afli în 
preajma Lisei. Are un soi de al şaselea simţ pentru mâncare, 
idei bune de cercetare şi modă. Aceste calităţi o fac să nu fie 
doar o colaboratoare perfectă, ci şi o însoţitoare ideală la cum¬ 
părături. Pe lângă studiul comportamentului etic, o mai preo¬ 
cupă şi negocierile. Şi chiar dacă nu am avut niciodată prilejul 
să negociez cu ea, nu mă îndoiesc că dacă ar fi trebuit s-o fac, 
aş fi pierdut la scor. în prezent, Lisa este doctorandă la 
Universitatea Harvard. 

Mary Frances Luce 

Mary Frances şi-a luat doctoratul la Duke cu câţiva ani îna¬ 
intea mea şi s-a reîntors la Duke University ca membră a cor¬ 
pului profesoral, tot cu un avans de câţiva ani faţă de mine. 


Lista colaboratorilor Adevărul (diutit) despre necinste 


267 



Firesc, această situaţie a făcut din ea o bună sursă de sfaturi 
de-a lungul anilor şi întotdeauna m-a sprijinit şi mi-a fost 
de folos. Acum câţiva ani, s-a mutat în biroul decanului şi, 
atât spre binele meu, cât şi al şcolii, sper să nu continui a-i 
păşi pe urme. Mary Frances este în prezent profesoară la 
Duke University. 

Maurice Schweitzer 

Pentru Maurice, aproape tot ce -1 înconjoară este interesant 
şi el se apucă de noi proiecte cu un zâmbet larg şi cu o mare 
curiozitate. în urmă cu de-acum destui ani, mi-a spus că este 
un bun jucător de squash şi, cu toate că am vrut să verific chiar 
eu cât de bun este realmente, mă îngrijorează puţin să nu des¬ 
copăr că e mult mai bun decât mine. Maurice este, de aseme¬ 
nea, o preţios izvor de înţelepciune în materie de muncă, 
familie şi viaţă. în prezent, este profesor la Universitatea din 
Pennsylvania. 

Max Bazerman 

Max este perspicace în aproape orice temă care se iveşte în 
cercetare, în politică şi în viaţa personală. Şi întotdeauna are 
de spus ceva neaşteptat şi interesant. După ce-am aflat că 
mulţi dintre studenţii lui îşi rezolvă dilemele şi iau decizii 
întrebându-se „Ce-ar face Max?“, am încercat această abordare 
eu însumi de câteva ori şi pot să depun mărturie pentru utili¬ 
tatea ei. în prezent, Max este profesor la Universitatea Harvard. 

Michael Norton 

Mike este un amestec interesant de inteligenţă sclipitoare, 
de simt autocritic si un sarcastic simt al umorului. Are o viziune 

t y » 

unică despre viaţă şi aproape orice temă i se pare interesantă. 

Mike este nemaipomenit în a face să ricoşeze ideile şi feed- 
backul lui este întotdeauna un amestec de idei trăsnite, neaş¬ 
teptate, pătrunzătoare şi constructive. Eu concep adeseori 
proiectele de cercetare ca pe nişte călătorii şi, împreună cu 
Mike, mă aştept să am parte de nişte aventuri imposibil de trăit 
alături de oricine altcineva. în prezent, Mike este profesor la 
Universitatea Harvard. 

Nicole Mead 

Am cunoscut-o pe Nicole pe când era studentă postlicenţi- 
ată la Universitatea de Stat din Florida. Era târziu, după ce 
ţinusem o prelegere, şi am sfârşit prin a bea cam mult. Ţin 
minte că am fost foarte impresionat de schimbul nostru de 
idei, dar, la un moment dat, am întrebat-o pe Nicole dacă, în 
opinia ei, erau idei într-adevăr bune sau vorbeau aburii de 
alcool. Nicole m-a asigurat că nu era vorba despre alcool şi 
cred că avea, în cea mai mare măsură, dreptate. Nicole a venit 
cu multe idei bune de atunci şi, în prezent, este profesoară la 
Catolica-Lisbon din Portugalia. 

Nina Mazar 

Nina a venit prima oară la MIT pentru câteva zile, ca să 
obţină un feedback la cercetările ei, şi a sfârşit prin a rămâne 
timp de cinci ani. în acest răstimp, ne-am distrat pe cinste 
lucrând împreună şi am ajuns să mă bazez pe ea în mare măsu¬ 
ră. Nina este imperturbabilă în faţa obstacolelor şi voinţa ei 
de-a da piept cu provocări majore ne-a făcut să efectuăm nişte 
experimente deosebit de dificile în India rurală. Mulţi ani am 
sperat că nu se va hotărî să plece, dar, vai, a venit şi acea clipă. 
Acum este profesoară la Universitatea din Toronto. într-o rea¬ 
litate alternativă, Nina este designer de modă la Milano. 

On Amir 

On şi-a început doctoratul la MIT la un an după ce am ajuns 
şi eu acolo proaspăt profesor şi a devenit primul meu „stu¬ 
dent". în această calitate, a jucat un rol colosal în modelarea 
aşteptărilor mele faţă de studenţi şi a viziunii mele despre rela¬ 
ţia dintre profesor şi student. Pe lângă faptul că este excepţio¬ 
nal de isteţ, On posedă o mulţime de abilităţi, iar ceea ce nu 
ştie poate să înveţe într-o zi sau două. Este întotdeauna inci- 
tant să lucrezi şi să-ţi petreci timpul cu el. în prezent, On este 
profesor la Universitatea California din San Diego. 

Racheli Barkan 

M-am împrietenit cu Racheli (Rachel) cu mulţi ani în urmă, 
pe când eram amândoi studenţi postlicenţiaţi. De-a lungul 
anilor, am discutat despre lansarea unor variate proiecte de 
cercetare comune, dar nu am început efectiv până când a venit 
pentru un an la Duke. După cum s-a văzut, cafeaua este un 
ingredient important pentru transpunerea ideilor în acţiune şi 
ne-am distrat copios în timpul vizitei sale, făcând multe pro¬ 
grese într-o gamă largă de proiecte. Racheli este incredibil de 
bine informată, deşteaptă şi pătrunzătoare şi nu-mi doresc 
decât să fi petrecut mai mult timp împreună. în prezent, 
Racheli este profesoară la Universitatea Ben-Gurion din 
Negev, Israel. 

Roy Baumeister 

Roy este un amestec unic de filosof, muzician, poet şi fin 
observator al vieţii omeneşti. Sfera lui de interes cuprinde 
totul şi, la început, perspectiva lui mi s-a părut adesea năuci¬ 
toare, însă apoi am pătruns miezul ei de înţelepciune şi am 
sfârşit prin a medita îndelung asupra vederilor lui - adoptân- 
du-le nu de puţine ori. Roy este persoana ideală cu care să 

călătoreşti şi să explorezi. în prezent, este profesor la 
Universitatea de Stat din Florida. 

Scott McKenzie 

Scott era un student entuziast la Duke atunci când s-a ală¬ 
turat Centrului pentru înţelegere Retrospectivă Avansată. Era 
o persoană foarte sociabilă şi avea un dar natural de a-i face 
pe oameni să acţioneze aşa cum dorea el, inclusiv să participe 
la cercetările noastre. Când a venit vremea să-şi aleagă o temă 
pentru un proiect de cercetare independent, el a ales înşelă¬ 
ciunea în jocul de golf şi, în procesul de elaborare, am învăţat 
o mulţime de lucruri despre acest nobil joc. în prezent, Scott 
dă cu crosa în lumea consultanţilor. 

Shahar Ayal 

L-am cunoscut pe Shahar mai întâi în cadru informai, prin 
intermediul unor prieteni comuni, şi l-am reîntâlnit pe când 
era doctorand, îndrumat de către un alt prieten. Aşa că, atunci 
când a absolvit, drumurile noastre personale şi profesionale 
s-au intersectat şi el a venit să petreacă nişte ani la Centrul 
pentru înţelegere Retrospectivă Avansată, Ia studii postdocto- 
rale. De-a lungul acelor ani, am ajuns să ne înţelegem reciproc 
la un nivel mai profund şi să gândim din ce în ce mai mult la 
fel (cel mai adesea, cu folos). Este o încântare să lucrezi cu 
Shahar şi să fii alături de el, iar eu sper să ne aştepte mulţi ani 
de cercetări în colaborare. în prezent, Shahar este profesor la 
Institutul Interdisciplinar din Israel. 

Tom Gilovich 

Pe când eram doctorand, am asistat la una dintre conferin¬ 
ţele lui Tom şi am fost uimit de calitatea şi creativitatea gân¬ 
dirii sale. Tom are capacitatea unică de a pune întrebări 

importante şi de a găsi răspunsuri în locuri interesante. De 
exemplu, el a arătat că echipele cu tricouri negre primesc mai 
multe penalizări decât adversarii; că baschetbaliştii nu sunt 
realmente „în mână"; şi că jucătorii din NBA ratează mai 
multe aruncări libere atunci când cred că nu meritau lovitura 
de pedeapsă. întotdeauna mi-am dorit să semăn un pic mai 
mult cu Tom. în prezent, este profesor la Universitatea Corneli. 

Yoel Inbar 

L-am cunoscut pe Yoel pe când era studentul lui Tom 
Gilovich şi al lui David Pizarro şi aşa am început să lucrăm 
împreună. Yoel este o sinteză a maniacului modern - în aceeaşi 
măsură cool şi tocilar, având o cunoaştere profundă a trupelor 
de indie rock (probabil n-aţi auzit de ele) şi a programului 
UNIX. Unul dintre subiectele de interes pentru Yoel este dez¬ 
gustul şi el este un expert în a găsi modalităţi interesante de 
a-i dezgusta pe oameni (spray cu miros de pârţ, ciocolată în 
formă de excremente, mâncăruri bizare etc.) în prezent, Yoel 
este profesor la Universitatea Tilburg din Olanda. 

Zoe Chance 

Zoe este o forţă în materie de creativitate şi de amabilitate. 
O discuţie cu ea seamănă puţin cu a te afla într-un parc de 
distracţii - ştii că va fi ceva incitant şi interesant, dar e greu de 
anticipat ce direcţie vor lua comentariile ei. Pe lângă dragostea 
sa faţă de viaţă şi de omenire, ea este combinaţia ideală de 
cercetător şi de prieten. în prezent, Zoe îşi face studiile 
postdoctorale la Universitatea Yale. 

Note 


Introducere: De ce este necinstea atât de interesantă? 

1. Ira Glass, „See No Evil“, This American Life, National 
Public Radio, 1 aprilie 2011. 

Capitolul 1. Testarea Simplului Model 

al Infracţiunii Raţionale (SMIR) 

1. „Las Vegas Cab Drivers Say They’re Driven to Cheat“, 
Las Vegas Sun, 31 ianuarie 2011, www.lasvegassun.com/ 
news/20ii/jan/3i/driven-cheat/. 

Capitolul 3. Orbiţi de propriile noastre motivaţii 

1. A. Wazana, „Physicians and the Pharmaceutical 
Industry: Is a Gift Ever Just a Gifit?“, Journal of the 
American Medical Association, 2000. 

2. Duff Wilson, „Harvard Medical School in Ethics 
Quandary", The New York Times, 2 martie 2009. 

Capitolul 5. De Ce purtând imitaţii trişăm mai mult 

1. K.J. Winstein, „Inflated Credentials Surface in Executive 
Suite", The Wall Street Journal, 13 noiembrie 2008. 

Capitolul 6. Cum ne amăgim singuri 

1. Anne Morse, „Whistling Dixie", The Weekly Standard 
(blog), 10 noiembrie 2005. 

2. Geoff Baker, „Mark McGwire Admits to Steroids Use: 
Hali of Fame Voting Becoming a Pain in the Exact Place 
He Used to Put the Needle“, http://seattletimes.nwspur- 
ce/html/marinersblog/20i076725i_mark_mcgwire_ 
admits_to_steroid.html. 

Capitolul 8. înşelăciunea contagioasă. 

Cum se ia microbul necinstei 

1. Steve Henn, „Oh, Waiter! Charge It to My PAC“, 
Marketplace, 21 iulie 2008 şi „PACs Put the Fun in 
Fundraising", Marketplace, 22 iulie 2008. 

Capitolul 9. înşelăciune şi colaborare. De ce două capete 

nu sunt neapărat mai bune decât unul singur 

1. Dennis J. Devine, Laura D. Clayton, Jennifer L. Philips, 
Benjamin B. Dunford şi Sarah P. Melner, „Teams in 
Organizations, Prevalence, Characteristics, and 
Effectiveness", Small Group Research, 1999. 

2. John Gordon, „Work Teams: How Far Have They 
Come?“, Training, 1992. 

3. Gerald E. Ledford Jr., Edward E. Lawler III şi Susan 
A. Mohrman, „Reward Innovations in Fortune 1000 
Companies“, Compensation & Benefits Review, 1995. 

4. Susan A. Mohrman, Susan G. Cohen şi Allan 
M. Mohrman Jr., Designing Team-Based Organizations: 
New Forms for Knowledge Work, San Francisco, 
Jossey-Bass, 1995. 

5. Greg L. Stewart, Charles C. Manz şi Henry P. Sims, Team 
Work and Group Dynamics, New York, Wiley, 1999. 

6. Bernard Nijstad, Wolfgang Stroebe şi Hein 
F.M. Lodewijkx, „The Illusion of Group Productivity: 

A Reduction of Failures Explanation", European Journal 
of Social Psychology, 2006. 

7. ADA Coundi on Scientifk Affairs, „Direct and Indirect 
Restorative Materials", The Journal of the American 
Dental Association, 2003. 

Capitolul 10. Un final semioptimist: 

Oamenii nu trişează destul! 

1. Montpelier [Vermont] Argus & Patriot, 6 martie 1873. 

Bibliografie 

şi lecturi suplimentare 


Introducere: De ce este necinstea atât de interesantă? 

Lucrări de bază 

Tim Harford, The Logic of Life: The Raţional Economics of an 
Irrational World, New York, Random House, 2008. 

Capitolul 1. Testarea Simplului Model 
al Infracţiunii Raţionale (SMIR) 

Lucrări de bază 

Jerome K. Jerome, Three Men in a Boat (io Say Nothing ofthe 
Dog), 1889; ediţie nouă, New York, Tom Doherty Associates, 
2001. 

Jeff Kreisler, Get Rich Cheating: The Crooked Path to Easy 
Street, New York, HarperCollins, 2009. 

Eynav Mahabarani, „Honesty and Helping Behavior: 
Testing Situations Involving Temptations to Cheat a Blind 
Person“, teză de masterat, Ben-Gurion University of Negev, 
Israel, 2007. 

Nina Mazar, On Amir şi Dan Ariely, „The Dishonesty of 
Honest People: A Theory of Self-concept Maintenance", 
Journal of Public Policy and Marketing, 200 6 . 

Capitolul 2. Umor cu factorul vrăjeală 

Lucrări de bază 

Nina Mazar, On Amir şi Dan Ariely, „The Dishonesty of 
Honest People: ATheory of Self-concept Maintenance",/ozzraa/ 
of Public Policy and Marketing, 2006. 

Lisa Shu, Nina Mazar, Francesca Gino, Max Bazerman şi 
Dan Ariely, „When to Sign on the Dotted Line? Signing First 
Malces Ethics Salient and Decreases Dishonest Self-Reports“, 
lucrare în curs de elaborare, Harvard Business School NOM 
Unit, 2011. 

Lucrări complementare 

Jason Dana, Roberto A. Weber şi Jason Xi Kuang, „Exploiting 
Moral Wiggle Room: Behavior Inconsistent with a Preference 
for Fair Outcomes“, Economic Theory, 2007. 

Christopher K. Hsee, „Elastic Justification: How Tempting 
butTask-IrrelevantFactors Influence Decisions", Organizational 
Behavior and Human Decision Processes, 1995. 

Christopher K. Hsee, „Elastic Justification: How 
Unhustifiable Factors Influence Judgments", Organizational 
Behavior and Human Decision Processes, 1996. 

Maurice Schweitzer şi Chris Hsee, „Stretching the Truth: 
Elastic Justification and Motivated Communication of Uncertain 
Information", The Journal ofRisk and Uncertainty, 2002. 

Capitolul 2b. Golf 

Lucrări complementare 

Robert L. Goldstone şi Calvin Chin, „Dishonesty in 
Self-report of Copies Made - Moral Relativity and the Copy 
Machine", Basic and Applied Social Psychology, 1993. 

Robert A. Wicklund, „The Influence of Self-awareness on 
Human Behavior", American Scientist, 1979. 

Capitolul 3. Orbiţi de propriile noastre motivaţii 

Lucrări de bază 

Daylian M. Cain, George Loewenstein şi Don A. Moore, 
„The Dirt on Corning Clean: The Perverse Effects of Disclosing 
Conflicts of Interest", Journal of Legal Studies, 2005. 

Ann Harvey, Ulrich Kirk, George H. Denfield şi P. Read 
Montague, „Monetary Favors and Their Influence on Neural 
Responses and Revealed Preference", The Journal of 
Neuroscience, 2010. 

Lucrări complementare 

James Bader şi Daniel Shugars, „Agreement Among 
Dentists’ Recommendations for Restorative Treatment“, 
Journal ofDental Research, 1993. 

Max H. Bazerman, George Loewenstein, „Taking the Bias 
Out of Bean Counting“, Hrvard Business Review, 2001. 

Max H. Bazerman, George Loewenstein şi Don A. Moore, 
„Why Good Accountants Do Bad Audits: The Real Problem 
Isn’t Conscious Corruption. It’s Unconscious Bias“, Harvard 
Business Revieiv, 2002. 

Daylian M. Cain, George Loewenstein şi Don A. Moore, 
„When Sunlight Fails to Disinfect: Understanding the Perverse 
Effects of Disclosing Conflicts of Interest “Journal ofConsumer 
Research (sub tipar). 

Cari Elliot, White Coat, Black Hat: Adventures on the Dark 
Side ofMedicine, Boston, Beacon Press, 2010. 

Capitolul 4. De ce slăbim frânele când suntem obosiţi 

Lucrări de bază 

Mike Adams, „The Dead Grandmother/Exam Syndrome 
and the Potenţial Downfall of American society", The 
Connecticut Review, 1990. 

Shai Danziger, Jonathan Levav şi Liora Avnaim-Pesso, 
„Extraneous Factors in Judicial Decisions", Proceedings of the 
National Academy of Sciences of the United States of America, 
2011. 

Nicole L. Mead, Roy F. Baumeister, Francesca Gino, 
Maurice E. Schweitzer şi Dan Ariely, „Too Tired to Teii the 
Truth: Self-Control Resource Depletion and Dishonesty", 
Journal of Experimental Social Psychology, 2009. 

Emre Ozdenoren, Stephen W. Salant şi Dan silverman, 
„Willpower and the Optimal Control of Visceral Urges“, 
Journal of the European Economic Association, 2011. 

Baba Shiv şi Alexander Fedorikhin, „Heart and Mind in 
Conflict: The Interplay of AiFect and Cognition in Consumer 
Decision Making“, The Journal of Consumer Research, 1999. 

Lucrări complementare 

Roy F. Baumeister şi John Tierney, Willpower: Rediscovering 
the Greatest Human Strenght , New York, The Penguin 
Press, 2011. 

Roy F. Baumeister, Kathleen D. Vohs şi Dianne M. Tice, 
„The Strenght Model of Self-control“, Current Directions in 
Psychological Science, 2007. 

Francesca Gino, Maurice E. Schweitzer, Nicole L. Mead şi 
Dan Ariely, „Unable to Resist Temptation: How Self-Control 
Depletion Promotes Unethical Behavior“, Organizational 
Behavior and Human Decisions Processes, 2011. 

C. Peter Herman şi Janet Polivy, „A Boundary Model for 
the Regulation of Eating“, Research Publications - Association 
for Research in Nervous and Mental Disease, 1984. 

Walter Mischel şi Ozlem Ayduk, „Willpower in a 
Cognitive-Affective Processing System: The Dynamics of 

Delay of Gratification“, în Handbook ofSelf-regulation: Research, 
Theory, and Applications, editat de Kathleen D. Vohs şi Roy F. 
Baumeister, New York, Guilford, 2011. 

Janet Polivy şi C. Peter Herman, „Dieting and Binging, A 
Causal Analysis", American Psychologist, 1985. 

Capitolul 5. De ce purtând imitaţii trişăm mai mult 

Lucrări de bază 

Francesca Gino, Michael I. Norton şi Dan Ariely, „The 
Counterfait Seif: The Deceptive Costs of Faking It“, 
Psychological Science, 2010. 

Lucrări complementare 

Dan Ariely şi Michael L. Norton, „How Actions Create - 
Not Just Reveal - Preferences", Trends in Cognitive Sciences, 
2008. 

Roy F. Baumeister, Kathleen Vohs şi Dianne M. Tice, „The 
Strenght Model of Self-control“, Current Directions in 
Psychological Science, 2007. 

C. Peter Herman şi Deborah Mack, „Restrained and 
Unrestrained Eating Journal ofPersonality, 1975. 

Capitolul 6. Cum ne amăgim singuri 

Lucrări de bază 

Zoe Chance, Michael I. Norton, Francesca Gino şi Dan 
Ariely, „A Temporal View of the Costs and Benefits of 
Self-Deception“, Proceedings of the National Academy of 
Sciences, 2011. 

Lucrări complementare 

Ziva Kunda, „The Case for Motivated Reasoning“, 
Psychological Bulletin, 1990. 

Danica Milovic-Prelec şi Drazen Prelec, „Self-deception as 
Self-Signalling: A Model and Experimental Evidence“, 
Philosophical Transactions ofthe Royal Society, 2010. 

Robert Trivers, „The Elements of a Scientific Theory of 
Self-Deception“, Annals ofthe New York Academy of Sciences, 
2000. 

Capitolul 7. Creativitate şi necinste. Toţi spunem poveşti 

Lucrări de bază 

Edward J. Balleisen, „Suckers, Swindlers, and an Ambivalent 
State: A Histoiy of Business Fraud in America", manuscris. 

Shane Frederick, „Cognitive Reflection and Decision 
Making", Journal of Economic Perspectives, 2005. 

Michael S. Gazzaniga, „Consciousness and the Cerebral 
Hemispheres", în The Cognitive Neurosciences, editat de Michael 
S. Gazzaniga, Cambridge, Mass., MIT Press, 1995. 

Francesca Gino şi Dan Ariely, „The Darie Side of Creativity: 
Original Thinkers Can Be More Dishonest", Journal of 
Personality and Social Psychology, 2011. 

Ayelet Gneezy şi Dan Ariely, „Don’t Get Mad, Get Even: On 
Consumers’ Revenge", working paper, Duke University, 2010. 

Richard Nisbett şi Timothy DeCamp Wilson, „Telling More 
Than We Can Know: Verbal Reports on Mental Processes", 
Psychological Review, 19 77. 

Yaling Yang, Adrian Raine, Todd Lencz, Susan Bihrle, Lori 
Lacasse şi Patrick Colletti, „Prefrontal ehite Matter in 
Pathological Liars", TheBritish Journal ofPsychiatry, 2005. 

Lucrări complementare 

Jesse Preston şi Daniel M. Wegner, „The Eureka Error: 
Inadvertent Plagiarism by Misattributions of Effort", Journal of 
Personality and Social Psychology, 2007. 

Capitolul 8. înşelăciunea contagioasă. 

Cum se ia microbul necinstei 

Lucrări de bază 

Nicholas A. Christakis şi James H. Fowler, Connected: The 
Surprising Power of Our Social Networks and How They Shape 
Our Lives, New York, Little, Brown, 2009. 

Robert B. Cialdini, Influence: The Psychology of Persuasion, 
New York, William Morrow, 1993. 

Francesca Gino, Shahar Ayal şi Dan Ariely, „Contagion and 
Differentiation in Unethical Behavior: The Effect of One Bad 
Apple on the Barrel“, Psychological Science , 2009. 

George L. Kelling şi James Q. Wilson, „Broken Windoes: 
The Police and Neighborhood Safety", The Atlantic, martie 
1982. 

Nina Mazar, Kristina Shampanier şi Dan Ariely, 
„Probabilistic Price Promotions - When Retailing and Las 
Vegas Meet“, working paper, Rotman School of Management, 
University of Toronto, 2011. 

Lucrări complementare 

Ido Erev, Paul Ingram, Ornit Raz şi Dror Shany, „Continuous 
Punishment and the Potenţial of Gentle Rule Enforcement“, 
Behavioral Processes, 2010. 

Capitolul 9. înşelăciune şi colaborare. De ce două capete 
nu sunt neapărat mai bune decât unul singur 

Lucrări de bază 

Melissa Bateson, Daniel Nettle şi Gilbert Roberts, „Cues of 
Being Watched Enhance Cooperation in a Real-World Setting", 
Biology Letters, 2006. 

Francesca Gino, Shahar Ayal şi Dan Ariely, „Out of Sight, 
Ethically Fine? The Effects of Collaborative Work on 
Individuals’ Dishonesty", working paper, 2009. 

Janet Schwartz, Mary Frances Luce, şi Dan Ariely, „Are 
Consumers Too Trusting? The EfFects of Relationships with 
Expert Advisers", Journal of Marketing Research, 2011. 

Lucrări complementare 

Francesca Gino şi Lamar Pierce, „Dishonesty in the Name 
of Equity", Psychological Science, 2009. 

Uri Gneezy, „Deception: The Role of Consequences", 
American Economic Review, 2005. 

Nina Mazar şi Pankaj Aggarwal, „Greasing the Palm: Can 
Collectivism Promote Bribery?", Psychological Science, 2011. 

Scott S. Wiltermuth, „Cheating More When the Spoils Are 
Split“, Organizational Behavior and Human Decision Processes, 
2011. 

Capitolul 10. Un final semioptimist: 
oamenii nu trişează destul! 

Lucrări de bază 

Rachel Barkan şi Dan Ariely, „Worse and Worst: Daily 
Dishonesty of Business-men and Politicians“, working paper, 
Ben-Gurion University of the Negev, Israel, 2008. 

Yoel Inbar, David Pizarro, Thomas Gilovich şi Dan Ariely, 
„Moral Masochism: Guilt Causes Physical Self-Punishment“, 
working paper, 2009. 

Azim SharifF şi Ara Norenzayan, „Mean Gods Make Good 
People: Different Views of God Predict Cheating Behavior“, 
International Journal for the Psychology ofReligion, 2011. 

Lucrări complementare 

Keri L. Kettle şi Gerald Hăubl, „The Signature Effect: How 
Signing One’s Name Influences Consumption-Related 

Behavior by Priming Self-Identity“, Journal of Consumer 
Research, 2011. 

Deepak Malhotra, „(When) Are Religious People Nicer? 
Religious Salience and the «Sunday Effect» on Pro-Social 
Behavior", Judgment and Decision Making, 2010. 

AVANTAJELE 
NEAŞTEPTATE 
ALE SFIDĂRII 
LOGICII LA 
SERVICIU 
ŞI ACASĂ 


BENEFICA 
DAN 
ARIELY 


CONTINUAREA 
PROVOCATOARE 
ABE5T5ELLERULUJ 
IRAŢIONAL IN MOD 
PREVIZIBIL 


PUBLICA 




încă o dată, Dan Ariely ne 
poartă într-o călătorie 
amuzantă, fascinantă si 

• i 

alarmantă prin propriile 
noastre minţi iraţionale. 

I 8 

O să priviţi de-acum încolo 
cu alţi ochi la bani, muncă, 
dragoste, răzbunare, 
politică, medicină, 
cumpărături sau fericire. 

David Pogue, editorialist New York Times 





